# verses

text:
Buluʼsacaʼ ziʼë nedaʼ, en buluʼtitjëʼ quiaʼ.<pb/>Lu yöl-laʼ rilé quégaquiëʼ nedaʼ gulagu zxea láyiʼgaquiëʼ.<pb/> 


text:
Xan, ¿gácaʼxte caz uyú ináʼasuʼ le tunëʼ?<pb/>Busölá nedaʼ lu döʼ tuʼë quiaʼ.<pb/>Busölá nedaʼ lu náʼagaquiëʼ bönniʼ naʼ nácagaquiëʼ ca yuguʼ bëdxi guixiʼ.<pb/> 


text:
Guíaʼ Liʼ: “Xclenuʼ” lógaca bönachi zián uluʼdúbigaca quiuʼ.<pb/>Cuʼa Liʼ yöl-laʼ ba ga nudúbigaca ziantë bönachi.<pb/> 


text:
Bitiʼ guʼu lataj uluʼdzeja nupa taʼdáʼbagaʼ nedaʼ, en taʼzíʼ yëʼ,<br/>en bitiʼ guʼu lataj uluʼtitaj quiaʼ, nupa naʼ tuʼdíʼi nedaʼ, en bitiʼ bi nunaʼ quéguequi.<pb/> 


text:
Catu caz tuíʼi didzaʼ le gun ga soa dxisö didzaʼ bizxaj.<pb/>Lu yöl-laʼ rizíʼ yëʼ quéguequi taʼnnë́ quégaca nupa taʼbö́ʼ dxiʼa tsáhuiʼdoʼ yödzölió ni.<pb/> 


text:
¡Guyasa, Xan! ¡Busubán ládxuʼu, Xan, para uchiʼa usörö́uʼ quiaʼ!<pb/>¡Gúcalen nedaʼ, Xanaʼ Dios!<pb/> 


text:
¡Tuʼ nacuʼ tsahuiʼ, buchiʼa busörö́ quiaʼ, Xanaʼ Dios!<pb/>¡Bitiʼ guʼu léguequi lataj uluʼdzeja niʼa que le raca quiaʼ!<pb/> 


text:
¡Bitiʼ guʼu léguequi lataj ilaʼnná:<pb/>“Ön, bidéliʼruʼ le guzë́ ládxiʼruʼ”!<pb/>¡Bitiʼ guʼu lataj ilaʼnná: “Chibucúl-laruʼ lëʼ”!<pb/> 


text:
¡Ben ga uluʼtuíʼi, en uluʼgáʼana cáʼasö nupa tuʼdzeja cateʼ ruhuíʼinidaʼ!<pb/>¡Ben ga uluʼtuíʼi, en uluʼgáʼana cáʼasö nupa taʼdáʼbagaʼ nedaʼ!<pb/> 


text:
¡Ben ga ilaʼbö́dxiʼa lu yöl-laʼ rudzeja quéguequi,<br/>en uluʼzíʼ xibé nupa tuíʼi ládxiʼgaca urúajaʼ tsahuiʼ!<pb/>¡Bëʼ lataj ilaʼnnáticaʼsö: “Nayë́pisëtërëʼ Xanruʼ Dios,<br/>tuʼ raza ládxëʼë gunëʼ ga gaca dxiʼa quégaca huen dxin queëʼ”!<pb/> 


text:
Le naca xihuiʼ ruíʼilen bönniʼ nucáʼanëʼ Dios lu icja ládxiʼdaʼahuëʼ.<pb/>Bitiʼ caʼ rádxinëʼ Dios.<pb/> 


text:
Tuʼ run ba zxön cuinëʼ<br/>réquinëʼ bitiʼ nö́zinëʼ Dios nabáguëʼë lëʼ dul-laʼ, en bitiʼ ichúguiëʼ Dios queëʼ.<pb/> 


text:
Cateʼ niʼ dëʼ lu le rátiʼnëʼ rizáʼ ládxëʼë ca naca le xihuiʼ gunëʼ.<pb/>Ruíʼi ládxëʼë gunëʼ le cabí naca dxiʼa,<br/>en bitiʼ rusanëʼ runëʼ le naca xihuiʼ. <pb/> 


text:
Zxö́ntërö ca yehuaʼ yubá naca yöl-laʼ dxiʼi ladxiʼ quiuʼ, Xan,<br/>ateʼ gúnticaʼsuʼ ca rnna xtídzuʼu, tsca zoa yehuaʼ yubá.<pb/> 


text:
Naca tsutsu le tsahuiʼ nacuʼ ca nácagaca tsutsu yuguʼ guíʼa zxön quiuʼ.<pb/>Ca ruchiʼa rusörö́uʼ naca ca naca nísadoʼ, tuʼ cabí gaca nu gúnbëʼe le.<pb/>Run chiʼi cazuʼ bönachi, en yugu böaʼ guixiʼ, Xan.<pb/> 


text:
Nazácaʼtërö yöl-laʼ dxiʼi ladxiʼ quiuʼ, Dios.<pb/>Run chiʼu yúguʼtë bönachi ca runbaʼ yöjede, run chíʼibaʼ yuguʼ bö́radoʼ zxan xílabaʼ.<pb/> 


text:
Tuʼhuölaj tuʼdzëʼe bönachi quiuʼ le nayándaʼ lu yuʼu lidxuʼ,<br/>ateʼ ruguiʼjuʼ léguequi le naca yöl-laʼ dxiʼi ladxiʼ quiuʼ.<pb/> 


text:
Bitiʼ guʼu lataj bi ilún quiaʼ nupa tun ba zxön cuínguequi,<br/>en bitiʼ guʼu nupa tuáʼ döʼ lataj uluʼlagaʼ nedaʼ.<pb/> 


text:
Bitiʼ ubi uguíʼi ládxiʼdoʼoliʼ tuʼ tuʼzíʼgaca xibé nupa tuáʼ döʼ.<pb/>Bitiʼ uzxéʼeliʼ nupa bitiʼ tun le naca dxiʼa.<pb/> 


text:
Huadö́ditë quéguequi ca raca que guixiʼ nacuadi,<br/>en udxi quéguequi ca raca quégaca guíxiʼdoʼ narúgugaca.<pb/> 


text:
Buliʼzxöni ládxëʼë Xanruʼ, en guliʼgún le naca dxiʼa.<pb/>Buliʼgáʼana luyú queëʼ, en guliʼcö́z dxiʼa tsáhuiʼdoʼ.<pb/> 


text:
Buliʼdödi cuinliʼ lu nëʼë Xanruʼ.<pb/>Buliʼzxöni ládxëʼë Lëʼ, ateʼ gunëʼ le gácalen libíʼiliʼ.<pb/> 


text:
Gun cazëʼ Lëʼ ga urúajliʼ tsahuiʼ, en gácaliʼ ca beníʼ,<br/>en cateʼ uchiʼa usörö́ëʼ queë́liʼ, gaca queë́liʼ ca lahuiʼ dza.<pb/> 


text:
Guliʼsóa dxisö lahuëʼ Xanruʼ, en guliʼcöza le gunëʼ.<pb/>Bitiʼ cuéqui ícjaliʼ tuʼ nözi bönniʼ ruziʼë xibé,<br/>bönniʼ naʼ ruʼë döʼ.<pb/> 


text:
Bítiʼrö leliʼ, en buliʼsán yöl-laʼ ridzáʼa.<pb/>Bitiʼ ubi uguíʼi ládxiʼdoʼoliʼ tuʼ gun lë ni ga guáʼaliʼ döʼ.<pb/> 


text:
Dios caz uzáguëʼë xinö́zguequi nupa tuáʼ döʼ,<br/>pero nupa tuʼzxöni ladxiʼ Xanruʼ, guequi quéguequi luyú.<pb/> 


text:
Iaʼlátiʼsö xidzé, en bítiʼrö soëʼ bönniʼ naʼ ruʼë döʼ.<pb/>Uguíljaliʼ xilatjëʼ, pero bítiʼrö soëʼ niʼ.<pb/> 


text:
Tun didzaʼ nupa tuáʼ döʼ bi ilúngaca quégaca nupa nácagaca tsahuiʼ,<br/>en lu yöl-laʼ rilé quéguequi tagu zxea láyiʼguequi.<pb/> 


text:
Nupa tuáʼ döʼ chigulaʼbéaj guíë tuchiʼ quéguequi,<br/>en nuáʼgaca uxitiʼ yaga quéguequi<br/>para uluʼxicja nupa taʼzacaʼ ziʼ, en taʼyadzaj taʼyudxi,<br/>en para iluti nupa tun le naca dxiʼa.<pb/> 


text:
Guíë tuchiʼ quéguequi ilaʼchiza laʼ ládxiʼdoʼguequisö,<br/>ateʼ ilaʼguítsaj uxitiʼ yaga quéguequi.<pb/> 


text:
Ruíʼi ladxiʼ cazëʼ Xanruʼ nupa bitiʼ bi xiguiaʼ nabágaʼgaca,<br/>ateʼ guéquiticaʼsö xiyúgaca quéguequi.<pb/> 


text:
Bitiʼ caʼ uluʼtuíʼi cateʼ idxín dza bitiʼ gaca dxiʼa,<br/>en cateʼ tsuʼu gubín, gátaʼdëra le ilágugaca.<pb/> 


text:
Uluʼniti tsaz nupa tuáʼ döʼ,<br/>ateʼ nupa bitiʼ taʼléʼe dxiʼa Xanruʼ ilaca ca yöl-laʼ lachi que guixiʼ.<pb/>Laʼ tö́ditë quéguequi, en ilaca ca dzön le rinítitë.<pb/> 


text:
Taʼnábini nu bi gunna quéguequi tu chíʼisö, pero bitiʼ caʼ uluʼbíʼi lë naʼ.<pb/>Nu naca tsahuiʼ ruzá ladxiʼ quéguequi, en runödzaj quéguequi.<pb/> 


text:
Le runëʼ bönniʼ dxiʼa naca le nuluíʼinëʼ Xanruʼ lëʼ,<br/>ateʼ raza ládxëʼë Lëʼ le runëʼ bönniʼ naʼ.<pb/> 


text:
Gucaʼ raʼbandoʼ, pero naʼa nagulaʼ,<br/>en catu caz biléʼedaʼ nusán nëʼë Dios bönniʼ tsahuiʼ,<br/>en catu caz biléʼedaʼ riyadzaj le ilágubiʼ zxíʼinëʼ.<pb/> 


text:
Yuguʼ dza ruzáʼ ládxëʼë bönniʼ tsahuiʼ quéguequi luzë́ʼë<br/>en runödzjëʼ le taʼnábini lëʼ unödzjëʼ tu chíʼisö,<pb/>Nácagacabiʼ zxíʼini xiʼsóëʼ tu le run ga raca dxiʼa queë́ruʼ.<pb/> 


text:
tuʼ nadxíʼinëʼ Xanruʼ nu run le naca tsahuiʼ,<br/>en catu caz usán nëʼë nupa néquiguequi quez queëʼ.<pb/>Gun chíʼiticaʼsëʼ léguequi,<br/>pero usunítiëʼ zxíʼini xiʼsóagaca nupa tuáʼ döʼ.<pb/> 


text:
Ruʼë bönniʼ tsahuiʼ didzaʼ le napa yöl-laʼ réajniʼi,<br/>ateʼ raca yöl-laʼ ruchiʼa rusörö́ niʼa que didzaʼ naʼ ruʼë.<pb/> 


text:
Xanruʼ bitiʼ guʼë nu naʼ lataj bi gun queëʼ bönniʼ tsahuiʼ naʼ,<br/>en bitiʼ guʼë lataj irugu queëʼ cateʼ nu uchiʼa usörö́ queëʼ.<pb/> 


text:
Buliʼzxöni ládxëʼë Xanruʼ, en guliʼgún ca rë́ʼënëʼ gunliʼ,<br/>ateʼ uchisëʼ libíʼiliʼ para guequi queë́liʼ luyú.<pb/>Cateʼ udxi quégaca nupa tuáʼ döʼ, hualéʼe quéziliʼ le.<pb/> 


text:
Buliʼyú ca náquiëʼ bönniʼ tsahuiʼ.<pb/>Cuntu nu gaca bi innë́ queëʼ,<br/>tuʼ ilaʼcuáʼabiʼ zxíʼini xiʼsóëʼ bönniʼ zxön ladxiʼ.<pb/> 


text:
Uluʼniti tsaz nupa tuʼcáʼana le gunná bëʼë Dios.<pb/>Usiúdxëʼ Xanruʼ yuguʼ zxíʼini xiʼsóagaca nupa tuáʼ döʼ,<pb/> 


text:
Rácalenëʼ léguequi, en rusölë́ʼ léguequi.<pb/>Rubéajëʼ léguequi lu náʼagaca nupa tuáʼ döʼ, en rusölë́ʼ léguequi,<br/>tuʼ tuʼzxöni ládxiʼguequi Lëʼ.<pb/>


text:
Bitiʼ ilenuʼ nedaʼ, Xan, en bitiʼ uzenuʼ nedaʼ bach.<pb/>Bitiʼ gunuʼ nedaʼ xiguiaʼ lu yöl-laʼ rilé quiuʼ.<pb/> 


text:
Yuʼa yödzöhuë́ʼ zxön tuʼ rilenuʼ nedaʼ.<pb/>Dxía huëʼ idútë le nacaʼ tuʼ nözi dul-laʼ nabágaʼa.<pb/> 


text:
Xiguiaʼ nabágaʼa naca ca tu nísadoʼ ga ruchicjaʼ nisa.<pb/>Naca ca tu yuaʼ ziʼi nabágaʼa nedaʼ.<pb/> 


text:
Bítiʼrö taʼdzaga nedaʼ yuguʼ luzáʼa, en yuguʼ bö́chaʼa, tuʼ nözi xihuëʼa,<br/>ateʼ tuʼbigaʼ diʼa dza quiaʼ ga zoaʼ.<pb/> 


text:
Nupa të́ʼëni iluti nedaʼ taʼbequi le ilaʼzö́n nedaʼ,<br/>ateʼ nupa të́ʼëni uluʼcul-la nedaʼ tun xtídzaʼguequi nacxi uluʼsuniti nedaʼ.<pb/>Idú dza taʼbequi ícjaguequi bi ilún quiaʼ.<pb/> 


text:
Nacaʼ ca tu bönniʼ nacö́dzuëʼ, en bítiʼrö riyöndaʼ.<pb/>Nacaʼ ca tu bönniʼ narugu lúdxëʼë, en bitiʼ risaljëʼ ruʼë.<pb/> 


text:
Bitiʼ guʼu lataj uluʼdzeja niʼa que le raca quiaʼ.<pb/>Bitiʼ guʼu lataj ilún ba zxön cuínguequi tuʼ nagáʼanaʼ cáʼasö.<pb/> 


text:
Que lë ni naʼ rixóalëpaʼ xiguiaʼ nabágaʼa,<br/>en risë́bidaʼ ládxaʼa tuʼ nözi dul-laʼ nabágaʼa.<pb/> 


text:
Nacuáʼ dxiʼa, en nál-lagaca nupa téqui nedaʼ ziʼ.<pb/>Nayándaʼ nupa tuʼdíʼi nedaʼ, en bitiʼ bi nunaʼ quéguequi.<pb/> 


text:
Taʼdáʼbagaʼ nedaʼ nupa tuʼbíʼi le cabí naca dxiʼa que nu run le naca dxiʼa.<pb/>Caní tun tuʼ ruíʼi ládxaʼa gunaʼ le naca dxiʼa.<pb/> 


text:
Gunníaʼ: Gun chiʼi cuinaʼ ca naca le runaʼ,<br/>en bitiʼ gunaʼ dul-laʼ ca naca didzaʼ ruáʼa.<pb/>Bitiʼ bi didzaʼ guʼa<br/>cateʼ nacuáʼ nupa tuáʼ döʼ gal-laʼ ga zoaʼ.<pb/> 


text:
Guzóaʼ dxisö, en bitiʼ bëʼa didzaʼ ga bidxintë<br/>bitiʼ gunníaʼ le naca dxiʼa, pero biyaliʼ xihuëʼa.<pb/> 


text:
Bubi buguíʼi ládxiʼdaʼahuaʼ,<br/>en cateʼ guzáʼ ládxaʼa que, guyegui gulá ládxiʼdaʼahuaʼ.<pb/>Que lë ni naʼ gunábidaʼ-nëʼ Xanruʼ, gunníaʼ:<pb/> 


text:
Xan, ¿gácaʼxte caz soaʼ ibanaʼ?<pb/>Buluíʼi nedaʼ tsca iz soaʼ ibanaʼ.<pb/>Ben ga inözdaʼ channö chizóa caz gátiaʼ.<pb/> 


text:
Nabábasö dza nuzúʼ quiaʼ soaʼ ibanaʼ.<pb/>Yuguʼ iz soaʼ ibanaʼ bitiʼ bi zeaj naca loʼ Liʼ. <pb/>Le nácatë bitiʼ bi nácagaca yúguʼtë bönachi nacuáʼ luyú ni.<pb/> 


text:
Nácagacasö ca tu zxul-la rigúʼu böaj.<pb/>Nítisö tuʼúbi tuʼguíʼi ládxiʼdoʼguequi, en tun dxin.<pb/>Tuʼtubi yöl-laʼ tsahuiʼ, pero bitiʼ nö́zguequi nuzxi guequi que. <pb/> 


text:
Busölá nedaʼ lu xiguiaʼ nabágaʼa,<br/>en bitiʼ guʼu lataj uluʼtitaj quiaʼ nupa nácagaca canö́z.<pb/> 


text:
Runuʼ-nëʼ xiguiaʼ bönniʼ dul-laʼ, en ruzenuʼ lëʼ bach.<pb/>Ca tuʼtöbaʼ bë́ladoʼ que le yúʼubaʼ, rusunítiuʼ le ruíʼi ládxëʼë bönniʼ naʼ.<pb/>Bitiʼ bi naca cazëʼ bönniʼ dul-laʼ naʼ. <pb/> 


text:
Buzë́ naguʼ le rulidzaʼ Liʼ, Xan, en le rinábidaʼ Liʼ.<pb/>Bitiʼ suʼ dxisö cateʼ ribödxaʼ loʼ Liʼ,<br/>en bitiʼ gacaʼ ca tu bönniʼ ziʼtuʼ loʼ Liʼ,<br/>en ca tu bönniʼ ridasëʼ ca guláquiëʼ xuz xtóʼotuʼ.<pb/> 


text:
Lu yöl-laʼ riböza zxön ladxiʼ quiaʼ gulözaʼ gácalenëʼ Xanruʼ nedaʼ.<pb/>Níʼirö buzë́ naguëʼ quiaʼ, en biyönnëʼ le bulidzaʼ-nëʼ.<pb/> 


text:
Bubéajëʼ nedaʼ ca tu lu yeru ga rëʼ, en lu gunaʼ zili.<pb/>Buzóëʼ nedaʼ tu lu guiö́jtoʼo, en guléquiëʼ nedaʼ tsutsu.<pb/> 


text:
Busë́dinëʼ nedaʼ tu le cubi le rul-laʼ le naca yöl-laʼ ba queëʼ Dios queëruʼ.<pb/>Zián nupa ilaʼléʼeni lë ni, en ilún Lëʼ zxön,<br/>ateʼ uluʼzxöni ladxiʼ-nëʼ Xanruʼ. <pb/> 


text:
Bicaʼ ba bönniʼ ruzxöni ládxëʼë Xanruʼ.<pb/>Bitiʼ runëʼ tsözxö́n nu run ba zxön cuini, nu naʼ run zxön yuguʼ dios núngaca bönachi. <pb/> 


text:
Ziántërö naca le nunuʼ queë́tuʼ, Xanaʼ Dios, yuguʼ le tun ga rubánituʼ.<pb/>Ziántërö le yuʼu icja ládxiʼdoʼo ca naca le gunuʼ queë́tuʼ.<pb/>Bitiʼ caʼ gaca nu ulaba loʼ Liʼ tsca nácagaca.<pb/>Channö guë́ʼëndaʼ nu usiyöndaʼ tsca nácagaca,<br/>nayántërö tsca le gaca ulabaʼ.<pb/> 


text:
Bitiʼ rë́ʼënuʼ gútigacaʼ-baʼ böaʼ guixiʼ loʼ, en calëga bi cuʼa loʼ.<pb/>Bitiʼ rinabuʼ uzéguiʼgacaʼ-baʼ böaʼ bëdxi loʼ,<br/>en calëga tu le gunaʼ loʼ para ugúa dul-laʼ,<br/>pero gusaljuʼ nagaʼ para yöndaʼ le guíoʼ nedaʼ.<pb/> 


text:
Que lë ni naʼ gunníaʼ: Ni zoa cazaʼ nedaʼ quiuʼ.<pb/>Lu guichi láʼayi quiuʼ nazúaj caz ca naca quiaʼ.<pb/> 


text:
Raza ládxaʼa runaʼ ca rë́ʼënuʼ Liʼ, Dios quiaʼ.<pb/>Naguʼa icja ládxiʼdaʼahuaʼ xibá naguixjuʼ Liʼ.<pb/> 


text:
Ga tuʼdubi bönachi guizxi yu quiuʼ, Xan,<br/>busiyöndaʼ léguequi nacuʼ tsahuiʼ.<pb/>Bitiʼ caʼ guzóaʼ dxisö.<pb/>Nöz quézinuʼ lë ni, Xan.<pb/> 


text:
Bitiʼ bucáchiʼzaʼ icja ládxiʼdaʼahuaʼ ca ruúnuʼ tsahuiʼ bönachi.<pb/>Buluʼa lahui ca runuʼ ca rnnoʼ, en ca rusölóʼ bönachi.<pb/>Ga nudúbigaca bönachi quiuʼ bitiʼ guzóaʼ dxisö,<br/>pero bëʼa didzaʼ ca nacuʼ dxiʼi ladxiʼ, en ca ruʼu didzaʼ le nácatë.<pb/> 


text:
Bitiʼ ugúʼ quiaʼ yöl-laʼ dxiʼi ladxiʼ quiuʼ, Xan.<pb/>Yöl-laʼ dxiʼi ladxiʼ quiuʼ, en ca runuʼ ca rnna xtídzuʼu ilún chíʼiticaʼsö nedaʼ.<pb/> 


text:
Zián le raca quiaʼ nagúʼugaca nedaʼ lë́ʼajlö, le cabí gaca nu ulaba.<pb/>Nabágaʼa yuguʼ döʼ biʼa, en bítiʼrö gaca iléʼedaʼ.<pb/>Nayanrö ca guitsaʼ icjaʼ, ateʼ rudú ládxaʼa. <pb/> 


text:
Ben ga uluʼtuíʼi, en ilaʼbö́ʼ baguíʼi<br/>nupa naʼ të́ʼëni uluʼsuniti nedaʼ.<pb/>Ben ga uluʼhuécaj, en uluʼgáʼana cáʼasö<br/>nupa naʼ të́ʼëni gaca quiaʼ le cabí naca dxiʼa.<pb/> 


text:
Ben ga uluʼdú ládxiʼgaca tuʼ nabíxigaca<br/>nupa naʼ tuʼtitaj nedaʼ, taʼnná: “¡Buyútsöcaʼ le raca queëʼ!”<pb/> 


text:
Ben ga uluʼdzeja, en uluʼzíʼ xibóʼ yúguʼtë nupa tuʼguilaj Liʼ.<pb/>Ben ga ilaʼnnáticaʼsö nupa taʼdxíʼi yöl-laʼ rusölá quiuʼ,<br/>ilaʼnná: “Nayë́psëtërëʼ Xanruʼ.” <pb/> 


text:
Nacuídiʼdaʼ, en bitiʼ bi gaca gunaʼ,<br/>pero ruíʼi ladxiʼ cazuʼ Liʼ nedaʼ, Xan.<pb/>Naca cazuʼ Nu rácalen nedaʼ, en Nu rusölá nedaʼ.<pb/>Bitiʼ tsenuʼ guíduʼ quiaʼ, Dios quiaʼ.<pb/>


text:
Bicaʼ ba bönniʼ ruíʼi ládxëʼë nupa nácagaca yechiʼ.<pb/>Xanruʼ gácalen cazëʼ bönniʼ naʼ cateʼ bi gaca queëʼ.<pb/> 


text:
Xanruʼ Dios gun chiʼë lëʼ, en gunëʼ ga soëʼ ibanëʼ.<pb/>Gunëʼ caʼ ga uziʼë xibé xiyú cazëʼ.<pb/>Bitiʼ usán nëʼë lëʼ lu náʼagaca nupa bitiʼ taʼléʼe lëʼ dxiʼa.<pb/> 


text:
Xanruʼ utipëʼ ládxëʼë bönniʼ naʼ cateʼ réʼenëʼ.<pb/>Uchisëʼ lëʼ lu daʼa le rátiʼnëʼ, en gunëʼ ga soëʼ dxiʼa.<pb/> 


text:
Nupa bitiʼ taʼléʼe nedaʼ dxiʼa taʼnnë́ quiaʼ, taʼnná:<pb/>“¿Bátaxi gátiëʼ, en huáca gal-la ládxiʼgaca bönachi lëʼ?”<pb/> 


text:
Channö uduyúgaquiëʼ nedaʼ, taʼzíʼ yëʼë.<pb/>Taʼgǘëʼ didzaʼ ca naca le raca quiaʼ,<br/>en cateʼ taʼrúajëʼ, tuʼsiyönnëʼ bönachi.<pb/> 


text:
Tuʼdubi nupa bitiʼ taʼléʼe nedaʼ dxiʼa, en taʼnnë́ quiaʼ.<pb/>Taʼzáʼ ládxiʼgaca zián le naca döʼ le ilún quiaʼ.<pb/> 


text:
Taʼnnë́ quiaʼ, taʼnná: “Yuʼë yödzöhuë́ʼ le guti lëʼ.<pb/>Bítiʼrö caz huöásëʼ ga naʼ dëʼ lu le denëʼ.”<pb/> 


text:
Lëscaʼ caní benëʼ böchiʼ luzáʼa ruzxöni ládxaʼa-nëʼ.<pb/>Bönniʼ gudágulenëʼ nedaʼ tsözxö́n ridáʼbaguëʼë nedaʼ. <pb/> 


text:
Buéchiʼ ladxiʼ nedaʼ, Xan, en bun nedaʼ,<br/>ateʼ ubíʼi cazaʼ quégaca nupa naʼ bitiʼ taʼléʼe nedaʼ dxiʼa.<pb/> 


text:
¡Yöl-laʼ ba Xanruʼ, Dios quégaca bönachi Israel!<pb/>¡Guliʼcuʼë yöl-laʼ ba naʼa dza, en yuguʼ dza siʼ zaca!<pb/>¡Caʼ gaca!<pb/>¡Ön, caʼ gaca!<pb/>


text:
Ribidxi ládxaʼa Liʼ cazuʼ, Dios.<pb/>¿Bátaxi udxinaʼ ga dë quiaʼ, en tsuʼa le yúbölö yudoʼ láʼayi quiuʼ?<pb/> 


text:
Rëla, en te dza ribödxaʼ, en bitiʼ bi rahuaʼ.<pb/>Yuguʼ dza nacuáʼ nupa taʼnábini nedaʼ, taʼnná: “¿Gazxi caz zoa Dios quiuʼ?”<pb/> 


text:
Risëbi ládxaʼa cateʼ röjnedaʼ ca guca zíʼalö,<br/>cateʼ guzáʼlenaʼ bönachi guizxi yu, en yöjnö́ruaʼ láhuilöguequi raʼ yuʼu queëʼ Dios.<pb/>Lu yöl-laʼ rudzeja queë́tuʼ bíl-latuʼ, en guyéaj ládxiʼtuʼ-nëʼ Xanruʼ, en bentuʼ laní. <pb/> 


text:
¿Bizx que risë́bidaʼ ládxaʼa, en bizx que röʼa böniga?<pb/>Uzxöni ládxaʼa-nëʼ Xanruʼ Dios, tuʼ huadxín dza cuʼa-nëʼ yöl-laʼ ba le yúbölö.<pb/>Náquiëʼ Nu rusölá nedaʼ, en náquiëʼ Dios quiaʼ. <pb/> 


text:
Risë́bidaʼ ládxaʼa, Dios quiaʼ.<pb/>Que lë ni naʼ tsöjnedaʼ Liʼ tsanni ni zoaʼ, ridáʼ rizxúnnajaʼ raʼ yegu Jordán,<br/>en tsanni ni ridáʼ lu guíʼa Hermón, en lu guíʼa Mizar.<pb/> 


text:
Ca tu guziúʼ rinnë́ lu nísadoʼ, en ca bö ruíʼi tu budoáʼ nísadoʼ queëʼ Dios,<br/>caní rinnë́ ladxiʼ böʼ naca cazaʼ lu yöl-laʼ risëbi ladxiʼ. <pb/> 


text:
Rinábidaʼ-nëʼ Xanruʼ huéchiʼ ládxëʼë nedaʼ yuguʼ dza.<pb/>Yuguʼ dzöʼ rul-laʼ yöl-laʼ ba queëʼ Lëʼ,<br/>en rulidzaʼ Dios, ruíʼilenaʼ-nëʼ didzaʼ, Nu naʼ runna quiaʼ yöl-laʼ naʼbán.<pb/> 


text:
Guíaʼ-nëʼ Dios, Nu ruzóa nedaʼ tsutsu, inníaʼ: ¿Bizx que nál-la ládxuʼu nedaʼ?<pb/>¿Bizx que run bayúdx quíʼi sácaʼticaʼsaʼ lu náʼagaca nupa bitiʼ taʼléʼe nedaʼ dxiʼa?<pb/> 


text:
Rutsaba yúguʼtë dxita yuʼa tuʼ tuʼdidzaʼ yudxi nedaʼ.<pb/>Yuguʼ dza taʼnábini nedaʼ, taʼnná: “¿Gazxi caz zoa Dios quiuʼ?” <pb/> 


text:
¿Bizx que risë́bidaʼ ládxaʼa, en bizx que röʼa böniga?<pb/>Uzxöni ládxaʼa-nëʼ Xanruʼ Dios,<br/>tuʼ huadxín dza cuʼa-nëʼ yöl-laʼ ba le yúbölö,<br/>tuʼ náquiëʼ Nu rusölá nedaʼ, en náquiëʼ Dios quiaʼ.<pb/>


text:
Guléaj nedaʼ tsahuiʼ, Dios, en bëʼ didzaʼ uláz quiaʼ lógaca bönachi tuáʼ döʼ quiaʼ.<pb/>Busölá nedaʼ lu naʼ nu rizíʼ yëʼ, en bitiʼ naca tsahuiʼ.<pb/> 


text:
Liʼ cazuʼ nacuʼ Dios, Nu rutipa ládxaʼa. ¿Bizx que nusán noʼo nedaʼ?<pb/>¿Bizx que ruhuíʼinidaʼ tuʼ taʼbía no nedaʼ nupa tuʼdíʼi nedaʼ?<pb/> 


text:
Gusö́l-laʼ quiaʼ beníʼ quiuʼ, en le naca idútë li quiuʼ para uluʼluíʼi nedaʼ nöza.<pb/>Ben ga ilaʼchë́ʼ nedaʼ ga naca láʼayi quiuʼ, ga naʼ zoa cazuʼ Liʼ. <pb/> 


text:
Tsuʼa raʼ bucugu queëʼ Dios.<pb/>Ibígaʼa lahuëʼ Dios, Nu run ga rudzéjadeʼedaʼ. <pb/>Gúl-lalenaʼ bihuël-la, cuʼa Liʼ yöl-laʼ ba, Dios, nacuʼ Dios quiaʼ. <pb/> 


text:
Biyö́n quézituʼ le, Dios.<pb/>Buluʼsiyönnëʼ netuʼ xuz xtóʼotuʼ<br/>ca naca yuguʼ le zxön benuʼ dza niʼte,<br/>cateʼ niʼ gulaʼcuʼë légaquiëʼ luyú ni.<pb/> 


text:
Bulaga cazuʼ Liʼ bönachi yuguʼ yödzö izáʼa,<br/>en bucuásuʼ légaquiëʼ luyú ni.<pb/>Busacaʼ ziʼu bönachi izáʼa naʼ, en gurúʼunuʼ léguequi.<pb/> 


text:
Bitiʼ gulaʼdéliʼnëʼ xuz xtóʼotuʼ luyú ni rácasö quégaquiëʼ,<br/>en bitiʼ buluʼsölá laʼ cuíngacasëʼ,<br/>pero ben cazuʼ Liʼ lë naʼ len yöl-laʼ huáca zxön quiuʼ,<br/>en lu yöl-laʼ zxön que le naca cazuʼ,<br/>ateʼ bulúʼu lahui ca nadxíʼinuʼ légaquiëʼ.<pb/> 


text:
Naca cazuʼ Liʼ Dios quiaʼ, en Nu rinná beʼe nedaʼ.<pb/>Busölá bönachi quiuʼ, yuguʼ zxíʼini xiʼsóëʼ Jacob.<pb/> 


text:
Uguntuʼ dxin yöl-laʼ huáca quiuʼ, uxícjatuʼ nupa taʼdáʼbagaʼ netuʼ,<br/>ateʼ tuʼ zóalen cazuʼ netuʼ, ucúl-latuʼ nupa bitiʼ taʼléʼe netuʼ dxiʼa.<pb/> 


text:
Bitiʼ uzxöni ládxaʼa uxitiʼ yaga quiaʼ,<br/>en bitiʼ uzxöni ládxaʼa guíë tuchiʼ quiaʼ para ilácalen nedaʼ,<pb/> 


text:
tuʼ rusölá cazuʼ Liʼ netuʼ lu náʼagaca nupa bitiʼ taʼléʼe netuʼ dxiʼa,<br/>en ruzötjuʼ nupa tuʼdíʼi netuʼ.<pb/> 


text:
Pero naʼa nusán noʼo netuʼ, Dios, en bëʼu lataj nu buxicja netuʼ.<pb/>Bítiʼrö réajlenuʼ bönniʼ queë́tuʼ röjáquiëʼ gudil-la.<pb/> 


text:
Benuʼ ga buzxúnnajtuʼ lógaca nupa taʼdíl-lalen netuʼ,<br/>ateʼ gulaʼgǘëʼ yuguʼ le nequi queë́tuʼ.<pb/> 


text:
Bëʼu lataj gulútiëʼ ziantuʼ ca nu rúti-gacabaʼ böʼcuʼ zxilaʼ.<pb/>Bësilásiuʼ netuʼ ládjagaca yödzö izáʼa.<pb/> 


text:
Bönachi yuguʼ dzaga yödzö queë́tuʼ bilaʼléʼe lë naʼ benuʼ queë́tuʼ,<br/>ateʼ tuʼcáʼana netuʼ cáʼasö, en tuʼtitaj netuʼ.<pb/> 


text:
Benuʼ ga tuʼdidzaʼ yudxi bönachi yuguʼ yödzö netuʼ.<pb/>Tuʼtá ícjaguequi lu yöl-laʼ rucáʼana netuʼ cáʼasö.<pb/> 


text:
tuʼ riyöndaʼ nupa tuʼdidzaʼ yudxi nedaʼ, en tuʼcáʼana nedaʼ cáʼasö,<br/>nupa naʼ bitiʼ taʼléʼe nedaʼ dxiʼa, en tuʼdíʼi nedaʼ.<pb/> 


text:
Guca queë́tuʼ yúguʼtë lë ni sal-laʼ bitiʼ nál-la ládxiʼtuʼ Liʼ,<br/>en bitiʼ nucáʼanatuʼ didzaʼ dzaga bénlenuʼ netuʼ.<pb/> 


text:
Bitiʼ caʼ böaj ládxiʼtuʼ ca réajlëʼëtuʼ Liʼ,<br/>en bitiʼ gudáʼbagaʼtuʼ le buluíʼinuʼ netuʼ guntuʼ.<pb/> 


text:
pero nusán naʼ cazuʼ netuʼ ladaj nupa nácagaca ca yuguʼ böaʼ guiʼa síniaʼ,<br/>en nucáʼanuʼ netuʼ ga chizóa tseajtsázatuʼ lataj chul-la.<pb/> 


text:
Tuʼ néquituʼ quiuʼ Liʼ zóaticaʼsö nu guti netuʼ.<pb/>Nactuʼ ca yuguʼ böʼcuʼ zxílaʼdoʼ lo nu guti légacabaʼ. <pb/> 


text:
¿Bizx que nucachiʼ loʼ lotuʼ netuʼ?<pb/>¿Naruʼ nál-la ládxuʼu ca raca queë́tuʼ, en ca riguíʼi rizácaʼtuʼ?<pb/> 


text:
Rizáʼ ládxaʼa tu le naca dxiʼa.<pb/>Ruʼa didzaʼ que le runëʼ bönniʼ rinná bëʼë.<pb/>Naca lúdxaʼa ca le ruzúajlenëʼ bönniʼ nabéʼedeʼenëʼ ruʼë didzaʼ. <pb/> 


text:
Nácatëruʼ Liʼ lachi ca yúguʼtë bönachi.<pb/>Nabéʼedeʼenuʼ ruʼu didzaʼ.<pb/>Que lë ni naʼ nunëʼ Dios gaca dxiʼa quiuʼ chadía chacanna.<pb/> 


text:
Begaʼ lëʼu guíë tuchiʼ quiuʼ, bönniʼ nayë́pisëʼ,<br/>lu yöl-laʼ lachi quiuʼ, en lu yöl-laʼ unná bëʼ quiuʼ.<pb/> 


text:
Lu yöl-laʼ unná bëʼ quiuʼ idéliʼnuʼ lu gudil-la,<br/>ugunuʼ dxin le naca idútë li, en yöl-laʼ nöxaj ladxiʼ, en le naca tsahuiʼ.<pb/>Yöl-laʼ huáca zxön quiuʼ gun ga iláʼ lahui yuguʼ le zxö́ntërö.<pb/> 


text:
Natúchiʼgacadaʼ yaga lahui tuchiʼ quiuʼ.<pb/>Bönachi yuguʼ yödzö ziʼtuʼ taʼdzö́ʼö loʼ, nupa naʼ taʼdíl-lalen liʼ.<pb/>Yuguʼ yaga lahui tuchiʼ quiuʼ nachö́zaʼgaca ládxiʼdoʼguequi. <pb/> 


text:
¡Chadía chacanna naguixjuʼ ga röʼu rinná bëʼu, Dios!<pb/>¡Ca naca le naca tsahuiʼ rinná béʼenuʼ bönachi quiuʼ! <pb/> 


text:
Nadxíʼinuʼ le naca tsahuiʼ, en bitiʼ riléʼenuʼ dxiʼa le bitiʼ nácatë.<pb/>Que lë ni naʼ Dios quiuʼ nabö́ cazëʼ liʼ.<pb/>Nachízirëʼ icja ládxiʼdoʼo yöl-laʼ rudzeja ca le nápagaca iaʼzícaʼrö bönachi.<pb/> 


text:
Riláʼ zxixi lariʼ nacuʼ len ziʼ mirra, en ziʼ áloe, en ziʼ casia.<pb/>Tunëʼ bönniʼ huil-la ga rudzéjanuʼ lu yuʼu lidxuʼ zxön.<pb/> 


text:
Yuguʼ nigula zxíʼinigaquiëʼ bönniʼ taʼnná bëʼë<br/>nútsaʼgacabiʼ biʼi nigula nacuáʼabiʼ lidxuʼ.<pb/>Nigula quiuʼ rinná béʼenu zuínu cuituʼ ibëla,<br/>en nácunu le nazíʼi biquitaj oro nazacaʼ. <pb/> 


text:
Bëʼ ladxiʼ nedaʼ, nigúladoʼ.<pb/>Bëʼ ladxiʼ nedaʼ, en biyö́n xtídzaʼa.<pb/>Gul-la ladxiʼ bönachi yödzö quiuʼ, en yuguʼ diʼa dza quiuʼ.<pb/> 


text:
Níʼirö së ládxëʼë bönniʼ rinná bëʼë yöl-laʼ lachi quiuʼ.<pb/>Buzóa zxibuʼ lahuëʼ tuʼ náquiëʼ xanuʼ.<pb/> 


text:
Níʼirö bönachi yödzö Tiro ilaʼdxín loʼ nuáʼgaca le nazácaʼdaʼ le ilunna quiuʼ.<pb/>Yuguʼ bönniʼ taʼléʼenëʼ yöl-laʼ tsahuiʼ ilaʼnábinëʼ liʼ bi unödzjuʼ quégaquiëʼ.<pb/> 


text:
Yuguʼ biʼi nigula queëʼ bönniʼ rinná bëʼë zóagacabiʼ lidxëʼ, en nácatërögacabiʼ lachi.<pb/>Lariʼ nácubiʼ nadíalen du oro.<pb/> 


text:
Ilaʼchë́ʼë-biʼ lahuëʼ bönniʼ rinná bëʼë, nácubiʼ lariʼ nazácaʼdaʼ.<pb/>Ilaʼdabiʼ yuguʼ biʼi nigula raʼbandoʼ cúdziʼlöbiʼ,<br/>ateʼ ilaʼchë́ʼë légacabiʼ lahuëʼ bönniʼ naʼ rinná bëʼë.<pb/> 


text:
Lu yöl-laʼ rudzeja, en lu yöl-laʼ ruzíʼ xibé quégacabiʼ ilaʼdxinbiʼ,<br/>en ilaʼyázabiʼ yuʼu lidxëʼ bönniʼ naʼ rinná bëʼë.<pb/> 


text:
Ilaʼcuáʼabiʼ biʼi bönniʼ quiuʼ uláz quégaquiëʼ xuz xtoʼo.<pb/>Gunuʼ ga ilaʼnná bë́ʼëbiʼ idútë yödzölió.<pb/> 


text:
Gunuʼ ga tsöjnégacaticaʼsö bönachi ca nacuʼ Liʼ.<pb/>Que lë ni naʼ yúguʼtë bönachi ilë́ liʼ “Xclenuʼ” yuguʼ dza siʼ zaca.<pb/>


text:
¡Náquiëʼ Dios Nu run chiʼi rëʼu, en Nu ruzóa rëʼu tsutsu!<pb/>¡Zóaticaʼsëʼ gácalenëʼ rëʼu cateʼ bi raca queë́ruʼ!<pb/> 


text:
Que lë ni naʼ bitiʼ gádxiruʼ sal-laʼ izxizi idútë yödzölió,<br/>en ilaʼniti yuguʼ guíʼa lu nísadoʼ,<pb/> 


text:
Zoa tu yegu le run ga tuʼdzeja nupa nacuáʼ ladzëʼ Dios,<br/>ga naʼ röʼö yudoʼ láʼayi ga zoëʼ Dios nayë́pisëtërëʼ.<pb/> 


text:
Zoa cazëʼ Dios yödzö naʼ, le catu caz initi.<pb/>Cateʼ niʼ soa itö́ yu gácalenëʼ nupa nacuáʼ niʼ.<pb/> 


text:
Tadxi taʼdzöbi bönachi yuguʼ yödzö,<br/>ateʼ taʼbö́ʼ baguíʼi nupa taʼnná bëʼ,<br/>tuʼ ruʼë didzaʼ Dios, ateʼ riniti luyú ni. <pb/> 


text:
Xanruʼ nayë́pisëtërëʼ zóalen cazëʼ rëʼu.<pb/>Dios quégaca zxíʼini xiʼsóëʼ Jacob rapa chiʼë rëʼu. <pb/> 


text:
Ruzóa dxíëʼ gudil-la rácagaca idútë yödzölió.<pb/>Riguitsjëʼ yuguʼ uxitiʼ yaga,<br/>en rusunítiëʼ yuguʼ yaga lahui tuchiʼ que gudil-la.<pb/>Ruzéguiʼë yuguʼ carreta que gudil-la tu lu guíʼ zxön.<pb/> 


text:
Rnnëʼ: “Guliʼsóa dxisö, ateʼ guéquibeʼeliʼ naca cazaʼ Dios.<pb/>Nayë́pisëtëraʼ yuguʼ lu yödzö, en lu idútë yödzölió.” <pb/> 


text:
Xanruʼ nayë́pisëtërëʼ zóalen cazëʼ rëʼu.<pb/>Dios quégaca zxíʼini xiʼsóëʼ Jacob rapa chiʼë rëʼu.<pb/>


text:
¡Lu yöl-laʼ rudzeja queë́liʼ guliʼcapaʼ náʼaliʼ, bönachi yúguʼtë yödzö!<pb/>¡Guliʼcuʼë yöl-laʼ ba Dios, len yuguʼ le rúl-lalenliʼ! <pb/> 


text:
Gurö́ cazëʼ luyú ga ni nuzóëʼ rëʼu.<pb/>Naca tu luyú lachi quégaca zxíʼini xiʼsóëʼ Jacob, nupa naʼ nadxíʼi quézinëʼ.<pb/> 


text:
Len yöl-laʼ ba zxön ribenëʼ Dios ga röʼë rinná bëʼë.<pb/>Le zián le tuʼcödxëʼ cateʼ ribenëʼ Xanruʼ niʼ. <pb/> 


text:
¡Guliʼgul-la yöl-laʼ ba queëʼ Dios! ¡Guliʼgul-la!<pb/>¡Guliʼgul-la yöl-laʼ ba queëʼ Bönniʼ rinná béʼenëʼ rëʼu! ¡Guliʼgul-la! <pb/> 


text:
¡Zoa cazëʼ Dios lataj láʼayi queëʼ ga röʼë rinná bëʼë!<pb/>¡Rinná béʼenëʼ bönachi yúguʼtë yödzö!<pb/> 


text:
¡Nequi queëʼ Dios yöl-laʼ zxön quégaca yúguʼtë yödzö nacuáʼ yödzölió! <pb/>¡Nayë́pisëtërëʼ Lëʼ!<pb/>


text:
Nayë́pisëtërëʼ Xanruʼ, ateʼ run bayudxi cúʼuruʼ-nëʼ yöl-laʼ ba idú ládxiʼruʼ<br/>ga zoa lu yödzö queëʼ Dios queë́ruʼ le zoa lu guíʼa láʼayi queëʼ.<pb/> 


text:
Lachi, en sibi naca guíʼa láʼayi naʼ,<br/>ateʼ raza ládxiʼgaca bönachi idútë yödzölió ca naca.<pb/>Caní naca guíʼa Sión le röʼö tsöláʼalö ga zaʼ böʼ ziaga.<pb/>Lu yödzö naʼ dë ga zoa Bönniʼ Unná Bëʼ nayë́pisëʼ.<pb/> 


text:
Raʼ yödzö naʼ gulaʼzxíziëʼ.<pb/>Gulaʼzacaʼ ziʼë ca raca queë́nu nigula chizóa uzóanu-biʼ bíʼidoʼ.<pb/> 


text:
Biyönruʼ ca nácagaca le zxön benëʼ Dios,<br/>ateʼ naʼa riléʼe quéziruʼ le runëʼ,<br/>lu yödzö láʼayi queëʼ Dios quégaca niʼa nëʼë guizxi yu,<br/>en náquiëʼ caʼ Dios queë́ruʼ.<pb/>Tsaz naguixjëʼ yödzö naʼ. <pb/> 


text:
Ca nayë́pisëtërö Loʼ, Dios,<br/>caʼ taʼgúʼu Liʼ yöl-laʼ ba bönachi idútë yödzölió.<pb/>Ca naca le naca tsahuiʼ rinná bëʼu.<pb/> 


text:
Uluʼdzeja bönachi nacuáʼ yödzö Sión.<pb/>Uluʼzíʼinu xibé nigula zxíʼini xiʼsóëʼ Judá<br/>tuʼ ruchiʼa rusörö́uʼ netuʼ ca naca le naca tsahuiʼ. <pb/> 


text:
Guliʼdá idú gásibiʼilö ga dë yödzö Sión,<br/>en buliʼlaba yuguʼ yuʼu sibi tun chiʼi yödzö naʼ.<pb/> 


text:
Buliʼyú ca naca zöʼö run chiʼi yödzö naʼ,<br/>en buliʼyú caʼ le nuzóagaca le tsutsu,<br/>para gaca quíxjöiʼiliʼ zxíʼini xiʼsóaliʼ ca náquiëʼ Dios zxön ni.<pb/> 


text:
Guliʼyöni lë ni, libíʼiliʼ, bönachi yúguʼtë yödzö.<pb/>Buliʼzë́ nágaliʼ, libíʼiliʼ, zóaliʼ idútë yödzölió.<pb/> 


text:
Libíʼiliʼ, nayë́psëtëröliʼ, en libíʼiliʼ, nácaliʼ cáʼasö.<pb/>Libíʼiliʼ, dë yöl-laʼ tsahuiʼ queë́liʼ, en libíʼiliʼ, nácaliʼ yechiʼ.<pb/> 


text:
Tsöjsáʼ ládxaʼa ca naca le nápagaca yöl-laʼ réajniʼi,<br/>en guʼa didzaʼ le nápagaca yöl-laʼ raca yenniʼ.<pb/> 


text:
Güíʼi ládxaʼa ca naca tu le rucudzuʼ didzaʼ,<br/>en quíxjöʼa ca nácagaca tsanni quinniaʼ lëʼe bihuël-la.<pb/> 


text:
Bitiʼ bi rádxidaʼ cateʼ ridxín bi raca quiaʼ,<br/>cateʼ taʼguʼë nedaʼ lë́ʼajlö bönniʼ tuáʼ döʼ bitiʼ taʼléʼenëʼ nedaʼ dxiʼa.<pb/> 


text:
Tuʼzxöni ládxëʼë bönniʼ naʼ yöl-laʼ tsahuiʼ quégaquiëʼ,<br/>en tun ba zxön cuíngaquiëʼ ca nácagaca le dë quégaquiëʼ.<pb/> 


text:
Bitiʼ gaca huöáʼuëʼ laʼ cuinsëʼ nitúëʼ bönniʼ naʼ.<pb/>Bitiʼ gaca bi unödzjëʼ queëʼ Dios le gun ga usölë́ʼ lëʼ,<pb/> 


text:
tuʼ naca zxö́ntërö le huöáʼu yöl-laʼ naʼbán que nu bönniʼ,<br/>ateʼ catu caz gaca nu bönniʼ quizxjëʼ ca naca,<pb/> 


text:
Riléʼenëʼ tatiëʼ caʼ bönniʼ taʼyéajniʼinëʼ,<br/>en taʼnitiëʼ tuz ca tati nupa bitiʼ bi nö́zigaca, en nupa bitiʼ taʼyéajniʼi,<br/>ateʼ tuʼcáʼanëʼ yöl-laʼ tsahuiʼ quégaquiëʼ le uluʼzíʼ xibé bönachi yúbölö.<pb/> 


text:
Téquinëʼ ilaʼcuáʼticaʼsö lídxigaquiëʼ bönniʼ naʼ,<br/>ateʼ tsaz ilaʼcuʼë niʼ,<br/>ateʼ taʼguʼë lágaca xiyúgaquiëʼ ca naca laʼ lágacasëʼ.<pb/> 


text:
Pero yöl-laʼ ba zxön napëʼ bönniʼ naʼ bitiʼ gun ga sóaticaʼsëʼ.<pb/>Gati cazëʼ ca tátibaʼ böaʼ guixiʼ.<pb/> 


text:
Caní naca le gaca quégaquiëʼ bönniʼ tuʼzxöni ládxëʼë yöl-laʼ tsahuiʼ quégaquiëʼ,<br/>encaʼ quégaca zxíʼini xiʼsóagaquiëʼ,<br/>yuguʼ biʼi naʼ taʼyaza ládxiʼgacabiʼ didzaʼ guluʼë xúzgacabiʼ naʼ.<pb/> 


text:
Ilátiëʼ ca tátibaʼ böʼcuʼ zxilaʼ,<br/>ateʼ yöl-laʼ guti gaca quégaquiëʼ ca tu nu uyú böʼcuʼ zxilaʼ.<pb/>Yuguʼ bönniʼ tsahuiʼ ilaʼnná béʼenëʼ légaquiëʼ cateʼ itö́ yu zila.<pb/>Ilaʼniti le gutaʼ quégaquiëʼ, ateʼ ilaʼcuáʼticaʼsëʼ lataj chul-la ga dzöʼö nupa nátigaca.<pb/> 


text:
Huöáʼu cazëʼ Dios yöl-laʼ naʼbán quiaʼ lu yöl-laʼ guti,<br/>tuʼ ichë́ʼë nedaʼ ga tsöjsóalenaʼ Lëʼ.<pb/> 


text:
Bitiʼ gádxinuʼ cateʼ idéliʼnëʼ nu bönniʼ yöl-laʼ tsahuiʼ zxön,<br/>en cateʼ xön yöl-laʼ lachi que yuʼu lidxëʼ,<pb/> 


text:
Sal-laʼ cateʼ niʼ zoëʼ nabanëʼ buzíʼ xibé böʼ naca cazëʼ,<br/>ateʼ gulaʼgúʼu bönachi lëʼ yöl-laʼ ba cateʼ bidéliʼnëʼ yöl-laʼ tsahuiʼ naʼ.<pb/> 


text:
Náquiëʼ bönniʼ napëʼ yöl-laʼ zxön, pero riyádzjanëʼ yöl-laʼ réajniʼi,<br/>ca böaʼ guixiʼ tati cázabaʼ.<pb/>


text:
Ruʼë didzaʼ Xanruʼ Dios nayë́pisëtërëʼ.<pb/>Nutubëʼ dërö nupa nacuáʼ yödzölió ga naguélaʼtë ga rilén gubidza ga ridxintë ga ribía.<pb/> 


text:
Zëʼë Dios queë́ruʼ, en bitiʼ soëʼ dxisö.<pb/>Tsöjnöru lahuëʼ tu guíʼ zxön,<br/>ateʼ tsecja tu böʼ budunuʼ idú gasibíʼilëʼ.<pb/> 


text:
Rnnëʼ Dios: “Guliʼtúbi nupa néquiguequi quez quiaʼ,<br/>nupa naʼ gulunlen nedaʼ didzaʼ dzaga,<br/>en buluʼlalaj rön lahuaʼ le ben tsutsu didzaʼ dzaga naʼ.”<pb/> 


text:
Rnnëʼ: “Buliʼzë nágaliʼ, bönachi quiaʼ, ateʼ guʼa didzaʼ.<pb/>Buliʼzë́ nágaliʼ, bönachi Israel, ateʼ uzéguiaʼ libíʼiliʼ didzaʼ.<pb/>Naca cazaʼ Dios.<pb/>Ön, nacaʼ Dios queë́liʼ.<pb/> 


text:
Bitiʼ uzéguiaʼ libíʼiliʼ didzaʼ ca naca le rúnnaliʼ quiaʼ,<br/>en calëga ca nácagacabaʼ böaʼ bëdxi ruzéguiʼliʼ-baʼ lahuaʼ.<pb/> 


text:
tuʼ néquigacabaʼ quiaʼ yúguʼtëbaʼ böaʼ guixiʼ,<br/>encaʼ böaʼ-bëdxi nacuáʼabaʼ lu gayuáʼ gayuáʼ guíʼadoʼ.<pb/> 


text:
Néquigacabaʼ caʼ quiaʼ yúguʼtëbaʼ böaʼ zoa xíligacabaʼ,<br/>encaʼ yúguʼtë le zoa nabán laʼ guixiʼ.<pb/> 


text:
Laʼtuʼ ridunaʼ bitiʼ guíaʼ caʼ libíʼiliʼ,<br/>tuʼ nequi quiaʼ yödzölió, encaʼ yúguʼtë le nacuáʼ niʼ.<pb/> 


text:
Le ral-laʼ unö́dzjaliʼ queëʼ Dios naca yöl-laʼ rë Lëʼ: “Xclenuʼ”<br/>ateʼ ral-laʼ gunliʼ lahuëʼ Dios nayë́pisëtërëʼ ca naca le guzxíʼ lu náʼaliʼ gunliʼ. <pb/> 


text:
Rnnëʼ caʼ: “Ral-laʼ ulídzaliʼ nedaʼ cateʼ bi gaca queë́liʼ.<pb/>Gácalen cazaʼ libíʼiliʼ, ateʼ gunliʼ nedaʼ bal.” <pb/> 


text:
Dios rëʼ bönniʼ huíaʼ döʼ, rnnëʼ:<pb/>“¿Bizx que ruʼu didzaʼ ca nácagaca xibá naguixjaʼ?<pb/>¿Bizx que ruʼu didzaʼ ca naca didzaʼ dzaga núnlenaʼ bönachi?<pb/> 


text:
Cateʼ riléʼenuʼ-nëʼ bönniʼ gubán rácalenuʼ lëʼ,<br/>en runuʼ tsözxö́n nupa taʼguitsaj xibá que yöl-laʼ nutsaga naʼ.<pb/> 


text:
Caní benuʼ, ateʼ bitiʼ bi gunníaʼ,<br/>ateʼ gúquinuʼ nacaʼ ca naca cazuʼ liʼ,<br/>pero naʼa uzéguiaʼ liʼ didzaʼ, en uluʼa lahui le nunuʼ.<pb/> 


text:
Buliʼzë́ nágaliʼ didzaʼ ni, núlöliʼ ruzóaliʼ nedaʼ tsöláʼalö.<pb/>Channö cabí, usunítiaʼ libíʼiliʼ, ateʼ cuntu nu gaca usölá libíʼiliʼ.<pb/> 


text:
Nu rë nedaʼ: Xclenuʼ, runna quiaʼ le run nedaʼ bal,<br/>ateʼ nu run ca rnna xtídzaʼa, usölá cazaʼ nu naʼ.”<pb/>


text:
Dios quiaʼ, buzáʼ ladxiʼ quiaʼ tsca naca yöl-laʼ dxiʼi ladxiʼ zxön quiuʼ,<br/>en tsca naca le zián le ruzáʼ ládxuʼu quiaʼ, bugúa yuguʼ le gudáʼbagaʼa loʼ Liʼ.<pb/> 


text:
Loʼ Liʼ cazuʼ benaʼ dul-laʼ,<br/>en loʼ Liʼ caʼ biʼa döʼ.<pb/>Naca bëʼ nacuʼ tsahuiʼ cateʼ ruʼu didzaʼ,<br/>en idú dxiʼa, en tsahuiʼ nacuʼ cateʼ ruchiʼa rusörö́uʼ queë́tuʼ.<pb/> 


text:
Buyútsöcaʼ, nabágaʼa döʼ cateʼ gusí lotë guljaʼ,<br/>en lu dul-laʼ zoa cazaʼ cateʼ buzóanu xináʼa nedaʼ.<pb/> 


text:
Rë́ʼënuʼ soa le naca idútë li icja ládxiʼdoʼotuʼ.<pb/>Guchiza icja ládxiʼdaʼahuaʼ yöl-laʼ réajniʼi.<pb/> 


text:
Buchiʼa nedaʼ len le ruchíʼaninuʼ, ateʼ gacaʼ dxiʼa.<pb/>Buguibi nedaʼ, ateʼ huöácaʼ zxílaʼdoʼos.<pb/> 


text:
Ben ga yöndaʼ le nachë́ʼ yöl-laʼ ruzíʼ xibé, en yöl-laʼ rudzeja,<br/>para huöáca ládxaʼa lu le raca quiaʼ tuʼ benuʼ ga réquibeʼedaʼ nabágaʼa dul-laʼ.<pb/> 


text:
Bunna quiaʼ yöl-laʼ rudzeja que yöl-laʼ rusölá quiuʼ,<br/>en ben ga gunaʼ ca rnna xtídzuʼu idú ládxaʼa.<pb/> 


text:
Níʼirö usë́didaʼ nupa taʼguitsaj xibá quiuʼ ca nácagaca le rë́ʼënuʼ ilúngaca,<br/>ateʼ yuguʼ bönniʼ dul-laʼ uluʼhuécja quiuʼ.<pb/> 


text:
Dios quiaʼ, benna nedaʼ lataj cabí ibágaʼa xiguiaʼ.<pb/>Naca cazuʼ Dios, Nu rusölá nedaʼ.<pb/>Lu yöl-laʼ rudzeja quiaʼ gul-laʼ ca naca cazuʼ tsahuiʼ.<pb/> 


text:
Laʼtuʼ raza ládxuʼu-baʼ böaʼ-bëdxi gútituʼ-baʼ loʼ, laʼ gúnteaʼ caní.<pb/>Bitiʼ raza ládxuʼu-baʼ nu böaʼ uzéguiʼtuʼ-baʼ loʼ. <pb/> 


text:
Le rë́ʼënëʼ Dios le naca ca tu le cúʼuruʼ lahuëʼ<br/>naca böʼ naca cáziruʼ le nötaj nagula ladxiʼ. <pb/>Dios quiaʼ, bitiʼ ucáʼanuʼ cáʼasö ládxiʼdoʼotuʼ<br/>le ruhuíʼini ladxiʼ, en le naca nöxaj ladxiʼ.<pb/> 


text:
Lu yöl-laʼ ruzáʼ ladxiʼ quiuʼ ben le naca dxiʼa<br/>quégaca bönachi yödzö Sión.<pb/>Buchisa zöʼö le run chiʼi yödzö Jerusalén.<pb/> 


text:
Níʼirö tsaza ládxuʼu yuguʼ le cúʼutuʼ loʼ le naca idú dxiʼa,<br/>yuguʼ böaʼ guíxiʼdoʼ gútituʼ-baʼ loʼ,<br/>en yuguʼ böaʼ-bë́dxidoʼ uzéguiʼtuʼ-baʼ loʼ.<pb/>Níʼirö ilútiëʼ-baʼ yuguʼ bëdxi biguiúʼdoʼ,<br/>en ilaʼguʼë-baʼ lu bucugu quiuʼ.<pb/>


text:
¿Bizx que run ba zxön cuinuʼ niʼa que döʼ ruʼu, bönniʼ nál-la?<pb/>Zóaticaʼsö yöl-laʼ dxiʼi ladxiʼ queëʼ Dios.<pb/> 


text:
Len lúdxuʼu rúnlenuʼ luzóʼo didzaʼ para usunítiuʼ bönachi.<pb/>Naca lúdxuʼu, bönniʼ rizíʼ yëʼ, ca tu guíë tuchiʼ.<pb/> 


text:
Nadxíʼirönuʼ le naca döʼ ca nadxíʼinuʼ le naca dxiʼa,<br/>en nadxíʼirönuʼ le cabí nácatë ca nadxíʼinuʼ le naca idútë li.<pb/> 


text:
Tsaz uzötaj cazëʼ Dios liʼ.<pb/>Sönëʼ liʼ, en ubéajëʼ liʼ lu yuʼu lidxuʼ,<br/>en ucuítëʼ liʼ ga nacuáʼ nupa nabángaca.<pb/> 


text:
Yuguʼ bönniʼ tsahuiʼ ilaʼléʼenëʼ lë ni, en iládxinëʼ Dios.<pb/>Uluʼzxidxëʼ queëʼ bönniʼ naʼ rizíʼ yëʼë, ilaʼnë́ʼ:<pb/> 


text:
“¡Buliʼyútsöcaʼ! Bönniʼ ni bitiʼ gúʼunnëʼ uzxöni ládxëʼë Dios,<br/>pero buzxöni ládxëʼë yöl-laʼ tsahuiʼ queëʼ,<br/>en le zián le guzë́ ládxëʼë le cabí bi nazacaʼ.”<pb/> 


text:
Nacaʼ nedaʼ ca tu yaga olivo yaʼa le röʼ raʼ yuʼu lidxëʼ Dios.<pb/>Uzxöni ládxaʼa yöl-laʼ dxiʼi ladxiʼ queëʼ Dios yuguʼ iz siʼ zaca. <pb/> 


text:
Guíëticaʼsaʼ Liʼ: “Xclenuʼ” tuʼ ben cazuʼ Liʼ ga naca caní,<br/>ateʼ gunaʼ löza Loʼ le naca dxiʼa lógaca nupa néquiguequi quez quiuʼ.<pb/>


text:
Taʼzáʼ ládxëʼë bönniʼ canö́z, taʼnnë́ʼ:<pb/>“Bitiʼ caʼ zoëʼ Dios.”<pb/>Nácagaquiëʼ xihuiʼ bönniʼ caní, en núngaquiëʼ le nácatërö xihuiʼ.<pb/>Cuntu nu bönniʼ zoëʼ runëʼ le naca dxiʼa.<pb/> 


text:
Ga naʼ zoëʼ Dios yehuaʼ yubá ruyúëʼ gátiʼtës,<br/>en riléʼenëʼ bönachi nacuáʼ idútë yödzölió,<br/>para inö́zinëʼ channö zoa nu réajniʼi,<br/>o channö zoëʼ nu bönniʼ ruíʼi ládxëʼë Dios.<pb/> 


text:
Yúguʼtë bönachi söjáquiëʼ ga yúbölö.<pb/>Yúguʼtëʼ nácagaquiëʼ xihuiʼ.<pb/>Cuntu nu zoa run le naca dxiʼa, nitúëʼ bönniʼ. <pb/> 


text:
¿Naruʼ cabí nápagaquiëʼ yöl-laʼ réajniʼi bönniʼ naʼ tuʼë döʼ?<pb/>Tuʼsunítiëʼ bönachi quiaʼ ca tu nu ragu yöta,<br/>en bitiʼ caʼ tuʼlidzëʼ nedaʼ. <pb/> 


text:
Tadxi taʼdzö́binëʼ bönniʼ caní, en bitiʼ bi nunaʼ quégaquiëʼ.<pb/>Caní raca tuʼ rusunítiëʼ Dios caz nupa taʼdíl-lalen libíʼiliʼ.<pb/>Gunliʼ ga uluʼtuíʼinëʼ tuʼ chigurúʼunëʼ Dios légaquiëʼ.<pb/> 


text:
Raca ládxiʼruʼ irúaj Sión Nu usölá bönachi Israel.<pb/>Cateʼ uchisa cazëʼ Dios bönachi queëʼ nadzúngaca,<br/>uluʼdzeja zxíʼini xiʼsóëʼ Jacob, en uluʼzíʼ xibé bönachi Israel.<pb/>


text:
Busölá nedaʼ, Dios, para gaca yöl-laʼ ba que Loʼ.<pb/>Len yöl-laʼ huáca quiuʼ guléaj nedaʼ tsahuiʼ.<pb/> 


text:
Taʼdíl-lalen bönniʼ ziʼtuʼ nedaʼ,<br/>tuʼ të́ʼënëʼ bönniʼ zidzaj ilútiëʼ nedaʼ.<pb/>Bitiʼ caʼ tádxinëʼ Dios.<pb/> 


text:
Buliʼyútsöcaʼ, naca cazëʼ Dios Nu rácalen nedaʼ.<pb/>Ruzóëʼ tsutsu Xanruʼ yöl-laʼ naʼbán quiaʼ.<pb/> 


text:
Ubiʼë quégaca nupa taʼdíl-lalen nedaʼ le usuniti léguequi. <pb/>Tuʼ runuʼ ca rnna xtídzuʼu, Dios, busuniti léguequi.<pb/> 


text:
Busölá cazuʼ Liʼ nedaʼ lu yuguʼ le guca quiaʼ,<br/>ateʼ riléʼedaʼ zeaj nanítiticaʼsö nupa taʼdíl-lalen nedaʼ.<pb/>


text:
niʼa que chiʼë bönniʼ bitiʼ riléʼenëʼ nedaʼ dxiʼa,<br/>en tuʼ tuʼtsáʼ nedaʼ nupa tuáʼ döʼ, en tuʼsacaʼ ziʼ nedaʼ,<br/>en lu yöl-laʼ rilé quéguequi taʼbía no nedaʼ.<pb/> 


text:
Chigulaʼyaza yöl-laʼ radxi, en yöl-laʼ rizxizi nedaʼ,<br/>ateʼ nabagaʼ yöl-laʼ radxi ridzöbi nedaʼ.<pb/> 


text:
Gunníaʼ: “Gaca ládxaʼa gataʼ quiaʼ xílabaʼ guʼdödoʼ,<br/>para gaca tödaʼ lu böʼös, en idxinaʼ tu lataj ga gaca uzíʼ ládxaʼa.<pb/> 


text:
Uyijaʼ carelö tu lataj ga tsöjsóaʼ tsutsu,<br/>para cabí bi gun quiaʼ le naca ca böʼ budunuʼ.”<pb/> 


text:
Busuniti légaquiëʼ, Xan, en buxí ruáʼagaquiëʼ,<br/>tuʼ biléʼedaʼ taʼdil-lëʼ, en tuʼtsatsëʼ lu yödzö.<pb/> 


text:
Rëla, en te dza taʼdödëʼ nöza lu yödzö.<pb/>Tuʼë döʼ, en tunëʼ le xihuiʼ idú gásibiʼilö yödzö.<pb/> 


text:
Calëga bönniʼ bitiʼ riléʼenëʼ nedaʼ dxiʼa nu rudidzaʼ yudxi nedaʼ,<br/>tuʼ huáca guáʼ ilenaʼ le gunëʼ,<br/>en calëga bönniʼ rudíʼinëʼ nedaʼ nu ridíl-lalen nedaʼ,<br/>tuʼ huáca ucachiʼ cuinaʼ lahuëʼ,<pb/> 


text:
Lu yöl-laʼ dxiʼi ladxiʼ queë́ruʼ gúcaruʼ tuz.<pb/>Ladaj bönachi zián gudaruʼ, en bidxinruʼ lidxëʼ Dios. <pb/> 


text:
Xanaʼ Dios, bëʼ yöl-laʼ guti lataj idxín quégaquiëʼ bagáchiʼsö.<pb/>Ben ga tsöjtsázagaquiëʼ nabángaquiëʼ lataj chul-la ga nacuáʼ nupa nátigaca,<br/>tuʼ yuʼu le xihuiʼ lídxigaquiëʼ, en lu yuʼu caʼ gapa tuʼdubëʼ. <pb/> 


text:
Chiʼi dzö́ʼölö, en zíladoʼ, en gatsaj dza ulidza yúdxidaʼ Lëʼ,<br/>en innë́ ládxaʼa lahuëʼ, ateʼ yön cazëʼ chiʼa.<pb/> 


text:
Huöáʼuëʼ yöl-laʼ naʼbán quiaʼ lu naʼ nupa taʼdíl-lalen nedaʼ<br/>en uzóëʼ nedaʼ lataj ga cözaʼ dxiʼa tsáhuiʼdoʼ,<br/>tuʼ nayándaʼ nupa taʼdíl-lalen nedaʼ.<pb/> 


text:
Huayö́n quézinëʼ Dios, en ubiʼë quégaquiëʼ.<pb/>Röʼë rinná bë́ʼticaʼsëʼ Lëʼ.<pb/>Caní gunëʼ Dios tuʼ cabí tuʼsanëʼ ca tunëʼ,<br/>en bitiʼ tádxinëʼ Dios.<pb/> 


text:
Bönniʼ ruʼë döʼ ribía nahuëʼ nu riböza dxiʼa tsáhuiʼdoʼ,<br/>en rucáʼanëʼ cáʼasö didzaʼ dzaga nunëʼ.<pb/> 


text:
Bëʼë didzaʼ yúladoʼ,<br/>pero yuʼu icja ládxiʼdaʼahuëʼ yöl-laʼ ridzáʼa.<pb/>Bëʼë didzaʼ zxíxidoʼ,<br/>pero didzaʼ naʼ bëʼë gulaca ca guíë tuchiʼ. <pb/> 


text:
Gulúʼu le nabáguʼu lu nëʼë Xanruʼ, ateʼ utipa cazëʼ ládxuʼu.<pb/>Bitiʼ guʼë lataj iguínnaj tsaz nu naca tsahuiʼ.<pb/> 


text:
Chúʼunëʼ bönniʼ tuʼë döʼ naʼ lataj chul-la<br/>ga nacuáʼ nupa nátigaca ga naʼ ilaʼnítigaquiëʼ.<pb/>Bitiʼ ilaʼcuáʼ gatsaj tsca ral-laʼ ilaʼcuʼë nabángaquiëʼ bönniʼ tutiëʼ bönachi,<br/>en bönniʼ taʼzíʼ yëʼë. <pb/>Pero nedaʼ uzxöni ládxaʼa Liʼ.<pb/>


text:
Buéchiʼ ladxiʼ nedaʼ, Dios, tuʼ taʼdáʼbagaʼ bönachi nedaʼ.<pb/>Yuguʼ dza nupa tuʼdíʼi nedaʼ taʼbía no nedaʼ.<pb/> 


text:
Yuguʼ dza nupa bitiʼ taʼléʼe nedaʼ dxiʼa tuáʼ döʼ quiaʼ.<pb/>Zián nupa taʼdíl-lalen nedaʼ lu yöl-laʼ run ba zxön cuínguequi. <pb/> 


text:
Ruzxöni ládxaʼa-nëʼ Dios, en riguʼa yöl-laʼ ba xtídzëʼë.<pb/>Ruzxöni ládxaʼa-nëʼ, en bitiʼ bi gádxidaʼ.<pb/>¿Bizxi caz gaca ilún quiaʼ bönachi? <pb/> 


text:
Yuguʼ dza tun nigui nedaʼ nupa bitiʼ taʼléʼe nedaʼ dxiʼa.<pb/>Taʼzáʼ ládxiʼticaʼsö nacxi iluáʼ döʼ quiaʼ.<pb/> 


text:
Tuʼdubëʼ ga nagáchiʼsö, en tuʼyúlanëʼ yúguʼtë le runaʼ,<br/>para gataʼ quégaquiëʼ lataj ilútiëʼ nedaʼ.<pb/> 


text:
Nöz quézinuʼ Liʼ ca röʼa böniga.<pb/>Nurixuʼ Liʼ nisa ribödxi quiaʼ.<pb/>¿Naruʼ cabí nuzúʼ léguequi lu guichi quiuʼ?<pb/> 


text:
Cateʼ ulidzaʼ Liʼ, laʼ dza náʼasö uluʼhuécja gúz cúdzuʼlö nupa tuʼdíʼi nedaʼ.<pb/>Nöz quézidaʼ rácalen cazuʼ nedaʼ, Dios. <pb/> 


text:
Ruzxöni ládxaʼa-nëʼ Dios, en riguʼa yöl-laʼ ba xtídzëʼë.<pb/>Ruzxöni ládxaʼa-nëʼ Xanruʼ, en riguʼa yöl-laʼ ba xtídzëʼë.<pb/> 


text:
Busölóʼ nedaʼ lu yöl-laʼ guti, en nuzúʼ nedaʼ tsutsu.<pb/>Ridá cazaʼ loʼ Liʼ, Xantuʼ Dios, lu beníʼ ruʼu quégaca nupa nabángaca.<pb/>


text:
¡Buéchiʼ ladxiʼ nedaʼ, Dios!<pb/>¡Buéchiʼ ladxiʼ nedaʼ tuʼ ruzxöni ládxaʼa Liʼ gun chiʼu nedaʼ!<pb/>Guxóa noʼo nedaʼ ca runbaʼ böra run chíʼigacabaʼ bö́radoʼ zxan xílabaʼ,<br/>ga idxinrö tödi bönadxi raca quiaʼ. <pb/> 


text:
Ga zoa cazëʼ yehuaʼ yubá ubiʼë didzaʼ, en usölë́ʼ nedaʼ.<pb/>Usölë́ʼ nedaʼ lu naʼ nu ribía no nedaʼ.<pb/>Lu yöl-laʼ dxiʼi ladxiʼ queëʼ, en yöl-laʼ idú ladxiʼ queëʼ gácalenëʼ nedaʼ.<pb/> 


text:
Naca quiaʼ tsca zoaʼ ládjagacabaʼ bëdxi guixiʼ.<pb/>Yuguʼ bönniʼ zidzaj nagúʼugaquiëʼ nedaʼ lë́ʼajlö.<pb/>Nácagaca láyiʼgaquiëʼ ca yuguʼ yaga tuchiʼ que gudil-la,<br/>ateʼ nácagaca lúdxiʼgaquiëʼ ca yuguʼ guíë tuchiʼ. <pb/> 


text:
Dios quiaʼ, buluíʼi lahui lúzxiba yöl-laʼ zxön quiuʼ,<br/>en yödzölió ni buluíʼi lahui yöl-laʼ beníʼ quiuʼ. <pb/> 


text:
Nupa tuʼdíʼi nedaʼ nucáchiʼgaca du yalaj le sön nedaʼ.<pb/>Rudú ládxaʼa tuʼ röʼa böniga.<pb/>Gulaʼchö́ʼönëʼ yeru ga tsöjbixaʼ nedaʼ,<br/>pero gulaʼbixëʼ laʼ légacasëʼ lu yeru naʼ. <pb/> 


text:
en gul-laʼ quiuʼ Liʼ, Xan, ladaj bönachi yuguʼ yödzö!<pb/>¡Cuʼa Liʼ yöl-laʼ ba lógaca yúguʼtë bönachi!<pb/> 


text:
Zxö́ntërö naca yöl-laʼ ruhuéchiʼ ladxiʼ quiuʼ, le ridxintë yehuaʼ yubá,<br/>ateʼ ridxintë yöl-laʼ idú ladxiʼ quiuʼ lúzxiba xitsáʼ. <pb/> 


text:
Dios quiaʼ, buluíʼi lahui lúzxiba yöl-laʼ zxön quiuʼ,<br/>en yödzölió ni buluíʼi lahui yöl-laʼ beníʼ quiuʼ.<pb/>


text:
¿Naruʼ ruíʼiliʼ didzaʼ idútë li, libíʼiliʼ naʼ, rinná bë́ʼëliʼ?<pb/>¿Naruʼ ruchiʼa rusöröliʼ ca naca le naca tsahuiʼ?<pb/> 


text:
¡Bitiʼ caʼ! Rizáʼ ládxiʼliʼ yuguʼ le xihuiʼ,<br/>en rusacaʼ zíʼiliʼ bönachi len yuguʼ le cabí nácatë runliʼ.<pb/> 


text:
Taʼdödi tsöláʼalö nupa tuáʼ döʼ ga gudélaʼtë gúljagaca.<pb/>Taʼzíʼ yëʼ ga gudélaʼtë buluʼcuáʼanu xináʼaguequi léguequi.<pb/> 


text:
Yuʼu ruíʼiguequi le nachë́ʼ yöl-laʼ guti ca le dxía láyiʼgacabaʼ bëla síniaʼ.<pb/>Nácagaca ca tubaʼ bëla síniaʼ nacö́dzubaʼ,<pb/> 


text:
¡Dios quiaʼ! ¡Buzxuzxaj láyiʼgaquiëʼ!<pb/>¡Guladzuʼ yuguʼ layiʼ tuchiʼ quégaquiëʼ<br/>nácagaca ca layiʼ tuchiʼ quégacabaʼ bëdxi guixiʼ!<pb/> 


text:
¡Ben ga ilaʼnítiëʼ ca raca que nisa yegu gubóʼo cateʼ ruhuíʼi!<pb/>¡Ben ga ilaʼcuádiëʼ ca raca que guixiʼ röʼö laʼ nöza!<pb/> 


text:
¡Ben ga ilaʼnítiëʼ ca yuguʼ bö́ruhuinna tuʼúnabaʼ lu gubidza,<br/>o ca tubiʼ bíʼidoʼ nuzóanu-biʼ nigula zíʼalö ca ral-laʼ gáljabiʼ, en chinátitëbiʼ! <pb/> 


text:
Zíʼalö ca gaca utsëʼe yusuʼ tu guíʼ zxön,<br/>ugǘëʼ Dios légaquiëʼ lu yöl-laʼ ridzáʼa queëʼ,<br/>bönniʼ nabángaquiëʼ, en bönniʼ chizóa ilátiëʼ.<pb/> 


text:
Uluʼdzeja nupa nácagaca tsahuiʼ cateʼ ilaʼléʼe<br/>uzíʼ lëbëʼ Dios bönniʼ tuʼë döʼ naʼ.<pb/>Uluʼzxinëʼ len náʼagaquiëʼ xichö́ngaca nupa naʼ tuáʼ döʼ.<pb/> 


text:
Ilaʼnná bönachi: “Le nácatë zoa le rubiʼë Dios quégaca nupa nácagaca tsahuiʼ.<pb/>Le nácatë zoëʼ Dios Nu ruchiʼa rusörö́ quégaca nupa nacuáʼ yödzölió.”<pb/>


text:
Busölá nedaʼ, Dios, lu náʼagaca nupa taʼzóa reguʼ nedaʼ.<pb/>Buzóa nedaʼ tsutsu ga bitiʼ gaca ilaʼdxín nupa taʼdíl-lalen nedaʼ.<pb/> 


text:
Buyútsöcaʼ, taʼbö́ʼ nísiëʼ nedaʼ para ilútiëʼ nedaʼ.<pb/>Taʼzóa réguʼë bönniʼ zidzaj nedaʼ,<br/>calëga tuʼ gudáʼbagaʼa légaquiëʼ, o tuʼ ben ziʼa légaquiëʼ, Xan,<pb/> 


text:
en calëga tuʼ bë́tiaʼ bönachi, pero taʼzë́ʼë carelö para tíl-lalenëʼ nedaʼ.<pb/>Gudá gácalenuʼ nedaʼ, ateʼ iléʼenuʼ naca caní.<pb/> 


text:
Xantuʼ Dios quégaca niʼa noʼo guizxi yu,<br/>en Dios quégaca bönachi Israel,<br/>gudá dujenuʼ xiguiaʼ bönachi yúguʼtë yödzö.<pb/>Bitiʼ uzáʼ ládxuʼu quégaca nupa tuáʼ döʼ lu yöl-laʼ rizíʼ yëʼ quéguequi. <pb/> 


text:
Tuʼdxinëʼ chiʼi dzö́ʼölö, taʼbödxi yechë́ʼë ca runbaʼ böʼcuʼ ragu yéchiʼbaʼ beoʼ,<br/>ateʼ taʼdödëʼ idú gásibiʼilö yödzö. <pb/> 


text:
Buyútsöcaʼ, didzaʼ tuʼë nácagaca ca le rë́bigaquiëʼ.<pb/>Nácagaca didzaʼ tuʼë ca yuguʼ guíë tuchiʼ.<pb/>Taʼnnë́ʼ: “¿Nuzxi caz yöni?”<pb/> 


text:
Tuʼ náquiëʼ Dios quiaʼ dxiʼi ladxiʼ, dutságuiëʼ nedaʼ.<pb/>Uxicja cazëʼ Dios nupa taʼdíl-lalen nedaʼ. <pb/> 


text:
Bitiʼ gútiuʼ nupa naʼ tuáʼ döʼ para cabí ilal-la ladxiʼ bönachi ladzaʼ.<pb/>Lu yöl-laʼ huáca zxön quiuʼ bë́silasi nupa tuáʼ döʼ, en buzötaj léguequi luyú.<pb/>Naca cazuʼ Xantuʼ, Nu run chiʼi netuʼ.<pb/> 


text:
Ben ga sön légaquiëʼ yöl-laʼ run ba zxön cuíngaquiëʼ<br/>tuʼ nözi dul-laʼ tunëʼ ca tuíʼisëʼ didzaʼ,<br/>encaʼ tuʼ tuʼdxíëʼ döʼ luzáʼagaquiëʼ, en taʼzíʼ yëʼë.<pb/> 


text:
Lu yöl-laʼ rilé quiuʼ busuniti légaquiëʼ.<pb/>Busuniti légaquiëʼ tsaz para cabí ilaʼcuáʼarëʼ,<br/>en para iléquibeʼe bönachi Dios caz rinná béʼenëʼ zxíʼini xiʼsóëʼ Jacob,<br/>ga ridxintë idútë yödzölió. <pb/> 


text:
Tuʼdxinëʼ chiʼi dzö́ʼölö, taʼbödxi yechë́ʼë ca runbaʼ böʼcuʼ ragu yéchiʼbaʼ beoʼ,<br/>ateʼ taʼdödëʼ idú gásibiʼilö yödzö.<pb/> 


text:
Gul-laʼ nedaʼ ca naca yöl-laʼ huáca zxön quiuʼ.<pb/>Yuguʼ zila gul-laʼ lu yöl-laʼ rudzeja quiaʼ ca naca yöl-laʼ dxiʼi ladxiʼ quiuʼ,<br/>tuʼ naca cazuʼ Liʼ Nu run chiʼi nedaʼ,<br/>en nacuʼ Nu rácalen nedaʼ cateʼ bi raca quiaʼ. <pb/> 


text:
¡Naca cazuʼ Liʼ Nu rutipa ládxaʼa!<pb/>¡Gul-laʼ quiuʼ yöl-laʼ ba,<br/>tuʼ nacuʼ Liʼ Nu run chiʼi nedaʼ, Dios, en Nu nadxíʼi nedaʼ!<pb/>


text:
Sizxöni busacaʼ ziʼu bönachi quiuʼ.<pb/>Le guca queë́tuʼ guca tsca buguiʼjuʼ netuʼ xis uva nal-la<br/>le ben ga yöjchéguʼtuʼ ca tu bönniʼ nazúdxinëʼ.<pb/> 


text:
Bunödzjuʼ quégaca nupa tadxi Liʼ tu lariʼ uluʼchisa,<br/>le söjácalen cateʼ bi raca quéguequi,<pb/> 


text:
para uluʼlágaca nupa naʼ nadxíʼi quézinuʼ.<pb/>Len yöl-laʼ huáca zxön quiuʼ busölá netuʼ, en bubíʼi didzaʼ cateʼ rulidztuʼ Liʼ. <pb/> 


text:
Lu le naca láʼayi queëʼ bëʼë didzaʼ Dios, gunnë́ʼ:<pb/>“Uziʼa xibé, en quísiaʼ xiyúgaca bönachi Siquem, en urixaʼ luyú dë cuita yegu Sucot.<pb/> 


text:
Nequi quiaʼ xiyúgaca bönachi Galaad, encaʼ xiyúgaca zxíʼini xiʼsóëʼ Manasés.<pb/>Naca ca tu le rusubín icjaʼ xiyúgaca zxíʼini xiʼsóëʼ Efraín.<pb/>Xiyúgaca zxíʼini xiʼsóëʼ Judá naca ga rinná bëʼa.<pb/> 


text:
Xiyúgaca bönachi Moab naca ca tu ga riguibi naʼa,<br/>ateʼ cuʼa lölaʼ uléajaʼ xiyúgaca bönachi Edom.<pb/>Cö́dxiʼa tuʼ uxicjaʼ bönachi Filistea.” <pb/> 


text:
¿Nuzxi caz gaca ichë́ʼ nedaʼ lu yödzö zoa zöʼö idú gásibiʼilö le run chiʼi yödzö naʼ?<pb/>¿Nuzxi caz ichë́ʼ nedaʼ lu xiyúgaca bönachi Edom?<pb/> 


text:
¿Naruʼ cabí nusán ládxuʼu netuʼ, Dios?<pb/>¿Naruʼ cabí tséajlenuʼ bönniʼ queë́tuʼ röjáquiëʼ gudil-la?<pb/> 


text:
Gúcalen netuʼ cateʼ tíl-lalentuʼ nupa ridíl-lalen netuʼ,<br/>tuʼ cabí gaca gácalen netuʼ nu naca bönáchisö. <pb/> 


text:
Ga ni zoaʼ ziʼtuʼ ga dë ladzaʼ rulidzaʼ Liʼ tuʼ rudú ládxaʼa.<pb/>Guchë́ʼ nedaʼ ga zoa Nu naʼ naca ca tu guiö́jtoʼo, Nu naʼ nál-latërö ca nedaʼ.<pb/> 


text:
Bëʼ lataj sóaticaʼsaʼ ga zoa cazuʼ Liʼ.<pb/>Bëʼ lataj sóalenaʼ Liʼ, gunaʼ nedaʼ ca tunbaʼ bö́radoʼ taʼyázabaʼ zxan xílabaʼ yöjede.<pb/> 


text:
Biyö́n quézinuʼ Liʼ le guzxíʼ lu naʼa gunaʼ quiuʼ Liʼ, Dios.<pb/>Benuʼ ga nequi quiaʼ le runödzjuʼ quégaca nupa tadxi Liʼ.<pb/> 


text:
Sóaticaʼsëʼ loʼ Liʼ, Dios.<pb/>Bëʼ queëʼ yöl-laʼ dxiʼi ladxiʼ, en le naca idútë li, yuguʼ le ilún chiʼi lëʼ. <pb/> 


text:
¡Tuzëʼ Lëʼ rapa chiʼë nedaʼ, en rusölë́ʼ nedaʼ!<pb/>¡Ruzóëʼ nedaʼ tsutsu, ateʼ bitiʼ gaca nu uzötaj nedaʼ! <pb/> 


text:
¿Gácaʼxte caz güíʼi ládxiʼliʼ ucúl-laliʼ nedaʼ?<pb/>Rë́ʼënisiliʼ uzö́tjaliʼ nedaʼ ca tu zöʼö chizóa iguínnaj,<br/>o ca tu lëʼaj yaga le chinatëbi.<pb/> 


text:
Rë́ʼënisiliʼ uzö́tjaliʼ nedaʼ ga ni tunëʼ nedaʼ bal.<pb/>Ruzíʼiliʼ xibé yuguʼ didzaʼ bitiʼ nácatë.<pb/>Ruíʼiliʼ dxiʼa didzaʼ láhuiʼsö,<br/>pero lu icja ládxiʼdoʼoliʼ rudidzaʼ yúdxiliʼ nedaʼ. <pb/> 


text:
¡Tuzëʼ Lëʼ rapa chiʼë nedaʼ, en rusölë́ʼ nedaʼ!<pb/>¡Ruzóëʼ nedaʼ tsutsu, ateʼ bitiʼ gaca nu uzötaj nedaʼ!<pb/> 


text:
¡Tuzëʼ Dios rusölë́ʼ nedaʼ, en runëʼ ga nacaʼ bicaʼ ba!<pb/>¡Dios nuzóëʼ nedaʼ tsutsu, en rapa chiʼë nedaʼ! <pb/> 


text:
Libíʼiliʼ, bönachi, buliʼzxöni ládxëʼë Dios yúguʼtë dza.<pb/>Buliʼsiyönnëʼ yuguʼ le raca queë́liʼ, tuʼ run chiʼi cazëʼ rëʼu.<pb/> 


text:
Le nácatë nácagaca yúgutë bönachi ca tu böʼ ridö́disö,<br/>en bitiʼ bi nazácaʼgaca nupa naʼ nadéliʼgaca lataj lo.<pb/>Tu lu zxigóns bitiʼ bi nál-líʼguequinëʼ.<pb/>Nácagacarëʼ dzáʼasö ca tu böʼ riguélaʼsiruʼ.<pb/> 


text:
Bitiʼ uzxöni ládxiʼliʼ bi idéliʼliʼ len yöl-laʼ nál-la queë́ziliʼ.<pb/>Bitiʼ uzíʼiliʼ xibé le cuanliʼ.<pb/>Channö gataʼ queë́liʼ yöl-laʼ tsahuiʼ, bitiʼ güíʼi ládxiʼliʼ le.<pb/> 


text:
Tu luzuísö bëʼë didzaʼ Dios.<pb/>Chopa luzuí biyöndaʼ ca naca lë ni rnna:<pb/>“Nápatërëʼ Dios yöl-laʼ huáca,<pb/> 


text:
ateʼ zóaticaʼsö yöl-laʼ dxiʼi ladxiʼ queëʼ.” <pb/>Ubíʼi cazuʼ, Xan, quégaca bönachi tsca naca le núngaca.<pb/>


text:
Dios, nacuʼ Dios quiaʼ, ateʼ idú ládxaʼa ruguiljaʼ Liʼ.<pb/>Ribidxi ládxaʼa Liʼ, ateʼ idútë le nacaʼ rizë́ ladxiʼ Liʼ.<pb/>Zoaʼ tu luyú bidxi ga ni rudú ládxaʼa, ateʼ bitiʼ bi dë nisa.<pb/> 


text:
Ben ga iléʼedaʼ Liʼ lu lataj ga naʼ zoa cazuʼ,<br/>para iléʼedaʼ yöl-laʼ huáca quiuʼ, en yöl-laʼ beníʼ quiuʼ.<pb/> 


text:
Tuʼ nácatërö dxiʼa yöl-laʼ dxiʼi ladxiʼ quiuʼ ca yöl-laʼ naʼbán caz.<pb/>Que lë ni naʼ cuʼa Liʼ yöl-laʼ ba.<pb/> 


text:
Ruhuölaj rudzéʼe icja ládxiʼdaʼahuaʼ le nácatërö dxiʼa,<br/>ateʼ lu yöl-laʼ rudzeja quiaʼ riguʼa Liʼ yöl-laʼ ba.<pb/> 


text:
Rizáʼ ládxaʼa ca nacuʼ cateʼ rinaʼsaʼ yëla.<pb/>Rácalen cazuʼ nedaʼ,<br/>en tuʼ run chiʼu nedaʼ, lu yöl-laʼ rudzeja quiaʼ rul-laʼ quiuʼ.<pb/> 


text:
Nu rinná bëʼ uláz queëʼ Xanruʼ udzeja ladxiʼ lahuëʼ Dios.<pb/>Uluʼzíʼ xibé yúguʼtë nupa tuʼzxöni ladxiʼ Lëʼ,<br/>tuʼ usayaj cazëʼ Lëʼ ruíʼigaca nupa taʼzíʼ yëʼ.<pb/>


text:
Dios, buzë́ naguʼ chiʼa le rinabi yúdxidaʼ Liʼ,<br/>para gun chiʼu yöl-laʼ naʼbán quiaʼ tuʼ rádxidaʼ bi gun nu ridíl-lalen nedaʼ.<pb/> 


text:
Bucachiʼ nedaʼ para cabí bi ilún quiaʼ bagáchiʼsö nupa tuáʼ döʼ,<br/>en para cabí ilaʼbía diʼë nedaʼ bönniʼ tutiëʼ bönachi.<pb/> 


text:
Nácagaca lúdxiʼgaquiëʼ ca yuguʼ guíë tuchiʼ,<br/>ateʼ nácagaca didzaʼ ziʼ tuʼë ca yuguʼ yaga lahui tuchiʼ.<pb/> 


text:
Bagáchiʼsö tuʼzë́ yuguʼ yaga lahui tuchiʼ naʼ<br/>para ilunëʼ huëʼ nupa bitiʼ bi nabágaʼgaca.<pb/>Tsálidoʼos tuʼzë́ léguequi, en bitiʼ bi tádxinëʼ.<pb/> 


text:
Bitiʼ caʼ tuʼcáʼanëʼ le naca döʼ të́ʼënëʼ ilunëʼ.<pb/>Tuʼë didzaʼ ca gaca uluʼcáchëʼë yuguʼ du yalaj quégaquiëʼ, taʼnnë́ʼ:<pb/>“¿Nuzxi caz gaca iléʼe yuguʼ du naʼ?”<pb/> 


text:
Tunëʼ didzaʼ ca naca le naca döʼ ilunëʼ, taʼnnë́ʼ: “Chinabáʼa le gunruʼ.”<pb/>Tuʼcáchiʼgaquiëʼ le taʼzáʼ ládxëʼë, en le taʼbequi icjëʼ. <pb/> 


text:
Laʼ didzaʼ tuíʼisëʼ ilún ga tseajchéguʼgaquiëʼ.<pb/>Lu yöl-laʼ rubani quéguequi uluʼtá ícjaguequi nupa ilaʼléʼe légaquiëʼ.<pb/> 


text:
Níʼirö yúguʼtë bönachi iladxi Dios,<br/>en uluʼsiyö́n luzë́ʼeguequi ca naca le nunëʼ Dios,<br/>en ilaʼzáʼ ládxiʼgaca ca naca lë naʼ nunëʼ.<pb/> 


text:
Nu bönniʼ tsahuiʼ uziʼë xibë́ʼ Xanruʼ, en gunëʼ löza Lëʼ.<pb/>Yúguʼtë nupa nácagaca idú ladxiʼ uluʼzíʼ xibë́ʼ.<pb/>


text:
Dios, nupa nacuáʼ yödzö Sión ilaʼgúʼu Liʼ yöl-laʼ ba,<br/>en ilunna quiuʼ le gulaʼzíʼ lu në́ʼeguequi,<pb/> 


text:
Bicaʼ ba nupa nabö́ cazuʼ quiuʼ, en nulidzuʼ quiuʼ,<br/>para ilaʼcuáʼ yuguʼ lataj láʼayi quiuʼ.<pb/>Huölaj udzéʼetuʼ le nácagaca dxiʼa yúʼugaca lidxuʼ,<br/>encaʼ le yúʼugaca yudoʼ láʼayi quiuʼ.<pb/> 


text:
Tuʼ nacuʼ tsahuiʼ rubiʼu didzaʼ, en runuʼ yuguʼ le zxön le tácalen netuʼ.<pb/>Naca cazuʼ Dios Nu rusölá netuʼ.<pb/>Nupa nacuáʼ idútë yödzölió uluʼzxöni ladxiʼ Liʼ,<br/>encaʼ nupa nacuáʼ ziʼtuʼ iaʼtsöláʼalö nísadoʼ.<pb/> 


text:
Ruzóa dxíuʼ le riyasa ridxía lu nísadoʼ, en le ruʼu bö que.<pb/>Ruzóa dxíuʼ bönachi cateʼ tuʼtsatsa.<pb/> 


text:
Bönachi idútë yödzölió tadxi Liʼ niʼa quégaca le zxön nunuʼ.<pb/>Le run cazuʼ Liʼ tun ga tuʼdzeja bönachi idapa laʼa yödzölió.<pb/> 


text:
Ruíʼi ládxuʼu luyú, en risö́l-luʼu nisa guiö́j.<pb/>Runuʼ ga ruhuöáca yu yaʼa.<pb/>Nucúʼu luyú naʼ yuguʼ yegu yúdzugaca nisa zila,<br/>le run ga dë́ticaʼsö zxoaʼ-za, tuʼ caní raza ládxuʼu Liʼ.<pb/> 


text:
Risö́l-luʼu nisa guiö́j gapa dë́gaca na, en rusubisuʼ gapa chinadúz.<pb/>Ruúnuʼ yúludoʼ luyú zidzaj, en runuʼ ga taʼgula guixiʼ cuandoʼ.<pb/> 


text:
Runuʼ ga ruláʼ yödx yanaʼ le nadúz luyú ni tu iz tu iz,<br/>en ga zóaticaʼsö le ilëʼaj ilágugaca bönachi.<pb/> 


text:
Gapa naca lachiʼ nacuáʼabaʼ böʼcuʼ zxilaʼ,<br/>ateʼ dxíadaʼ zxoaʼ xtila laʼ yëla.<pb/>Lu yöl-laʼ rudzeja quéguequi taʼbö́dxiʼa,<br/>en tul-la bönachi quiuʼ.<pb/>


text:
¡Guliʼgüíʼ zidzaj didzaʼ lahuëʼ Dios<br/>lu yöl-laʼ rudzeja queë́liʼ yúguʼtëliʼ zóaliʼ yödzölió!<pb/> 


text:
Guliʼguíëʼ Dios: “¡Zxö́ntërö nácagaca le nunuʼ<br/>tuʼ naca zxö́ntërö yöl-laʼ huáca quiuʼ!”<pb/>Nupa bitiʼ taʼléʼe Liʼ dxiʼa uluʼluíʼi cuini<br/>ca nupa tun ca rnna xtídzuʼu.<pb/> 


text:
Yúguʼtë nupa nacuáʼ yödzölió ilún Liʼ zxön,<br/>en ilúl-la yöl-laʼ ba quiuʼ.<pb/>Ilúl-la yöl-laʼ ba que Loʼ. <pb/> 


text:
Benëʼ ga böáca ca luyú bidxi ga dë nísadoʼ.<pb/>Gulaʼdödëʼ gatsaj láhuiʼlö yegu, taʼzë́ʼesö níʼagaquiëʼ.<pb/>Niʼ udzéjadeʼeruʼ ca náquiëʼ Lëʼ.<pb/> 


text:
Len yöl-laʼ unná bëʼ queëʼ rinná bë́ʼticaʼsëʼ.<pb/>Ruyúticaʼsëʼ bönachi yúguʼtë yödzö.<pb/>Bitiʼ ral-laʼ ilún ba zxön cuínguequi nupa taʼdáʼbagaʼ xtídzëʼë. <pb/> 


text:
¡Guliʼgún zxönëʼ Dios queë́tuʼ, libíʼiliʼ bönachi yúguʼtë yödzö,<br/>en guliʼcuʼë yöl-laʼ ba gátiʼtës!<pb/> 


text:
Benuʼ ga gulaʼlibëʼ icjtuʼ bönniʼ dxíagaquiëʼ-baʼ böaʼ.<pb/>Gudö́dituʼ lu guíʼ, en lu nisa,<br/>pero guchë́ʼ cazuʼ netuʼ tu lataj ga bölaj budzéʼetuʼ.<pb/> 


text:
Tsuʼa lidxuʼ, en cuʼa-baʼ loʼ böaʼdoʼ uzéguiʼa-baʼ loʼ.<pb/>Gunaʼ loʼ Liʼ le guzxíʼ lu naʼa gunaʼ,<pb/> 


text:
Cuʼa-baʼ loʼ Liʼ böaʼ-bëdxi renniʼ uzéguiʼa-baʼ loʼ,<br/>tsözxö́n len dzön quégacabaʼ chivo biguiúʼ.<pb/>Gútiaʼ-baʼ loʼ yuguʼ bëdxi, en yuguʼ chivo biguiúʼ. <pb/> 


text:
Guliʼdá uzë́ nágaliʼ, yúguʼtëliʼ rádxiliʼ-nëʼ Dios,<br/>ateʼ usiyöndaʼ libíʼiliʼ yuguʼ le benëʼ le gulácalen nedaʼ.<pb/> 


text:
¡Yöl-laʼ ba Dios!<pb/>¡Bitiʼ gudáʼbaguëʼë nedaʼ cateʼ bulidzaʼ-nëʼ,<br/>en bitiʼ bugǘëʼ yöl-laʼ nadxíʼi queëʼ nedaʼ!<pb/>


text:
Xantuʼ Dios, buzáʼ ladxiʼ queë́tuʼ, en ben ga gaca dxiʼa queë́tuʼ.<pb/>Lu yöl-laʼ dxiʼi ladxiʼ quiuʼ buyú netuʼ,<pb/> 


text:
para gaca bëʼ le rë́ʼënuʼ guntuʼ yödzölió ni,<br/>en para ilaʼnözi bönachi yúguʼtë yödzö ca naca yöl-laʼ rusölá quiuʼ. <pb/> 


text:
Ral-laʼ ilaʼgúʼu bönachi Liʼ yöl-laʼ ba, Dios.<pb/>Yúguʼtë bönachi ral-laʼ ilaʼgúʼu Liʼ yöl-laʼ ba.<pb/> 


text:
Ral-laʼ uluʼdzeja bönachi yúguʼtë yödzö,<br/>en ilúl-la lu yöl-laʼ rudzeja quéguequi.<pb/>Tuʼ uchiʼa usörö́uʼ bönachi ca naca le naca tsahuiʼ,<pb/> 


text:
ral-laʼ ilaʼgúʼu Liʼ yöl-laʼ ba bönachi, Dios.<pb/>Yúguʼtë bönachi ral-laʼ ilaʼgúʼu Liʼ yöl-laʼ ba. <pb/> 


text:
Raca ládxiʼruʼ chasëʼ Dios, en usulásiëʼ nupa taʼdíl-lalen Lëʼ,<br/>en gunëʼ ga uluʼzxunnaj nupa bitiʼ taʼléʼe Lëʼ dxiʼa.<pb/> 


text:
Ca rulaga tu böʼ recja dzön, caʼ bulaga léguequi. <pb/>Ca naʼ ruúnaʼ lu guíʼ quízxiʼbaʼ buz,<br/>caʼ ilaʼniti nupa tuáʼ döʼ lahuëʼ Dios.<pb/> 


text:
Uluʼdzeja nupa nácagaca tsahuiʼ, en uluʼzíʼ xibë́ʼ Dios.<pb/>Lu yöl-laʼ rudzeja quéguequi uluʼzíʼ xibë́ʼ. <pb/> 


text:
¡Guliʼgul-la queëʼ Dios!<pb/>¡Guliʼgul-la yöl-laʼ ba que Lëʼ!<pb/>Buliʼpáʼa nöza ga tödëʼ gapa dë lataj.<pb/>¡Nazíʼi lëʼ Xanruʼ!<pb/>¡Buliʼdzeja lahuëʼ Lëʼ! <pb/> 


text:
Náquiëʼ ca xúzgacabiʼ biʼi uzë́bidoʼ,<br/>encaʼ Nu ruchiʼa rusörö́ quégacanu nigula uzëbi.<pb/>Caní náquiëʼ Dios ga naʼ zoëʼ lataj láʼayi queëʼ.<pb/> 


text:
Rucuʼë Dios nupa nagáʼanagaca bayechiʼ tu yuʼu.<pb/>Rubéajëʼ nupa nadzúngaca, en runëʼ ga raca dxiʼa quéguequi,<br/>pero uluʼgáʼana tu luyú bidxi nupa taʼdáʼbagaʼ Lëʼ. <pb/> 


text:
Yöjnöru cazuʼ lógaca bönachi quiuʼ, Dios,<br/>cateʼ guchëʼu léguequi laʼ guixiʼ ga naʼ dë lataj.<pb/> 


text:
Gudödi budóʼ zxuʼ dza niʼ.<pb/>Lëscaʼ gula guiö́jsiuʼ lahuëʼ Dios.<pb/>Guzxizi guíʼa Sinaí lahuëʼ Dios quégaca bönachi Israel.<pb/> 


text:
Yöjcuáʼ nupa néquiguequi quiuʼ luyú naʼ.<pb/>Lu yöl-laʼ dxiʼi ladxiʼ quiuʼ, Dios,<br/>bucözuʼ le gácalen nupa nácagaca yechiʼ luyú naʼ. <pb/> 


text:
“¡Taʼzxúnnajëʼ! ¡Taʼzxúnnajëʼ bönniʼ taʼnná bëʼë,<br/>encaʼ bönniʼ röjáquiëʼ gudil-la guizxi yu quégaquiëʼ!”<pb/>Nigula gulaʼbö́zanu lídxigacanu buluʼzíʼinu xibé le gutáʼ quégaquiëʼ.<pb/> 


text:
Sal-laʼ bucachiʼ loliʼ gapa tun chíʼiliʼ böʼcuʼ zxilaʼ,<br/>gáculiʼ le naca lachi ca nácagacabaʼ guʼdödoʼ néquiguequinibaʼ guíë plata,<br/>en xitúbigacabaʼ néquiguequini guíë oro.<pb/> 


text:
Cateʼ bësilásiëʼ Dios bönniʼ naʼ gulaʼnná bëʼë lu guíʼa Salmón,<br/>benëʼ ga gula guiö́j böguiʼ lu guíʼa naʼ.<pb/> 


text:
¿Bizx que ruzxéʼeliʼ, yuguʼ guíʼa zxön?<pb/>¿Bizx que ruzxéʼeliʼ guíʼa naʼ guzë́ ládxëʼë Dios tsöjsóëʼ ga naʼ?<pb/>Le nácatë tsaz soëʼ Dios niʼ.<pb/> 


text:
Gayuáʼ, en gayuáʼ nácagaca carreta que gudil-la queëʼ Dios.<pb/>Rizë́ʼë Xanruʼ lu guíʼa Sinaí ga naʼ tseajtsaziëʼ lataj láʼayi queëʼ. <pb/> 


text:
Buëpuʼ yehuaʼ yubá richëʼu bönachi zián gulaʼdzúngaca.<pb/>Nuʼu yuguʼ le buluʼnödzaj bönachi quiuʼ,<br/>en le gulunna quiuʼ nupa taʼdáʼbagaʼ Liʼ,<br/>para tsöjsóëʼ Dios niʼ tsaz. <pb/> 


text:
Le nácatë Dios udxíëʼ huëʼ ícjagaca nupa taʼdáʼbagaʼ Lëʼ.<pb/>Udxíëʼ huëʼ icjëʼ bönniʼ bitiʼ gusanëʼ ca naca döʼ ruʼë.<pb/> 


text:
Ruʼë didzaʼ Xanruʼ, rnnëʼ: “Ubéajaʼ léguequi lu guíʼa Basán,<br/>en ubéajaʼ léguequi lu nísadoʼ,<pb/> 


text:
ateʼ ulíbiliʼ léguequi ga idxintë irúaj rön quéguequi,<br/>ateʼ ilë́ʼajbaʼ zxículiʼ xichö́ngaca nupa taʼdil-lalen libíʼiliʼ.” <pb/> 


text:
Taʼléʼe yúguʼtë bönachi nupa taʼdalen Liʼ, Dios.<pb/>Lu yöl-laʼ run Liʼ zxön taʼdá lu lataj láʼayi quiuʼ, Dios quiaʼ, Nu rinná beʼe nedaʼ.<pb/> 


text:
Nupa tul-la, en nupa taʼguínnaj lë́ʼegaca bihuël-la, taʼdá niʼ,<br/>ateʼ biʼi nigula raʼbandoʼ tunbiʼ léguequi tsözxö́n, taʼgápabiʼ lë́ʼegaca guídidoʼ. <pb/> 


text:
Buliʼlidzëʼ Dios dxiʼa tsáhuiʼdoʼ gapa naʼ rudúbiliʼ queëʼ,<br/>tuʼ náquiëʼ Xanruʼ, libíʼiliʼ zxíʼini xiʼsóëʼ Israel. <pb/> 


text:
Nacuʼë zxíʼini xiʼsóëʼ Benjamín ga naʼ, bönniʼ gúcarëʼ cuidiʼ, ateʼ taʼnná bëʼë.<pb/>Bönniʼ lo quégaquiëʼ zxíʼini xiʼsóëʼ Judá nútsaʼgaquiëʼ ládjagaquiëʼ,<br/>encaʼ ládjagaquiëʼ bönniʼ lo quégaquiëʼ zxíʼini xiʼsóëʼ Zabulón, en Neftalí. <pb/> 


text:
Buluíʼi lahui yöl-laʼ huáca quiuʼ, Dios.<pb/>Buluíʼi lahui yöl-laʼ huáca quiuʼ, Dios, tuʼ chibenuʼ zián le gulácalen netuʼ. <pb/> 


text:
Tuʼ dë yudoʼ quiuʼ lu yödzö Jerusalén,<br/>bönniʼ taʼnná bëʼë ilaʼchë́ʼë niʼ le ilunnëʼ quiuʼ.<pb/> 


text:
Buzé le bach bönachi yödzö naʼ nácagaca ca böaʼ guixiʼ,<br/>encaʼ bönachi yuguʼ yödzö nácagaca ca yuguʼ bëdxi tsözxö́n len zxíʼiniguequi.<pb/>Tuʼlibi bönachi yechiʼ tuʼ taʼzë́ ládxiʼgaca dumí.<pb/>Bësilási nupa naʼ taʼyaza ladxiʼ röjaca gudil-la.<pb/> 


text:
Bönniʼ gubáz quégaca bönachi Egipto ilaʼdxinëʼ loʼ.<pb/>Bönniʼ Etiopía ilaʼchisa náʼagaquiëʼ loʼ, Dios. <pb/> 


text:
Röʼë yehuaʼ yubá xitsáʼtërö, le zoa caz dza niʼte.<pb/>Buliʼyútsöcaʼ, ruʼë zidzaj didzaʼ, en naca chiʼë ca guziúʼ rinnë́.<pb/> 


text:
¡Guliʼgún zxönëʼ Dios!<pb/>Yöl-laʼ nayë́pisë queëʼ rusubagaʼ bönachi Israel.<pb/>Yöl-laʼ huáca zxön queëʼ naláʼ lúzxiba xitsáʼ. <pb/> 


text:
Rubániruʼ ca nacuʼ Liʼ, Dios, lu lataj láʼayi quiuʼ.<pb/>Runnuʼ quégaca bönachi quiuʼ yöl-laʼ nal-la, en yöl-laʼ huáca. <pb/>Náquiëʼ Dios quégaca bönachi Israel.<pb/>¡Yöl-laʼ ba Lëʼ Xanruʼ Dios!<pb/>


text:
Raca quiaʼ tsca ruhuötjaʼ ga rëʼ lu gunaʼ, en bitiʼ zoa ga gaca ulibaʼ.<pb/>Zoaʼ ca tu lu nisa zila, en chizóa uchicjaʼ nisa. <pb/> 


text:
Rudú ládxaʼa tuʼ rulidzaʼ nu gácalen nedaʼ, ateʼ daʼ lubáʼa.<pb/>Chirichul-la guiö́j lahuaʼ tuʼ ruyúaʼ ga guíduʼ dusölóʼ nedaʼ.<pb/> 


text:
Nayántërö ca guitsaʼ icjaʼ nupa bitiʼ taʼléʼe nedaʼ dxiʼa,<br/>en bitiʼ bi nunaʼ quéguequi.<pb/>Nál-lagaca nupa taʼdíl-lalen nedaʼ, en të́ʼëni iluti nedaʼ,<br/>en bitiʼ bi nunaʼ quéguequi.<pb/>Tunëʼ bayúdx ubiʼa dumí le cabí gulanaʼ. <pb/> 


text:
Bitiʼ guʼu lataj nupa tuʼzxöni ladxiʼ Liʼ uluʼtuíʼi niʼa quiaʼ nedaʼ,<pb/>Xanaʼ Dios nayë́pisëtëruʼ.<pb/>Bitiʼ guʼu lataj nupa tun Liʼ zxön ilaʼgáʼana cáʼasö niʼa quiaʼ,<pb/>Dios quégaca bönachi Israel.<pb/> 


text:
Nacaʼ ca tu bönniʼ ziʼtuʼ lógacabiʼ biʼi bö́chaʼa,<br/>en ca tu bönniʼ ziʼtuʼ lógaquiëʼ diʼa dza quiaʼ.<pb/> 


text:
Tuʼ ruíʼi ládxaʼa yudoʼ quiuʼ régui rilá ládxiʼdaʼahuaʼ.<pb/>Naca ca tuʼlidza ditaj nedaʼ nupa tuʼlidza ditaj Liʼ.<pb/> 


text:
pero nedaʼ ulidzaʼ Liʼ, Xan. <pb/>Bubíʼi didzaʼ, Dios, cateʼ idxín dza raza ládxuʼu Liʼ<br/>tuʼ nadxíʼideʼenuʼ nedaʼ,<br/>en tuʼ guzxíʼ lu noʼo usölóʼ nedaʼ.<pb/> 


text:
Guléaj nedaʼ para cabí huötjaʼ lu le naca ca gunaʼ.<pb/>Ben ga uláʼ lu náʼagaca nupa taʼdíl-lalen nedaʼ,<br/>en lu le naca ca nisa zila le chizóa ibagaʼ nedaʼ.<pb/> 


text:
Bitiʼ guʼu lataj ibagaʼ nedaʼ lë naʼ.<pb/>Bitiʼ guʼu lataj uchicjaʼ lu le naca ca nísadoʼ,<br/>encaʼ cabí huötjaʼ tu lu yeru ba.<pb/> 


text:
Bitiʼ ucachiʼ cuinuʼ lahuaʼ nedaʼ, huen dxin quiuʼ. <pb/>¡Röʼa böniga! ¡Gudáchi gúcalen nedaʼ!<pb/> 


text:
Nöz quézinuʼ Liʼ ca tuʼdidzaʼ yudxi nedaʼ,<br/>en ca tuʼlidza ditaj nedaʼ, en tuʼcáʼana nedaʼ cáʼasö.<pb/>Riléʼe quézinuʼ yúguʼtë nupa bitiʼ taʼléʼe nedaʼ dxiʼa.<pb/> 


text:
Rudú ládxaʼa tuʼ tuʼdidzaʼ yudxi nedaʼ, en bitiʼ bi gaca gunaʼ.<pb/>Gulözaʼ nu huéchiʼ ladxiʼ nedaʼ, pero cuntu nu guzóa.<pb/>Gúʼunidaʼ nu huë tsahuiʼ nedaʼ, pero cuntu nu bidzöli.<pb/> 


text:
Cateʼ gudunaʼ buluʼgahuëʼ nedaʼ tu le siláʼ,<br/>en cateʼ gubidxaʼ nisa, buluʼguiʼjëʼ nedaʼ nupe zi. <pb/> 


text:
Ben ga huöáca laní quégaquiëʼ ca tu le sön légaquiëʼ,<br/>en ben ga huöáca le tuʼziʼë xibé ca tu le gun ga ilaʼchixi ilaʼníguinëʼ.<pb/> 


text:
Ben ga ichul-la guiö́j lógaquiëʼ para cabirö ilaʼléʼenëʼ.<pb/>Ben ga ilaʼzéchuticaʼsö cúdzuʼgaquiëʼ zxan yuaʼ nuáʼgaquiëʼ.<pb/> 


text:
Taʼzóa réguʼë nupa naʼ benuʼ léguequi xiguiaʼ.<pb/>Tuʼsiyönnëʼ ca taʼguíʼi taʼzacaʼ nupa naʼ nunuʼ léguequi huëʼ.<pb/> 


text:
Buzúaj lu guichi yuguʼ dul-laʼ tunëʼ,<br/>en bitiʼ guʼu légaquiëʼ lataj ilaʼdéliʼnëʼ yöl-laʼ rusölá quiuʼ.<pb/> 


text:
Busulu lágaquiëʼ nazúajgaca lu guichi quégaca nupa nabángaca.<pb/>Bitiʼ guʼu légaquiëʼ lataj ilaʼbábalenëʼ nupa nácagaca tsahuiʼ.<pb/> 


text:
Chaza ládxëʼë Xanruʼ Dios lë ni<br/>ca raza ládxëʼë-baʼ böaʼ-bëdxi rútiaʼ-baʼ lahuëʼ,<br/>o ca raza ládxëʼë-baʼ tubaʼ bëdxi zxön chinagúlabaʼ.<pb/> 


text:
Nupa taʼguíʼi taʼzacaʼ ilaʼléʼeni lë ni, en uluʼdzeja.<pb/>Ilaʼdipa ládxiʼgaca nupa tuʼguilaj Dios.<pb/> 


text:
Ruzë́ naguëʼ Xanruʼ Dios nupa taʼyadzaj taʼyudxi,<br/>en bitiʼ ral-la ládxëʼë bönachi queëʼ nadzúngaca. <pb/> 


text:
¡Guliʼcuʼë yöl-laʼ ba Dios, libíʼiliʼ yehuaʼ yubá, en luyú ni,<br/>encaʼ nísadoʼ, en yúguʼtë le nacuáʼ tu tu lataj naʼ! <pb/> 


text:
Usölá cazëʼ Dios bönachi Sión,<br/>en uchisëʼ yuguʼ yödzö quégaca zxíʼini xiʼsóëʼ Judá.<pb/>Ilaʼcuáʼ bönachi queëʼ ga naʼ, ateʼ guequi quéguequi luyú naʼ.<pb/> 


text:
Zxíʼini xiʼsóagaquiëʼ huen xichinëʼ ilaʼzíʼibiʼ luyú naʼ,<br/>ateʼ ilaʼcuáʼticaʼsö niʼ nupa nadxíʼigaca Lëʼ.<pb/>


text:
Ben ga uluʼtuíʼi, en ilaʼbö́ʼ böniga nupa naʼ të́ʼëni iluti nedaʼ.<pb/>Ben ga uluʼhuécja, en uluʼgáʼana cáʼasö nupa naʼ të́ʼëni gaca bi gaca quiaʼ.<pb/> 


text:
Ben ga uluʼdzeja, en uluʼzíʼ xibóʼ yúguʼtë nupa tuʼguilaj Liʼ.<pb/>Ben ga iluíʼiticaʼsö didzaʼ nupa taʼdxíʼi yöl-laʼ rusölá quiuʼ, ilaʼnná:<pb/>“¡Zxö́ntërö náquiëʼ Dios!” <pb/> 


text:
Nedaʼ nacuídiʼdaʼ, en bitiʼ bi gaca gunaʼ.<pb/>¡Gudáchi gácalenuʼ nedaʼ, Dios!<pb/>Nacuʼ Nu rácalen nedaʼ, en Nu rusölá nedaʼ.<pb/>¡Bitiʼ caʼ tsenuʼ guíduʼ quiaʼ, Xan!<pb/>


text:
Nacuʼ le uzóa nedaʼ tsutsu,<br/>en le gun chiʼi nedaʼ ga gaca ucachiʼ cuinaʼ.<pb/>Chigunná béʼenuʼ nu usölá nedaʼ tuʼ nacuʼ Nu ruzóa nedaʼ tsutsu,<br/>en Nu run chiʼi nedaʼ.<pb/> 


text:
Ruzxöni ládxaʼa Liʼ ga gudélaʼtë guljaʼ,<br/>tuʼ guzóalen cazuʼ nedaʼ cateʼ niʼ buzóanu xináʼa nedaʼ.<pb/>¡Cúʼuticaʼsaʼ Liʼ yöl-laʼ ba!<pb/> 


text:
¡Bitiʼ usán noʼo nedaʼ naʼa, ni nacaʼ bönniʼ gula!<pb/>¡Bitiʼ ucáʼanuʼ nedaʼ naʼa cateʼ ni rudú ládxaʼa!<pb/> 


text:
Tuíʼi didzaʼ nupa bitiʼ taʼléʼe nedaʼ dxiʼa ca gaca bi ilún quiaʼ,<br/>ateʼ tun tuz xtídzaʼgaca nupa të́ʼëni iluti nedaʼ.<pb/> 


text:
Ben ga uluʼtuíʼi, en ilaʼniti nupa të́ʼëni iluti nedaʼ.<pb/>Ben ga uluʼtuíʼinëʼ, en ilaʼböʼë böniga bönniʼ të́ʼënëʼ iluʼë döʼ quiaʼ. <pb/> 


text:
Idú dza usiyöndaʼ bönachi nacuʼ tsahuiʼ,<br/>en rusölóʼ yúguʼtë bönachi.<pb/>Bitiʼ nözdaʼ bal-laxi luzuí busölóʼ nedaʼ. <pb/> 


text:
¡Guʼa didzaʼ ca nácagaca le zxön benuʼ Liʼ, Xanaʼ Dios!<pb/>¡Usiyöndaʼ bönachi tuzuʼ Liʼ nacuʼ tsahuiʼ! <pb/> 


text:
Dios, rusédinuʼ nedaʼ ga gudélaʼtë niʼ nacaʼ bíʼidoʼ,<br/>ateʼ ga ridxintë naʼa dza ruáʼa didzaʼ ca nácagaca le zxön nunuʼ.<pb/> 


text:
Naʼa nacaʼ bönniʼ gula, en chinaguchaʼ.<pb/>¡Bitiʼ usán noʼo nedaʼ, Dios!<pb/>Benna nedaʼ lataj usiyöndaʼ yuguʼ zxíʼini xsoaʼ ca naca yöl-laʼ huáca quiuʼ,<br/>ateʼ quíxjöiʼidaʼ nupa ilalaj ca naca yöl-laʼ nál-la quiuʼ. <pb/> 


text:
¡Le tsahuiʼ nacuʼ, Dios, ridxintë lúzxiba!<pb/>¡Nunuʼ Liʼ yuguʼ le zxö́ntërö!<pb/>¡Cúnturö nu zoa nu naca ca nacuʼ Liʼ, Dios! <pb/> 


text:
Gusöl-laʼ cazuʼ quiaʼ yuguʼ le guca quiaʼ le gulún nedaʼ ziʼ,<br/>pero ruúnuʼ nedaʼ tsutsu,<br/>en le yúbölö uchisuʼ nedaʼ para cabí gátiaʼ.<pb/> 


text:
¡Le nácatë cuʼa Liʼ yöl-laʼ ba, en gul-laʼ tu bihuël-la, Dios!<pb/>¡Gul-laʼ ca runuʼ ca rnnoʼ, en nacuʼ Nu naca láʼayi lógaca bönachi Israel!<pb/> 


text:
¡Lu yöl-laʼ rudzeja quiaʼ cö́dxiʼa cateʼ gul-laʼ quiuʼ,<br/>en idú ládxaʼa gul-laʼ tuʼ busölóʼ nedaʼ!<pb/> 


text:
¡Idú dza guʼa didzaʼ ca nacuʼ tsahuiʼ!<pb/>¡Tuʼtuíʼi, en taʼbö́ʼ baguíʼi nupa gulë́ʼëni iluáʼ döʼ quiaʼ!<pb/>


text:
Dios, buzéajniʼinëʼ bönniʼ rinná bëʼë<br/>para gaca uchiʼa usörö́ëʼ ca ruchiʼa rusörö́uʼ Liʼ.<pb/>Ben ga ilácagacabiʼ tsahuiʼ zxíʼinëʼ ca nacuʼ Liʼ tsahuiʼ.<pb/> 


text:
Bëʼë lataj uchiʼa usörö́ëʼ quégaca bönachi quiuʼ ca naca le naca tsahuiʼ,<br/>encaʼ quégaca bönachi quiuʼ taʼguíʼi taʼzacaʼ.<pb/> 


text:
Ben ga ilaʼcuáʼ dxiʼa tsáhuiʼdoʼ bönachi quiuʼ yuguʼ lu guíʼa,<br/>en ilácagaca tsahuiʼ yuguʼ lu guíʼadoʼ.<pb/> 


text:
Bëʼë lataj ubéajëʼ tsahuiʼ nupa taʼguíʼi taʼzacaʼ ladaj bönachi quiuʼ,<br/>en usölë́ʼ yuguʼ zxíʼinigaca nupa taʼyadzaj taʼyudxi,<br/>en ucul-lëʼ nu ribía no léguequi.<pb/> 


text:
Ben ga iladxi bönachi quiuʼ Liʼ tsanni niʼ soa gubidza,<br/>encaʼ tsanni niʼ soa beoʼ ga idxintë dza udxi.<pb/> 


text:
Ben ga gáquiëʼ bönniʼ rinná bëʼë ca nisa guiö́j ribixi lu guíxiʼdoʼ,<br/>en ca yuguʼ guiö́j gúpaʼdoʼ tuʼsubisa luyú.<pb/> 


text:
Ben ga gaca dxiʼa quégaca nupa nácagaca dxiʼa yuguʼ dza inná bëʼë lëʼ,<br/>en ilaʼcuáʼ dxiʼa tsáhuiʼdoʼ ga idxintë bítiʼrö soa beoʼ.<pb/> 


text:
Ben ga inná bëʼë idapa laʼa yödzölió,<br/>ga naguelaʼ raʼ yegu Eufrates ga idxintë idútë luyú.<pb/> 


text:
Ben ga uluʼzechu zxíbigaca lahuëʼ lëʼ nupa nacuáʼ luyú bidxi,<br/>en iladxi lëʼ nupa taʼdíl-lalen lëʼ.<pb/> 


text:
Ben ga ilaʼdxinëʼ lahuëʼ bönniʼ taʼnná bëʼë luyú Tarsis en yuguʼ lu yödzö,<br/>nuáʼgaquiëʼ yuguʼ le uluʼnödzjëʼ queëʼ.<pb/>Bönniʼ taʼnná bëʼë luyú Sabá, en luyú Seba iláʼdxinëʼ bi uluʼnödzjëʼ queëʼ.<pb/> 


text:
Ben ga uluʼzechu zxíbigaquiëʼ lahuëʼ yúguʼtë bönniʼ taʼnná bëʼë,<br/>en ilúngaca xichinëʼ bönachi yúguʼtë yödzö.<pb/> 


text:
Usölë́ʼ nu riyadzaj riyudxi cateʼ ulidza lëʼ,<br/>encaʼ nu riguíʼi rizacaʼ, en nu bitiʼ zoa nu gácalen nu naʼ.<pb/> 


text:
Huéchiʼ ládxëʼë nupa nácagaca yechiʼ, en nupa taʼyadzaj taʼyudxi,<br/>en gun chiʼë yöl-laʼ naʼbán quégaca nupa nácagaca yechiʼ.<pb/> 


text:
Usölë́ʼ léguequi lu náʼagaca nupa tun léguequi ziʼ,<br/>en lu náʼagaca nupa tuáʼ döʼ,<br/>en güíʼi ládxëʼë léguequi cateʼ nu guë́ʼëni guti léguequi.<pb/> 


text:
Soëʼ ibanëʼ, ateʼ iluáʼgaca bönachi queëʼ oro que lu xiyúgaca bönachi Sabá.<pb/>Ben ga uluʼlidza Dios bönachi, ilaʼnábiticaʼsö Liʼ gácalenuʼ lëʼ.<pb/>Ben ga uluʼlidza lëʼ dxiʼa tsáhuiʼdoʼ idú dza.<pb/> 


text:
Ben ga unö́dzjadaʼ zxoaʼ luyú queëʼ, encaʼ yuguʼ lu guíʼadoʼ,<br/>le unödzaj yödxi yanaʼ xiyúëʼ ca run guíʼa Líbano.<pb/>Ben ga ilaʼyán nupa nacuáʼ ladzëʼ ca röʼö guíxiʼdoʼ lu xiyúëʼ.<pb/> 


text:
Ben ga tsöjnégaca le lëʼ ga idxintë dza udxi.<pb/>Ben ga gaca yöl-laʼ ba que lëʼ tsanni niʼ soa gubidza.<pb/>Ben ga ilaʼnabi bönachi Liʼ yúguʼtë yödzö<br/>gunuʼ ga gaca dxiʼa quéguequi ca benuʼ queëʼ lëʼ.<pb/>Ben ga ilaʼgúʼu lëʼ yöl-laʼ ba bönachi yúguʼtë yödzö. <pb/> 


text:
¡Yöl-laʼ ba Xanruʼ Dios, Dios quégaca bönachi Israel!<pb/>¡Tuzëʼ Lëʼ runëʼ le túngaca ga rubániruʼ!<pb/> 


text:
¡Yöl-laʼ ba Lëʼ le naca lachi ga idxintë dza udxi!<pb/>¡Rizë́ ládxiʼruʼ ilí idútë yödzölió le naca beníʼ queëʼ! <pb/>¡Caʼ gaca! ¡Ön, caʼ gaca! <pb/> 


text:
Le nácatë runëʼ Dios ga raca dxiʼa quégaca bönachi Israel,<br/>nupa naʼ naca dxiʼa tsahuiʼ ládxiʼdoʼguequi.<pb/> 


text:
tuʼ buzxéʼedaʼ nupa tun ba zxön cuínguequi,<br/>en tuʼ dëdaʼ yöl-laʼ tsahuiʼ quégaca nupa tuáʼ döʼ.<pb/> 


text:
Bitiʼ taʼguíʼi taʼzáquëʼë ca taʼguíʼi taʼzacaʼ iaʼzícaʼrö bönachi.<pb/>Bitiʼ caʼ raca quégaquiëʼ ca raca quégaca bönachi yúbölö.<pb/> 


text:
Naca yöl-laʼ run ba zxön cuini quégaquiëʼ<br/>ca tu le néquini oro dxía ícjagaquiëʼ.<pb/>Yöl-laʼ rutsatsa quégaquiëʼ naca ca zxágaquiëʼ nácugaquiëʼ.<pb/> 


text:
Tuʼziʼë xibé le taʼdödi bëʼë tëʼaj tahuëʼ,<br/>en taʼzáʼ ládxiʼgaquiëʼ quégaca le zián le ilaʼdéliʼnëʼ.<pb/> 


text:
Tuʼtitjëʼ iaʼzícaʼrö bönachi,<br/>en tuʼë didzaʼ lu yöl-laʼ run ba zxön cuini quégaquiëʼ.<pb/>Tun ba zxön cuíngaquiëʼ,<br/>en të́ʼënëʼ ilaʼbía nahuëʼ iaʼzícaʼrö bönachi.<pb/> 


text:
Nácagaca ca tu le rinetuʼ yëla le ridödi que cateʼ ritö́ yu.<pb/>Cateʼ chasuʼ, Xan, laʼ udö́diteuʼ léguequi tsöláʼalö.<pb/> 


text:
Rigúʼu yö́l-luʼu nedaʼ le rugúʼu nedaʼ nöza quiuʼ,<br/>en ga údxitë uziʼu nedaʼ, en gunuʼ nedaʼ bal. <pb/> 


text:
¿Núzxirö zoa yehuaʼ yubá nu gácalen nedaʼ?<pb/>¡Tuzuʼ Liʼ! <pb/>Tuʼ rácalenuʼ nedaʼ cúnturö nu zoa yödzölió nu riquindaʼ.<pb/> 


text:
Ricuidiʼ le nacaʼ, en rudú ládxaʼa.<pb/>Le ruzóa tsutsu ládxiʼdaʼahuaʼ,<br/>en le ruzíʼticaʼsaʼ xibé naca cazuʼ Liʼ, Xan.<pb/> 


text:
Raca dxiʼa quiaʼ cateʼ ribigaʼ ga zuʼ Liʼ, Dios. <pb/>¡Naca cazuʼ Liʼ, Xanaʼ Dios, Nu run chiʼi nedaʼ<br/>para uluʼa lahui yúguʼtë le nun cazuʼ!<pb/>


text:
Yöjné netuʼ, bönachi tuʼdubi quiuʼ, nupa böáʼu cazuʼ dza niʼte,<br/>nupa böáʼu cazuʼ para gácatuʼ bönachi queë cazuʼ.<pb/>Yöjné guíʼa Sión, ga ni guzóa cazuʼ Liʼ.<pb/> 


text:
Gudá töduʼ ga ni naguínnajdërö yödzö láʼayi quiuʼ.<pb/>Buluʼsunítidërö nupa gulaʼdáʼbagaʼ Liʼ<br/>yúguʼtë le gulaʼcuáʼ lataj láʼayi quiuʼ.<pb/> 


text:
Tuʼtsatsa nupa naʼ gulaʼdáʼbagaʼ Liʼ<br/>idú gásibiʼilö ga ni budúbituʼ quiuʼ.<pb/>Nucuáʼgaquiëʼ ni le naca bë́ʼgaca<br/>nuxícjagaquiëʼ yödzö láʼayi quiuʼ.<pb/> 


text:
Naláʼ lahui yödzö ni ca naláʼ tu guíʼa cateʼ nu gulúʼu le bidín,<br/>en nurixi nu naʼ yuguʼ yaga gulaʼcuáʼ lu guíʼa naʼ.<pb/> 


text:
Buluʼzxuzxjëʼ le nácagaca lachi lu yödzö ni<br/>len yuguʼ guíë huága quégaquiëʼ, en yuguʼ yaga zidzaj.<pb/> 


text:
Lu icja ládxiʼdoʼgaquiëʼ gulaʼnë́ʼ: “Nuxícjadërötuʼ bönachi ni.”<pb/>Idútë lu xiyutuʼ buluʼzéguiʼë yúguʼtë yuʼu ga naʼ budúbituʼ loʼ.<pb/> 


text:
Bítiʼrö caz riléʼetuʼ yuguʼ le buluʼsubán ládxiʼtuʼ gulísatuʼ lu xiyutuʼ.<pb/>Bítiʼrö zoa nu bönniʼ ruʼë didzaʼ uláz quiuʼ.<pb/>Bítiʼrö zóalen netuʼ nu bönniʼ nö́zinëʼ gácaʼxte caz gaca caní queë́tuʼ.<pb/> 


text:
Dios, ¿gácaʼxte caz uluʼlidza ditaj netuʼ nupa taʼdíl-lalen netuʼ?<pb/>¿Gácaʼxte caz uluʼcáʼana ditaj Loʼ nupa taʼdáʼbagaʼ Liʼ?<pb/> 


text:
Rinná beʼe quézinuʼ netuʼ Liʼ, Dios, dza niʼte quez,<br/>en rusölá cazuʼ bönachi idútë yödzölió.<pb/> 


text:
Len yöl-laʼ huáca zxön quiuʼ bubéaj cazuʼ choplö nísadoʼ.<pb/>Guláʼa cazuʼ ícjagacabaʼ böaʼ zxön nacuáʼabaʼ nísadoʼ.<pb/> 


text:
Bzxuzxja cazuʼ ícjagacabaʼ böaʼ síniaʼ lëbaʼ Leviatán.<pb/>Ben cazuʼ ga gulágubaʼ yuguʼ böaʼ guixiʼ xipë́laʼbaʼ böaʼ síniaʼ naʼ.<pb/> 


text:
Gusalaj cazuʼ yuguʼ beaj nisa, en gapa rálajdaʼ nisa.<pb/>Busubidxi cazuʼ yuguʼ yegu nisa gulaʼyúdzuticaʼsö nisa.<pb/> 


text:
Nequi queë cazuʼ lahuiʼ dza, en nequi caʼ quiuʼ chiʼi dzö́ʼölö.<pb/>Ben cazuʼ Liʼ beníʼ, encaʼ gubidza.<pb/> 


text:
Yöjné lë ni, Dios. Nupa taʼdáʼbagaʼ Liʼ nucáʼanagaca ditaj Loʼ,<br/>ateʼ nupa nácagaca canö́z nucáʼanagaca cáʼasö Loʼ.<pb/> 


text:
Bitiʼ usán noʼo nupa nadxíʼinuʼ lu náʼagaca nupa nácagaca ca yuguʼ böaʼ guixiʼ síniaʼ.<pb/>Bitiʼ gal-la ládxuʼu tsaz nupa néquiguequi quiuʼ, en taʼguíʼi taʼzacaʼ.<pb/> 


text:
Yöjné didzaʼ dzaga naʼ núnlenuʼ netuʼ,<br/>tuʼ nacuáʼ nupa tuti bönachi gapa naca chul-la lu xiyutuʼ.<pb/> 


text:
Bitiʼ guʼu lataj uluʼgáʼana cáʼasö nupa nácagaca bayechiʼ.<pb/>Ben ga ilaʼgúʼu Liʼ yöl-laʼ ba nupa taʼguíʼi taʼzacaʼ, en taʼyadzaj taʼyudxi. <pb/> 


text:
¡Guyasa, Dios, en ben ca rnna xtídzuʼu!<pb/>¡Ruzë́ naguʼ ca rulidza ditjëʼ Liʼ bönniʼ canö́z idú dza!<pb/> 


text:
Bitiʼ gal-la ládxuʼu didzaʼ ziʼ tuíʼi nupa taʼdáʼbagaʼ Liʼ.<pb/>Yöl-laʼ dzatsa tun nupa tuʼcáʼana Liʼ cáʼasö riyö́nticaʼsö.<pb/>


text:
¡Rëtuʼ Liʼ: “Xclenuʼ, Dios”!<pb/>¡Rëtuʼ Liʼ: “Xclenuʼ”,<br/>tuʼ zóaticaʼsuʼ gal-laʼ ga zóatuʼ!<pb/>¡Tuíʼi didzaʼ bönachi ca nácagaca le zxön nunuʼ! <pb/> 


text:
Rnnëʼ Dios: “Nuzóaʼ dza cateʼ uchiʼa usörö́aʼ bönachi.<pb/>Uchiʼa usörö́ cazaʼ léguequi ca naca le nácatë.<pb/> 


text:
Gudxaʼ nupa tun ba zxön cuínguequi, gunníaʼ: “Bitiʼ gun ba zxön cuinliʼ”,<br/>en gudxaʼ nupa tuáʼ döʼ: “Bitiʼ huë tsahuiʼ cuinliʼ.<pb/> 


text:
Calëga ga rilén gubidza, en calëga ga ribía gubidza,<br/>en calëga laʼ guixiʼ ga dë lataj irúaj le huë tsahuiʼ bönachi,<pb/> 


text:
Nuáʼ cazëʼ Xanruʼ lu nëʼë tu zxigaʼ yudzu xisa le ribía lubá uva le ribixi rilëbi.<pb/>Chinugútsiʼdërëʼ le, ateʼ riguʼë le para ilëʼaj le nupa tuáʼ döʼ yödzölió ni,<br/>ateʼ ilë́ʼjadërö le siláʼ que.<pb/> 


text:
Ugǘëʼ yöl-laʼ unná bëʼ quégaca nupa tuáʼ döʼ.<pb/>Quíxjëʼ tsaz yöl-laʼ unná bëʼ quégaca nupa nácagaca tsahuiʼ.<pb/>


text:
Zoa caz lataj láʼayi queëʼ lu yödzö Jerusalen,<br/>ateʼ nazíʼi le Sión lataj ga naʼ zoa cazëʼ.<pb/> 


text:
Niʼ guditsjëʼ yuguʼ yaga lahui tuchiʼ zoa guíʼ láhuiguequi,<br/>encaʼ yuguʼ guíë la, en yuguʼ le taʼdíl-lalen bönachi lu gudil-la. <pb/> 


text:
Buxicjuʼ bönniʼ nál-lagaquiëʼ.<pb/>Gudödi yëla guiö́j lógaquiëʼ bönniʼ röjáquiëʼ gudil-la,<br/>en bitiʼ guca ilaʼchisa náʼagaquiëʼ.<pb/> 


text:
Cateʼ Liʼ, Dios queëʼ Jacob, gudíl-lalen cazuʼ légaquiëʼ<br/>gulátibaʼ böaʼ, ateʼ gulati caʼ nupa dxíagaca légacabaʼ.<pb/> 


text:
Ga zuʼ Liʼ yehuaʼ yubá gunnóʼ uchiʼa usörö́uʼ bönachi. <pb/>Níʼirö guladxi nupa nacuáʼ lu yu, en gulaʼcuáʼ dxisö,<pb/> 


text:
cateʼ guzuínëʼ Dios para uchiʼa usörö́ëʼ quégaca bönachi,<br/>para usölë́ʼ nupa nácagaca nöxaj ladxiʼ yödzölió ni.<pb/> 


text:
Sal-laʼ taʼlédeʼe bönachi, gaca yöl-laʼ ba queëʼ Lëʼ.<pb/>Uziʼë xibégaca nupa uluʼgáʼana ládjaguequi.<pb/> 


text:
Guliʼsíʼ lu náʼaliʼ bi gunliʼ lahuëʼ Xanruʼ Dios,<br/>en guliʼgún ca naʼ innaliʼ.<pb/>Yúguʼtë nupa nacuáʼ ga naʼ zoëʼ ral-laʼ bi uluʼnödzaj queëʼ,<br/>tuʼ náquiëʼ Nu ral-laʼ gádxiruʼ.<pb/> 


text:
Ubéaj cazëʼ böʼ nácagaca caz nupa nadéliʼgaca lataj lo.<pb/>Bönniʼ taʼnná bëʼë luyú ni tádxinëʼ Lëʼ.<pb/>


text:
Cateʼ bi guca quiaʼ bulidzaʼ-nëʼ Dios.<pb/>Chiʼi dzö́ʼölö guchisa naʼa lahuëʼ, en bitiʼ busanaʼ rulidzaʼ-nëʼ.<pb/>Bitiʼ guca nu huë tsahuiʼ nedaʼ.<pb/> 


text:
¿Naruʼ nál-la ládxëʼë Dios tuʼ cabirö ruzáʼ ládxëʼë queë́ruʼ?<pb/>¿Naruʼ bítiʼrö huéchiʼ ládxëʼë rëʼu tuʼ rilenëʼ?<pb/> 


text:
Níʼirö gudxi cuinaʼ: Raca caní quiaʼ tuʼ risë́bidaʼ ládxaʼa,<br/>en que lë ni naʼ réquidaʼ nadzáʼ yöl-laʼ unná bëʼ queëʼ Dios nayë́pisëʼ. <pb/> 


text:
Naca cazuʼ Liʼ Dios, runuʼ yuguʼ yöl-laʼ huáca zxön.<pb/>Bulúʼu lahui yöl-laʼ huáca quiuʼ lógaca bönachi yúguʼtë yödzö.<pb/> 


text:
Len yöl-laʼ huáca zxön quiuʼ busölóʼ bönachi quiuʼ,<br/>nupa nácagaca zxíʼini xiʼsóagaquiëʼ Jacob, en José.<pb/> 


text:
Bilaʼléʼe yuguʼ nísadoʼ Liʼ, Dios.<pb/>Bilaʼléʼe yuguʼ nísadoʼ Liʼ, en gulaʼbö́ʼ böniga.<pb/>Gulaʼzxízilëʼe yuguʼ nísadoʼ.<pb/> 


text:
Buluʼlalaj böaj lúzxiba nisa.<pb/>Lúzxiba xitsáʼ gunnëdaʼ guziúʼ.<pb/>Guyëpi yösa ca yuguʼ yaga lahui tuchiʼ.<pb/> 


text:
Lu böʼ budunuʼ biyö́n guziúʼ quiuʼ gunnëdaʼ.<pb/>Yösa gulaʼyëpi buluʼzeníʼ luyú.<pb/>Gudö́didaʼ budóʼ zxuʼ, en guzxizi luyú.<pb/> 


text:
Biláʼ lahui nöza quiuʼ gatsaj láhuiʼlö nísadoʼ,<br/>ateʼ guzóa nöza ga gudöduʼ gatsaj láhuiʼlö nisa zila.<pb/>Bitiʼ naláʼ lahui naʼa ga naʼ bulibuʼ.<pb/> 


text:
Guchë́ʼ cazuʼ bönachi quiuʼ ca runëʼ bönniʼ richë́ʼë-baʼ böʼcuʼ zxilaʼ huë́ʼënidoʼ.<pb/>Guchëʼu léguequi lu náʼagaquiëʼ Moisés, en Aarón.<pb/>


text:
Bitiʼ ucáchiʼruʼ didzaʼ naʼ lógacabiʼ zxíʼiniruʼ.<pb/>Usiyönruʼ yuguʼ zxíʼini xiʼsóaruʼ yöl-laʼ ba queëʼ Xanruʼ,<br/>ca naca yöl-laʼ huáca queëʼ, en yuguʼ le zxön benëʼ.<pb/> 


text:
Gudixjëʼ tu didzaʼ naca bëʼ queëʼ Jacob,<br/>en nuzóëʼ le rinná bëʼë quégaca bönachi Israel,<br/>le gunná béʼenëʼ yuguʼ xuz xtóʼoruʼ.<pb/>Uluʼzéajniʼinëʼ zxíʼinigaquiëʼ ca naca,<pb/> 


text:
para ilúnbëʼgacabiʼ le, biʼi siʼ záʼgacabiʼ, encaʼ biʼi siʼ iláljabiʼ,<br/>para uluʼluíʼibiʼ caʼ zxíʼinigacabiʼ ca naca lë naʼ gunná bëʼë Dios.<pb/> 


text:
Uluʼzxöni ládxiʼgacabiʼ Dios,<br/>en bitiʼ gal-la ládxiʼgacabiʼ yuguʼ le nunëʼ Dios.<pb/>Ilunbiʼ ca nácagaca le gunná bëʼë,<pb/> 


text:
en bitiʼ ilácagacabiʼ ca guláquiëʼ xuz xtóʼogacabiʼ.<pb/>Guláquiëʼ zidzaj ladxiʼ tuʼ gulaʼdáʼbaguëʼë xtídzëʼë Dios,<br/>en bitiʼ guláquiëʼ nöxaj ladxiʼ,<br/>ateʼ lu icja ládxiʼdoʼgaquiëʼ bitiʼ gulaʼyéajlëʼë Dios.<pb/> 


text:
Bitiʼ gulaʼdáʼgaquiëʼ didzaʼ dzaga Dios bénlenëʼ légaquiëʼ,<br/>en bitiʼ gulunëʼ ca naca le gunná béʼenëʼ légaquiëʼ.<pb/> 


text:
Gusaljëʼ nísadoʼ, en benëʼ ga gulaʼdödëʼ gatsaj láhuiʼlö nísadoʼ naʼ.<pb/>Benëʼ ga guca nísadoʼ naʼ ca yuguʼ guíʼadoʼ tsöláʼa huéaj.<pb/> 


text:
Buluíʼinëʼ légaquiëʼ nöza lahuiʼ dza, bugunëʼ dxin tu böaj,<br/>ateʼ chiʼi dzö́ʼölö bugunëʼ dxin tu böaj ruzeníʼ ca guíʼ.<pb/> 


text:
Bulë́ʼë tu guiö́j ga naca laʼ guixiʼ ga dë lataj,<br/>en bëʼë le gulë́ʼajëʼ le guca ca tu nísadoʼ.<pb/> 


text:
Gulë́ʼajëʼ nisa yegu le gulén lu guiö́jtoʼo.<pb/>Benëʼ ga birúaj nisa ca tu yegu zxön lu guiö́jtoʼo naʼ.<pb/> 


text:
Laʼ níʼisö gulunëʼ dul-laʼ lahuëʼ Lëʼ,<br/>en gulaʼdáʼbaguëʼë Dios nayë́pisëtërëʼ laʼ guixiʼ naʼ.<pb/> 


text:
Lu icja ládxiʼdoʼgaquiëʼ gulaʼzíʼ bëʼë Dios quégaquiëʼ,<br/>cateʼ gulaʼnábinëʼ Lëʼ ugahuëʼ légaquiëʼ ca gulaʼzësö ládxiʼgaquiëʼ.<pb/> 


text:
Níʼirö gulaʼnnë́ʼ queëʼ Dios, gulaʼnnë́ʼ:<pb/>“¿Naruʼ huáca cuʼë Dios le gáguruʼ laʼ guixiʼ ni ga dë lataj?<pb/> 


text:
Buliʼyútsöcaʼ, bëʼë guiö́jtoʼo, ateʼ birúajdaʼ nisa,<br/>le guca ca nisa yegu gubóʼo zxön.<pb/>¿Naruʼ huáca gunnëʼ caʼ queë́ruʼ yöta gáguruʼ?<pb/>¿Naruʼ gaca ugahuëʼ bönachi queëʼ le naca bëlaʼ?”<pb/> 


text:
Biyönnëʼ Xanruʼ Dios didzaʼ ni, en gulédeʼenëʼ,<br/>ateʼ gulén tu guíʼ le buzegui zián zxíʼini xiʼsóëʼ Jacob,<br/>tuʼ gulédeʼenëʼ bönachi Israel,<pb/> 


text:
Benëʼ ga guyecja böʼ birúaj ga rilén gubidza,<br/>ateʼ len yöl-laʼ huáca queëʼ gunná béʼenëʼ böʼ recja<br/>le birúaj tsöláʼalö ga ridödi gubidza beoʼ ziaga.<pb/> 


text:
Benëʼ ga böxaj bëlaʼ ca bëchtö yu ládjalö ga naʼ nacuʼë,<br/>le naca böaʼ zoa xíligacabaʼ gurö́ʼöbaʼ ca yuzxi dë tu raʼ yegu zxön.<pb/> 


text:
Benëʼ ga bö́xjagacabaʼ gatsaj láhuiʼlö ga naʼ nacuʼë,<br/>en ládjagaca yuguʼ yuʼu guídidoʼ quégaquiëʼ.<pb/> 


text:
Caʼ guca, gulahuëʼ, en buluʼhuö́laj gulaʼdzéʼenëʼ,<br/>tuʼ bëʼë quégaquiëʼ le gulaʼzësö ládxiʼgaquiëʼ.<pb/> 


text:
gulénëʼ Dios légaquiëʼ,<br/>en bë́tiëʼ bál-lagaquiëʼ, bönniʼ nál-latërögaquiëʼ ládjagaquiëʼ,<br/>en bucul-lëʼ bönniʼ Israel nayë́pisëtërögaquiëʼ.<pb/> 


text:
Sal-laʼ guca caní, gulunrëʼ dul-laʼ,<br/>en bitiʼ gulaʼyéajlëʼë Lëʼ niʼa quégaca le zxön benëʼ.<pb/> 


text:
Que lë ni naʼ benëʼ ga böáca nítisö dxin gulunëʼ,<br/>ateʼ lu yöl-laʼ radxi gulaʼzóëʼ yuguʼ lu iz quégaquiëʼ.<pb/> 


text:
Cateʼ bë́tiëʼ ziángaquiëʼ, níʼirö buluʼlidzëʼ Lëʼ.<pb/>Buluʼbíʼi ládxiʼgaquiëʼ, en yöjtáʼgaquiëʼ Dios.<pb/> 


text:
Níʼirö yöjnéguequinëʼ náquiëʼ Dios Nu run chiʼi légaquiëʼ,<br/>en náquiëʼ Dios nayë́pisëtërëʼ Nu böáʼuö légaquiëʼ.<pb/> 


text:
Gulaʼzíʼ yéʼenëʼ Lëʼ len didzaʼ guluʼë,<br/>tuʼ guluʼë dizaʼ bitiʼ nácatë lahuëʼ Lëʼ len ruáʼagaquiëʼ.<pb/> 


text:
Bitiʼ gudáʼgaquiëʼ Lëʼ idú ládxiʼgaquiëʼ,<br/>en bitiʼ gulunëʼ ca rnna didzaʼ dzaga naʼ bénlenëʼ légaquiëʼ.<pb/> 


text:
Tuʼ buéchiʼ ládxëʼë Dios légaquiëʼ,<br/>buniti lahuëʼ ca naca xiguiaʼ gulunëʼ, en bitiʼ busunítiëʼ légaquiëʼ.<pb/>Bubequi lahuëʼ quégaquiëʼ, en bítiʼrö gulénëʼ légaquiëʼ,<br/>en bitiʼ benëʼ ca saʼyéaj yöl-laʼ ridzáʼa queëʼ.<pb/> 


text:
Caʼ guca, yöjnenëʼ nácagaquiëʼ bönáchisö.<pb/>Nácagaquiëʼ ca tu böʼ recja le ridö́disö, en bitiʼ rudxín.<pb/> 


text:
Zián luzuí gulaʼdáʼbaguëʼë Lëʼ ga naʼ naca laʼ guixiʼ,<br/>en buluʼsuhuíʼinëʼ Lëʼ lu yu bidxi naʼ.<pb/> 


text:
Bitiʼ yöjnéguequinëʼ yöl-laʼ huáca zxön queëʼ,<br/>le buluʼe lahui dza niʼ böáʼuëʼ légaquiëʼ<br/>lu náʼagaca nupa bitiʼ bilaʼléʼe légaquiëʼ dxiʼa,<pb/> 


text:
cateʼ benëʼ ga böáca nisa rön yuguʼ lu yegu luyú Egipto,<br/>encaʼ nisa yuguʼ lu beaj quégaquiëʼ para cabí guca ilë́ʼajëʼ le.<pb/> 


text:
Gusö́l-lëʼë ládjagaquiëʼ bö́tsugayu guizxi yu,<br/>böaʼ gulaʼguídxibaʼ légaquiëʼ.<pb/>Gusö́l-lëʼë caʼ riu buluʼsunítibaʼ le nequi quégaquiëʼ.<pb/> 


text:
Budödëʼ le naz nuzóagaquiëʼ lu ruáʼagacabaʼ böchiʼ zu,<br/>ateʼ gulágubaʼ böchiʼ zu naʼ le röʼö yuguʼ laʼ yëla quégaquiëʼ.<pb/> 


text:
Busunítiëʼ yuguʼ lubá uva quégaquiëʼ len nisa guiö́j yöla sunna naʼ,<br/>en busunítiëʼ yuguʼ yaga higo quégaquiëʼ len böguiʼ.<pb/> 


text:
Lu yöl-laʼ rilé queëʼ gusö́l-lëʼë quégaquiëʼ yuguʼ lë ni,<br/>en lu yöl-laʼ ridzáʼa queëʼ busacaʼ ziʼë légaquiëʼ,<br/>en gusö́l-lëʼë quégaquiëʼ gubáz que yehuaʼ yubá para buluʼsunítiëʼ légaquiëʼ.<pb/> 


text:
Bitiʼ bubequi lahuëʼ quégaquiëʼ para cabirö lenëʼ légaquiëʼ,<br/>en bitiʼ buniti lahuëʼ légaquiëʼ para cabí ilátiëʼ.<pb/>Budödëʼ légaquiëʼ lu yöl-laʼ guti,<pb/> 


text:
en bë́tiëʼ yúguʼtëbiʼ biʼi bönniʼ lo quégaquiëʼ bönniʼ Egipto,<br/>yuguʼ biʼi bönniʼ lo quégaquiëʼ zxíʼini xiʼsóëʼ Ham.<pb/> 


text:
Guchë́ʼë bönachi queëʼ ca yuguʼ böʼcuʼ zxílaʼdoʼ,<br/>en buluíʼinëʼ légaquiëʼ nöza laʼ guixiʼ ga dë lataj.<pb/> 


text:
Guchë́ʼë légaquiëʼ lu nëʼë para cabí bi iládxinëʼ,<br/>pero gubagaʼ nísadoʼ nupa bitiʼ bilaʼléʼe légaquiëʼ dxiʼa.<pb/> 


text:
Caʼ guca, guchë́ʼë légaquiëʼ ga zoa luyú láʼayi queëʼ,<br/>luyú ni bidéliʼnëʼ uláz quégaquiëʼ len yöl-laʼ huáca queëʼ.<pb/> 


text:
Buláguiʼë bönachi izáʼa luyú ni lógaca bönachi queëʼ,<br/>en burixëʼ que queë́gaquiëʼ xiyúgaquiëʼ ga ilaʼcuʼë,<br/>en benëʼ ga gulaʼcuʼë bönachi Israel yuguʼ lu yuʼu guídidoʼ.<pb/> 


text:
Le yúbölö gulaʼzíʼ bëʼë Lëʼ, en gulaʼdáʼbaguëʼë Dios nayë́pisëtërëʼ,<br/>en bitiʼ gulunëʼ yuguʼ le gunná béʼenëʼ légaquiëʼ.<pb/> 


text:
Buluʼhuö́a ládxiʼgaquiëʼ, en buluʼcáʼanëʼ Lëʼ ca gulunëʼ xuz xtóʼgaquiëʼ.<pb/>Gulaʼdödëʼ tsöláʼalö ca run tu yaga lahui tuchiʼ bitiʼ nácatë li.<pb/> 


text:
Gulún lenëʼ Lëʼ tuʼ gulunëʼ xilátjagaca budóʼ guiö́j budóʼ yaga yuguʼ lu guíʼa,<br/>en gulunëʼ ga budúliʼnëʼ légaquiëʼ niʼa quégaca budóʼ naʼ.<pb/> 


text:
Níʼirö bucáʼanëʼ xilatjëʼ lu yödzö Siló,<br/>ga naʼ guzóa yuʼu láʼayi queëʼ ládjagaquiëʼ bönniʼ niʼ.<pb/> 


text:
Bëʼë lataj gulaʼchë́ʼë bönniʼ ziʼtuʼ guíʼina láʼayi queëʼ,<br/>guíʼina naʼ buluíʼi lahui yöl-laʼ zxön queëʼ.<pb/> 


text:
en gúquinëʼ ziʼ nupa nácagaca quez queëʼ.<pb/>Buzegui tu guíʼ zxön yuguʼ biʼi bönniʼ quégaquiëʼ,<br/>ateʼ cuntu nu bugáʼana nu uluʼtsaga naʼlenbiʼ yuguʼ biʼi nigula raʼbandoʼ.<pb/> 


text:
Yuguʼ bixúz quégaquiëʼ gulátiëʼ lu guíë tuchiʼ,<br/>ateʼ bitiʼ guca ilaʼbö́dxinu nigula uzëbi quégaquiëʼ.<pb/> 


text:
Níʼirö gúquiëʼ Xanruʼ ca tu bönniʼ rubanëʼ lu yöl-laʼ rasi.<pb/>Gúquiëʼ ca bönniʼ rejëʼ gudil-la gudödi bëʼë guʼë xisi lubá uva nál-la.<pb/> 


text:
Lëscaʼ budödëʼ tsöláʼalö yuguʼ zxíʼini xiʼsóëʼ José,<br/>en bitiʼ gurö́ëʼ yuguʼ zxíʼini xiʼsóëʼ Efraín.<pb/> 


text:
Niʼ benëʼ tu lataj láʼayi queëʼ le naca ca tu guíʼa zxön,<br/>le zoa tsutsu ca yödzölió ni nuzóëʼ tsaz.<pb/> 


text:
Gurö́ëʼ caʼ David, huen dxin queëʼ,<br/>en bubéajëʼ lëʼ ga naʼ zoëʼ ruyúëʼ-baʼ yuguʼ böʼcuʼ zxílaʼdoʼ.<pb/> 


text:
Bubéajëʼ lëʼ ga naʼ rapa chiʼë-baʼ yuguʼ böʼcuʼ zxilaʼ gunáʼ,<br/>nacuáʼabaʼ böaʼ huë́ʼënidoʼ quégacabaʼ,<br/>para gáquiëʼ nu uyú bönachi queëʼ, yuguʼ zxíʼini xiʼsóëʼ Jacob,<br/>en bönachi Israel, nupa naʼ nácagaca quez queëʼ.<pb/> 


text:
Caʼ guca, idú ládxëʼë buyúëʼ David bönachi naʼ,<br/>en lu yöl-laʼ rácadaʼ queëʼ guchë́ʼë légaquiëʼ lu nëʼë.<pb/>


text:
Dios, nacuáʼ bönachi izáʼa lu xiyúgaca bönachi quiuʼ.<pb/>Nucáʼanagaca cáʼasö yudoʼ láʼayi quiuʼ,<br/>en nusunítigaca yödzö Jerusalén.<pb/> 


text:
Buluʼcáʼanëʼ bönachi quiuʼ nátigaca luyú para ilágubaʼ bíchulab léguequi,<br/>en bëlaʼ rön quégaca huen xichinuʼ ga ilágubaʼ böaʼ guixiʼ le.<pb/> 


text:
Buluʼlaljëʼ xichö́ngaca bönachi quiuʼ ca nisa idútë lu yödzö Jerusalén,<br/>ateʼ cuntu nu bugáʼana nu ucacheʼ léguequi.<pb/> 


text:
¿Naruʼ tsaz ilenuʼ netuʼ, Xan?<pb/>¿Naruʼ sóaticaʼsö yöl-laʼ rilé quiuʼ ca tu guíʼ ruzegui netuʼ? <pb/> 


text:
Bë́tigaca bönachi quiuʼ nácagaca zxíʼini xiʼsóëʼ Jacob,<br/>en nusunítigaca xiyutuʼ ga zoa cazuʼ Liʼ.<pb/> 


text:
Bitiʼ gunuʼ netuʼ xiguiaʼ tuʼ nözi dul-laʼ gulunëʼ xuz xtóʼotuʼ.<pb/>Buéchiʼ ladxiʼ netuʼ naʼa, tuʼ rudú ládxiʼtuʼ.<pb/> 


text:
Gúcalen netuʼ, Dios, Nu rusölá netuʼ, para guntuʼ bal Loʼ.<pb/>Busölá netuʼ, en buniti lo netuʼ ca naca dul-laʼ nabágaʼtuʼ para idxíʼituʼ Loʼ.<pb/> 


text:
¿Bizx que taʼnabi bönachi yuguʼ yödzö izáʼa netuʼ,<br/>taʼnná: “Gázxitë zoa Dios queë́liʼ”?<pb/>Bëʼ lataj iléʼetuʼ, en ben ga gaca bëʼ lógaca yúguʼtë bönachi<br/>rizíʼ loʼ nupa tuʼlalaj xichö́ngaca huen xichinuʼ.<pb/> 


text:
Buzë́ naguʼ ca taʼnnë́ ládxiʼgaca nupa nadzúngaca.<pb/>Len yöl-laʼ huáca zxön quiuʼ busölá nupa naʼ narugu quéguequi ilátigaca,<pb/> 


text:
en bubíʼi quégaca bönachi yuguʼ dzaga yödzö queë́tuʼ<br/>iaʼgadxi cöʼlö caʼ tsca naca didzaʼ ziʼ gulaʼnnë́ quiuʼ Liʼ, Xan.<pb/> 


text:
Netuʼ, bönachi quiuʼ, encaʼ böʼcuʼ zxilaʼ ruyú cazuʼ Liʼ,<br/>guíëticaʼstuʼ Liʼ: “Xclenuʼ”,<br/>en cúʼuticaʼstuʼ Liʼ yöl-laʼ ba naʼa dza, en dza siʼ zaca.<pb/>


text:
Ruzë́ naguʼ netuʼ, Dios, Nu rapa chiʼi bönachi Israel.<pb/>Nacuʼ Nu ruyú yuguʼ zxíʼini xiʼsóëʼ José ca nu ruyú yuguʼ böʼcuʼ zxilaʼ.<pb/>Buzeníʼ queë́tuʼ, Liʼ naʼ röʼu rinná bëʼu ga nacuáʼ<br/>nupa nál-lágacatërö quiuʼ lë́gaca querubín.<pb/> 


text:
Buluíʼi yöl-laʼ huáca quiuʼ lógaca zxíʼini xiʼsóagaquiëʼ Efraín, en Benjamín, en Manasés.<pb/>Gudá queë́tuʼ, en busölá netuʼ. <pb/> 


text:
Xantuʼ Dios quéguequi niʼa noʼo guizxi yu,<pb/>¿gácaʼxte caz ilenuʼ netuʼ, en bitiʼ yönnuʼ le rulidztuʼ Liʼ?<pb/> 


text:
Nunuʼ ga bönachi dzaga yödzö queë́tuʼ tuʼzxidxi queë́tuʼ,<br/>ateʼ nupa bitiʼ taʼléʼe netuʼ dxiʼa tuʼtitaj netuʼ. <pb/> 


text:
Ben ga huécjatuʼ quiuʼ Liʼ, Dios quégaca niʼa noʼo guizxi yu.<pb/>Buluíʼi netuʼ nadxíʼinuʼ netuʼ, ateʼ ulatuʼ. <pb/> 


text:
Guléajuʼ tu lubá uva le nácatuʼ netuʼ luyú Egipto.<pb/>Bulaguʼ bönachi izáʼa yuguʼ lu yödzö luyú ni, en budóʼo lubá naʼ ni.<pb/> 


text:
¿Bizx que buquínnajuʼ yuguʼ lëʼaj gulún chiʼi lubá naʼ,<br/>en ruʼu lataj nupa taʼdö́disö taʼbán le ribía lubá uva naʼ?<pb/> 


text:
Buécja queë́tuʼ, Dios quégaca niʼa noʼo guizxi yu.<pb/>Ga niʼ zuʼ yehuaʼ yubá buyú ca raca que lubá quiuʼ, en busölá netuʼ.<pb/> 


text:
Nupa bitiʼ taʼléʼe netuʼ dxiʼa gulaʼchugu niʼa nëʼe lubá naʼ, en buluʼquelaʼ le guíʼ.<pb/>Buyú ca tun, en lu yöl-laʼ rilé quiuʼ busuniti léguequi.<pb/> 


text:
Caní gaca, bítiʼrö ucáʼanatuʼ Liʼ.<pb/>Bunna queë́tuʼ yöl-laʼ naʼbán, ateʼ uzxöni ládxiʼtuʼ Loʼ. <pb/> 


text:
Ben ga huécjatuʼ quiuʼ Liʼ, Dios quégaca niʼa noʼo guizxi yu.<pb/>Buluíʼi netuʼ nadxíʼinuʼ netuʼ, ateʼ ulatuʼ.<pb/>


text:
Lu yöl-laʼ rudzeja queë́liʼ guliʼgul-la queëʼ Dios.<pb/>Lëʼ náquiëʼ yöl-laʼ nál-la queë́liʼ.<pb/>Lu yöl-laʼ rudzeja queë́liʼ guliʼcö́dxiʼa lahuëʼ Dios queëʼ Jacob.<pb/> 


text:
Guliʼcödxi luzu chivo cateʼ zoa beoʼ huë́ʼëni,<br/>en cateʼ zoa beoʼ nál-la, en cateʼ raca laní.<pb/> 


text:
Lë ni naca tu xibá quégaca bönachi Israel,<br/>le naca tu le gunná béʼenëʼ Xanruʼ Dios zxíʼini xiʼsóëʼ Jacob.<pb/> 


text:
Gudixjëʼ le para gaca tu le gun ba nalí queëʼ lógaca zxíʼini xiʼsóëʼ José,<br/>le gudixjëʼ cateʼ gudödëʼ luyú Egipto,<br/>ga niʼ biyöndaʼ didzaʼ izáʼa bitiʼ guyéajniʼidaʼ.<pb/> 


text:
Rnnëʼ Dios: “Gudúaʼ yuaʼ zxoa yaʼzxícjagaquiëʼ,<br/>en bucuitaʼ le nuáʼgaquiëʼ le buluʼsubagaʼ légaquiëʼ<br/>nupa bitiʼ bilaʼléʼe légaquiëʼ dxiʼa.<pb/> 


text:
Bulídzaliʼ nedaʼ cateʼ bi guca queë́liʼ, ateʼ busöláʼ libíʼiliʼ.<pb/>Bubiʼa didzaʼ cateʼ bi gunábiliʼ nedaʼ, niʼ nucachiʼ cuinaʼ tu lu böaj gasaj.<pb/>Guzxíʼ bëʼa libíʼiliʼ ga zoa nisa naʼ lë Meriba.<pb/> 


text:
Buliʼzë́ nágaliʼ, libíʼiliʼ, bönachi quiaʼ, ateʼ uxösaʼ libíʼiliʼ.<pb/>Raca ládxaʼa uzë́ nágaliʼ nedaʼ, bönachi Israel.<pb/> 


text:
Bitiʼ ral-laʼ soa tu dios izáʼa ga naʼ zóaliʼ,<br/>en bitiʼ gunliʼ zxön tu dios quégaca bönachi ziʼtuʼ.<pb/> 


text:
Nedaʼ, Xanliʼ, nacaʼ Dios queë́liʼ.<pb/>Guléajaʼ libíʼiliʼ luyú Egipto.<pb/>Guliʼsalaj ruáʼaliʼ, ateʼ cuʼa ruáʼaliʼ le gáguliʼ.<pb/> 


text:
Que lë ni naʼ busán ládxaʼa léguequi<br/>para gulún ca saʼyéaj yöl-laʼ ridáʼbagaʼ quéguequi,<br/>en para gulún ca gulaʼzaʼsö ládxiʼgaca.<pb/> 


text:
Guzáʼ ládxaʼa uluʼzë́ nágagaca bönachi quiaʼ xtídzaʼa,<br/>para ilún bönachi Israel ca rë́ʼëndaʼ nedaʼ.<pb/> 


text:
Laʼtuʼ ilún caní, uxicja cazaʼ nupa bitiʼ taʼléʼe léguequi dxiʼa,<br/>en tíl-lalenaʼ nupa taʼdíl-lalen léguequi.<pb/> 


text:
Uluʼluíʼi cuínguequi nupa bitiʼ taʼléʼe nedaʼ dxiʼa,<br/>ca nupa tun ca rnna xtídzaʼa,<br/>pero tsaz gunaʼ léguequi xiguiaʼ.<pb/> 


text:
Lëscaʼ ugahuaʼ libíʼiliʼ, bönachi quiaʼ, zxoaʼ xtila dxíʼadoʼ,<br/>en gunaʼ ga huölaj idzéʼeliʼ le zxixi que buz, le irúaj lëʼe guiö́j.”<pb/>


text:
Rnnëʼ: “¿Gácaʼxte caz uchiʼa usörö́liʼ quégaca bönachi<br/>lu yöl-laʼ bitiʼ naca tsahuiʼ queë́liʼ?<pb/>Caní naca tuʼ rubéajliʼ tsahuiʼ nupa tuáʼ döʼ.<pb/> 


text:
Buliʼbéaj tsahuiʼ nupa taʼcuidiʼ, en yuguʼ biʼi uzëbi.<pb/>Guliʼgún le naca tsahuiʼ quégaca nupa taʼguíʼi taʼzacaʼ,<br/>en quégaca nupa taʼyadzaj taʼyudxi.<pb/> 


text:
Buliʼsölá nupa taʼcuidiʼ, en nupa nácagaca yechiʼ.<pb/>Buliʼsölá léguequi lu náʼagaca nupa tuáʼ döʼ.<pb/> 


text:
Rnna cazaʼ nedaʼ: “Nácaliʼ ca yuguʼ dios.<pb/>Nácaliʼ yúguʼtëliʼ zxíʼinëʼ Dios nayë́pisëtërëʼ,<pb/> 


text:
Guyasa, Dios, en buchiʼa busörö́ quégaca bönachi yödzölió ni,<br/>tuʼ nácagaca queë cazuʼ yúguʼtë yödzö bönachi.<pb/>


text:
tuʼ tuʼtsatsa nupa taʼdáʼbagaʼ Liʼ,<br/>ateʼ nupa bitiʼ taʼléʼe Liʼ dxiʼa tun ba zxön cuínguequi.<pb/> 


text:
Tun tuz xtídzaʼguequi bi ilún quégaca bönachi queë cazuʼ,<br/>en tuʼpá yuguʼ le ilún quégaca nupa nadxíʼi quézinuʼ, taʼnná:<pb/> 


text:
“Guliʼdá, usunítiruʼ léguequi para cabirö ilaca tu yödzö bönachi,<br/>en para cúnturö nu tsöjné bönachi Israel.”<pb/> 


text:
en yuguʼ bönniʼ Gebal, en yuguʼ bönniʼ Amón, en yuguʼ bönniʼ Amalec,<br/>en yuguʼ bönniʼ Filisteo, en yuguʼ bönniʼ Tiro,<pb/> 


text:
encaʼ yuguʼ bönniʼ Asiria núngaquiëʼ légaquiëʼ tsözxö́n.<pb/>Rácalengaquiëʼ yuguʼ bönniʼ zxíʼini xiʼsóëʼ Lot.<pb/> 


text:
Ben quégaquiëʼ ca benuʼ quégaca bönachi Madián, nupa naʼ busunítiuʼ dërö,<br/>en ca naʼ benuʼ queëʼ Sísara, en ca naʼ benuʼ queëʼ Jabín raʼ yegu Cisón,<pb/> 


text:
Ben quégaquiëʼ bönniʼ lo quéguequi<br/>ca benuʼ quégaquiëʼ Oreb, en Zeb,<br/>en ben quégaquiëʼ bönniʼ taʼnná béʼenëʼ léguequi<br/>ca benuʼ quégaquiëʼ Zeba, en Zalmuna,<pb/> 


text:
Dios quiaʼ, ben ga ilácagaquiëʼ ca bëchtö yu le richë́ʼ böʼ,<br/>en ca bëbu zxe café le ruáʼ böʼ budunuʼ.<pb/> 


text:
para iléquibeʼe nayë́pisëtëruʼ tuzuʼ Liʼ idútë yödzölió<br/>en uluʼzóa zxíbiguequi loʼ, Xantuʼ Dios.<pb/>


text:
Rizë́ ládxaʼa soaʼ lu yuʼu lidxuʼ, Xanaʼ Dios.<pb/>Lu yöl-laʼ rudzeja quiaʼ idú ládxaʼa rul-laʼ quiuʼ Liʼ, Dios ban.<pb/> 


text:
Bidzö́libaʼ biguínni chulíʼ lataj ga nuzóabaʼ lídxibaʼ,<br/>en bidzö́libaʼ xiguichi guziúʼ ga budxíabaʼ xicáʼabaʼ,<br/>ga naʼ rigúʼubaʼ biguínnidoʼ queë́baʼ,<br/>galaʼ ga dë lu bucugu quiuʼ Liʼ, Xángaca niʼa noʼo guizxi yu.<pb/>Nacuʼ Nu rinná beʼe nedaʼ, en nacuʼ caʼ Dios quiaʼ. <pb/> 


text:
¡Bicaʼ ba bönniʼ nápagaquiëʼ yöl-laʼ nál-la le nequi queë cazuʼ,<br/>en taʼzë́ ládxiʼgaquiëʼ ilaʼyuʼë nöza le ridxín yödzö Sión! <pb/> 


text:
Cateʼ taʼdödëʼ lu yu bidxi tunëʼ ga ruhuöáca gapa ralaj nisa beaj.<pb/>Tun ga rizíʼ xibé yu bidxi naʼ yuguʼ nisa guiö́j taʼdxín bayö́n.<pb/> 


text:
Lu yöl-laʼ huáca quégaquiëʼ röjáquiëʼ, en tuʼzíʼrönëʼ yöl-laʼ huáca.<pb/>Taʼdxinëʼ yúguʼtëgaquiëʼ loʼ Liʼ, Dios, lu yödzö Sión. <pb/> 


text:
Ruzë́ naguʼ le rulidzaʼ Liʼ, Dios, Xángaca niʼa noʼo guizxi yu.<pb/>Ruzë́ naguʼ nedaʼ, Dios queëʼ Jacob. <pb/> 


text:
Nácarö dxiʼa soaʼ tu dza lu yuʼu lidxuʼ ca le soaʼ idú chi gayuáʼ dza ga yúbölö.<pb/>Cö́aʼ zíʼalö gacaʼ huen dxin ga nu riyaza yuʼu lidxëʼ Dios<br/>ca le soa cazaʼ tu yuʼu zxön ga bitiʼ zoa Dios. <pb/> 


text:
Náquiëʼ Xanruʼ Dios ca gubidza, en le rusubín rëʼu.<pb/>Xanruʼ caz runnëʼ queë́ruʼ yöl-laʼ ruzáʼ ladxiʼ queëʼ, en yöl-laʼ zxön queëʼ.<pb/>Bitiʼ ugǘëʼ nitú le naca dxiʼa gapa nacuáʼ nupa tun le naca tsahuiʼ. <pb/> 


text:
Buzáʼ ládxuʼu quégaca bönachi quiuʼ, Xantuʼ Dios.<pb/>Buchëʼu Liʼ zxíʼini xiʼsóëʼ Jacob gulaʼdzunëʼ.<pb/> 


text:
¿Naruʼ cabí usubanuʼ ládxiʼtuʼ le yúbölö,<br/>para udzeja ládxiʼlentuʼ Liʼ netuʼ, bönachi quiuʼ?<pb/> 


text:
Uzë́ nagaʼ didzaʼ guʼë Xanruʼ Dios.<pb/>Le guíëʼ bönachi queëʼ gun ga gaca dxiʼa quéguequi,<br/>nupa naʼ nácagaca quez queëʼ,<br/>pero run bayúdx bitiʼ uluʼhuö́a ládxiʼgaca.<pb/> 


text:
Dzágagaca yöl-laʼ dxiʼi ladxiʼ, en le naca idútë li.<pb/>Tagu zxixi luzë́ʼeguequi nu naca tsahuiʼ, en nu riböza dxiʼa tsáhuiʼdoʼ.<pb/> 


text:
Ruzë́ naguʼ, Xanaʼ Dios, en rubíʼu didzaʼ,<br/>tuʼ zoa nu rusacaʼ ziʼ nedaʼ, ateʼ riyadzaj riyúdxidaʼ.<pb/> 


text:
Ben chiʼi böʼ naca cazaʼ, Dios, tuʼ nacaʼ quiuʼ Liʼ.<pb/>Busölá nedaʼ, huen dxin quiuʼ, Dios quiaʼ, tuʼ ruzxöni ládxaʼa Liʼ.<pb/> 


text:
Nacuʼ dxiʼa, Xan, en chizúʼ uniti loʼ bönachi quiuʼ.<pb/>Nadxíʼiticaʼsuʼ yúguʼtë nupa tuʼlidza Liʼ.<pb/> 


text:
Cúnturö nu zoa ládjagaca dios nu naca ca nacuʼ Liʼ, Xan,<br/>en bitiʼ zoa iaʼtú nu run ca nácagaca le runuʼ Liʼ.<pb/> 


text:
Ilaʼdxín bönachi yúguʼtë yödzö naguixjuʼ Liʼ, Xanaʼ Dios,<br/>en ilaʼyéaj ládxiʼgaca Liʼ, en ilún zxön Loʼ.<pb/> 


text:
Busëdi nedaʼ ca naca le rë́ʼënuʼ gunaʼ, Xan.<pb/>Gunaʼ ca naca le naca idútë li naguixjuʼ Liʼ.<pb/>Ben ga gádxidaʼ Loʼ idú ládxaʼa.<pb/> 


text:
Nadxíʼideʼenuʼ nedaʼ,<br/>en chibusölóʼ böʼ naca cazaʼ lu lataj chul-la ga nacuáʼ nupa chinátigaca.<pb/> 


text:
Dios quiaʼ, nupa taʼdáʼbagaʼ nedaʼ taʼdíl-lalen nedaʼ,<br/>ateʼ yuguʼ bönniʼ zidzaj ladxiʼ të́ʼënëʼ ilútiëʼ nedaʼ,<br/>yuguʼ bönniʼ naʼ bitiʼ tunëʼ Liʼ bal.<pb/> 


text:
Nacuʼ Dios ruhuéchiʼ ládxuʼu netuʼ, Xan, en ruzáʼ ládxuʼu queë́tuʼ.<pb/>Ridzenuʼ para ilenuʼ netuʼ, en nadxíʼideʼenuʼ netuʼ, en runuʼ ca rnna xtídzuʼu.<pb/> 


text:
Buyú nedaʼ, en buzáʼ ladxiʼ quiaʼ.<pb/>Butipa ládxaʼa nedaʼ, huen dxin quiuʼ,<br/>en busölá nedaʼ, zxíʼininu nigula huen dxin quiuʼ.<pb/> 


text:
Buluíʼi nedaʼ tu le gaca bëʼ gaca dxiʼa quiaʼ,<br/>para ilaʼléʼe le nupa bitiʼ taʼléʼe nedaʼ dxiʼa.<pb/>Uluʼtuíʼi, tuʼ gúcalenuʼ nedaʼ,<br/>en buë tsahúʼu nedaʼ, Xan.<pb/>


text:
Nadxíʼirönëʼ Xanruʼ lataj ga naʼ tuʼchiʼa tuʼsörö́ bönachi Sión<br/>ca nadxíʼinëʼ iaʼzícaʼrö lataj gapa nacuáʼ bönachi Israel.<pb/> 


text:
Cateʼ ulidzaʼ bönachi núnbëʼgaca nedaʼ, Dios,<br/>ulidzaʼ bönachi nnítaʼgaca Egipto, en Babilonia.<pb/>Ca naca quégaca bönachi Filistea, en Tiro, en Etiopía<br/>inníaʼ nabábagaca yödzö láʼayi naʼ.<pb/> 


text:
Cateʼ guʼa didzaʼ que yödzö Sión inníaʼ:<pb/>Bönachi ni, en bönachi izáʼa ni nabábagaca le,<br/>ateʼ nedaʼ, Dios nayë́pisëtërëʼ, uzóaʼ tsutsu yödzö naʼ. <pb/> 


text:
Níʼirö iluíʼi didzaʼ nupa tul-la, en nupa tuʼcödxi gui, ilaʼná:<pb/>“Ruzíʼituʼ xibé tuzi yödzö ni.”<pb/>


text:
en nagáʼanëʼ cáʼasö ladaj nupa chinátigaca,<br/>en ca nupa dë́gaca yeru ba,<br/>nupa naʼ bítiʼrö röjnenuʼ,<br/>en nusán noʼo léguequi.<pb/> 


text:
Nucuásuʼ yúguʼtë nupa núnbëʼa.<pb/>Nunuʼ nedaʼ ca tu le taʼguti bönachi.<pb/>Nadzunaʼ, en bitiʼ gaca irúajaʼ.<pb/> 


text:
Tuʼ riguíʼi rizácaʼa nudú guiö́j lahuaʼ.<pb/>Tu dza tu dza rulidzaʼ Liʼ, Xan.<pb/>Richisa naʼa zacaʼ ga naʼ zuʼ. <pb/> 


text:
¿Naruʼ guntsoʼ yuguʼ yöl-laʼ huáca zxön<br/>para gácalenuʼ nupa chinátigaca?<pb/>¿Naruʼ uluʼyasa nupa yúʼugaca lataj chul-la,<br/>en ilaʼgúʼu Liʼ yöl-laʼ ba?<pb/> 


text:
¿Naruʼ uluʼluíʼi lahui yöl-laʼ dxiʼi ladxiʼ quiuʼ<br/>nupa nagáchiʼgaca yeru ba?<pb/>¿Naruʼ uluʼluíʼi lahui nupa yúʼugaca lataj chul-la<br/>ca runuʼ ca rnna xtídzuʼu?<pb/> 


text:
¿Naruʼ gaca bëʼ le zxön runuʼ ga naʼ naca chul-la?<pb/>¿Naruʼ gaca bëʼ nacuʼ tsahuiʼ ga naʼ cuntu nu bi röjné? <pb/> 


text:
Riguíʼi rizácaʼa, en chizóa gátiaʼ ga gudelaʼ nacaʼ bíʼidoʼ.<pb/>Réquidaʼ ziʼ tuʼ ruxösuʼ nedaʼ, en rudú ládxaʼa.<pb/> 


text:
Gúl-laticaʼsaʼ ca naca yöl-laʼ dxiʼi ladxiʼ quiuʼ, Xan.<pb/>Usiyöndaʼ zxíʼini xsoatuʼ ca runuʼ ca rnna xtídzuʼu.<pb/> 


text:
Gunníaʼ: “Sóaticaʼsö yöl-laʼ dxiʼi ladxiʼ quiuʼ.<pb/>Tsaz naca bëʼ yehuaʼ yubá ca runuʼ ca rnna xtídzuʼu.” <pb/> 


text:
Rnnëʼ Dios: “Naguixjaʼ tsaz didzaʼ dzaga núnlenaʼ nupa nabö́ cazaʼ quiaʼ.<pb/>Benaʼ tsutsu xtídzaʼa ca gunaʼ queëʼ David, huen dxin quiaʼ.<pb/> 


text:
Nupa nacuáʼ yehuaʼ yubá quiuʼ ilaʼgúʼu yöl-laʼ ba le nunuʼ le tun ga rubánituʼ, Xan.<pb/>Ga nudúbigaca nupa nácagaca quez quiuʼ ilaʼgúʼu yöl-laʼ ba ca runuʼ ca rnna xtídzuʼu.<pb/> 


text:
¿Nuzxi caz zoa niʼ yehuaʼ yubá naca ca nacuʼ Liʼ, Xan?<pb/>¿Nuzxi caz zoa ladaj nupa nayë́pisëgaca naca ca nacuʼ Liʼ, Xan?<pb/> 


text:
Nupa nácagaca láʼayi tun Liʼ bal, Dios.<pb/>Ral-laʼ gúnröruʼ Liʼ bal ca tun nupa nacuáʼlen Liʼ.<pb/> 


text:
Dios, Xángaca niʼa noʼo guizxi yu, ¿nuzxi caz naca ca nacuʼ Liʼ, Xantuʼ nayë́pisëtëröuʼ?<pb/>Naca bëʼ rúnticaʼsuʼ ca rnna xtídzuʼu.<pb/> 


text:
Rinná beʼe quézinuʼ le riyasa ridxía que nísadoʼ.<pb/>Cateʼ riyasa ridxía nísadoʼ, ruzóa cazuʼ le dxisö.<pb/> 


text:
Busuniti cazuʼ bönachi Egipto, ateʼ gulaca ca nupa chinátigaca.<pb/>Bësilásiuʼ léguequi len noʼo nál-la.<pb/> 


text:
Naguixaj cazuʼ le dë tsöláʼa ga zaʼ böʼ ziaga,<br/>en le dë tsöláʼa ga ridödi gubidza beoʼ ziaga.<pb/>Lu yöl-laʼ rudzeja quéguequi taʼbö́dxiʼa guíʼa Tabor,<br/>en guíʼa Hermón cateʼ taʼyöni Loʼ. <pb/> 


text:
Le naca dxiʼa, en le naca tsahuiʼ tun tsutsu le rinná bëʼu.<pb/>Nacuáʼlen Liʼ yöl-laʼ dxiʼi ladxiʼ, en le naca idútë li.<pb/> 


text:
Bicaʼ bágaca nupa taʼyöni didzaʼ que yöl-laʼ rudzeja.<pb/>Taʼdá lu beníʼ que loʼ, Xantuʼ Dios.<pb/> 


text:
Idú dza tuʼdzeja tuʼ zóalen Loʼ léguequi,<br/>en tuʼ zóalen léguequi le naca tsahuiʼ quiuʼ, le nayë́pisëtërö.<pb/> 


text:
Naca cazuʼ Liʼ yöl-laʼ zxön que yöl-laʼ huáca quéguequi,<br/>en tuʼ ruzáʼ ládxuʼu queë́tuʼ nazxöndaʼ yöl-laʼ nál-la queë́tuʼ. <pb/> 


text:
Nequi queëʼ Xanruʼ le run chiʼi rëʼu,<br/>ateʼ néquinëʼ queëʼ Dios bönniʼ rinná béʼenëʼ rëʼu.<pb/>Dios naʼ náquiëʼ láʼayi ladaj bönachi Israel. <pb/> 


text:
Dza niʼte bë́ʼlenuʼ nupa néquiguequi quiuʼ didzaʼ<br/>lu yuguʼ le buluíʼinuʼ léguequi,<br/>gunnóʼ: “Gúcalenaʼ tu nu nayë́pisëtërö.<pb/>Nuchisaʼ tu nu gurö́ cazaʼ quiaʼ ladaj bönachi.<pb/> 


text:
Sóalenaʼ lëʼ lu yöl-laʼ run ca rnna xtídzaʼa,<br/>en lu yöl-laʼ dxiʼi ladxiʼ quiaʼ,<br/>ateʼ tuʼ ulidzëʼ Laʼ, uxönaʼ yöl-laʼ nál-la queëʼ.<pb/> 


text:
Ulidzëʼ nedaʼ, innë́ʼ: Liʼ nacuʼ Xuzaʼ, en Dios quiaʼ,<br/>encaʼ Nu run chiʼi nedaʼ, en Nu rusölá nedaʼ.<pb/> 


text:
Gun cazaʼ nedaʼ ga gáquiëʼ ca biʼi lo queë cazaʼ,<br/>ateʼ tsë́pisëtërëʼ ca yuguʼ bönniʼ taʼnná bëʼë yödzölió.<pb/> 


text:
Lu yöl-laʼ dxiʼi ladxiʼ quiaʼ gun chíʼiticaʼsaʼ lëʼ,<br/>en uzóaʼ tsaz queëʼ didzaʼ dzaga quiaʼ.<pb/> 


text:
Channö uluʼcáʼanëʼ zxíʼini xiʼsóëʼ xibá quiaʼ,<br/>en cabí ilunëʼ ca naca le buchiʼa busörö́aʼ,<pb/> 


text:
en channö ilaʼguitsjëʼ xibá que le gunná bëʼa,<br/>en cabí ilunëʼ ca nácagaca le gunná béʼedaʼ légaquiëʼ,<pb/> 


text:
níʼirö gunaʼ légaquiëʼ xiguiaʼ ca saʼyéaj le taʼdödi bëʼ tunëʼ,<br/>en guʼa léguequi ca naca xiguiaʼ nabágaʼgaquiëʼ.<pb/> 


text:
Pero bitiʼ ugúaʼ queëʼ yöl-laʼ dxiʼi ladxiʼ quiaʼ,<br/>en bitiʼ usanaʼ gunaʼ ca rnna le guzxíʼ lu naʼa gunaʼ.<pb/> 


text:
Tu le nuzóaʼ tsutsu, en nunaʼ ba nalí que le naca láʼayi quiaʼ.<pb/>Bitiʼ caʼ siʼ yéʼedaʼ David.<pb/> 


text:
Gunníaʼ ilaʼcuáʼticaʼsëʼ zxíʼini xiʼsóëʼ,<br/>en ga röʼë rinná bëʼë sóaticaʼsö lahuaʼ ca gubidza.<pb/> 


text:
Nuzúʼ tsöláʼalö didzaʼ dzaga bénlenuʼ huen dxin quiuʼ.<pb/>Nuzötjuʼ luyú yöl-laʼ unná bëʼ queëʼ.<pb/> 


text:
Yúguʼtë nupa taʼdö́disö taʼbán le nequi queëʼ,<br/>ateʼ bönniʼ dzaga yuʼu queëʼ tuʼcáʼana lëʼ cáʼasö.<pb/> 


text:
Runuʼ ga bitiʼ sequiʼ idéliʼnëʼ lu gudil-la,<br/>ateʼ cuntu nu sequiʼ ucul-lëʼ lu gudil-la naʼ.<pb/> 


text:
¿Gácaʼxte caz gunuʼ caní, Xan?<pb/>¿Naruʼ tsaz nucachiʼ loʼ?<pb/>¿Naruʼ gácaticaʼsö yöl-laʼ rilé quiuʼ ca tu guíʼ réguideʼe?<pb/> 


text:
¿Nuzxi caz bönniʼ gaca sóaticaʼsëʼ ibanëʼ, en cabí gátiëʼ?<pb/>¿Naruʼ huáca usölá cuin cazëʼ lu yöl-laʼ unná bëʼ que lataj chul-la?<pb/> 


text:
¿Gázxitë zoa yöl-laʼ dxiʼi ladxiʼ quiuʼ guzóa zíʼalö, Xan,<br/>lë naʼ buzúʼ tsutsu xtídzuʼu gunuʼ queëʼ David,<br/>len yöl-laʼ run ca rnna xtídzuʼu?<pb/> 


text:
Yöjné ca tuʼcáʼana cáʼasö netuʼ, huen dxin quiuʼ, Xan,<br/>encaʼ ca tuʼcáʼana nedaʼ cáʼasö bönachi zián yödzö izáʼa.<pb/> 


text:
Tuʼcáʼana nedaʼ cáʼasö nupa bitiʼ taʼléʼe Liʼ dxiʼa, Xan.<pb/>Tuʼcáʼana cáʼasö yuguʼ le runaʼ nedaʼ, bönniʼ gurö́ cazuʼ quiuʼ. <pb/> 


text:
Zíʼatëlö ca gulataʼ yuguʼ guíʼa, o ca gutaʼ yödzölió,<br/>ga naguelaʼ cateʼ gusí lo ga idxintë dza udxi, tsaz naca cazuʼ Dios.<pb/> 


text:
Quiuʼ Liʼ chi gayuáʼ iz nácagaca<br/>ca dza neje le chigudödi que,<br/>o ca tu chíʼisö chiʼi dzö́ʼölö.<pb/> 


text:
Bugacuʼ bönachi ca tu lu yegu gubóʼo, ateʼ gúcagaca ca tu yëla rineruʼ.<pb/>Cateʼ naca zila zéaj naca ca tu guíxiʼdoʼ rilentë luyú.<pb/> 


text:
Cateʼ naca lahuiʼ dza rizxö́n, en röʼ niʼa nëʼe,<br/>pero cateʼ chiral-la, ricuadiʼ, en ridödi que.<pb/> 


text:
Tuʼ rilédeʼenuʼ netuʼ ridödi quégaca dza queë́tuʼ,<br/>ateʼ chibúʼu iz queë́tuʼ ca tu le rinnë́ ládxiʼtuʼ.<pb/> 


text:
Tsónnalalaj yuʼ chi ízisö zóatuʼ nabantuʼ,<br/>o channö nál-latuʼ, huazóatuʼ idú tápalalaj iz,<br/>pero runtuʼ dxin bayudxi, en ruhuíʼinituʼ yuguʼ iz naʼ,<br/>tuʼ ridö́ditë quéguequi iz naʼ, ateʼ uzáʼatuʼ.<pb/> 


text:
¿Nuzxi caz réajniʼi tsca naca yöl-laʼ rilé quiuʼ?<pb/>¿Nuzxi caz nözi ca naca tsöbi yuʼu nu naʼ rilenuʼ?<pb/> 


text:
Que lë ni naʼ busëdi netuʼ para guéquibeʼetuʼ tsca gácagaca iz zóatuʼ,<br/>para gácatuʼ bönachi taʼyéajniʼi loʼ Liʼ.<pb/> 


text:
¿Gácaʼxte caz bitiʼ huéchiʼ ládxuʼu netuʼ, Xan?<pb/>Buéchiʼ ladxiʼ netuʼ, yuguʼ huen dxin quiuʼ.<pb/> 


text:
Tu zila tu zila buluíʼi netuʼ ca naca yöl-laʼ dxiʼi ladxiʼ quiuʼ,<br/>para gúl-latuʼ lu yöl-laʼ rudzeja queë́tuʼ, en uzíʼituʼ xibé yuguʼ dza naʼ.<pb/> 


text:
Ben ga udzéjatuʼ tsca chigulaca dza busacaʼ ziʼu netuʼ,<br/>en tsca gulaca iz bitiʼ guca dxiʼa queë́tuʼ.<pb/> 


text:
Buluíʼi netuʼ, yuguʼ huen dxin quiuʼ, ca naca le nunuʼ,<br/>en buluíʼi zxíʼinituʼ ca naca yöl-laʼ zxön quiuʼ. <pb/> 


text:
¡Buzáʼ ladxiʼ queë́tuʼ, Xantuʼ Dios,<br/>en ben ga irúaj dxiʼa dxin runtuʼ!<pb/>¡Ön, ben ga gaca dxiʼa loʼ dxin runtuʼ!<pb/>


text:
Nu bönniʼ ruzxöni ládxëʼë Dios para gun chiʼë lëʼ,<br/>en riziʼë Dios Nu napa idútë yöl-laʼ huáca, para gácalenëʼ lëʼ,<pb/> 


text:
gaca guiëʼ Xanruʼ: “Nacuʼ Nu run chiʼi nedaʼ, en Nu ruzóa nedaʼ tsutsu.<pb/>Nacuʼ Dios quiaʼ, ateʼ ruzxöni ládxaʼa Liʼ.”<pb/> 


text:
Usubáguëʼë liʼ ca rusubágaʼbaʼ böra yuguʼ bö́radoʼ queë́baʼ,<br/>ateʼ gaca chiʼu lu nëʼë ca raca quégacabaʼ bö́radoʼ zxan xílabaʼ yöjede.<pb/>Le run chiʼi rëʼu, en le ruzóa rëʼu tsutsu naca yöl-laʼ run ca rnna xtídzëʼë cheëʼ.<pb/> 


text:
Bitiʼ gádxinuʼ le run gadxi bönachi chiʼi dzö́ʼölö,<br/>en bitiʼ gádxinuʼ yaga lahui tuchiʼ tuʼsë́ bönachi lahuiʼ dza,<pb/> 


text:
en bitiʼ gádxinuʼ yödzöhuë́ʼ le rilén ga naca chul-la,<br/>en bitiʼ gádxinuʼ le naca xihuiʼ le ruti bönachi lahuiʼ dza.<pb/> 


text:
Ilátigaca chi gayuáʼ bönachi cuituʼ liʼ,<br/>en iaʼchí cöʼ chi gayuáʼ cuituʼ ibëla,<br/>pero bitiʼ bi gaca quiuʼ liʼ.<pb/> 


text:
tuʼ cuʼu cazëʼ Dios liʼ lu náʼagaquiëʼ gubáz láʼayi queëʼ,<br/>para ilún chiʼë liʼ gátiʼtës ga ridóʼ.<pb/> 


text:
Uléaj ulibuʼ bëdxi guixiʼ, en bëla síniaʼ.<pb/>Usunuʼ lëʼe labuʼ bëdxi guíxiʼdoʼ, en bëla xitsiníʼ.<pb/> 


text:
Rnnëʼ Dios: “Nadxiʼinëʼ nedaʼ, ateʼ que lë ni naʼ usöláʼ lëʼ.<pb/>Uzóaʼ-nëʼ tsaz xitsáʼtërö tuʼ núnbëʼë Laʼ.<pb/> 


text:
Ulidzëʼ nedaʼ, ateʼ ubiʼa didzaʼ.<pb/>Sóalenaʼ lëʼ cateʼ bi gaca queëʼ.<pb/>Usöláʼ lëʼ, en gunaʼ lëʼ bal.<pb/> 


text:
¡Bicaʼ tsahuiʼ naca rigúʼutuʼ Liʼ yöl-laʼ ba, Xan,<br/>en rúl-latuʼ le tun Liʼ bal, Dios nayë́pisëtërëʼ,<pb/> 


text:
en rusiyöntuʼ bönachi yuguʼ zila ca ruhuéchiʼ ládxuʼu netuʼ,<br/>en ruluíʼituʼ lahui yuguʼ dzöʼ ca runuʼ ca rnna xtídzuʼu!<pb/> 


text:
Zoa tu le cabí gaca inö́zinëʼ bönniʼ nazxí icjëʼ,<br/>en bitiʼ gaca tséjniʼinëʼ bönniʼ canö́z le.<pb/> 


text:
Nupa nucáʼanagaca Dios ilaʼyán ca taʼyán guíxiʼdoʼ,<br/>en uluʼzíʼ xibé le tun nupa tuáʼ döʼ, pero ilaʼniti tsaz,<pb/> 


text:
Naca bëʼ le gaca quégaca nupa bitiʼ taʼléʼe Liʼ dxiʼa, Xan.<pb/>Naca bëʼ ilaʼniti nupa bitiʼ taʼléʼe Liʼ dxiʼa.<pb/>Uluʼgáʼana cáʼasö yúguʼtë nupa tuáʼ döʼ.<pb/> 


text:
Iléʼe quézidaʼ cateʼ uxicjuʼ nupa bitiʼ taʼléʼe Liʼ dxiʼa,<br/>en yöndaʼ cateʼ ilaʼbödxi yechiʼ nupa tuáʼ döʼ, nupa naʼ taʼdíl-lalen nedaʼ.<pb/> 


text:
Ilaʼyán nupa nácagaca tsahuiʼ ca taʼyán yaga zinaʼ caʼ.<pb/>Ilaʼzxö́n ca taʼzxö́n yaga rö́ʼgaca lu guíʼa Líbano.<pb/> 


text:
Nácagaca ca yaga nudáʼgacuʼ raʼ yuʼu lidxuʼ, Xan,<br/>le taʼzxö́n lu löʼa lataj quiuʼ, Dios queë́tuʼ.<pb/> 


text:
Cateʼ niʼ yúʼugaca iz zián ilaʼbía le zxixi quéguequi.<pb/>Ilácagaca tsutsu, en ilaʼcuáʼticaʼsö yaʼa.<pb/> 


text:
Caní gaca para gaca bëʼ náquiëʼ tsahuiʼ Xanruʼ, Nu run chiʼi nedaʼ.<pb/>Bitiʼ bi zóalen Lëʼ le cabí naca tsahuiʼ.<pb/>


text:
¡Rinná bëʼë Xanruʼ!<pb/>¡Nácuëʼ yöl-laʼ ba zxön queëʼ!<pb/>¡Nácuëʼ zxëʼ Xanruʼ, en núguiëʼ lëʼë yöl-laʼ unná bëʼ!<pb/>¡Nuzóëʼ tsutsu yödzölió, ateʼ bitiʼ utá cuini! <pb/> 


text:
Riyasa ridxía nisa yuguʼ lu nísadoʼ, Xan.<pb/>Riyasa ridxía nisa, en ruʼu bö que.<pb/>Riyasa ridxía nisa yuguʼ lu nísadoʼ, en yuguʼ lu yegu. <pb/> 


text:
Xanruʼ Dios yehuaʼ yubá nápatërëʼ yöl-laʼ unná bëʼ<br/>ca bö ruʼu lu nísadoʼ le riyö́n ca guziúʼ rinnë́,<br/>encaʼ ca le riyasa ridxía nisa lu nísadoʼ. <pb/> 


text:
Tsaz naguixjuʼ xibá quiuʼ, Xan,<br/>ateʼ idú láʼayi naca ga zoa cazuʼ Liʼ.<pb/>Caní zóaticaʼsö naʼa dza, en dza siʼ zaca.<pb/>


text:
Ruchiʼa rusörö́ cazuʼ yúguʼtë bönachi.<pb/>Guzë́, ateʼ len yöl-laʼ huáca zxön quiuʼ bubíʼi quégaca nupa tun ba zxön cuínguequi.<pb/> 


text:
¿Gácaʼxte caz ilún ba zxön cuínguequi, en iluíʼi didzaʼ ziʼ?<pb/>¿Gácaʼxte caz ilún ba zxön cuínguequi niʼa que döʼ tuáʼgaca?<pb/> 


text:
Tútigaquiëʼ nigula uzëbi, encaʼ yuguʼ biʼi uzë́bidoʼ,<br/>en tunëʼ le naca xihuiʼ ladaj bönachi ziʼtuʼ.<pb/> 


text:
Taʼnnë́ʼ: “Bitiʼ iléʼenëʼ Xángaquiëʼ rëʼu,<br/>en bitiʼ ruíʼi ládxëʼë Dios queëʼ Jacob lë ni.” <pb/> 


text:
Guliʼtséajniʼi, bönachi bitiʼ nö́zguequi,<br/>ateʼ libíʼiliʼ, bönachi catún bal, ¿bátaxi tséajniʼiliʼ?<pb/> 


text:
Benëʼ Dios guídi nágaruʼ. ¿Naruʼ cabí riyö́n quézinëʼ?<pb/>Benëʼ Dios guiö́j loruʼ. ¿Naruʼ cabí riléʼe quézinëʼ?<pb/> 


text:
Ruzéajniʼi quézinëʼ Dios bönachi yúguʼtë yödzö.<pb/>¿Naruʼ cabí gunëʼ léguequi xiguiaʼ?<pb/>Ruchiza cazëʼ icja ládxiʼdoʼoruʼ yöl-laʼ réajniʼi.<pb/>¿Naruʼ cabí réquibeʼenëʼ bi runliʼ?<pb/> 


text:
Nöz quézinëʼ Xanruʼ yuguʼ le taʼzáʼ ládxiʼgaca bönachi.<pb/>Nö́zinëʼ canö́z naca le taʼzáʼ ládxiʼgaca. <pb/> 


text:
Bicaʼ ba bönniʼ naʼ ruzéajniʼi quézinuʼ-nëʼ, Xan,<br/>en rusedi quézinuʼ-nëʼ ca naca xibá naguixjuʼ Liʼ.<pb/> 


text:
Gunuʼ ga uzíʼ ládxëʼë cateʼ bi gaca queëʼ,<br/>ga idxinrö dza tsúʼugaca yeru ba nupa tuáʼ döʼ. <pb/> 


text:
Ca naca le naca tsahuiʼ uchiʼa usörö́ëʼ rëʼu le yúbölö,<br/>ateʼ uluʼzíʼ xibé nupa nácagaca tsahuiʼ.<pb/> 


text:
¿Nuzxi caz tíl-lalen nupa tuti bönachi para gácalen nedaʼ?<pb/>¿Nuzxi caz gácalen nedaʼ cateʼ nacuáʼ nupa tuáʼ döʼ quiaʼ?<pb/> 


text:
Bitiʼ caʼ gunuʼ tsözxö́n nupa tuʼchiʼa tuʼsörö́ netuʼ ca naca le cabí naca tsahuiʼ,<br/>nupa naʼ tuʼbéaj tsahuiʼ le cabí naca tsahuiʼ. <pb/> 


text:
Tuʼdubëʼ tsözxö́n para ilútiëʼ nupa nácagaca tsahuiʼ,<br/>en taʼchúguiëʼ quégaca nupa bitiʼ bi nabágaʼgaca ilátigaca,<pb/> 


text:
Ubiʼë quégaquiëʼ ca naca döʼ tuʼë,<br/>en usunítiëʼ légaquiëʼ tuʼ nözi xiguiaʼ nabágaʼgaquiëʼ.<pb/>Usunítiëʼ dërö Xanruʼ Dios légaquiëʼ.<pb/>


text:
Guliʼdá, gúl-laruʼ queëʼ Xanruʼ lu yöl-laʼ rudzeja queë́ruʼ.<pb/>Lu yöl-laʼ rudzeja queë́ruʼ cö́dxiʼaruʼ que Nu naʼ naca ca tu guiö́jtoʼo ga nuláruʼ.<pb/> 


text:
Uyéajruʼ lahuëʼ, en guië́ruʼ-nëʼ: “Xclenuʼ.”<pb/>Lu yöl-laʼ rudzeja queë́ruʼ cö́dxiʼaruʼ lahuëʼ, gúl-laruʼ yuguʼ salmo.<pb/> 


text:
Xanruʼ Dios náquiëʼ Dios nayë́pisëtërëʼ.<pb/>Nápatërëʼ yöl-laʼ unná bëʼ ca yúguʼtë dios izáʼa.<pb/> 


text:
Guliʼdá, gunruʼ-nëʼ zxön, en uzóa zxíbiruʼ lahuëʼ.<pb/>Uzóa zxíbiruʼ lahuëʼ Xanruʼ Nu ben rëʼu.<pb/> 


text:
Naca cazëʼ Lëʼ Dios queë́ruʼ,<br/>ateʼ nácaruʼ bönachi rugagu cazëʼ, en ca böʼcuʼ zxilaʼ richë́ʼ cazëʼ-baʼ lu nëʼë.<pb/>Rnna cazëʼ Dios: “Naʼa, channö rë́ʼëniliʼ yö́niliʼ chiʼa,<pb/> 


text:
bitiʼ gunliʼ zidzaj icja ládxiʼdoʼoliʼ ca gulunëʼ xuz xtóʼoliʼ lataj naʼ lë Meriba,<br/>en calëga ca gulunëʼ laʼ guixiʼ ga dë lataj lë Masa,<pb/> 


text:
cateʼ niʼ gulaʼzíʼ bëʼë xuz xtóʼoliʼ nedaʼ.<pb/>Gulaʼzíʼ bëʼë nedaʼ sal-laʼ bilaʼléʼenëʼ yuguʼ le benaʼ.”<pb/> 


text:
Idú choáʼ iz gúquidaʼ ziʼ bönachi gulaʼcuáʼ dza niʼ,<br/>ateʼ gunníaʼ: “Taʼchixi taʼníguinëʼ lu icja ládxiʼdoʼgaquiëʼ,<br/>en bitiʼ nö́zguequinëʼ le rë́ʼëndaʼ ilunëʼ.”<pb/> 


text:
Que lë ni naʼ lu yöl-laʼ rilé quiaʼ benaʼ tsutsu xtídzaʼa,<br/>gunníaʼ: “Bitiʼ caʼ ilaʼyáziëʼ ga uluʼzíʼ ládxëʼë tsözxö́n len nedaʼ.”<pb/>


text:
¡Guliʼgul-la queëʼ Xanruʼ tu le cubi!<pb/>¡Guliʼgul-la queëʼ Xanruʼ, yúguʼtëliʼ zóaliʼ yödzölió!<pb/> 


text:
¡Guliʼgul-la queëʼ Xanruʼ! ¡Guliʼgún zxön lëʼ! <pb/>Tu dza tu dza buliʼsiyö́n bönachi didzaʼ dxiʼa ca rusölë́ʼ rëʼu.<pb/> 


text:
Buliʼsiyö́n bönachi yúguʼtë yödzö yöl-laʼ ba queëʼ.<pb/>Buliʼsiyö́n yúguʼtë bönachi le nácagaca zxön nunëʼ.<pb/> 


text:
Zxö́ntërö náquiëʼ Xanruʼ, ateʼ rundaʼ bayúdx cúʼuruʼ-nëʼ yöl-laʼ ba.<pb/>Ral-laʼ gádxitëruʼ Lëʼ ca tadxi bönachi izáʼa dios quéguequi.<pb/> 


text:
Yuguʼ dios quégaca bönachi izáʼa nácagacasö budóʼ guiö́j budóʼ yaga,<br/>pero Xanruʼ Dios nunëʼ lúzxiba xitsáʼ.<pb/> 


text:
Nacuáʼ yöl-laʼ beníʼ, en yöl-laʼ ba lahuëʼ Lëʼ.<pb/>Nacuáʼ yöl-laʼ huáca, en yöl-laʼ lachi ga zoa cazëʼ. <pb/> 


text:
¡Guliʼcuʼë Xanruʼ yöl-laʼ ba, bönachi yúguʼtë yödzö!<pb/>¡Guliʼcuʼë yöl-laʼ ba, en yöl-laʼ huáca!<pb/> 


text:
Guliʼnná lógaca bönachi yúguʼtë yödzö: “Rinná bëʼë Xanruʼ.<pb/>Naguixjëʼ tsaz luyú, ateʼ bitiʼ utá cuini.<pb/>Ca naca le naca tsahuiʼ uchiʼa usörö́ëʼ quégaca yúguʼtë bönachi.” <pb/> 


text:
Ral-laʼ udzeja lúzxiba, en uluʼzíʼ xibé luyú.<pb/>Ral-laʼ cö́dxiʼa nísadoʼ, en ilaʼbödxi yúguʼtë le nacuáʼ lu nísadoʼ.<pb/> 


text:
Ral-laʼ udzeja guixiʼ caz, en yúguʼtë le nacuáʼ laʼ guixiʼ.<pb/>Lu yöl-laʼ rudzeja quéguequi ilúl-la yaga<pb/> 


text:
lahuëʼ Xanruʼ, tuʼ siʼ ulë́ʼ. <pb/>Guídëʼ duchiʼa dusörö́ëʼ nupa nacuáʼ yödzölió.<pb/>Ca naca le naca tsahuiʼ uchiʼa usörö́ëʼ quégaca yúguʼtë bönachi,<br/>encaʼ quégaca bönachi yúguʼtë yödzö para ilunëʼ ca rnna xtídzëʼë.<pb/>


text:
¡Rinná bëʼ cazëʼ Xanruʼ Dios!<pb/>¡Ral-laʼ uluʼdzeja bönachi idútë yödzölió!<pb/>Buliʼsíʼ xibë́ʼ, libíʼiliʼ zóaliʼ yúguʼtë yödzö izáʼa.<pb/> 


text:
Rö́ʼgaca böaj, en le chul-la idú gásibiʼilö ga naʼ zoëʼ.<pb/>Le naca dxiʼa, en le naca tsahuiʼ tuʼzóa tsutsu le rinná bëʼë.<pb/> 


text:
Lúzxiba xitsáʼ naca bëʼ náquiëʼ tsahuiʼ,<br/>ateʼ taʼléʼe bönachi yúguʼtë yödzö yöl-laʼ zxön queëʼ.<pb/> 


text:
Tuʼtuíʼi yúguʼtë nupa tun zxön budóʼ guiö́j budóʼ yaga,<br/>nupa naʼ tun ba zxön cuínguequi niʼa quégaca budóʼ quéguequi naʼ.<pb/>Uluʼgáʼana cáʼasö yúguʼtë dios quégaca bönachi izáʼa lahuëʼ Xanruʼ. <pb/> 


text:
Bilaʼyöni bönachi Sión, en buluʼdzeja,<br/>encaʼ yuguʼ zxíʼini xiʼsóëʼ Judá.<pb/>Tuʼdzéjanëʼ ca ruchiʼa rusörö́uʼ netuʼ, Xan.<pb/> 


text:
Nayë́pisëtërö cazuʼ Liʼ, Xan, ca yúguʼtë nupa nacuáʼ yödzölió.<pb/>Nayë́pisëtërö cazuʼ Liʼ ca yúguʼtë dios quégaca bönachi izáʼa.<pb/> 


text:
Núlöliʼ nadxíʼiliʼ-nëʼ Xanruʼ, guliʼguequi ziʼ le naca döʼ.<pb/>Run chiʼi cazëʼ böʼ nácagaca caz nupa néquiguequi queëʼ.<pb/>Rusölë́ʼ léguequi lu náʼagaca nupa tuáʼ döʼ.<pb/> 


text:
Ruzeníʼticaʼsö beníʼ queëʼ nupa nácagaca tsahuiʼ,<br/>ateʼ tuʼzíʼ xibë́ʼ nupa nácagaca dxiʼa. <pb/> 


text:
¡Buliʼsíʼ xibë́ʼ Xanruʼ núlöliʼ nácaliʼ tsahuiʼ!<pb/>¡Buliʼsubán ládxiʼliʼ ca nunëʼ Dios Láʼayi, en guliʼcuʼë yöl-laʼ ba!<pb/>


text:
¡Guliʼgul-la queëʼ Xanruʼ tu le cubi,<br/>tuʼ nunëʼ le tun ga rubániruʼ! <pb/>Len yöl-laʼ unná bëʼ zxön queëʼ, en yöl-laʼ huáca láʼayi queëʼ nadéliʼnëʼ lu gudil-la.<pb/> 


text:
Len yöl-laʼ dxiʼi ladxiʼ queëʼ, en yöl-laʼ li ladxiʼ queëʼ<br/>benëʼ ca rnna xtídzëʼë le guzxíʼ lu nëʼë gunëʼ quégaca bönachi Israel.<pb/>Bilaʼléʼe bönachi idútë yödzölió ca busölë́ʼ rëʼu Dios queë́ruʼ. <pb/> 


text:
¡Lu yöl-laʼ rudzeja queë́liʼ guliʼgul-la queëʼ Xanruʼ, yúguʼtëliʼ zóaliʼ yödzölió!<pb/>¡Idú ládxiʼliʼ guliʼcuʼë yöl-laʼ ba, en guliʼgul-la queëʼ le naca láʼayi!<pb/> 


text:
¡Guliʼgul-la queëʼ Xanruʼ yuguʼ salmo, en guliʼquinnaj yuguʼ bihuël-la!<pb/>¡Guliʼquinnaj lë́ʼegaca arpa, en guliʼgul-la yöl-laʼ ba queëʼ!<pb/> 


text:
¡Buliʼlidza zidzaj, nísadoʼ, en yúguʼtë le nacuáʼ nisa naʼ!<pb/>¡Guliʼgul-la yödzölió, en yúguʼtë nupa nacuáʼ niʼ!<pb/> 


text:
¡Guliʼcapaʼ náʼaliʼ, yuguʼ yegu,<br/>ateʼ lu yöl-laʼ rudzeja queë́liʼ guliʼgul-la lahuëʼ Xanruʼ, libíʼiliʼ, guíʼadoʼ,<pb/> 


text:
tuʼ zëʼë duchiʼa dusörö́ëʼ quégaca bönachi yödzölió! <pb/>Ca naca le naca tsahuiʼ uchiʼa usörö́ëʼ quéguequi,<br/>en ca naca le naca dxiʼa tsahuiʼ inná béʼenëʼ yúguʼtë bönachi.<pb/>


text:
¡Rinná bëʼë Xanruʼ Dios! Taʼzxizi yúguʼtë bönachi. <pb/>Röʼë rinná bëʼë ladaj nupa nápagacatërö yöl-laʼ huáca,<br/>lë́gaca Querubín, ateʼ rizxizi luyú.<pb/> 


text:
Ral-laʼ ilaʼgúʼu Lëʼ yöl-laʼ ba yúguʼtë bönachi,<br/>tuʼ caní saʼyéaj, en le run ga runruʼ Lëʼ bal. <pb/>¡Láʼayi náquiëʼ Lëʼ! <pb/> 


text:
Nadxíʼi quézinuʼ le naca tsahuiʼ, Liʼ, Bönniʼ unná bëʼ nayë́pisë.<pb/>Tsaz naguixjuʼ le naca dxiʼa tsáhuiʼdoʼ,<br/>en nuzúʼ quégaquiëʼ zxíʼini xiʼsóëʼ Jacob le naca tsahuiʼ, en le naca idútë li. <pb/> 


text:
¡Guliʼgún zxönëʼ Xanruʼ Dios!<pb/>Buliʼzechu zxíbiliʼ lahuëʼ Lëʼ ga röʼë rinná bëʼë.<pb/>¡Láʼayi náquiëʼ Lëʼ! <pb/> 


text:
Guláquiëʼ Moisés, en Aarón bixúz queëʼ,<br/>ateʼ benëʼ Samuel tsözxö́n nupa gulaʼyéaj ládxiʼgaca Lëʼ.<pb/>Buluʼlidzëʼ Xanruʼ, ateʼ bubíʼi cazëʼ didzaʼ.<pb/> 


text:
Tu lu böaj bë́ʼlenëʼ légaquiëʼ didzaʼ.<pb/>Gulunëʼ ca taʼnná bëʼ xibá queëʼ, en yuguʼ le gunná béʼenëʼ légaquiëʼ. <pb/> 


text:
Bubiʼu didzaʼ lógaca bönachi quiuʼ, Xantuʼ Dios.<pb/>Buluíʼinuʼ légaquiëʼ nacuʼ Dios, en runiti loʼ bönachi,<br/>pero rubiʼu quégaquiëʼ ca saʼyéaj döʼ tuʼë. <pb/> 


text:
¡Guliʼgún zxönëʼ Xanruʼ Dios!<pb/>¡Buliʼzechu zxíbiliʼ lahuiʼ lo guíʼa láʼayi ga zoa cazëʼ,<br/>tuʼ náquiëʼ láʼayi Xanruʼ Dios!<pb/>


text:
¡Lu yöl-laʼ rudzeja queë́liʼ guliʼcuʼë yöl-laʼ ba Xanruʼ!<pb/>¡Guliʼdá lahuëʼ Lëʼ, en lu yöl-laʼ rudzeja queë́liʼ guliʼgul-la queëʼ!<pb/> 


text:
¡Guliʼtsöjné Xanruʼ, náquiëʼ Dios! <pb/>Buzáʼ cazëʼ rëʼu, en calëga rácasö queë́ruʼ zóaruʼ.<pb/>Nácaruʼ bönachi queëʼ, en nácaruʼ ca böʼcuʼ zxilaʼ queëʼ.<pb/> 


text:
Guliʼtsaza zacaʼ raʼ yuʼu queëʼ, guië́liʼ-nëʼ: “Xclenuʼ.”<pb/>Guliʼtsaza gapa naca löʼa queëʼ, cúʼuliʼ-nëʼ yöl-laʼ ba.<pb/>Guliʼguíëʼ: “Xclenuʼ”, en guliʼgunëʼ zxön. <pb/> 


text:
¡Náquiëʼ dxiʼa tsahuiʼ Xanruʼ Dios, ateʼ zóaticaʼsö yöl-laʼ dxiʼi ladxiʼ queëʼ!<pb/>¡Zóaticaʼsö yöl-laʼ run ca rnna xtídzëʼë queëʼ!<pb/>


text:
¡Gul-laʼ ca runuʼ ca rnna xtídzuʼu, en ca nacuʼ tsahuiʼ!<pb/>¡Gul-laʼ yöl-laʼ ba quiuʼ Liʼ, Xan! <pb/> 


text:
Güíʼi ládxaʼa gunaʼ le naca idú dxiʼa.<pb/>¿Bátaxi huécjuʼ quiaʼ nedaʼ?<pb/>Lu yuʼu lidxaʼ gunaʼ le naca idú ladxiʼ.<pb/> 


text:
Bitiʼ guʼa lataj sóalen nedaʼ nitú le naca xihuiʼ.<pb/>Bitiʼ riléʼedaʼ dxiʼa le tun nupa tuʼcáʼana Liʼ.<pb/>Bitiʼ caʼ gunaʼ léguequi tsözxö́n.<pb/> 


text:
Usunítiaʼ dërö nu bönniʼ rinnë́ʼ que luzë́ʼë balándoʼos.<pb/>Bitiʼ caʼ guáʼ ilenaʼ nu run ba zxön cuini.<pb/> 


text:
Uyúaʼ dxiʼa tsáhuiʼdoʼ nupa tun ca rnna xtídzaʼguequi luyú ni, para ilaʼcuáʼlen nedaʼ.<pb/>Nu bitiʼ bi xiguiaʼ nabagaʼ huáca gun xichinaʼ.<pb/> 


text:
Bitiʼ caʼ tsöjsóa lidxaʼ nu rizíʼ yëʼ.<pb/>Bitiʼ guʼa lataj ugáʼana lahuaʼ nu ruíʼi didzaʼ le cabí naca.<pb/> 


text:
Yuguʼ zila usunítiaʼ yúguʼtë nupa tuáʼ döʼ luyú ni,<br/>para ucuitaʼ lu yödzö queëʼ Xanruʼ yúguʼtë nupa tuti bönachi.<pb/>


text:
Bitiʼ ucacheʼ cuinuʼ lahuaʼ cateʼ bi rusacaʼ ziʼ nedaʼ.<pb/>Buzë́ naguʼ nedaʼ, en gudáchi ubiʼu didzaʼ cateʼ rulidzaʼ Liʼ. <pb/> 


text:
Yuguʼ dza nupa bitiʼ taʼléʼe nedaʼ dxiʼa tuʼdidzaʼ yudxi nedaʼ.<pb/>Nupa tuʼtitaj nedaʼ tuʼgún dxin laʼ cateʼ nu tuʼdxía döʼ.<pb/> 


text:
Caní raca quiaʼ tuʼ rilenuʼ nedaʼ, en réquinuʼ nedaʼ ziʼ.<pb/>Gulisuʼ nedaʼ, en gurúʼunuʼ nedaʼ tsöláʼalö.<pb/> 


text:
Naca yöl-laʼ naʼbán quiaʼ ca tu zxul-la riláʼ cateʼ ribía gubidza,<br/>en rudú quiaʼ ca raca que guixiʼ ricuádi. <pb/> 


text:
¡Chasuʼ, en huéchiʼ ládxuʼu bönachi yödzö Sión!<pb/>¡Chibidxín dza güíʼi ládxuʼu léguequi!<pb/>¡Ön, chibidxín dza naʼ! <pb/> 


text:
Netuʼ, huen dxin quiuʼ, nadxíʼituʼ yuguʼ guiö́j nacuáʼ lu zöʼö run chiʼi yödzö Sión,<br/>en ruíʼi ládxiʼtuʼ ga ridxintë bëchtö röʼö laʼ nöza que.<pb/> 


text:
Bönachi yuguʼ yödzö izáʼa iladxi Lëʼ Xanruʼ,<br/>ateʼ nupa taʼnná bëʼ yödzölió iladxi yöl-laʼ zxön queëʼ. <pb/> 


text:
Riyönnëʼ le tuʼlidza Lëʼ nupa taʼyadzaj taʼyudxi.<pb/>Bitiʼ caʼ uzóëʼ tsöláʼalö le tuʼlidza yudxi Lëʼ. <pb/> 


text:
Buliʼzúaj lë ni lu guichi para uluʼlaba zxíʼini xiʼsóaliʼ le,<br/>ateʼ nupa siʼ ilalaj ilaʼgúʼu Xanruʼ yöl-laʼ ba.<pb/> 


text:
Ga niʼ ribözëʼ Xanruʼ xitsáʼ lu lataj láʼayi queëʼ,<br/>ga niʼ zoëʼ Xanruʼ yehuaʼ yubá, ruzë́ naguëʼ.<pb/> 


text:
Soa nu usiyöni bönachi yödzö Sión ca naca Lëʼ Xanruʼ,<br/>ateʼ ilaʼgúʼu Lëʼ yöl-laʼ ba lu yödzö Jerusalén,<pb/> 


text:
cateʼ uluʼdubi tsözxö́n bönachi yuguʼ yödzö izáʼa,<br/>en bönachi yuguʼ luyú,<br/>ateʼ tsözxö́n ilaʼgúʼu yöl-laʼ ba Xanruʼ. <pb/> 


text:
Gunníaʼ: Dios quiaʼ, bitiʼ gútiuʼ nedaʼ<br/>cateʼ ni zoaʼ gatsaj iza ral-laʼ soaʼ ibanaʼ.<pb/>Zóaticaʼsö cazuʼ Liʼ.<pb/> 


text:
Huadödi quéguequi, pero Liʼ, tsaz idiʼu.<pb/>Ilexuʼ yúguʼtëguequi ca riyexuʼ lariʼ,<br/>en ca tu lariʼ utubuʼ léguequi, en utsóʼo léguequi.<pb/> 


text:
Zxíʼinigaca huen dxin quiuʼ ilaʼböza dxiʼa tsáhuiʼdoʼ,<br/>ateʼ ucúʼu tsutsu zxíʼini xiʼsóagaquiëʼ loʼ.<pb/>


text:
¡Bil-la yöl-laʼ ba queëʼ Xanruʼ, liʼ, böʼ naca cazaʼ,<br/>ateʼ idútë le nacaʼ, bil-la yöl-laʼ ba que Lëʼ láʼayi!<pb/> 


text:
¡Bil-la yöl-laʼ ba queëʼ Xanruʼ, liʼ, böʼ naca cazaʼ,<br/>en bitiʼ gal-la ládxuʼu yúguʼtë le ruziʼu xibë́ʼ! <pb/> 


text:
Ruhuöáʼuëʼ nedaʼ lu lataj chul-la,<br/>en ruzáʼ ládxëʼë quiaʼ yöl-laʼ dxiʼi ladxiʼ, en yöl-laʼ ruhuéchiʼ ladxiʼ.<pb/> 


text:
Riguʼë xinözaʼ yuguʼ le naca dxiʼa,<br/>lë naʼ run ga ruhuöácaʼ ca tu bönniʼ zoëʼ iz cuidiʼ queëʼ,<br/>ca naʼ raca queë́baʼ bisiáʼ.<pb/> 


text:
Runëʼ yuguʼ le naca dxiʼa,<br/>en ruchiʼa rusörö́ëʼ quégaca yúguʼtë nupa zoa nu rusacaʼ léguequi ziʼ.<pb/> 


text:
Buzéajniʼinëʼ Moisés yuguʼ le gun cazëʼ Lëʼ,<br/>en buluíʼinëʼ bönachi Israel yuguʼ le zxön runëʼ.<pb/> 


text:
Xanruʼ ruhuéchiʼ ladxiʼ cazëʼ bönachi, en ruzáʼ ládxëʼë quéguequi.<pb/>Bitiʼ rilétenëʼ, pero nadxíʼitiquiʼsinëʼ léguequi.<pb/> 


text:
Bitiʼ runëʼ rëʼu xiguiaʼ ca saʼyéaj döʼ nuáʼaruʼ,<br/>en bitiʼ rubiʼë queëruʼ ca naca le xihuiʼ nabágaʼruʼ.<pb/> 


text:
Naca caní tuʼ ca naʼ naca xitsáʼtërö lúzxiba ca luyú ni,<br/>laʼ canísö naca zxön ca nadxíʼinëʼ Xanruʼ nupa tadxi Lëʼ.<pb/> 


text:
Tsca nácatërö ziʼtuʼ ga rilén gubidza ga ridxintë ga ribía,<br/>laʼ canísö rucuitëʼ yuguʼ le taʼbágaʼruʼ Lëʼ.<pb/> 


text:
Ca naʼ ruhuéchiʼ ládxëʼë xúzgaca cázabiʼ yuguʼ zxíʼinëʼ,<br/>laʼ canísö ruhuéchiʼ ládxëʼë Xanruʼ nupa tadxi Lëʼ.<pb/> 


text:
Caní runëʼ quégaca nupa tun ca rnna xtídzëʼë,<br/>en quégaca nupa tun ca rinná bëʼ xibá queëʼ.<pb/> 


text:
Naguixjëʼ Xanruʼ xilatjëʼ yehuaʼ yubá ga naʼ röʼë rinná bëʼë.<pb/>Rinná béʼenëʼ yúguʼtë le dë. <pb/> 


text:
¡Guliʼcuʼë yöl-laʼ ba Xanruʼ, libíʼiliʼ, gubáz láʼayi queëʼ,<br/>nápatëröliʼ yöl-laʼ huáca zxön, en runliʼ ca rnna xtídzëʼë,<br/>libíʼiliʼ naʼ runliʼ ca rnna didzaʼ ruʼë!<pb/> 


text:
¡Guliʼcuʼë yöl-laʼ ba Xanruʼ, libíʼiliʼ nácaliʼ niʼa nëʼë guizxi yu,<br/>libíʼiliʼ, huen dxin queëʼ naʼ, runliʼ ca rë́ʼëni quézinëʼ Lëʼ!<pb/> 


text:
¡Guliʼcuʼë yöl-laʼ ba Xanruʼ, yúguʼtëliʼ naʼ nucuʼë libíʼiliʼ,<br/>libíʼiliʼ zóaliʼ yúguʼtë lataj ga naʼ rinná bëʼë Lëʼ!<pb/>¡Bil-la yöl-laʼ ba queëʼ Xanruʼ, liʼ, böʼ naca cazaʼ!<pb/>


text:
¡Guluʼë yöl-laʼ ba Xanruʼ, liʼ, böʼ naca cazaʼ! <pb/>¡Nayë́pisëtëruʼ Liʼ, Xanaʼ Dios!<pb/>¡Zxoʼ nacuʼ naca yöl-laʼ zxön, en yöl-laʼ ba!<pb/> 


text:
Naguixjuʼ xilataj lidxuʼ lahui nisa dë xitsáʼalö.<pb/>Dxía cazuʼ lu böaj ca tu lu carreta, en ridóʼ lu böʼös.<pb/> 


text:
Gurén yuguʼ lu guíʼa, en bötaj ga naca raʼ yegu,<br/>ga bidxintë yöjsóa ga nupóʼo que nisa naʼ.<pb/> 


text:
Gudixjuʼ buzáʼ que nísadoʼ ga bitiʼ gaca tödi.<pb/>Bítiʼrö caz tseajbagaʼ nisa naʼ luyú bidxi.<pb/> 


text:
Yudzu yuguʼ yegu naʼ nisa të́ʼajbaʼ böaʼ guixiʼ,<br/>le rugúa yöl-laʼ ribídx quégacabaʼ burro taʼdásibaʼ laʼ guixiʼ.<pb/> 


text:
Yuguʼ raʼ yegu rö́ʼögaca yaga ga tuʼdxíabaʼ biguínnidoʼ xcáʼagacabaʼ,<br/>en túl-labaʼ yuguʼ lu niʼa në́ʼeguequi.<pb/> 


text:
Rigúʼu nisa guiö́j quiuʼ yuguʼ lu guíʼa,<br/>en runuʼ ga tuʼhuöla tuʼdzéʼe yuguʼ le dzöʼö luyú.<pb/> 


text:
Runuʼ ga rizxö́n yö le tágubaʼ böaʼ bëdx,<br/>en yuguʼ cuan guixiʼ tuʼgún dxin bönachi,<br/>le ilagu niʼa que le nudóʼo luyú,<pb/> 


text:
en xisi uva le run ga tudzeja ládxiʼguequi,<br/>en za olivo le taʼgúʼu láhuiguequi lu yöl-laʼ ruzíʼ xibé quéguequi,<br/>en yöta le nabániguequi.<pb/> 


text:
Nunuʼ Liʼ yuguʼ guíʼa sibi ga dzö́ʼöbaʼ bdxinaʼ guixiʼ,<br/>encaʼ yuguʼ zxan bulóaj gapa tapa chiʼi cuíngacabaʼ bizxidxuʼ.<pb/> 


text:
Taʼbö́dxiʼabaʼ bëdxi guíxiʼdoʼ, taʼzóa réguʼbaʼ le ilaʼzönbaʼ.<pb/>Tuʼguílajbaʼ le nuzóëʼ Dios ilágubaʼ.<pb/> 


text:
Cateʼ rilén gubidza tuʼdxinbaʼ lídxigacabaʼ,<br/>en röjö́xagacabaʼ yuguʼ lu zxan bulóaj quégacabaʼ.<pb/> 


text:
Xan, ziántërö yuguʼ le nunuʼ Liʼ.<pb/>Len yöl-laʼ réajniʼi zxön quiuʼ nunuʼ yúguʼtë.<pb/>Nalí luyú yödzölió ni yuguʼ le dxiʼa nunuʼ.<pb/> 


text:
Niʼ zoa nisa nácatërö zxön,<br/>ga naʼ nacuáʼabaʼ böaʼ guizxi yu,<br/>böaʼ cuidiʼ, encaʼ böaʼ zxön.<pb/> 


text:
Cateʼ ruhuecjuʼ quiuʼ, tádxibaʼ,<br/>en cateʼ ruziʼu böʼ quiuʼ, tátibaʼ,<br/>en ruhuöáca yu le néquinigacabaʼ.<pb/> 


text:
¡Ral-laʼ gácaticaʼsö yöl-laʼ ba queëʼ Xanruʼ!<pb/>¡Ral-laʼ ilaʼyaza ládxiʼticaʼsö bönachi le nun cazëʼ Lëʼ! <pb/> 


text:
¡Gul-laʼ queëʼ Xanruʼ yúguʼtë dza soaʼ ibanaʼ!<pb/>¡Gul-laʼ yöl-laʼ ba queëʼ Dios tsanni ni zoaʼ nabanaʼ!<pb/> 


text:
Ilaʼnítiëʼ bönniʼ dul-laʼ nacuʼë yödzölió ni,<br/>en bítiʼrö ilaʼcuáʼ nupa tuáʼ döʼ. <pb/>¡Gulúʼu yöl-laʼ ba Xanruʼ, liʼ, böʼ naca cazaʼ!<pb/>¡Yöl-laʼ ba Lëʼ Xanruʼ!<pb/>


text:
¡Guliʼguíëʼ Xanruʼ Dios: “Xclenuʼ”!<pb/>¡Buliʼlidzëʼ Lëʼ!<pb/>¡Buliʼsiyö́n bönachi ca nácagaca le benëʼ!<pb/> 


text:
¡Guliʼgul-la queëʼ! ¡Guliʼgul-la yöl-laʼ ba queëʼ!<pb/>¡Guliʼgüíʼ didzaʼ ca nácagaca le zxön nunëʼ!<pb/> 


text:
Guliʼtsöjné le nácagaca zxön benëʼ Lëʼ,<br/>lë naʼ tun ga rubániruʼ, encaʼ ca nácagaca didzaʼ bëʼë cateʼ buchiʼa busörö́ëʼ bönachi,<pb/> 


text:
libíʼiliʼ, zxíʼini xiʼsóëʼ Abraham, huen dxin queëʼ Dios,<br/>en libíʼiliʼ, zxíʼini xiʼsóëʼ Jacob, nácaliʼ nupa gurö́ cazëʼ queëʼ.<pb/> 


text:
Röjnétiquiʼsinëʼ didzaʼ dzaga nunëʼ,<br/>didzaʼ naʼ gunná bëʼë ilaʼzíʼ lu náʼagaquiëʼ chi gayuáʼ cöʼ zxíʼini xiʼsóëʼ Abraham,<pb/> 


text:
didzaʼ dzaga naʼ bénlenëʼ Abraham,<br/>le naca didzaʼ naʼ benëʼ tsutsu Dios ca gunëʼ queëʼ Isaac.<pb/> 


text:
Níʼirö benëʼ tsutsu didzaʼ naʼ lahuëʼ Jacob,<br/>le naca tu le rinná béʼenëʼ lëʼ gunëʼ,<br/>para gaca quégaca bönachi Israel tu didzaʼ dzaga le zoa tsaz.<pb/> 


text:
Gunnë́ʼ: “Gunnaʼ queë́liʼ xiyúgaca bönachi Canaán,<br/>le guequi tsaz queë́liʼ, en quégaca zxíʼini xiʼsóaliʼ.”<pb/> 


text:
Caní gunnë́ʼ Dios cateʼ niʼ gulaʼcuʼë nabábagaquiëʼ bönniʼ Israel.<pb/>Tu chópasëʼ guláquiëʼ, en guláquiëʼ bönniʼ ziʼtuʼ luyú.<pb/> 


text:
Gulaʼdë́ʼ tu iaʼtú yödzö izáʼa.<pb/>Buluʼzë́ʼë tu ga nu gunná bëʼ, en bilaʼdxínëʼ ga nacuáʼ bönachi izáʼa,<pb/> 


text:
pero bitiʼ bëʼë lataj Dios nu usacaʼ ziʼ bönachi queëʼ naʼ,<br/>en buzenëʼ le bach bönniʼ gulaʼnná bëʼë para gulácalenëʼ bönachi queëʼ.<pb/> 


text:
Gunnë́ʼ: “Bitiʼ bi gunliʼ quégaca bönachi nabö́ cazaʼ quiaʼ,<br/>en bitiʼ bi döʼ guáʼaliʼ quégaquiëʼ bönniʼ tuʼë didzaʼ uláz quiaʼ.”<pb/> 


text:
Gusö́l-lëʼë tubiʼ biʼi bönniʼ, biʼi bidxinbiʼ niʼ zíʼalö ca légaquiëʼ,<br/>tuʼ gulútiʼë-biʼ José para gácabiʼ biʼi nadóʼo.<pb/> 


text:
Níʼirö gusö́l-lëʼë bönniʼ gunná bëʼë luyú Egipto nu busán-biʼ.<pb/>Bönniʼ naʼ gunná béʼenëʼ yödzö izáʼa zián busölë́ʼ-biʼ.<pb/> 


text:
Benëʼ ga gúcabiʼ xan yuʼu queëʼ,<br/>ateʼ gutaʼ lu náʼabiʼ yúguʼtë le dë queëʼ bönniʼ naʼ rinná bëʼë.<pb/> 


text:
Gutaʼ lu náʼabiʼ gulúʼubiʼ lidxi guíë bönniʼ taʼnná bëʼë tsca rë́ʼëni quézibiʼ,<br/>para busédibiʼ bönniʼ gula queëʼ yöl-laʼ réajniʼi.<pb/> 


text:
Níʼirö bilaʼdxín caʼ bönachi Israel luyú Egipto.<pb/>Caní guca, guzóëʼ Jacob lu xiyúgaca zxíʼini xiʼsóëʼ Ham.<pb/> 


text:
Benëʼ Dios ga gulaʼyántërö bönachi queëʼ luyú niʼ,<br/>ateʼ guláquiëʼ ziántërëʼ ca nupa gulaʼdíl-lalen légaquiëʼ.<pb/> 


text:
Benëʼ Dios ga gulunëʼ ziʼ bönniʼ Egipto bönachi queëʼ.<pb/>Lu yöl-laʼ banís quégaquiëʼ gulaʼzíʼ yéʼenëʼ nupa naʼ nácagaca huen dxin queëʼ Lëʼ.<pb/> 


text:
Níʼirö gusö́l-lëʼë Moisés, huen dxin queëʼ, lógaquiëʼ,<br/>encaʼ Aarón, bönniʼ naʼ nabö́ cazëʼ Lëʼ.<pb/> 


text:
Gulunëʼ chopëʼ ni zián yöl-laʼ huáca zxön queëʼ Dios lógaca bönachi Egipto naʼ.<pb/>Gulunëʼ zián yöl-laʼ huáca que yehuaʼ yubá lu xiyúgaca zxíʼini xiʼsóëʼ Ham.<pb/> 


text:
Gusö́l-lëʼë Dios le naca chul-la, ateʼ böáca chul-la lahuiʼ dza,<br/>en bitiʼ guca ilaʼdáʼbaguëʼë xtídzëʼë.<pb/> 


text:
Benëʼ ga nisa yegu nacuáʼ lu yegu quégaquiëʼ böáca rön,<br/>en benëʼ ga gulátibaʼ böla dzö́ʼöbaʼ yuguʼ yegu naʼ.<pb/> 


text:
Gulaʼyanbaʼ riu lu xiyúgaquiëʼ,<br/>ga bidxintë gulaʼyázabaʼ yuʼu lidxëʼ bönniʼ rinná béʼenëʼ légaquiëʼ.<pb/> 


text:
Bëʼë didzaʼ Dios, ateʼ gulátsjabaʼ bö́tsugayu guizxi yu,<br/>en gulátsjabaʼ caʼ bö́ʼiyudoʼ idútë lu xiyúgaquiëʼ.<pb/> 


text:
Benëʼ ga gurö́ʼö guiö́j böguiʼ yöla sunna uláz que nisa guiö́j,<br/>ateʼ böxaj caʼ guíʼ lu xiyúgaquiëʼ.<pb/> 


text:
Guditsjëʼ yuguʼ lubá uva quégaquiëʼ, en yuguʼ yaga higo,<br/>en busunítiëʼ yaga rö́ʼgaca lu xiyúgaquiëʼ.<pb/> 


text:
Bëʼë didzaʼ, ateʼ bilaʼdxinbaʼ bö́chiʼzu guizxi yu,<br/>encaʼ bö́chiʼzu huë́ʼënidoʼ, cuntu nu gaca ulaba légacabaʼ,<pb/> 


text:
ateʼ gulágubaʼ idútë guixiʼ cuan röʼö lu xiyúgaquiëʼ,<br/>en gulágubaʼ caʼ idútë le naz nudáʼagaquiëʼ lu xiyúgaquiëʼ.<pb/> 


text:
Benëʼ ga gulátibiʼ yúguʼtëbiʼ biʼi bönniʼ lo idútë lu xiyúgaquiëʼ.<pb/>Biʼi lo naʼ quégaquiëʼ bönniʼ nál-la.<pb/> 


text:
Níʼirö bubéajëʼ Dios yuguʼ bönniʼ Israel luyú naʼ, nuáʼagaquiëʼ dumí plata, en oro,<br/>ateʼ cuntu nu yöjcheguʼ nu nutsaʼ légaquiëʼ.<pb/> 


text:
Buluʼdzeja bönachi Egipto cateʼ buluʼzë́ʼë bönniʼ Israel lu xiyúgaquiëʼ,<br/>ateʼ guladxi gulaʼdzöbi tuʼ nö́ziguequinëʼ bönniʼ Israel naʼ.<pb/> 


text:
Gusö́l-lëʼë Dios tu böaj le gulúʼu bönachi queëʼ zxul-la,<br/>ateʼ chiʼi dzö́ʼölö gusö́l-lëʼë guíʼ le buzeníʼ quégaquiëʼ.<pb/> 


text:
Gulaʼnábinëʼ Lëʼ, ateʼ gusö́l-lëʼë böra guíxiʼdoʼ zián le ilahuëʼ,<br/>en benëʼ ga buluʼhuö́laj gulaʼdzéʼenëʼ yöta que yehuaʼ yubá.<pb/> 


text:
Buluʼë lahui tu guiö́jtoʼo, ateʼ gulalaj nisa yégudoʼ.<pb/>Gudödi nisa naʼ luyú bidxi niʼ ca tu nisa yegu gubóʼo.<pb/> 


text:
Caní benëʼ Dios tuʼ yöjnenëʼ didzaʼ láʼayi queëʼ,<br/>le guzxíʼ lu nëʼë gunëʼ queëʼ Abraham, huen dxin queëʼ.<pb/> 


text:
Bubéajëʼ bönachi queëʼ lu yöl-laʼ rudzeja quéguequi,<br/>ateʼ lu yöl-laʼ rudzeja quéguequi gulaʼbö́dxiʼa bönachi gurö́ cazëʼ queëʼ.<pb/> 


text:
Bunödzjëʼ xiyúgaca bönachi yuguʼ yödzö izáʼa quégaquiëʼ.<pb/>Buluʼziʼë xibé le iláʼ luyú niʼa que dxin gulún bönachi izáʼa naʼ.<pb/> 


text:
Caní benëʼ Dios para ilunëʼ ca rnna le gunná béʼenëʼ légaquiëʼ ilunëʼ,<br/>en ilunëʼ ca rinná bëʼ xibá gudixjëʼ Lëʼ. <pb/>¡Guliʼcuʼë yöl-laʼ ba Xanruʼ!<pb/>


text:
¡Guliʼcuʼë yöl-laʼ ba Xanruʼ!<pb/>¡Guliʼguíëʼ Xanruʼ: “Xclenuʼ” tuʼ náquiëʼ idú dxiʼa!<pb/>¡Zóaticaʼsö yöl-laʼ dxiʼi ladxiʼ queëʼ! <pb/> 


text:
¿Nuzxi caz gaca quixjöʼ ca nácagaca le zxön nunëʼ Xanruʼ,<br/>en uluíʼi lahui ca naca yöl-laʼ ba queëʼ?<pb/> 


text:
Yöjné nedaʼ, Xan, cateʼ ruzáʼ ládxuʼu quégaca bönachi quiuʼ.<pb/>Buzáʼ ladxiʼ quiaʼ yöl-laʼ rusölá quiuʼ,<pb/> 


text:
para gaca iléʼedaʼ gataʼ yöl-laʼ tsahuiʼ quégaca nupa narö́ cazuʼ quiuʼ,<br/>en para gaca udzéjalendaʼ bönachi quiuʼ cateʼ tuʼdzeja,<br/>en para gaca uzíʼlenaʼ xibé nupa néquiguequi quiuʼ.<pb/> 


text:
Cateʼ gulaʼcuʼë xuz xtóʼotuʼ luyú Egipto,<br/>bitiʼ gulaʼyéajniʼinëʼ le nácagaca zxön benuʼ.<pb/>Bitiʼ yöjnéguequinëʼ yuguʼ le benuʼ quégaquiëʼ lu yöl-laʼ dxiʼi ladxiʼ quiuʼ,<br/>pero gulaʼdáʼbaguëʼë xtídzuʼu cateʼ gulaʼcuʼë raʼ nísadoʼ lë Nísadoʼ Xiná. <pb/> 


text:
Busölë́ʼ Xanruʼ Dios légaquiëʼ para gaca bëʼ runëʼ ca rnna xtídzëʼë,<br/>en para uluʼe lahui yöl-laʼ huáca zxön queëʼ.<pb/> 


text:
Caní guca, buzenëʼ le bach Nísadoʼ Xiná naʼ, ateʼ laʼ gubídxitë.<pb/>Guchë́ʼë légaquiëʼ ga rëʼdoʼ lu nísadoʼ naʼ,<br/>ateʼ gulaʼdë́ʼ lu yu bidxi ga naʼ gurö́ʼö nisa.<pb/> 


text:
Caní guca, busölë́ʼ légaquiëʼ lu naʼ nu naʼ benëʼ légaquiëʼ ziʼ,<br/>en buáʼuëʼ légaquiëʼ lu naʼ nu naʼ gudíl-lalen légaquiëʼ.<pb/> 


text:
Níʼirö gubagaʼ nísadoʼ naʼ nupa gulaʼsí reguʼ légaquiëʼ.<pb/>Cuntu nu bugáʼana nu bidzaga léguequi.<pb/> 


text:
Pero laʼ gulál-latë ládxiʼgaquiëʼ yuguʼ le benëʼ.<pb/>Bitiʼ gulaʼnábinëʼ Lëʼ uluíʼinëʼ légaquiëʼ le ral-laʼ ilunëʼ.<pb/> 


text:
Zián le gulaʼzë́ ládxëʼë cateʼ niʼ gulaʼcuʼë laʼ guixiʼ ga dë lataj,<br/>en gulaʼzíʼ bëʼë Dios laʼ guixiʼ naʼ.<pb/> 


text:
Níʼirö bëʼë Dios quégaquiëʼ le gulaʼnábinëʼ Lëʼ,<br/>pero gusö́l-lëʼë quégaquiëʼ tu yödzöhuë́ʼ le bëti ziángaquiëʼ.<pb/> 


text:
Cateʼ buluʼzxéʼenëʼ Moisés ga niʼ gulaʼcuʼë tsözxö́n,<br/>en buluʼzxéʼenëʼ caʼ Aarón, bönniʼ nubéajëʼ Xanruʼ quez queëʼ,<pb/> 


text:
Caní guca buluʼcáʼanëʼ Dios nayë́pisëtërëʼ,<br/>para gulaʼyéaj ládxëʼë budóʼ oro le naca ca tu bëdxi rágubaʼ guixiʼ.<pb/> 


text:
Gulal-la ládxëʼë Dios Nu busölá légaquiëʼ.<pb/>Lëʼ benëʼ zián le zxön le gulácalen légaquiëʼ luyú Egipto.<pb/> 


text:
Benëʼ zián le tun ga rubániruʼ lu xiyúgaca zxíʼini xiʼsóëʼ Ham,<br/>en zián le tun ga rádxiruʼ Lëʼ le benëʼ raʼ Nísadoʼ Xiná.<pb/> 


text:
Que lë ni naʼ gunnë́ʼ Dios usunítiëʼ légaquiëʼ, ateʼ laʼ cáʼasö gunëʼ<br/>laʼtuʼ cabí guzuínëʼ Moisés, bönniʼ rö queëʼ, lahuëʼ Lëʼ,<br/>en buzóa dxíëʼ yöl-laʼ rilé queëʼ para cabí usunítiëʼ légaquiëʼ.<pb/> 


text:
Níʼirö bitiʼ gulë́ʼënëʼ ilaʼyáziëʼ luyú dxiʼa naʼ dë lógaquiëʼ<br/>tuʼ cabí gulaʼyéajlëʼë xtídzëʼë Dios.<pb/> 


text:
Gulaʼnnë́ ziʼë queëʼ Dios gapa naca lu yuʼu guídi quégaquiëʼ,<br/>en bitiʼ buluʼzë́ náguiëʼ chiʼë Xanruʼ.<pb/> 


text:
Que lë ni naʼ benëʼ tsutsu Dios xtídzëʼë le bë́ʼlenëʼ légaquiëʼ,<br/>gunnë́ʼ gunëʼ ga ilátiëʼ ga naʼ naca laʼ guixiʼ ga dë lataj.<pb/> 


text:
Gunnë́ʼ gunëʼ ga ilasi lásiëʼ zxíʼini xiʼsóagaquiëʼ ladaj zián yödzö izáʼa,<br/>en gúsiëʼ légaquiëʼ gapa nacuáʼ bönachi ziʼtuʼ.<pb/> 


text:
Níʼirö buluʼdödi cuíngaquiëʼ lu naʼ budóʼ guíë lë Baal-peor,<br/>en gulahuëʼ xipë́laʼgacabaʼ böaʼ guixiʼ gulútiëʼ-baʼ<br/>para gulunëʼ zxön yuguʼ dios nati.<pb/> 


text:
Caʼ guca, gulún lenëʼ Dios niʼa que le gulunëʼ,<br/>ateʼ gulén tu yödzöhuë́ʼ zxön ládjagaquiëʼ.<pb/> 


text:
Níʼirö guzuínëʼ Finees, en benëʼ le raza ládxëʼë Dios,<br/>ateʼ guzóa dxi yödzöhuë́ʼ zxön naʼ.<pb/> 


text:
Buzóëʼ Dios queëʼ Finees naʼ náquiëʼ tsahuiʼ niʼa que<br/>lë naʼ benëʼ le nuzóëʼ tsaz ca naca queëʼ.<pb/> 


text:
Lëscaʼ gulún lenëʼ Dios ga naʼ zoa nisa lë Meriba,<br/>ateʼ Dios gulénëʼ Moisés tuʼ nözi lë naʼ gulunëʼ<pb/> 


text:
tuʼ gulaʼdáʼbaguëʼë xtidxëʼë Böʼ Láʼayi queëʼ,<br/>ateʼ Moisés, lu yöl-laʼ ridzáʼa queëʼ, gunnë́ lizëʼ.<pb/> 


text:
Bitiʼ buluʼsunítiëʼ bönachi tuáʼ döʼ gulaʼcuáʼ lu yu ni,<br/>ca naʼ gunná béʼenëʼ Xanruʼ légaquiëʼ ilunëʼ.<pb/> 


text:
ateʼ gulaʼyéaj ládxëʼë budóʼ guiö́j budóʼ yaga quéguequi,<br/>le guca quégaquiëʼ ca tu du yalaj le guzxö́n légaquiëʼ.<pb/> 


text:
en buluʼlaljëʼ xichö́ngaca nupa bitiʼ bi nabágaʼgaca<br/>tuʼ buluʼlaljëʼ xichö́ngacabiʼ biʼi bönniʼ quégaquiëʼ, en biʼi nigula quégaquiëʼ,<br/>yuguʼ biʼi naʼ gulútiëʼ-biʼ lógaca budóʼ guiö́j budóʼ yaga nacuáʼ luyú Canaán,<br/>ateʼ gúcadaʼ xihuiʼ luyú ni tuʼ nözi rön naʼ buluʼlaljëʼ.<pb/> 


text:
Caʼ guca, guláquiëʼ xihuiʼ niʼa que le gulunëʼ.<pb/>Guláquiëʼ ca tu nigula udá dzaga tuʼ buluʼcáʼanëʼ Dios quégaquiëʼ.<pb/> 


text:
Que lë ni naʼ gulédeʼenëʼ Xanruʼ Dios bönachi queëʼ,<br/>en bitiʼ biléʼenëʼ dxiʼa nupa naʼ néquiguequi queëʼ.<pb/> 


text:
Níʼirö budödëʼ légaquiëʼ lu náʼagaca bönachi zián yödzö izáʼa,<br/>ateʼ nupa buluʼdíʼi légaquiëʼ gulaʼnná beʼe légaquiëʼ.<pb/> 


text:
Nupa naʼ bitiʼ bilaʼléʼe légaquiëʼ dxiʼa gulundaʼ légaquiëʼ dxin,<br/>en buluʼzxicaj légaquiëʼ lu yöl-laʼ unná bëʼ quéguequi.<pb/> 


text:
Zián luzuí gúʼunëʼ Dios usölë́ʼ légaquiëʼ,<br/>pero gulaʼdáʼbaguëʼë le rë́ʼënëʼ ilunëʼ,<br/>ateʼ guzxö́ntërö xiguiaʼ nabágaʼgaquiëʼ.<pb/> 


text:
Yöjnenëʼ didzaʼ dzaga núnlenëʼ légaquiëʼ,<br/>ateʼ bubequi lahuëʼ quégaquiëʼ tuʼ nazxö́ntërö yöl-laʼ dxiʼi ladxiʼ queëʼ.<pb/> 


text:
¡Busölá netuʼ, Xantuʼ Dios!<pb/>Guléaj netuʼ ládjagaca yödzö izáʼa<br/>para guíëtuʼ Liʼ: “Xclenuʼ” niʼa que Loʼ láʼayi,<br/>en lu yöl-laʼ rudzeja zxön queë́tuʼ cúʼutuʼ Liʼ yöl-laʼ ba.<pb/> 


text:
¡Yöl-laʼ ba Lëʼ Xanruʼ, Dios quégaca bönachi Israel<br/>naʼa dza, en yúguʼtë dza siʼ zaca!<pb/>Ral-laʼ ilaʼnná yúguʼtë bönachi: “¡Caʼ gaca!<pb/>¡Guliʼcuʼë yöl-laʼ ba Xanruʼ Dios!”<pb/>


text:
¡Guliʼguíëʼ Xanruʼ: “Xclenuʼ” tuʼ náquiëʼ dxiʼa,<br/>en tuʼ zóaticaʼsö yöl-laʼ dxiʼi ladxiʼ queëʼ! <pb/> 


text:
Ral-laʼ ilaʼnná caní nupa naʼ buáʼuëʼ Xanruʼ,<br/>nupa naʼ buáʼuëʼ lu náʼagaca nupa gulún léguequi ziʼ,<pb/> 


text:
en nubéajëʼ léguequi zián lu yödzö izáʼa,<br/>sacaʼ ga rilén gubidza, en sacaʼ ga ribía,<br/>sacaʼ ga zaʼ böʼ ziaga, en sacaʼ ga ridödi gubidza beoʼ ziaga. <pb/> 


text:
Bal-lëʼ gulaʼdë́ʼ nanítigaquiëʼ laʼ guixiʼ ga dë lataj,<br/>en ga niʼ bitiʼ zoa nöza.<pb/>Bitiʼ guca uluʼdzö́linëʼ tu yödzö ga gaca tsöjcuʼë.<pb/> 


text:
Níʼirö lu lë naʼ raca quégaquiëʼ buluʼlidzëʼ Xanruʼ,<br/>ateʼ busölë́ʼ légaquiëʼ lu zián le gulaʼguíʼi gulaʼzáquëʼë. <pb/> 


text:
Ral-laʼ ilë́ʼ Xanruʼ: “Xclenuʼ” tuʼ nadxíʼinëʼ légaquiëʼ,<br/>en tuʼ benëʼ yuguʼ le zxön, gúcalenëʼ légaquiëʼ. <pb/> 


text:
Bal-lëʼ gulaʼcuʼë ga chul-la, en ga zoa bönadxi ilátiëʼ.<pb/>Gulaʼdzunëʼ yuguʼ lu du guíë, en gulaʼguíʼi gulaʼzáquëʼë<pb/> 


text:
tuʼ gulaʼdáʼbaguëʼë xtídzëʼë Xanruʼ Dios,<br/>en buluʼzóëʼ tsöláʼalö le riguʼë icja ládxiʼdoʼgaquiëʼ.<pb/> 


text:
Tuʼ gulunëʼ bayúdx dxin, gudú ládxiʼgaquiëʼ.<pb/>Gulaʼdzöʼë lu yu zxan yuaʼ nuáʼagaquiëʼ,<br/>ateʼ cuntu nu zoa gácalen légaquiëʼ. <pb/> 


text:
Bubéajëʼ légaquiëʼ ga naʼ gulaʼcuʼë ga chul-la,<br/>en ga guzóa bönadxi ilátiëʼ,<br/>ateʼ guditsjëʼ yuguʼ du guíë núgaʼgaquiëʼ. <pb/> 


text:
Ruquínnajëʼ le táʼbagaʼ gapa nu riyaza lidxi guíë le néquiniguequi guíë bronce,<br/>en ruzxuzxjëʼ yuguʼ vara néquiniguequi guíë. <pb/> 


text:
Gusö́l-lëʼë quégaquiëʼ xtídzëʼë, en bunëʼ légaquiëʼ,<br/>en busölë́ʼ légaquiëʼ lu yöl-laʼ guti. <pb/> 


text:
Ral-laʼ ilë́ʼ Xanruʼ: “Xclenuʼ” tuʼ nadxíʼinëʼ légaquiëʼ,<br/>en tuʼ benëʼ yuguʼ le zxön, gúcalenëʼ légaquiëʼ.<pb/> 


text:
Ral-laʼ ilë́ʼ Dios: “Xclenuʼ”, en bi uluʼnödzjëʼ queëʼ,<br/>en lu yöl-laʼ rudzeja quégaquiëʼ ilul-lëʼ ca nácagaca le nunëʼ. <pb/> 


text:
Gulaʼyasa barco ca tu lu guíʼadoʼ nisa,<br/>en laʼ bö́tjatë ga röʼö rögaʼ lu nisa naʼ.<pb/>Tuʼ guzóale̲ʼe̲ bönadxi ilátiëʼ gudú ládxiʼgaquiëʼ.<pb/> 


text:
Gulaʼzxíziëʼ, en yöjchéguʼgaquiëʼ ca bönniʼ taʼzúdxinëʼ,<br/>ateʼ nítisö guca yöl-laʼ rácadaʼ quégaquiëʼ. <pb/> 


text:
Benëʼ Dios ga guzóa dxisö böʼ budunuʼ naʼ recja,<br/>ateʼ guzóa dxi le rasa ridxía lu nísadoʼ.<pb/> 


text:
Buluʼdzéjanëʼ tuʼ guzóa dxi lu nísadoʼ,<br/>en tuʼ guchë́ʼë Dios légaquiëʼ dxiʼa tsáhuiʼdoʼ ga naʼ söjáquiëʼ. <pb/> 


text:
Ral-laʼ uluʼluʼë lahui yöl-laʼ zxön queëʼ ga nudúbigaca bönachi queëʼ,<br/>en ilaʼguʼë Lëʼ yöl-laʼ ba ga nudúbigaquiëʼ bönniʼ gula tuʼchiʼa tuʼsörö́ëʼ. <pb/> 


text:
Ga naca yu yaʼa runëʼ ga ruhuöáca yu bidxi,<br/>niʼa que le xihuiʼ nabágaʼgaca nupa nacuáʼ niʼ.<pb/> 


text:
Runëʼ Xanruʼ ga raca dxiʼa quégaquiëʼ,<br/>en ga taʼcuáʼbiʼ ziánbiʼ biʼi quégaquiëʼ,<br/>en runëʼ ga taʼyanbaʼ böaʼ bëdxi quégaquiëʼ. <pb/> 


text:
Cateʼ yuguʼ bönniʼ unná bëʼ ziʼtuʼ tuʼzxicjëʼ bönachi queëʼ,<br/>en tuʼzötjëʼ léguequi,<br/>en tuʼsacaʼ ziʼë léguequi, en tuʼë döʼ quéguequi,<pb/> 


text:
rucáʼanëʼ Dios bönniʼ naʼ dë lu náʼagaquiëʼ cáʼasö,<br/>en runëʼ ga taʼdë́ʼ laʼ guixiʼ ga dë lataj, en tu luyú bidxi.<pb/> 


text:
Rusölë́ʼ yuguʼ bönniʼ yechiʼ lu le taʼguíʼi taʼzáquëʼë,<br/>en runëʼ ga taʼyanbiʼ zxíʼinigaquiëʼ ca taʼyánbaʼ böʼcuʼ zxílaʼdoʼ.<pb/> 


text:
Nupa taʼyéajniʼi ral-laʼ saʼ ládxiʼgaca ca nácagaca lë ni,<br/>ateʼ iléquibeʼe náquiëʼ Xanruʼ Dios dxiʼi ladxiʼ.<pb/>


text:
¡Guíaʼ Liʼ: “Xclenuʼ” Xan, ládjagaca bönachi yuguʼ yödzö izáʼa!<pb/>¡Gul-laʼ yöl-laʼ ba quiuʼ lógaca yúguʼtë bönachi!<pb/> 


text:
Buluíʼi lahui lúzxiba yöl-laʼ zxön quiuʼ, Dios,<br/>ateʼ lahui yödzölió ni buluíʼi lahui yöl-laʼ beníʼ quiuʼ,<pb/> 


text:
para usölóʼ netuʼ, bönachi quiuʼ, nupa nadxíʼinuʼ.<pb/>Len yöl-laʼ huáca zxön quiuʼ busölá netuʼ, en bubíʼi didzaʼ. <pb/> 


text:
Lu lataj láʼayi queëʼ bëʼë didzaʼ Dios, gunnë́ʼ:<pb/>“Uziʼa xibé, en quísiaʼ xiyúgaca bönachi Siquem,<br/>en urixaʼ luyú dë cuiti yegu Sucot.<pb/> 


text:
Nequi quiaʼ xiyúgaca bönachi Galaad,<br/>encaʼ xiyúgaca zxíʼini xiʼsóëʼ Manasés.<pb/>Naca ca tu le rusubín icjaʼ xiyúgaca zxíʼini xiʼsóëʼ Efraín.<pb/>Naca ga rinná bëʼa xiyúgaca zxíʼini xiʼsóëʼ Judá.<pb/> 


text:
Naca ca tu ga riguibi naʼa xiyúgaca bönachi Moab,<br/>ateʼ lu xiyúgaca bönachi Edom chúʼunaʼ lölaʼ.<pb/>Cö́dxiʼa tuʼ uxicjaʼ bönachi Filistea.” <pb/> 


text:
¿Nuzxi caz gaca ichë́ʼ nedaʼ lu yödzö<br/>dë zöʼö idú gásibiʼilö le run chiʼi yödzö naʼ?<pb/>¿Nuzxi caz gaca ichë́ʼ nedaʼ lu xiyúgaca bönachi Edom?<pb/> 


text:
Gúcalen netuʼ cateʼ tíl-lalentuʼ nupa dutíl-lalen netuʼ,<br/>tuʼ naca dádusö gácalen netuʼ nu naca bönáchisö. <pb/> 


text:
tuʼ taʼnná quiaʼ nupa tuáʼ döʼ, en taʼzíʼ yëʼ.<pb/>Lu yöl-laʼ rizíʼ yëʼ quéguequi tuíʼi didzaʼ le tuʼzeguiʼ nedaʼ.<pb/> 


text:
Benaʼ quéguequi le naca dxiʼa, pero buluʼbíʼi quiaʼ le naca döʼ.<pb/>Nadxíʼidaʼ léguequi, pero bitiʼ taʼléʼe nedaʼ dxiʼa.<pb/> 


text:
Buzóa tu bönniʼ huíaʼ döʼ<br/>para uchiʼa usörö́ëʼ que nu naʼ bitiʼ riléʼe nedaʼ dxiʼa.<pb/>Ben ga soa gagu nu uzeguiʼ nu naʼ didzaʼ.<pb/> 


text:
Cateʼ nu uchiʼa usörö́ bönniʼ naʼ, bitiʼ guʼu lataj urúajëʼ dxiʼa.<pb/>Buyú le rinábinëʼ Liʼ tsca naca dul-laʼ nabáguëʼë.<pb/> 


text:
Ben ga ilaʼdásöbiʼ zxíʼinëʼ ilaʼnábibiʼ nu bi unödzaj quégacabiʼ.<pb/>Ben ga ilaʼguíljabiʼ le ilágubiʼ ziʼtuʼ ga zoa lídxigacabiʼ le nadachi.<pb/> 


text:
Ben ga ugúa nu bi benna lëʼ tu chíʼisö idútë le dë queëʼ,<br/>en ben ga ilaʼbanëʼ bönniʼ ziʼtuʼ le ruláʼ dxin runëʼ.<pb/> 


text:
Ben ga bitiʼ soa nu huéchiʼ ladxiʼ lëʼ,<br/>en bitiʼ soa nu uzáʼ ladxiʼ quégacabiʼ zxíʼinëʼ nácagacabiʼ biʼi uzëbi.<pb/> 


text:
Ben ga udxi quégaca zxíʼini xiʼsóëʼ,<br/>en ga idxín dza bítiʼrö soa nu siʼ la ca guzxíʼi lëʼ.<pb/> 


text:
Yöjnéticaʼsö le xihuiʼ gulaʼbáguëʼë xuz xtáʼahuëʼ, Xan,<br/>en bitiʼ gal-la ládxuʼu dul-laʼ bennu xinë́ʼë.<pb/> 


text:
Ben ga ilaʼcuáʼticaʼsö dul-laʼ naʼ loʼ Liʼ, Xan,<br/>para cabirö nu soa yödzölió nu tsöjné lëʼ.<pb/> 


text:
Bitiʼ buéchiʼ ládxëʼë luzë́ʼë,<br/>pero gudxía nahuëʼ nupa gulaʼguíʼi gulaʼzacaʼ,<br/>en nupa gulaʼyadzaj gulaʼyudxi,<br/>encaʼ nupa gulaʼsëbi ladxiʼ, ateʼ bë́tiëʼ léguequi.<pb/> 


text:
Bidxíʼinëʼ le rudxía luzë́ʼë döʼ.<pb/>Ben ga uluʼbíʼi caʼ queëʼ.<pb/>Bitiʼ raza ládxëʼë gaca dxiʼa que luzë́ʼë.<pb/>Ben ga bitiʼ gaca dxiʼa queëʼ.<pb/> 


text:
Gulaca ca zxëʼ nácuëʼ didzaʼ xihuiʼ bëʼë,<br/>ateʼ gulaʼyaza le nayáʼ nabanëʼ ca nisa,<br/>en gulaʼyúʼu caʼ dxita queëʼ ca le za.<pb/> 


text:
Bubíʼi caní quégaca nupa tuʼzeguiʼ nedaʼ didzaʼ, Xan,<br/>encaʼ quégaca nupa tuíʼi didzaʼ ziʼ que böʼ naca cazaʼ. <pb/> 


text:
Liʼ, Xanaʼ Dios, ben quiaʼ le naca dxiʼa<br/>para gaca bëʼ runuʼ ca rnna xtídzuʼu.<pb/>Tuʼ naca dxiʼa yöl-laʼ dxiʼi ladxiʼ quiuʼ, busölá nedaʼ.<pb/> 


text:
Ridödi quiaʼ ca raca que tu zxul-la cateʼ ribía gubidza.<pb/>Nacaʼ ca tubaʼ bö́chiʼzu, richë́ʼ böʼ recja lëbaʼ.<pb/> 


text:
Tuʼdxía nedaʼ döʼ, pero Liʼ, ben ga gaca dxiʼa quiaʼ.<pb/>Cateʼ ilaʼyasëʼ, uluʼtuíʼinëʼ,<br/>pero udzéjadaʼ nedaʼ, huen dxin quiuʼ.<pb/> 


text:
Ben ga uluʼgáʼana cáʼasö nupa tuʼzeguiʼ nedaʼ didzaʼ,<br/>en ben ga gaca yöl-laʼ rutuíʼi quéguequi ca tu lariʼ nabagaʼ léguequi. <pb/> 


text:
Len ruáʼ cuinaʼ, zián luzuí guíaʼ-nëʼ Xanruʼ: “Xclenuʼ”,<br/>en ladaj bönachi zián cuʼa Lëʼ yöl-laʼ ba,<pb/> 


text:
tuʼ zuínëʼ cuita lëʼe ibëla nu riyadzaj riyudxi<br/>para usölë́ʼ nu naʼ lu náʼagaca nupa tuʼsiúdxi böʼ naca caz nu naʼ.<pb/>


text:
Xanruʼ Dios gudxëʼ Xanaʼ: “Guröʼi cuita lëʼa ibëla<br/>cateʼ gunraʼ ga uluʼzechu zxíbigaca loʼ<br/>nupa bitiʼ taʼléʼe Liʼ dxiʼa.”<pb/> 


text:
Ga zoëʼ yödzö Sión gusö́l-lëʼë Xanruʼ yöl-laʼ unná bëʼ quiuʼ,<br/>gunnë́ʼ: “Gunná beʼe nupa bitiʼ taʼléʼe Liʼ dxiʼa.<pb/> 


text:
Uluʼdödi cuínguequi lu noʼo bönachi quiuʼ<br/>cateʼ siʼu yöl-laʼ unná bëʼ quiuʼ<br/>tuʼ napuʼ yöl-laʼ lachi que le naca láʼayi.”<pb/>Ilaʼcuáʼ biʼi bönniʼ ga zuʼ ca ribö́ʼö buzén zíladoʼ.<pb/> 


text:
Runëʼ tsutsu xtídzëʼë Xanruʼ, en bitiʼ utsë́ʼë le, rnnëʼ:<pb/>“Tsaz nacuʼ bixúz ca naʼ gúquiëʼ Melquisedec bixúz.”<pb/> 


text:
Zoa cazëʼ Xanruʼ cuita lëʼu ibëla.<pb/>Ucul-lëʼ bönniʼ taʼnná bëʼë cateʼ idxín dza usiúdxëʼ luyú.<pb/> 


text:
Uchiʼa usörö́ëʼ quégaca bönachi yúguʼtë yödzö izáʼa,<br/>ateʼ ilí yödzölió len bëlaʼ rön quéguequi.<pb/>Uzötjëʼ nupa taʼnná bëʼ zián lu yödzö izáʼa.<pb/> 


text:
¡Guliʼcuʼë yöl-laʼ ba Xanruʼ!<pb/>Idú ládxaʼa reaʼ-nëʼ Xanruʼ: “Xclenuʼ.”<pb/>Runaʼ caní tsazxö́n len bönniʼ tsahuiʼ zián ga naʼ nudúbigaca bönachi queëʼ.<pb/> 


text:
Zxön nácagaca le nunëʼ Xanruʼ.<pb/>Yúguʼtë nupa taʼyaza ládxiʼgaca lë naʼ benëʼ tuʼsëda ca nácagaca.<pb/> 


text:
Idútë dxiʼa nácagaca, en nayë́pisëtërögaca le nunëʼ Lëʼ,<br/>ateʼ idiáʼticaʼsö le naca tsahuiʼ queëʼ.<pb/> 


text:
Chinunëʼ ga tsöjneruʼ yuguʼ le benëʼ, le tun ga rubániruʼ.<pb/>Náquiëʼ Xanruʼ dxiʼi ladxiʼ, en ruíʼi ládxëʼë rëʼu.<pb/> 


text:
Buzéajniʼinëʼ bönachi queëʼ ca naca yöl-laʼ huáca quégaca le nunëʼ,<br/>le benëʼ ga gulaʼdéliʼnëʼ xiyúgaca bönachi izáʼa.<pb/> 


text:
Tsahuiʼ, en idútë li nácagaca le núngaca lu nëʼë.<pb/>Nácagaca tsutsu yúguʼtë xibá gunná bëʼë.<pb/> 


text:
Rucuáʼticaʼsëʼ tsutsu xibá queëʼ,<br/>en rusudxinëʼ léguequi lu le naca idútë li, en le naca tsahuiʼ.<pb/> 


text:
Gusö́l-lëʼë Nu buáʼuö bönachi queëʼ.<pb/>Tsaz nuzóëʼ didzaʼ dzaga nunëʼ.<pb/>Láʼayi, en baʼa ladxiʼ naca Lëʼ. <pb/> 


text:
Lu yöl-laʼ radxi queë́ruʼ Lëʼ risí loruʼ ridéliʼruʼ yöl-laʼ réajniʼi.<pb/>Yúguʼtë nupa tun ca taʼnná bëʼ xibá queëʼ nápagaca yöl-laʼ réajniʼi.<pb/>Ilaʼcuáʼticaʼsö nupa ilaʼgúʼu Lëʼ yöl-laʼ ba.<pb/>


text:
¡Guliʼcuʼë yöl-laʼ ba Xanruʼ!<pb/>¡Bicaʼ ba bönniʼ naʼ rádxinëʼ Xanruʼ,<br/>bönniʼ naʼ raza ládxëʼë runëʼ ca gunná bëʼë Dios! <pb/> 


text:
Tsë́pisëgaca zxíʼini xiʼsóëʼ bönniʼ naʼ yödzölió ni.<pb/>Gáquiëʼ bicaʼ ba bönniʼ naʼ runëʼ le naca dxiʼa.<pb/> 


text:
Gulén beníʼ ga ridë́ʼ bönniʼ tsahuiʼ ga naʼ naca chul-la.<pb/>Ruzáʼ ládxëʼë que luzë́ʼë, en ruíʼi ládxëʼë lëʼ, en runëʼ le naca dxiʼa.<pb/> 


text:
Gaca dxiʼa queëʼ bönniʼ ruzáʼ ládxëʼë que luzë́ʼë,<br/>en runnëʼ que tu chíʼisö le riyadzaj que.<pb/>Urúajëʼ dxiʼa cateʼ nu uchiʼa usörö́ queëʼ.<pb/> 


text:
Bitiʼ gádxinëʼ cateʼ nu usiyöni lëʼ le cabí raca dxiʼa.<pb/>Ridipa ládxëʼë tuʼ ruzxöni ládxëʼë Xanruʼ Dios.<pb/> 


text:
Dios rutipëʼ ládxëʼë, ateʼ bitiʼ gádxinëʼ<br/>cateʼ idxinrö dza iléʼenëʼ nuhuö́tjagaca nupa taʼdíl-lalen lëʼ.<pb/> 


text:
Idú ládxëʼë runödzjëʼ quégaca bönachi yechiʼ.<pb/>Idíaʼticaʼsö le naca dxiʼa runëʼ.<pb/>Dios uchisëʼ lëʼ ga tsë́pisëʼ.<pb/> 


text:
Ilaʼléʼe lë ni nupa tuáʼ döʼ, en ilaʼbö́ʼ baguíʼisö.<pb/>Ilagu zxe láyiʼgaca, en ilaʼniti cuínguequi.<pb/>Tsaz initi le taʼzë́ ládxiʼgaca nupa tuáʼ döʼ.<pb/>


text:
¡Guliʼcuʼë yöl-laʼ ba Xanruʼ!<pb/>¡Guliʼcuʼë yöl-laʼ ba, libíʼiliʼ huen dxin queëʼ Xanruʼ!<pb/>¡Guliʼcúʼu yöl-laʼ ba Lëʼ Xanruʼ!<pb/> 


text:
¡Nayë́pisëtërëʼ Xanruʼ Dios ca yúguʼtë yödzö izáʼa!<pb/>¡Nazxö́ntërö yöl-laʼ zxön queëʼ ca naca lúzxiba! <pb/> 


text:
Ruchisëʼ nupa nácagaca yechiʼ, rubéajëʼ léguequi lu bëchtö yu.<pb/>Ruchisëʼ nupa taʼyadzaj, rubéajëʼ léguequi lu dö bëbu.<pb/> 


text:
Runëʼ ga zóanu nigula huödx yuʼu lídxinu.<pb/>Rudzeja ládxiʼnu tuʼ runëʼ ga nacuáʼabiʼ zxíʼininu. <pb/>¡Guliʼcuʼë yöl-laʼ ba Xanruʼ!<pb/>


text:
Cateʼ bilaʼrúaj bönachi Israel luyú Egipto<br/>bilaʼrúajëʼ zxíʼini xiʼsóëʼ Judá ladaj nupa tuíʼi didzaʼ izáʼa.<pb/> 


text:
Zxíʼini xiʼsóëʼ Judá guláquiëʼ ca lidxëʼ Xanruʼ Dios,<br/>ateʼ gulaca bönachi Israel nupa rinná béʼenëʼ Dios.<pb/> 


text:
Gulaʼxitiʼ guíʼa zxön ca yuguʼ böʼcuʼ zxilaʼ biguiúʼ,<br/>ateʼ gulaʼxitiʼ caʼ guíʼadoʼ ca yuguʼ böʼcuʼ zxílaʼdoʼ. <pb/> 


text:
¿Bi raca queë́liʼ, guíʼa zxön, tuʼ rixítiʼliʼ ca yuguʼ böʼcuʼ zxilaʼ biguiúʼ?<pb/>¿Bi raca queë́liʼ, guíʼadoʼ, tuʼ rixítiʼliʼ ca yuguʼ böʼcuʼ zxílaʼdoʼ? <pb/> 


text:
Benëʼ Dios ga gulaj nisa tu lëʼe guiö́jtoʼo,<br/>en benëʼ ga böáca le guca guiö́j jara tu ga rilén nisa.<pb/>


text:
Calëga queë́tuʼ, Xan, calëga queë́tuʼ,<br/>pero que loʼ gaca yöl-laʼ ba<br/>tuʼ nacuʼ dxiʼi ladxiʼ, en le naca idútë li. <pb/> 


text:
Néquiguequini plata, en oro budóʼ quégaca bönachi izáʼa naʼ,<br/>yuguʼ le núngaca lu niʼa lu naʼ bönachi.<pb/> 


text:
Nacuáʼ ruíʼiguequi, pero bitiʼ gaca iluíʼi didzaʼ.<pb/>Nacuáʼ guiö́j lógaca, pero bitiʼ gaca ilaʼléʼe.<pb/> 


text:
Nacuáʼ náʼagaca, pero bitiʼ bi gaca ilaʼgán.<pb/>Nacuáʼ níʼagaca, pero bitiʼ gaca ilaʼzáʼ.<pb/>Bitiʼ gaca ilún bö lubáʼagaca.<pb/> 


text:
Nupa tun budóʼ guiö́j budóʼ yaga ilaca ca nácagaca budóʼ naʼ,<br/>nútiʼtës nu ruzxöni ladxiʼ budóʼ guiö́j budóʼ yaga. <pb/> 


text:
Libíʼiliʼ, bönachi Israel, buliʼzxöni ládxëʼë Xanruʼ Dios.<pb/>Rácalen cazëʼ libíʼiliʼ, en rapa chiʼë libíʼiliʼ.<pb/> 


text:
Libíʼiliʼ, zxíʼini xiʼsóëʼ Aarón, buliʼzxöni ládxëʼë Xanruʼ Dios.<pb/>Rácalen cazëʼ libíʼiliʼ, en rapa chiʼë libíʼiliʼ.<pb/> 


text:
Libíʼiliʼ naʼ rádxiliʼ-nëʼ Dios, buliʼzxöni ládxëʼë Xanruʼ Dios.<pb/>Rácalen cazëʼ libíʼiliʼ, en rapa chiʼë libíʼiliʼ.<pb/> 


text:
Xanruʼ Dios ruíʼi ládxëʼë rëʼu, en gunëʼ ga gaca dxiʼa queë́ruʼ.<pb/>Gunëʼ ga gaca dxiʼa quégaca bönachi Israel.<pb/>Gunëʼ ga gaca dxiʼa quégaca zxíʼini xiʼsóëʼ Aarón.<pb/> 


text:
Gunëʼ ga gaca dxiʼa quégaca nupa tadxi Lëʼ,<br/>nupa naʼ nácagaca cáʼasö, en nupa naʼ nayë́pisëgaca.<pb/> 


text:
Gunëʼ Xanruʼ Dios ga tsan le nequi queë́liʼ,<br/>lë naʼ nequi queë́liʼ, en le nequi quégaca zxíʼiniliʼ.<pb/> 


text:
Nupa chinátigaca bitiʼ gaca ilaʼgúʼu Xanruʼ yöl-laʼ ba,<br/>en calëga nupa nacuáʼ dxisö lataj chul-la que yöl-laʼ guti.<pb/> 


text:
¡Cúʼuruʼ yöl-laʼ ba Xanruʼ Dios<br/>naʼa dza, en yúguʼtë dza siʼ zaca! <pb/>¡Guliʼcuʼë Xanruʼ yöl-laʼ ba!<pb/>


text:
Guzóa bönadxi quiaʼ gátiaʼ,<br/>en guyuʼa tsöbi que lataj chul-la que yöl-laʼ guti,<br/>ateʼ gusëbi ládxaʼa, en buíʼinideʼedaʼ ládxaʼa.<pb/> 


text:
Rapa chiʼë Xanruʼ nupa nácagaca doʼ ladxiʼ.<pb/>Buluʼxicja bönachi nedaʼ, ateʼ busölë́ʼ nedaʼ.<pb/> 


text:
Busölóʼ böʼ naca cazaʼ, Xan, lu yöl-laʼ guti.<pb/>Benuʼ ga buíʼi nisa ribödxi guiö́j lahuaʼ,<br/>en ga bítiʼrö cuílagaca niʼa. <pb/> 


text:
Unödzjaʼ queëʼ Xanruʼ le guzxíʼ lu naʼa unödzjaʼ.<pb/>Raca ládxaʼa gaca gunaʼ caní lógaca yúguʼtë bönachi queëʼ. <pb/> 


text:
Le nácatë nacaʼ huen dxin quiuʼ, Xan.<pb/>Nacaʼ huen dxin quiuʼ, encaʼ zxíʼininu nigula huen dxin quiuʼ.<pb/>Busedxuʼ le biröli nedaʼ.<pb/> 


text:
Ga zoa löʼa que yuʼu lidxëʼ Xanruʼ,<br/>lu yödzö Jerusalén gunaʼ caní. <pb/>¡Guliʼcuʼë yöl-laʼ ba Xanruʼ Dios!<pb/>


text:
¡Guliʼcuʼë yöl-laʼ ba Xanruʼ Dios, libíʼiliʼ, bönachi yúguʼtë yödzö izáʼa!<pb/>¡Guliʼcuʼë yöl-laʼ ba yúguʼtëliʼ,<pb/> 


text:
tuʼ buxönëʼ queë́ruʼ yöl-laʼ dxiʼi ladxiʼ queëʼ,<br/>en zóaticaʼsö le naca idú ladxiʼ queëʼ! <pb/>¡Yöl-laʼ ba Lëʼ!<pb/>


text:
¡Guliʼguíëʼ Xanruʼ: “Xclenuʼ”, tuʼ náquiëʼ dxiʼa!<pb/>¡Zóaticaʼsö yöl-laʼ dxiʼi ladxiʼ queëʼ! <pb/> 


text:
Zoëʼ Xanruʼ cuitaʼ nedaʼ ladaj nupa tácalen nedaʼ.<pb/>Que lë ni naʼ idéliʼdaʼ láhuigaca nupa bitiʼ taʼléʼe nedaʼ dxiʼa. <pb/> 


text:
Bönachi yúguʼtë yödzö izáʼa gulaʼgúʼu nedaʼ lë́ʼajlö.<pb/>Len yöl-laʼ huáca queëʼ Xanruʼ buxicjaʼ léguequi.<pb/> 


text:
Gulaʼguʼë nedaʼ lë́ʼajlö. Ön, gulaʼguʼë nedaʼ lë́ʼajlö,<br/>pero len yöl-laʼ huáca queëʼ Xanruʼ buxicjaʼ léguequi.<pb/> 


text:
Gulaʼguʼë nedaʼ lë́ʼajlö ca yuguʼ buzúʼ rön,<br/>pero gulaʼnítiëʼ ca tu lu guíʼ guixiʼ yötsiʼ bidx.<pb/>Len yöl-laʼ huáca queëʼ Xanruʼ buxicjaʼ léguequi.<pb/> 


text:
Lu yuʼu lídxigaca nupa nácagaca tsahuiʼ<br/>ruʼu bö que nupa taʼbö́dxiʼa lu yöl-laʼ rudzeja quéguequi tuʼ nulágaca. <pb/>¡Rundaʼ dxin nëʼë ibëla Xanruʼ!<pb/> 


text:
Zoa tu guiö́j buluʼzóëʼ tsöláʼalö bönniʼ tuʼcuʼë zöʼö.<pb/>Naʼa naca guiö́j naʼ guiö́j len squin zöʼö.<pb/> 


text:
Dios náquiëʼ Xanruʼ, ateʼ bennëʼ queë́ruʼ beníʼ.<pb/>Buliʼnödzaj queëʼ Dios yuguʼ bëdxi renniʼ uzéguiʼruʼ-baʼ lahuëʼ lu bucugu queëʼ. <pb/> 


text:
Naca cazuʼ Liʼ Dios quiaʼ, ate guíaʼ Liʼ: “Xclenuʼ.”<pb/>Naca cazuʼ Liʼ Dios quiaʼ, ateʼ gunaʼ Liʼ zxön. <pb/> 


text:
¡Guliʼ-guië́ʼ Xanruʼ Dios: “Xclenuʼ” tuʼ náquiëʼ dxiʼa!<pb/>¡Zóaticaʼsö yöl-laʼ dxiʼi ladxiʼ queëʼ!<pb/>


text:
Lu yöl-laʼ baʼa ladxiʼ quiaʼ guíaʼ Liʼ: “Xclenuʼ”<br/>cateʼ chinaziʼa le buchiʼa busörö́uʼ le naca tsahuiʼ.<pb/> 


text:
¿Nacxi gaca gunbiʼ tu biʼi bönniʼ ga ugáʼana tsahuiʼ ládxiʼdoʼobiʼ?<pb/>Ral-laʼ gunbiʼ ca rnna xtídzuʼu.<pb/> 


text:
Udzéjadaʼ ca nácagaca le gunná bëʼu.<pb/>Bitiʼ gal-la ládxaʼa xtídzuʼu. Rudzéjadeʼeruʼ runruʼ le rnna cazëʼ Dios<pb/> 


text:
Ben ga gaca dxiʼa quiaʼ nedaʼ, huen dxin quiuʼ, Xan,<br/>para soaʼ ibanaʼ, en gunaʼ ca rnna xtídzuʼu.<pb/> 


text:
Gusalaj guiö́j lahuaʼ para gaca iléʼedaʼ<br/>le tun ga rubánituʼ nazúajgaca lu xibá naguixjuʼ Liʼ.<pb/> 


text:
Zoaʼ yödzölió ca tu bönniʼ ridasö.<pb/>Bitiʼ ucachuʼu yuguʼ xibá nunuʼ ga bitiʼ gaca iléʼedaʼ léguequi.<pb/> 


text:
Yúguʼtë dza ruhuíʼini ládxaʼa tuʼ rizë́ ládxaʼa<br/>yuguʼ le nusédinuʼ netuʼ ca ral-laʼ guntuʼ.<pb/> 


text:
Ruzenuʼ le bach nupa tun ba zxön cuínguequi, en nupa nudxíagaca döʼ,<br/>nupa naʼ tuʼzóa tsöláʼalö yuguʼ xibá gunná bëʼu.<pb/> 


text:
Bitiʼ guʼu lataj nu guequi nedaʼ ziʼ o nu ucáʼana nedaʼ cáʼasö,<br/>tuʼ runaʼ ca taʼnná le nunuʼ ba nalí.<pb/> 


text:
Sal-laʼ taʼbö́ʼ nupa taʼnná bëʼ, en taʼnnë́ quiaʼ,<br/>rizáʼ ládxaʼa nedaʼ, huen dxin quiuʼ, ca nácagaca le gunná bëʼu.<pb/> 


text:
Raza ládxaʼa yuguʼ le nunuʼ ba nalí.<pb/>Nácagaca le tuʼzéajniʼi nedaʼ. Idú ládxiʼruʼ gunruʼ ca gunná cazëʼ Dios<pb/> 


text:
Buzéajniʼi nedaʼ ca nácagaca xibá quiuʼ,<br/>ateʼ saʼ ládxaʼa ca nácagaca le nunuʼ, le tun ga rubánituʼ.<pb/> 


text:
Gunaʼ ca taʼnná xibá gunná bëʼu,<br/>tuʼ rutipa cazuʼ ládxaʼa. Rë́ʼëniruʼ tséajniʼiruʼ xtídzëʼë Dios<pb/> 


text:
Benna quiaʼ yöl-laʼ réajniʼi para gun chiʼa xibá quiuʼ,<br/>en para idú ládxaʼa gunaʼ ca taʼnná.<pb/> 


text:
Buchiʼa guiö́j lahuaʼ para cabí uyúaʼ le cabí nazacaʼ.<pb/>Butipa ládxaʼa para gunaʼ le uluíʼinuʼ netuʼ.<pb/> 


text:
Bucuita ga zoaʼ nu rudidzaʼ yudxi nedaʼ, lë naʼ rádxidaʼ<br/>tuʼ nácagaca dxiʼa tsahuiʼ le nusédinuʼ netuʼ ca guntuʼ.<pb/> 


text:
Buyútsöcaʼ, rizë́ ládxaʼa yuguʼ xibá quiuʼ.<pb/>Busubán ládxaʼa, ugunuʼ dxin le tsahuiʼ quiuʼ. Ruzxöni ládxiʼruʼ xtídzëʼë Dios<pb/> 


text:
Gunaʼ caʼ ca taʼnná xibá nunuʼ, lë naʼ së ládxaʼa,<br/>en saʼ ládxaʼa ca nácagaca le gunná bëʼu. Zóaticaʼsö xtídzëʼë Dios<pb/> 


text:
Lu yöl-laʼ ridzáʼa quiaʼ röʼa böniga niʼa quégaca nupa tuáʼ döʼ,<br/>nupa naʼ tuʼcáʼana xibá naguixjuʼ Liʼ.<pb/> 


text:
Nacuáʼlen nedaʼ le ruziʼa xibé<br/>ateʼ runaʼ ca rnna yuguʼ xibá quiuʼ. Raza ládxiʼruʼ xtídzëʼë Dios<pb/> 


text:
Guzáʼ ládxaʼa ca nácagaca le runaʼ,<br/>ateʼ bubíʼi ládxaʼa para gunaʼ ca rnna le nunuʼ lináʼ lo.<pb/> 


text:
Bönachi zián bönachi tuáʼ döʼ gulaʼgúʼu nedaʼ lë́ʼajlö,<br/>pero bitiʼ gul-la ládxaʼa xibá naguixjuʼ Liʼ.<pb/> 


text:
Gulahuë́la riyasaʼ, en riguʼa Liʼ yöl-laʼ ba<br/>tuʼ nácagaca tsahuiʼ yuguʼ le nusédinuʼ netuʼ.<pb/> 


text:
Ridxín idútë yödzölió yöl-laʼ dxiʼi ladxiʼ quiuʼ, Xan.<pb/>Busedi nedaʼ yuguʼ le gunná bëʼu. Naca le sacaʼ le gunná cazëʼ Dios<pb/> 


text:
Busedi nedaʼ yöl-laʼ réajniʼi idú, en yöl-laʼ raca yenniʼ,<br/>tuʼ réajlëʼa yuguʼ xibá gunná bëʼu.<pb/> 


text:
Nupa tun ba zxön cuínguequi taʼzíʼ yëʼ ca naca quiaʼ,<br/>pero idú ládxaʼa gunaʼ ca rnna xibá quiuʼ.<pb/> 


text:
Nácagacarö dxiʼa quiaʼ xibá rinná bëʼu<br/>ca nácagaca gayuáʼ gayuáʼsö dumí oro, en plata. Naca tsahuiʼ le gunná cazëʼ Dios<pb/> 


text:
Nözdaʼ naca tsahuiʼ ca ruchiʼa rusörö́uʼ quiaʼ nedaʼ, Xan,<br/>ateʼ lu yöl-laʼ li ladxiʼ quiuʼ busacaʼ ziʼu nedaʼ.<pb/> 


text:
Naʼa, lu yöl-laʼ dxiʼi ladxiʼ quiuʼ buë tsahuiʼ nedaʼ,<br/>ca rnna didzaʼ chibë́ʼlenuʼ nedaʼ, huen dxin quiuʼ.<pb/> 


text:
Ben ga uluʼtuíʼi nupa tun ba zxön cuínguequi,<br/>tuʼ gulaʼnnë́ quiaʼ, en bitiʼ bi benaʼ quéguequi,<br/>pero nedaʼ saʼ ládxaʼa ca naca xibá quiuʼ.<pb/> 


text:
Chirequi ichul-la lahuaʼ tuʼ rizëdaʼ ládxaʼa xtídzuʼu,<br/>rnníaʼ: “¿Bátaxi huë tsaúʼu nedaʼ?”<pb/> 


text:
Caní raca tuʼ naxúʼunidaʼ ca tu buzudi guídi nal-laʼ lahui guíʼ,<br/>pero catu caz gal-la ládxaʼa yuguʼ le gunná bëʼu.<pb/> 


text:
Nupa tun ba zxön cuínguequi gulaʼchö́ʼöna tu yeru ga tsöjbixaʼ,<br/>nupa naʼ bitiʼ tun ca rnna xibá naguixjuʼ Liʼ.<pb/> 


text:
Idútë li nácagaca yúguʼtë xibá gunná bëʼu.<pb/>Lu yöl-laʼ rizíʼ yëʼ quéguequi taʼbía no nedaʼ.<pb/>¡Gúcalen nedaʼ!<pb/> 


text:
Lu yöl-laʼ dxiʼi ladxiʼ quiuʼ busubán ládxaʼa,<br/>para gapa chiʼa le nunuʼ ba nalí len ruáʼ cuinuʼ. Réajlëʼëruʼ xtídzëʼë Xanruʼ<pb/> 


text:
Gunuʼ ca rnna xtídzuʼu quégaca bönachi naʼa dza, en yúguʼtë dza siʼ zaca.<pb/>Gudixaj cazuʼ yödzölió, ateʼ idíaʼticaʼsö.<pb/> 


text:
Niʼa que le gunná bëʼu nacuáʼ caz yúguʼtë ga ridxintë naʼa dza,<br/>tuʼ tun xichinuʼ yúguʼtë lë naʼ.<pb/> 


text:
Nupa tuáʼ döʼ taʼbö́ʼ nisi nedaʼ para uluʼsuniti nedaʼ,<br/>pero nedaʼ güíʼi ládxaʼa le nunuʼ ba nalí.<pb/> 


text:
Chibiléʼedaʼ ruúdxi que yúguʼtë le naca idútë yödzölió ni,<br/>pero catu caz udxi que le gunná bëʼu guntuʼ. Nadxíʼiruʼ xtídzëʼë Xanruʼ<pb/> 


text:
Réajniʼirödaʼ ca nupa taʼdáʼbagaʼ nedaʼ<br/>tuʼ ruíʼi ládxaʼa yuguʼ le gunná bëʼu, en tuʼ dáʼticaʼsaʼ léguequi.<pb/> 


text:
Tuʼzéajniʼi xibá quiuʼ nedaʼ.<pb/>Que lë ni naʼ réquidaʼ ziʼ yúguʼtë le cabí naca. Xtídzëʼë Dios ruzeníʼ lu icja ládxidoʼoruʼ<pb/> 


text:
Guzxíʼ lu naʼa bi gunaʼ, en nunaʼ tsutsu xtídzaʼa.<pb/>Gapa chiʼa le nusédinuʼ netuʼ le naca tsahuiʼ.<pb/> 


text:
Ruíʼi ládxaʼa gúnticaʼsaʼ ca taʼnná le gunná bëʼu.<pb/>Gunaʼ caní ga idxintë dza udxi. Nagáʼanaruʼ dxiʼa niʼa que xtídzëʼë Dios<pb/> 


text:
Buzóa nedaʼ tsutsu, ugunuʼ dxin xtídzuʼu, ateʼ soaʼ ibanaʼ.<pb/>Bitiʼ guʼu lataj utuíʼidaʼ ca naca le runaʼ löza.<pb/> 


text:
Nusán noʼo yúguʼtë nupa nusángaca le gunná bëʼu,<br/>tuʼ naca yöl-laʼ sinaʼ quéguequi le cabí nazacaʼ.<pb/> 


text:
Rizxizi idútë le nayáʼ nabanaʼ tuʼ rádxidaʼ Liʼ,<br/>en rádxidaʼ le gaca cateʼ usiúdxuʼ bönachi. Ral-laʼ gunruʼ ca rnna xtídzëʼë Dios<pb/> 


text:
Benaʼ le naca tsahuiʼ, en le naca li.<pb/>Bitiʼ usán noʼo nedaʼ lu náʼagaca nupa tuʼsacaʼ ziʼ nedaʼ.<pb/> 


text:
Nacuʼ quiaʼ nedaʼ, huen dxin quiuʼ, le naca bëʼ gaca dxiʼa quiaʼ.<pb/>Bitiʼ guʼu lataj uluʼsacaʼ ziʼ nedaʼ nupa tun ba zxön cuínguequi.<pb/> 


text:
Lu yöl-laʼ dxiʼi ladxiʼ quiuʼ ben quiaʼ nedaʼ, huen dxin quiuʼ,<br/>ca rë́ʼëni quézinuʼ gunuʼ.<pb/>Busedi nedaʼ yuguʼ le gunná bëʼu.<pb/> 


text:
en réquidaʼ nácagacarö dxiʼa xibá quiuʼ ca yúguʼtë le dë!<pb/>Bitiʼ riléʼedaʼ dxiʼa yúguʼtë le cabí naca. Raca ládxiʼruʼ gunruʼ ca rnna xtídzëʼë Dios<pb/> 


text:
Cateʼ naláʼ lahui xtídzuʼu, ruzeníʼ queë́tuʼ.<pb/>Run ga taʼyéajniʼi nupa nácagaca nöxaj ladxiʼ.<pb/> 


text:
Buzóa nedaʼ tsutsu para gunaʼ ca rnna xtídzuʼu.<pb/>Bitiʼ guʼu lataj le naca xihuiʼ inná beʼe nedaʼ.<pb/> 


text:
Ben ga gaca bëʼ nazíʼ lu noʼo nedaʼ, huen dxin quiuʼ,<br/>en busedi nedaʼ yuguʼ le gunná bëʼu.<pb/> 


text:
Raca nisa ribödxi guiö́j lahuaʼ ca tu yegu gubóʼo,<br/>tuʼ cabí tun bönachi ca rinná bëʼ xibá quiuʼ. Idutë li naca le rnna cazëʼ Xanruʼ<pb/> 


text:
Tuʼ ribözaʼ le naca quiuʼ run ga régui rilá ládxiʼdaʼahuaʼ,<br/>ateʼ gulal-la ladxiʼ xtídzuʼu nupa taʼdáʼbagaʼ nedaʼ.<pb/> 


text:
Nöxaj ladxiʼ nacaʼ, ateʼ tuʼcáʼana bönachi nedaʼ cáʼasö,<br/>pero bitiʼ ral-la ládxaʼa le gunná bëʼu.<pb/> 


text:
Nácaticaʼsö tsahuiʼ le nunuʼ ba nalí.<pb/>Buzéajniʼi nedaʼ para soaʼ ibanaʼ. Ral-laʼ ulaba ládxiʼruʼ le gunná cazëʼ Dios<pb/> 


text:
Riyasaʼ zíʼalö ca ritö́ yu zila, en rulidzaʼ Liʼ para gácalenuʼ nedaʼ.<pb/>Ribözaʼ yuguʼ didzaʼ guʼu.<pb/> 


text:
Lu yöl-laʼ dxiʼi ladxiʼ quiuʼ buzë́ naguʼ chiʼa.<pb/>Busubán ládxaʼa, Xan, ca naca le nusédinuʼ netuʼ.<pb/> 


text:
Dza niʼte quez núnbëʼa le nunuʼ ba nalí,<br/>en nözdaʼ tsaz nuzúʼ le. Le gunná cazëʼ Dios run rëʼu tsahuiʼ<pb/> 


text:
Ziʼtuʼ zoa yöl-laʼ rusölá ga nacuáʼ nupa tuáʼ döʼ,<br/>tuʼ cabí tuíʼi ládxiʼgaca le gunná bëʼu.<pb/> 


text:
Zxö́ntërö naca yöl-laʼ ruhuéchiʼ ladxiʼ quiuʼ, Xan.<pb/>Busubán ládxaʼa ca naca le nusédinuʼ netuʼ.<pb/> 


text:
Ziángaca nupa taʼbía no nedaʼ, en taʼdáʼbagaʼ nedaʼ,<br/>pero bitiʼ nucáʼanaʼ le nunuʼ ba nalí.<pb/> 


text:
Idútë li nácagaca yúguʼtë xtídzuʼu,<br/>en tsaz nacuáʼ yúguʼtë le nusédinuʼ netuʼ le nácagaca tsahuiʼ. Ral-laʼ udödi cuinruʼ lu nëʼë Dios<pb/> 


text:
Taʼbía no nedaʼ nupa taʼnná bëʼ, en bitiʼ bi benaʼ quéguequi,<br/>pero runaʼ bal xtídzuʼu lu icja ládxiʼdaʼahuaʼ.<pb/> 


text:
Réquidaʼ ziʼ, en bitiʼ riléʼedaʼ dxiʼa le cabí nácatë,<br/>pero nadxíʼidaʼ xibá naguixjuʼ Liʼ.<pb/> 


text:
Taʼböza dxiʼa tsáhuiʼdoʼ nupa nadxíʼigaca xibá naguixjuʼ Liʼ,<br/>en bitiʼ bi run ga röjchéguʼgaca.<pb/> 


text:
Runaʼ ca taʼnná xibá quiuʼ, en yuguʼ le nunuʼ ba nalí<br/>tuʼ riléʼe quézinuʼ yúguʼtë le runaʼ. Rudzéjalenruʼ xtídzëʼë Dios<pb/> 


text:
Bëʼ lataj soa ibán böʼ naca cazaʼ para cuʼa Liʼ yöl-laʼ ba,<br/>en ben ga gácalen nedaʼ le nusédinuʼ netuʼ.<pb/> 


text:
Ridödaʼ tsöláʼalö ca tubaʼ böʼcuʼ zxilaʼ nanítibaʼ.<pb/>Gudá dudiljuʼ nedaʼ, huen dxin quiuʼ, tuʼ cabí ral-la ládxaʼa xibá nunuʼ.<pb/>


text:
Ichizëʼ liʼ yuguʼ yaga lahui tuchiʼ que nu reaj gudil-la,<br/>en cuʼë icjuʼ boʼ yalaj que yaʼ yö́ridoʼ.<pb/> 


text:
Bicaʼ bayechiʼ nedaʼ tuʼ zóasaʼ yödzö Mesec,<br/>en zoaʼ tu lu yuʼu guídi quégaca bönachi Cedar.<pb/> 


text:
Buyútsöcaʼ, bitiʼ ridödi yëla guiö́j lahuëʼ,<br/>en bitiʼ rásiëʼ, Lëʼ naʼ rapa chiʼë bönachi Israel.<pb/> 


text:
Gun chiʼë Xanruʼ Dios liʼ ga rizóʼo, en ga rudxinuʼ,<br/>dza ni zóaruʼ naʼa, en yuguʼ dza siʼ zaca.<pb/> 


text:
Xanruʼ Dios gun chiʼë liʼ ga rizóʼo, en ga rudxinuʼ,<br/>dza ni zóaruʼ naʼa, en yuguʼ dza siʼ zaca.<pb/>


text:
Taʼyaza yuguʼ cöʼ bönachi queëʼ Xanruʼ ga ni<br/>ca naʼ nusédinëʼ Dios bönachi Israel,<br/>para ilaʼgúʼu yöl-laʼ ba Xanruʼ Dios.<pb/> 


text:
Taʼbö́ʼ nupa tuʼchiʼa tuʼsörö́ queëruʼ ga ni,<br/>ga taʼbö́ʼ taʼnná bëʼ zxíʼini xiʼsóëʼ David.<pb/> 


text:
Guliʼnábinëʼ Dios gunëʼ ga gaca dxiʼa que Jerusalén,<br/>en ga uluʼzíʼ xibé nupa taʼdxíʼi yödzö ni yöl-laʼ tsahuiʼ.<pb/> 


text:
Dios gunëʼ ga ilaʼböza dxiʼa tsáhuiʼdoʼ nupa nacuáʼ yödzö ni,<br/>en ga uluʼzíʼ xibé nupa taʼnná bëʼ yöl-laʼ tsahuiʼ.<pb/> 


text:
Tuʼ nadxíʼidaʼ yuguʼ bö́chaʼa, en yuguʼ böchiʼ luzáʼa,<br/>rnníaʼ: “Gaca yöl-laʼ riböza dxi ladxiʼ lu yödzö ni.”<pb/> 


text:
Ca runëʼ bönniʼ nadóʼo, ruyúëʼ bi uluʼë xanëʼ,<br/>ateʼ ruyubiʼ biʼi nigula nadóʼo bi ulúʼunu nigula xanbiʼ,<br/>lëscaʼ caní ruyuruʼ rëʼu bi uluʼë Xanruʼ Dios,<br/>ga idxinrö dza uzáʼ ládxëʼë queë́ruʼ.<pb/> 


text:
Buzáʼ ladxiʼ queë́tuʼ, Xan. Buzáʼ ladxiʼ queë́tuʼ,<br/>tuʼ nacuáʼ nupa tuʼcáʼana netuʼ cáʼasö.<pb/> 


text:
Rudú ládxiʼtuʼ tuʼ tuʼtitaj netuʼ nupa tuʼzíʼ xibé yúguʼtë le dë,<br/>en tuʼ tuʼcáʼana netuʼ cáʼasö nupa tun ba zxön cuínguequi.<pb/>


text:
“Laʼtuʼ cabí gúcalenëʼ Xanruʼ rëʼu<br/>cateʼ nupa bitiʼ taʼléʼe rëʼu dxiʼa gulaʼdíl-lalen rëʼu,<pb/> 


text:
¡Bicaʼ láʼayi Xanruʼ Dios<br/>tuʼ cabí biʼë lataj nupa bitiʼ taʼléʼe rëʼu dxiʼa uluʼsuniti rëʼu! <pb/> 


text:
Nupa tuʼzxöni ládxiʼgaca Xanruʼ Dios nácagaca ca guíʼa Sión,<br/>tuʼ cabí bi gaca utá guíʼa naʼ, pero tsaz zoa caz.<pb/> 


text:
Ca rö́ʼgaca guíʼa idú gásibiʼilö yödzö Jerusalén,<br/>laʼ canísö zoëʼ Xanruʼ Dios idú gásibiʼilö bönachi queëʼ,<br/>naʼa dza, en yúguʼtë dza siʼ zaca.<pb/> 


text:
Bitiʼ ral-laʼ ilaʼnná bëʼ nupa tuáʼ döʼ lu xiyúgaca bönachi tsahuiʼ,<br/>para cabí iún ga iluʼë döʼ bönniʼ tsahuiʼ naʼ. <pb/> 


text:
Xan, ben ga gaca dxiʼa quégaca nupa nácagaca dxiʼa,<br/>en quégaca nupa idú ládxiʼgaca tun ca rnna xtídzuʼu.<pb/> 


text:
Nupa tuʼdödi cuínguequi lu le cabí nácatë,<br/>ben léguequi xiguiaʼ tsözxö́n len nupa tuáʼ döʼ.<pb/>Ben ga ilaʼcuáʼ bönachi Israel dxiʼa tsáhuiʼdoʼ.<pb/>


text:
Cateʼ Xanruʼ Dios buchë́ʼë bönachi yödzö Sión<br/>nupa gulaʼdzún ziʼtuʼ, gúquiruʼ yë́lasö rineruʼ.<pb/> 


text:
Níʼirö idú ládxiʼruʼ buzxídxiruʼ,<br/>en lu yöl-laʼ rudzeja queë́ruʼ gurö́dxiʼaruʼ.<pb/>Níʼirö guluíʼi didzaʼ bönachi yuguʼ yödzö izáʼa, gulaʼnná:<pb/>“Dios, Xángaquiëʼ, benëʼ le nácagaca zxön, gúcalenëʼ légaquiëʼ.”<pb/> 


text:
Buchë́ʼ netuʼ, irúajtuʼ ga ni nadzuntuʼ, Xan,<br/>para gácatuʼ ca nisa rudxín lu yegu nuhuíʼigaca.<pb/> 


text:
Lu yöl-laʼ rudzeja ilaʼbö́dxiʼa cateʼ ilaʼlapa<br/>nupa lu yöl-laʼ ribödxi quéguequi röjö́zagaca.<pb/> 


text:
Nu bönniʼ lu yöl-laʼ ribödxi rizë́ʼë, nuʼë bínnedoʼ röjözëʼ,<br/>lu yöl-laʼ rudzeja cö́dxiʼë cateʼ udxinëʼ, nuʼë le nulapëʼ.<pb/>


text:
Channö cabí runëʼ tsutsu Xanruʼ Dios tu yuʼu,<br/>nítisö tunëʼ dxin bönniʼ tunëʼ yuʼu naʼ.<pb/>Channö cabí run chiʼë Xanruʼ Dios tu yödzö,<br/>nítisö ruyúëʼ bönniʼ naʼ yuʼu lu nëʼë yödzö naʼ.<pb/> 


text:
Nítisö naca rubanuʼ zíladoʼ, en röjöxuʼ cateʼ chigúl-ladaʼ,<br/>en raguʼ le guzxiʼu niʼa que le busacaʼ ziʼ cuinuʼ,<br/>tuʼ runnëʼ Xanruʼ Dios que nu nadxíʼinëʼ cateʼ niʼ rasi nu naʼ.<pb/> 


text:
Buliʼyú, nácagacabiʼ zxíʼiniruʼ le runnëʼ Xanruʼ Dios queë́ruʼ,<br/>ateʼ bíʼidoʼ tuʼcuáʼanu nigula queë́ruʼ<br/>nácagacabiʼ le rubiʼë Xanruʼ Dios queë́ruʼ.<pb/> 


text:
Ca nácagaca yaga lahuiʼ tuchiʼ lu naʼ nu bönniʼ rejëʼ gudil-la<br/>nácagacabiʼ zxíʼinëʼ bönniʼ zoëʼ iz cuidiʼ queëʼ.<pb/> 


text:
Bicaʼ ba bönniʼ nacuáʼabiʼ queëʼ ziántëröbiʼ.<pb/>Bitiʼ caʼ utuíʼinëʼ cateʼ ruʼë didzaʼ láhuiʼgaquiëʼ<br/>bönniʼ tuʼchiʼa tuʼsörö́ëʼ queëʼ, en lógaca nupa taʼdíl-lalen lëʼ.<pb/>


text:
Cateʼ gaguʼ le gataʼ quiuʼ niʼa que dxin nun cazuʼ,<br/>uziʼu xibé lë naʼ, en gaca dxiʼa quiuʼ.<pb/> 


text:
Gácanu nigula quiuʼ ca tu lubá uva dxía ga naca löʼa lidxuʼ,<br/>ateʼ ilácabiʼ zxíʼinuʼ ca yuguʼ yaga olívodoʼ taʼbö́ʼöbiʼ ga niʼ ráguliʼ.<pb/> 


text:
Xanruʼ Dios zoëʼ Sión gunëʼ ga gaca dxiʼa quiuʼ,<br/>en guʼë liʼ lataj iléʼenuʼ le dxiʼa gaca que yödzö Jerusalén<br/>yúguʼtë dza suʼ ibanuʼ.<pb/> 


text:
Dios guʼë liʼ lataj iléʼenuʼ yuguʼ zxíʼini xiʼsúʼ,<br/>en gunëʼ ga ilaʼböza dxiʼa tsáhuiʼdoʼ bönachi Israel.<pb/>


text:
“Zian luzuí gulaʼbía no netuʼ ga gudelaʼ nácatuʼ raʼbandoʼ”,<br/>huáca ilaʼnná bönachi Israel:<pb/> 


text:
“Zian luzuí gulaʼbía no netuʼ ga gudelaʼ nácatuʼ raʼbandoʼ,<br/>pero bitiʼ gulaʼdeliʼ uluʼxicja netuʼ.<pb/> 


text:
Guca tsca buluʼgáʼana-baʼ bëdxi lu bëlaʼ cúdzuʼtuʼ,<br/>en gulún tunna ga gudödi xiyágabaʼ bëdxi quégaquiëʼ.” <pb/> 


text:
Ben ga uluʼtuíʼi, en uluʼhuécja guz cúdzuʼlö<br/>yúguʼtë nupa bitiʼ taʼléʼe dxiʼa netuʼ, bönachi Sión.<pb/> 


text:
en bitiʼ taʼnná nupa taʼdödi niʼ:<pb/>“Rinábituʼ-nëʼ Xanruʼ Dios gunëʼ ga gaca dxiʼa quiuʼ.<pb/>Lu Lëʼ Xanruʼ rinábituʼ Lëʼ gunëʼ ga gaca dxiʼa quiuʼ.”<pb/>


text:
Runaʼ löza Liʼ, Xanaʼ Dios. Run löza böʼ naca cazaʼ Liʼ,<br/>ateʼ runaʼ löza gaca ca rnna xtídzuʼu.<pb/> 


text:
Böʼ naca cazaʼ runrö löza Liʼ, Xan,<br/>ca tunëʼ bönniʼ tapa chiʼë yödzö chiʼi dzö́ʼölö taʼbözëʼ itö́ yu zila,<br/>ca tunëʼ löza itö́ yu zila yuguʼ bönniʼ naʼ.<pb/> 


text:
Guliʼgún löza Xanruʼ Dios, libíʼiliʼ, bönachi Israel,<br/>tuʼ náquiëʼ dxiʼi ladxiʼ Xanruʼ,<br/>en ruhuáʼuëʼ bönachi Israel.<pb/> 


text:
Bitiʼ run ba zxön cuinaʼ, Xan, en bitiʼ rigúʼu cuinaʼ yöl-laʼ ba,<br/>en bitiʼ ulapaʼ naʼa le nácagaca zxön, en le nácagaca böniga.<pb/> 


text:
Idú ládxaʼa nuzóa cuinaʼ nöxaj, en zoaʼ dxisö.<pb/>Ca runbiʼ biʼi huë́ʼëni ruzíʼ ládxiʼbiʼ cuítanu xináʼabiʼ,<br/>caʼ riböza böʼ naca cazaʼ lu icja ládxiʼdaʼahuaʼ. <pb/> 


text:
¡Libíʼiliʼ, bönachi Israel, guliʼgunëʼ löza Xanruʼ Dios<br/>ga naguelaʼ naʼa dza, en yúguʼtë dza siʼ zaca!<pb/>


text:
en ca benëʼ tsutsu xtídzëʼë, Xan, en guzxíʼ lu nëʼë bi gunëʼ loʼ,<br/>nacuʼ Nu nál-latërö láhuigaquiëʼ zxíʼini xiʼsóëʼ Jacob, gunnë́ʼ:<pb/> 


text:
ga idxinrö dza ucözaʼ tu lataj ga soëʼ Xanruʼ Dios,<br/>le gaca yuʼu lidxi Nu naʼ nál-latërö láhuigaquiëʼ zxíʼini xiʼsóëʼ Jacob.”<pb/> 


text:
Biyö́nituʼ didzaʼ que guíʼina láʼayi queëʼ Dios cateʼ niʼ zóatuʼ Efrata,<br/>ateʼ budzö́lituʼ le lu xiyúëʼ Jaar.<pb/> 


text:
Gudödi, Xan, ga naʼ soa cazuʼ Liʼ.<pb/>Gudá tsözxö́n len guíʼina láʼayi que yöl-laʼ zxön quiuʼ. <pb/> 


text:
Ben ga sóalen le naca tsahuiʼ yuguʼ bixúz quiuʼ<br/>ca tu lariʼ taʼxóëʼ cúdzuʼgaquiëʼ.<pb/>Ben ga ilúl-la bönachi quiuʼ lu yöl-laʼ rudzeja quéguequi. <pb/> 


text:
Uláz queëʼ David, huen dxin quiuʼ, rinábidaʼ Liʼ<br/>cabí ucáʼanuʼ bönniʼ naʼ gurö́ cazuʼ Liʼ. <pb/> 


text:
Xanruʼ Dios benëʼ tsutsu xtídzëʼë bi gunëʼ queëʼ David,<br/>le naca idútë li, ateʼ Lëʼ bitiʼ unítiëʼ xtídzëʼë naʼ, gunnë́ʼ:<pb/>“Uzóaʼ tuëʼ zxíʼini xiʼsúʼ xilatjuʼ ga inná bë́ʼëbiʼ.<pb/> 


text:
Channö ilunbiʼ zxíʼini xiʼsúʼ ca rnna didzaʼ dzaga quiaʼ,<br/>en le nunaʼ ba nalí para uzéajniʼidaʼ légacabiʼ,<br/>ilaʼnná bë́ʼëbiʼ ga röʼu rinná bëʼu yúguʼtë dza siʼ zaca.”<pb/> 


text:
Gunaʼ ga gátadaʼ le ilágugaca bönachi ni,<br/>en gunaʼ ga uluʼhuö́laj ilaʼdzéʼe yöta xtila<br/>nupa taʼyadzaj taʼyudxi lu yödzö ni.<pb/> 


text:
Gunaʼ ga sóalen yöl-laʼ rusölá yuguʼ bixúz quiaʼ<br/>ca tu lariʼ ilaʼxóa cúdzuʼgaquiëʼ,<br/>ateʼ ilúl-la bönachi quiaʼ lu yöl-laʼ rudzeja quéguequi.<pb/> 


text:
Gunaʼ ni ga iláʼ lahui yöl-laʼ unná bëʼ queëʼ David.<pb/>Gunaʼ ga sóaticaʼsö nu inná bëʼ xilatjëʼ bönniʼ naʼ nabö́ cazaʼ.<pb/> 


text:
Gunaʼ ga sóalen nupa bitiʼ taʼléʼe lëʼ dxiʼa yöl-laʼ rutuíʼi<br/>ca tu lariʼ ilácuguequi, pero tsëpi yösa beníʼ le dxía icjëʼ.”<pb/>


text:
Buliʼyútsöcaʼ: ¡Bicaʼ dxiʼa tsahuiʼ naca<br/>cateʼ nupa nácagaca böchiʼ luzëʼe<br/>taʼböza lu yöl-laʼ tuz quéguequi!<pb/> 


text:
Naca ca le za taʼgúʼu ícjaguequi bönachi,<br/>le ridzún lu guitsaʼ láhuiguequi,<br/>en bidzún lu guitsaʼ lúzxuëʼ Aarón,<br/>le bidzún ga ridxintë lu yeni zxëʼ.<pb/> 


text:
Naca ca buzén le ridinni lu guíʼa Hermón,<br/>en ca le riböʼa lu guíʼa Sión,<br/>tuʼ gunná bëʼë Xanruʼ gaca dxiʼa queëruʼ lu guíʼa naʼ,<br/>en gataʼ yöl-laʼ naʼbán idú queëruʼ.<pb/>


text:
¡Buliʼyútsöcaʼ!<pb/>¡Guliʼcuʼë Xanruʼ Dios yöl-laʼ ba, yúguʼtëliʼ runliʼ xichinëʼ Xanruʼ,<br/>yúguʼtëliʼ naʼ zóaliʼ yuʼu lidxëʼ Xanruʼ chiʼi dzö́ʼölö!<pb/> 


text:
Xanruʼ Dios, zoa cazëʼ yödzö Sión, gunëʼ ga gaca dxiʼa queë́liʼ.<pb/>Naca cazëʼ Nu ben yehuaʼ yubá, en yödzölió ni.<pb/>


text:
¡Guliʼcuʼë yöl-laʼ ba Xanruʼ Dios!<pb/>¡Guliʼcúʼu yöl-laʼ ba La laʼayi queëʼ Xanruʼ Dios!<pb/>¡Guliʼcuʼë yöl-laʼ ba, libíʼiliʼ runliʼ xichinëʼ Xanruʼ,<pb/> 


text:
¡Guliʼcuʼë yöl-laʼ ba Xanruʼ Dios tuʼ náquiëʼ dxiʼa!<pb/>¡Guliʼgul-la yöl-laʼ ba que La laʼayi queëʼ, tuʼ naca lachi! <pb/> 


text:
Nabö́ cazëʼ Xanruʼ zxíʼini xiʼsóëʼ Jacob para ilaca quez queëʼ.<pb/>Gurö́ëʼ bönachi Israel para ilequi queëʼ.<pb/> 


text:
Run cazëʼ Xanruʼ ca riyaza ladxiʼ cazëʼ yehuaʼ yubá niʼ,<br/>en luyú ni, en lu nísadoʼ, en zxan lu yu.<pb/> 


text:
Runëʼ ga röʼ böaj gátiʼtës luyú ni,<br/>en runëʼ ga rëpi yösa cateʼ ralaj guiö́j.<pb/>Rubéajëʼ böʼ recja ga rapa chiʼë le nequi queëʼ.<pb/> 


text:
Bë́tiëʼ yuguʼ biʼi bönniʼ zíʼalö quégaca bönachi Egipto,<br/>zxíʼinigaca bönachi, en böaʼ huë́ʼënidoʼ quégacabaʼ böaʼ guixiʼ.<pb/> 


text:
Benëʼ yuguʼ yöl-laʼ huáca zxön le gulaca bëʼ luyú Egipto,<br/>yuguʼ lë naʼ gulaca queëʼ Faraón, en quégaca huen xichinëʼ.<pb/> 


text:
Bë́tiëʼ Sehón, bönniʼ gunná béʼenëʼ bönachi Amorreo,<br/>en Og, bönniʼ gunná béʼenëʼ bönachi Basán,<br/>en bönniʼ gulaʼnná béʼenëʼ bönachi yödzö nacuáʼ luyú Canaán.<pb/> 


text:
Budóʼ quégaca bönachi yuguʼ yödzö izáʼa néquiniguequi<br/>plata, en oro, yuguʼ le núngaca lu niʼa lu náʼagaca bönachi.<pb/> 


text:
Zóagaca ruíʼiguequi, pero bitiʼ bi didzaʼ tuíʼi.<pb/>Zóagaca guiö́j lóguequi, pero bitiʼ bi taʼléʼe.<pb/> 


text:
Nupa tun léguequi ilaca ca nácagaca budóʼ naʼ,<br/>en caní ilaca yúguʼtë nupa tuʼzxöni ladxiʼ léguequi. <pb/> 


text:
Libíʼiliʼ, bönachi Israel, guliʼguíëʼ Xanruʼ náquiëʼ dxiʼa.<pb/>Libíʼiliʼ, zxíʼini xiʼsóëʼ Aarón, guliʼguíëʼ Xanruʼ náquiëʼ dxiʼa.<pb/> 


text:
Libíʼiliʼ, zxíʼini xiʼsóëʼ Leví, guliʼguíëʼ Xanruʼ náquiëʼ dxiʼa.<pb/>Libíʼiliʼ, núlöliʼ rádxiliʼ-nëʼ Xanruʼ, guliʼguíëʼ Xanruʼ náquiëʼ dxiʼa.<pb/> 


text:
Núlöliʼ zóaliʼ yödzö Sión ral-laʼ guië́liʼ-nëʼ Xanruʼ náquiëʼ dxiʼa,<br/>tuʼ zoa cazëʼ Xanruʼ Dios yödzö Jesusalén. <pb/>¡Guliʼcuʼë yöl-laʼ ba Xanruʼ!<pb/>


text:
¡Xclenëʼ Xanruʼ, nayë́pisëtërëʼ ca yuguʼ xángaca bönachi!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Xclenëʼ Dios, tuzëʼ Lëʼ runëʼ yuguʼ yöl-laʼ huáca zxön!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Xclenëʼ Dios, len yöl-laʼ rácadaʼ queëʼ benëʼ lúzxiba!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Benëʼ Dios beoʼ, en yuguʼ bölaj para uluʼzeníʼ chiʼi dzö́ʼölö!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Xclenëʼ Dios, bë́tiëʼ yuguʼ biʼi bönniʼ lo quégaca bönachi Egipto!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Len yöl-laʼ huáca zxön queëʼ, en lu yöl-laʼ nadxíʼi queëʼ benëʼ caní!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Benëʼ ga gulaʼdödi bönachi Israel gatsaj láhuiʼlö nísadoʼ naʼ!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Lu nísadoʼ naʼ busunítiëʼ Faraón, en bönniʼ queëʼ röjáquiëʼ gudil-la!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Xclenëʼ Dios, guchë́ʼë bönachi queëʼ laʼ guixiʼ ga niʼ naca yu bidxi!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Xclenëʼ Dios, bë́tiëʼ bönniʼ gulaʼnná bëʼë, guláquiëʼ nal-la!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Bë́tiëʼ bönniʼ gulaʼnná bëʼë, dëdaʼ lu náʼagaquiëʼ yöl-laʼ unná bëʼ!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Bë́tiëʼ Sehón, bönniʼ gunná béʼenëʼ bönachi Amorreo!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Budödëʼ le lu náʼagaca bönachi Israel, bönachi tun xichinëʼ!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
¡Busölë́ʼ rëʼu lu náʼagaca nupa gulaʼdíl-lalen rëʼu!<pb/>Zóaticaʼsö yöl-laʼ dxiʼi ladxiʼ queëʼ.<pb/> 


text:
Raʼ yegu nacuáʼ lu yu Babilonia gurö́ʼötuʼ,<br/>en gurödxi yéchiʼtuʼ, cateʼ yöjnetuʼ yödzö Sión.<pb/> 


text:
Caní bentuʼ tuʼ gulaʼnabi yudxi nupa gulachë́ʼ netuʼ nadzuntuʼ niʼ gúl-latuʼ.<pb/>Nupa buluʼsacaʼ ziʼ netuʼ gulaʼnaba queë́tuʼ yöl-laʼ ruzxidxi, gulaʼnná:<pb/>“Guliʼgul-la queë́tuʼ tu le rul-la que yödzö Sión.”<pb/> 


text:
Channö gal-la ládxaʼa yödzö Jerusalén,<br/>rinábidaʼ-nëʼ Dios ugǘëʼ yöl-laʼ raca que naʼa ibëla.<pb/> 


text:
Rinábidaʼ-nëʼ gunëʼ ga taʼ lúdxaʼa chichjaʼ<br/>channö cabí tsöjnedaʼ ladzaʼ,<br/>en channö cabí huíʼ zxönraʼ yödzö Jerusalén ca iaʼtú le ruzíʼidaʼ xibé. <pb/> 


text:
Yöjné le gulunëʼ zxíʼini xiʼsóëʼ Edom, Xan,<br/>le gulunëʼ dza busiúdxuʼ yödzö Jerusalén,<br/>ca naʼ gulaʼnnë́ʼ: “Guliʼquínnaj dëra.<pb/>Guliʼquinnaj dëra ga idxintë xilibi zöʼö yödzö naʼ.” <pb/> 


text:
Libíʼiliʼ, bönachi Babilonia, libíʼiliʼ rusunítiliʼ,<br/>bicaʼ ba nu ubíʼi queë́liʼ ca naʼ benliʼ queë́tuʼ.<pb/> 


text:
Idú ládxaʼa guíaʼ Liʼ, “Xclenuʼ” Xan.<pb/>Gul-laʼ yöl-laʼ ba quiuʼ lógaca le tun zxön bönachi yuguʼ yödzö izáʼa.<pb/> 


text:
Uzóa zxibaʼ sacaʼ yudoʼ láʼayi quiuʼ, en guíaʼ Liʼ, “Xclenuʼ”<br/>niʼa que Loʼ, tuʼ nacuʼ dxiʼi ladxiʼ, en runuʼ ca rnna didzaʼ bëʼu,<br/>tuʼ benuʼ ca naca lu xtídzuʼu, en lu le naca ca nazíʼi lo.<pb/> 


text:
Sal-laʼ nayë́pisëtërëʼ Xanruʼ Dios<br/>ruíʼi ládxëʼë nupa nácagaca cáʼasö,<br/>pero ziʼtuʼ zíʼtuʼsö ruyúëʼ nupa tun ba zxön cuínguequi. <pb/> 


text:
Sal-laʼ ridáʼ ga zoa bönadxi quiaʼ, Liʼ utipa cazuʼ ládxaʼa.<pb/>Tíl-lalen cazuʼ nupa taʼdíl-lalen nedaʼ,<br/>ateʼ len yöl-laʼ huáca quiuʼ usölóʼ nedaʼ. <pb/> 


text:
Xanruʼ gun cazëʼ quiaʼ ca chinuzóa cazëʼ gunëʼ. <pb/>Zóaticaʼsö yöl-laʼ dxiʼi ladxiʼ quiuʼ, Xan.<pb/>Bitiʼ usán noʼo le nun cazuʼ len naʼ cuinuʼ.<pb/>


text:
¿Naruʼ huáca tsejaʼ ga bitiʼ idxín Böʼ quiuʼ?<pb/>¿Naruʼ huáca izxúnnajaʼ ga bitiʼ zoa cazuʼ Liʼ?<pb/> 


text:
Laʼtuʼ huabenaʼ lúzxiba, niʼ soa cazuʼ Liʼ,<br/>en laʼtuʼ huötjaʼ lataj chul-la, niʼ zoa cazuʼ caʼ.<pb/> 


text:
Laʼtuʼ inníaʼ: “Ucachiʼ nedaʼ le naca chul-la”,<br/>en laʼtuʼ huöáca chul-la beníʼ zóalen nedaʼ,<pb/> 


text:
bitiʼ gaca chul-la loʼ Liʼ lë naʼ naca chul-la quiaʼ,<br/>pero chiʼi dzö́ʼölö gaca quiuʼ ca lahuiʼ dza.<pb/>Tuz ca nácagaca loʼ Liʼ le naca chul-la, en le naca lahuiʼ dza.<pb/> 


text:
Guíaʼ Liʼ: “Xclenuʼ” tuʼ run ga rubánidaʼ ca nun cazuʼ nedaʼ,<br/>ateʼ rádxidaʼ Liʼ tuʼ tun le nunuʼ ga rubánidaʼ,<br/>ateʼ böʼ naca cazaʼ nözi caz naca caní.<pb/> 


text:
Biléʼe quézinuʼ nedaʼ cateʼ niʼ siʼ galjaʼ,<br/>tuʼ chinuzúajgaca lu guichi quiuʼ<br/>yuguʼ dza ral-laʼ soaʼ ibanaʼ,<br/>sal-laʼ bitiʼ ridxini nitú dza naʼ.<pb/> 


text:
Laʼtuʼ huáca nu ulaba léguequi,<br/>ilácagaca ziántërö ca nácagaca guiö́j yuzxi.<pb/>Cateʼ rubanaʼ, niʼ zóalenaʼ Liʼ.<pb/> 


text:
Raca ládxaʼa usunítiuʼ nupa tuáʼ döʼ, Dios. <pb/>Que lë ni naʼ, guliʼcuíta ga zoaʼ, núlöliʼ rútiliʼ bönachi. <pb/> 


text:
¿Naruʼ cabí riledaʼ nupa taʼlé Liʼ, Xan?<pb/>¿Naruʼ cabí ruzóaʼ tsöláʼalö nupa taʼdáʼbagaʼ Liʼ?<pb/> 


text:
Buyú nedaʼ, Dios, en gúquibeʼe le zoa icja ládxiʼdaʼahuaʼ.<pb/>Guzxíʼ bëʼ nedaʼ, en gúquibeʼe le rizáʼ ládxaʼa.<pb/> 


text:
Busölá nedaʼ, Xan, lu náʼagaca nupa tuáʼ döʼ.<pb/>Ben chiʼi nedaʼ para cabí bi ilunëʼ bönniʼ ziʼ quiaʼ.<pb/> 


text:
Taʼzáʼ ládxëʼë le nácagaca xihuiʼ ilunëʼ,<br/>en tunëʼ ga ilaʼdíl-lalen bönachi luzë́ʼeguequi.<pb/> 


text:
Didzaʼ tuʼë tun ga nácagaca lúdxiʼgaquiëʼ ca yuguʼ bëla síniaʼ.<pb/>Yuʼu ruáʼagaquiëʼ le nachë́ʼ yöl-laʼ guti ca le dxía lu láyiʼbaʼ bëla naʼ.<pb/> 


text:
Ben chiʼi nedaʼ, Xan, para cabí bi ilunëʼ bönniʼ tuʼë döʼ quiaʼ.<pb/>Ben chiʼi nedaʼ para cabí bi ilunëʼ bönniʼ zidzaj quiaʼ,<br/>bönniʼ naʼ të́ʼënëʼ ilunëʼ ga ichixi iníguidaʼ.<pb/> 


text:
Nupa tun ba zxön cuínguequi nucáchiʼgaca le sön nedaʼ,<br/>encaʼ du yalaj iröli nedaʼ.<pb/>Nucáchiʼgaca du yalaj ga ral-laʼ tödaʼ.<pb/>Nucö́zagaca le ilaʼzö́n nedaʼ. <pb/> 


text:
Xanaʼ Dios, naca cazuʼ Nu rusölá nedaʼ len yöl-laʼ huáca quiuʼ.<pb/>Ben chiʼi cazuʼ icjaʼ cateʼ niʼ zoaʼ lu gudil-la.<pb/> 


text:
Bitiʼ guʼu lataj, Xan, gaca quiaʼ le rë́ʼënëʼ gunëʼ bönniʼ ruʼë döʼ.<pb/>Bitiʼ guʼu lëʼ lataj idéliʼnëʼ le rizáʼ ládxëʼë, para cabí tsë́pisëʼ.<pb/> 


text:
Ben ga ilaʼbixaj boʼ yalaj lahui ícjagaquiëʼ.<pb/>Bëʼ lataj tsöjtsázagaquiëʼ tu lu guíʼ zxön,<br/>en yuguʼ lu yeru zila ga bitiʼ ilaʼzéquiʼnëʼ uluʼrúajëʼ.<pb/> 


text:
Bitiʼ guʼu lataj soëʼ bönniʼ rizíʼ yëʼë luyú ni.<pb/>Ben ga udxín queëʼ bönniʼ zidzaj döʼ ruʼë.” <pb/> 


text:
Nözdaʼ gunëʼ Xanruʼ ga uluʼrúaj tsahuiʼ nupa taʼguíʼi taʼzacaʼ,<br/>en uchiʼa usörö́ëʼ quégaca bönachi yechiʼ. <pb/> 


text:
Le nácatë ilë́ Liʼ: “Xclenuʼ” nupa nácagaca tsahuiʼ tuʼ tuʼlidza Loʼ.<pb/>Ilaʼcuáʼ ga zoa cazuʼ Liʼ nupa nácagaca dxiʼa.<pb/>


text:
Buyú le rulidzaʼ Liʼ ca dzön yalaj le ridxín loʼ,<br/>en cateʼ richisa naʼa, buzíʼ le ca tu böaʼdoʼ uzéguiʼa-baʼ loʼ.<pb/> 


text:
Bitiʼ guʼu lataj gaca ládxaʼa le cabí nácatë,<br/>para cabí gunaʼ le naca xihuiʼ<br/>len yuguʼ bönniʼ tutiëʼ bönachi.<pb/>Bitiʼ guʼu lataj gunaʼ léguequi tsözxö́n.<pb/> 


text:
Bëʼ lataj guʼë nedaʼ bönniʼ tsahuiʼ lu yöl-laʼ nadxíʼi queëʼ<br/>para uzéajniʼinëʼ nedaʼ.<pb/>Le gunëʼ gaca quiaʼ ca le za cuʼë icjaʼ.<pb/>Bitiʼ guʼu lataj táʼbagaʼ icjaʼ le ilún nupa tuáʼ döʼ.<pb/>Rinábidaʼ Liʼ uzaguʼ xinö́zguequi.<pb/> 


text:
Ilaʼládzuʼgaquiëʼ bönniʼ lo quéguequi lëʼe guíʼa guiö́j,<br/>ateʼ iléquibeʼe gulaca dxiʼa didzaʼ bëʼa.<pb/> 


text:
Ca raca cateʼ nu rugáʼana-baʼ bëdxi, en ruláʼa yu,<br/>caʼ gaca que dxita yúʼugaquiëʼ,<br/>le gulásilasi raʼ ba que xilátjagaca nupa nátigaca.<pb/> 


text:
Richisa lahuaʼ ruyúaʼ ga zuʼ Liʼ, Xantuʼ Dios.<pb/>Rucachiʼ cuinaʼ ga naʼ zuʼ. Bitiʼ usán noʼo nedaʼ.<pb/> 


text:
Ben ga bitiʼ tsöjbixaʼ lu le sön nedaʼ, lë naʼ nucáchiʼgaca,<br/>en ga bitiʼ tsöjtsazaʼ lu du yalaj nucö́zagaca nupa tuáʼ döʼ.<pb/> 


text:
Bëʼ lataj ilaʼyaza laʼ cuíngacasö lu du yalaj buluʼcachiʼ nupa tuáʼ döʼ,<br/>pero benna lataj tö́disaʼ nedaʼ ga naʼ nagachiʼ du yalaj naʼ.<pb/>


text:
Cateʼ budú ládxaʼa,<br/>gunözi quézinuʼ Liʼ le guca quiaʼ.<pb/>Laʼ nöza ga ridáʼ nedaʼ<br/>buluʼcachiʼ le sön nedaʼ.<pb/> 


text:
Buyú cuitaʼ ibëla<br/>tuʼ cuntu nu zoa nu ruíʼi ladxiʼ nedaʼ.<pb/>Bitiʼ bi zoa le gácalen nedaʼ.<pb/>Cuntu nu run chiʼi böʼ naca cazaʼ.<pb/> 


text:
Gurö́dxiʼa loʼ Liʼ, Xan, gunníaʼ:<pb/>Run chiʼi cazuʼ nedaʼ Liʼ,<br/>en naca cazuʼ Nu rácalen nedaʼ ladaj nupa nabángaca.<pb/> 


text:
Ruzë́ naguʼ le rulidzaʼ Liʼ,<br/>tuʼ nagáʼanaʼ cáʼasö.<pb/>Busölá nedaʼ lu náʼagaca nupa taʼzóa reguʼ nedaʼ,<br/>tuʼ nácatërögaca nál-la ca nedaʼ.<pb/> 


text:
Guléaj böʼ naca cazaʼ lu yuʼu lidxi guíë,<br/>para gaca guíaʼ Liʼ: “Xclenuʼ” tuʼ rulidzaʼ Loʼ.<pb/>Nupa nácagaca tsahuiʼ uluʼdubi idú gásibiʼilö ga zoaʼ,<br/>tuʼ gunnuʼ sizxöni quiaʼ le riquindaʼ.<pb/>


text:
Ruzë́ naguʼ le rulidzaʼ Liʼ, Xan.<pb/>Ruzë́ naguʼ le rinabi yúdxidaʼ Liʼ.<pb/>Tuʼ runuʼ ca rnna didzaʼ bëʼu, en nacuʼ tsahuiʼ gunníuʼ<pb/> 


text:
bitiʼ ichëʼu nedaʼ loʼ ga uchiʼa usörö́uʼ quiaʼ, huen dxin quiuʼ.<pb/>Cuntu nu zoa naca tsahuiʼ loʼ Liʼ.<pb/> 


text:
Nu bitiʼ riléʼe nedaʼ dxiʼa zoa reguʼ böʼ naca cazaʼ.<pb/>Nuzötjëʼ yöl-laʼ naʼbán quiaʼ lu yu.<pb/>Benëʼ ga zoaʼ lataj naca chul-la ca raca quégaca nupa gulati dza niʼte.<pb/> 


text:
Röjnedaʼ dza chigulaʼdödi.<pb/>Rizáʼ ládxaʼa ca nácagaca le benuʼ Liʼ.<pb/>Ribequi icjaʼ ca nácagaca le nun noʼo.<pb/> 


text:
Richisa naʼa zacaʼ ga zuʼ Liʼ.<pb/>Rizë́ ládxaʼa Liʼ ca tu luyú bidxi rizë́ ladxiʼ nisa guiö́j.<pb/> 


text:
Bubíʼitë didzaʼ, Xan, tuʼ rudú ládxaʼa.<pb/>Bitiʼ ucachiʼ loʼ lahuaʼ nedaʼ,<br/>para cabí gacaʼ ca tu bönniʼ ruʼë lataj chul-la ga nacuáʼ nupa nátigaca.<pb/> 


text:
Ben ga yöndaʼ yuguʼ zila ca naca yöl-laʼ dxiʼi ladxiʼ quiuʼ,<br/>tuʼ ruzxöni ládxaʼa Liʼ.<pb/>Busëdi nedaʼ ca ral-laʼ gunaʼ,<br/>tuʼ ruchisaʼ loʼ Liʼ böʼ naca cazaʼ.<pb/> 


text:
Busölá nedaʼ, Xan, lu náʼagaca nupa bitiʼ taʼléʼe nedaʼ dxiʼa.<pb/>Nacuʼ Nu ruzóa nedaʼ tsutsu.<pb/> 


text:
Busedi nedaʼ para gunaʼ ca rë́ʼënuʼ Liʼ,<br/>tuʼ naca cazuʼ Liʼ Dios quiaʼ.<pb/>Bëʼ lataj ichë́ʼ Böʼ Láʼayi quiuʼ nedaʼ lu nöza tsahuiʼ.<pb/> 


text:
Butipa ládxaʼa, Xan, para gaca yöl-laʼ ba que Loʼ.<pb/>Tuʼ nacuʼ tsahuiʼ busölá nedaʼ lu le raca quiaʼ.<pb/> 


text:
Lu yöl-laʼ dxiʼi ladxiʼ quiuʼ guchugu quégaca nupa bitiʼ taʼléʼe nedaʼ dxiʼa.<pb/>Busuniti yúguʼtë nupa tuʼsacaʼ ziʼ böʼ naca cazaʼ,<br/>tuʼ nacaʼ huen dxin quiuʼ.<pb/>


text:
¡Yöl-laʼ ba Lëʼ, Xanruʼ Dios!<pb/>¡Náquiëʼ ca tu guiö́j ga zoaʼ tsutsu!<pb/>Rutipëʼ naʼa para gaca tsejaʼ gudil-la,<br/>en rutipëʼ caʼ xibö́n naʼa para gaca tíl-lalenaʼ bönniʼ nácagaquiëʼ nál-la.<pb/> 


text:
Naca cazëʼ Xanruʼ yöl-laʼ dxiʼi ladxiʼ quiaʼ,<br/>encaʼ ca tu ga zoaʼ tsutsu lu gudil-la.<pb/>Rusölë́ʼ nedaʼ, en náquiëʼ ca tu ga zoaʼ tsaz.<pb/>Náquiëʼ ca tu le run chiʼi nedaʼ lu gudil-la, ateʼ rucachiʼ cuinaʼ ga naʼ zoëʼ.<pb/>Runëʼ ga tun nupa rinná béʼedaʼ ca rnna didzaʼ ruʼa. <pb/> 


text:
¿Bízxatë caz náquiëʼ bönniʼ tuʼ runuʼ lëʼ ba láʼana, Xan?<pb/>¿Bízxatë caz náquiëʼ bönniʼ tuʼ ruíʼi ladxiʼ cazuʼ lëʼ?<pb/> 


text:
Naca cazëʼ bönniʼ naʼ ca tu böʼdoʼ recja,<br/>ateʼ yuguʼ dza zoëʼ nabanëʼ nácagacasö ca tu zxul-la le rigúʼu tu böaj ridö́disö.<pb/> 


text:
Ben ga tsëpi yösa quiuʼ, en bë́silasi léguequi.<pb/>Busë́ yuguʼ yaga lahui tuchiʼ, en ben ga ilaʼbö́ʼ baguíʼisö.<pb/> 


text:
Bulí noʼo ga naʼ zuʼ xitsáʼalö.<pb/>Busölá nedaʼ, en guléaj nedaʼ lu náʼagaca bönachi ziʼtuʼ,<br/>le gaca ca rubéajuʼ nedaʼ lu nisa zila. <pb/> 


text:
¡Gul-laʼ quiuʼ Liʼ, Dios, tu le cubi!<pb/>¡Gul-laʼ quiuʼ yöl-laʼ ba, en quínniaʼ bihuël-la nuáʼ chi du que! <pb/> 


text:
Rusölá cazuʼ bönniʼ taʼnná bëʼë.<pb/>Busölóʼ David, huen dxin quiuʼ, lu guíë tuchiʼ queëʼ bönniʼ ruʼë döʼ.<pb/> 


text:
Gúcalen nedaʼ, en busölá nedaʼ lu náʼagaca bönachi ziʼtuʼ. <pb/>Taʼzíʼ yëʼ bönachi naʼ,<br/>ateʼ le cabí nácatë naca yöl-laʼ unná bëʼ quéguequi. <pb/> 


text:
Ben ga ilácabiʼ biʼi bönniʼ queë́tuʼ ni yuʼugacabiʼ iz cuidiʼ<br/>ca yuguʼ yaga nazxö́ngaca,<br/>en ben ga ilácabiʼ biʼi nigula queë́tuʼ<br/>ca nácagaca yaʼzxén que tu yuʼu nazacaʼ.<pb/> 


text:
Ben ga ilígaca yuʼu queë́tuʼ zxoaʼ za utúbituʼ,<br/>en ben ga iláljabaʼ gayuáʼ gayuáʼabaʼ chíbodoʼ,<br/>en böʼcuʼ zxílaʼdoʼ ga nucuáʼatuʼ-baʼ.<pb/> 


text:
Ben ga uluʼcuáʼabaʼ böaʼ huë́ʼënidoʼ quégaca böaʼ guixiʼ queë́tuʼ,<br/>en ga bitiʼ bi gaca quégacabaʼ bëdxi zxön, en bë́dxidoʼ caʼ.<pb/>Bitiʼ guʼu lataj soa nu cödxi yechiʼ laʼ nöza que ládzatuʼ. <pb/> 


text:
¡Bicaʼ bágaca bönachi raca caní quéguequi!<pb/>¡Bicaʼ bágaca bönachi naʼ Xanruʼ Dios náquiëʼ Dios quéguequi!<pb/>


text:
¡Nayë́pisëtërëʼ Xanruʼ Dios, ateʼ cúʼuruʼ-nëʼ yöl-laʼ ba!<pb/>¡Bitiʼ caʼ gaca gúnbëʼëruʼ ca naca yöl-laʼ zxön queëʼ! <pb/> 


text:
Yúguʼtë bönachi ilaʼgúʼu yöl-laʼ ba le nun cazuʼ Liʼ,<br/>para uluʼsiyö́n zxíʼinigaca,<br/>en uluʼluíʼi lahui le nácagaca zxön benuʼ.<pb/> 


text:
Saʼ ládxaʼa ca naca yöl-laʼ zxön que yöl-laʼ unná bëʼ quiuʼ,<br/>en ca nácagaca yöl-laʼ huáca zxön runuʼ.<pb/> 


text:
Iluíʼi didzaʼ yúguʼtë bönachi ca naca yöl-laʼ zxön<br/>quégaca yöl-laʼ huáca runuʼ.<pb/>Usiyöndaʼ bönachi ca naca yöl-laʼ zxön quiuʼ.<pb/> 


text:
Idú ládxiʼgaca iluíʼi didzaʼ cateʼ tsöjnégaca yöl-laʼ dxiʼi ladxiʼ zxön quiuʼ.<pb/>Lu yöl-laʼ rudzeja quéguequi ilaʼbö́dxiʼa tuʼ nacuʼ tsahuiʼ. <pb/> 


text:
Xanruʼ Dios ruzáʼ ládxëʼë queë́ruʼ, en ruhuéchiʼ ládxëʼë rëʼu.<pb/>Bitiʼ iléticaʼsëʼ, ateʼ zxö́ntërö naca yöl-laʼ dxiʼi ladxiʼ queëʼ.<pb/> 


text:
Runëʼ Xanruʼ Dios le naca dxiʼa quégaca yúguʼtë bönachi,<br/>en ruhuéchiʼ ládxëʼë yúguʼtë le nunëʼ. <pb/> 


text:
Iluíʼi didzaʼ ca naca yöl-laʼ zxön que le rinná bëʼu,<br/>en uluʼluíʼi lahui yöl-laʼ zxön quiuʼ,<pb/> 


text:
para uluʼsiyö́n bönachi ca nácagaca le zxön runuʼ,<br/>en ca naca yöl-laʼ zxön que le rinná bëʼu le nayë́pisëtërö. <pb/> 


text:
¡Zóaticaʼsö le rinná bëʼu,<br/>ateʼ idíaʼticaʼsö yöl-laʼ unná bëʼ quiuʼ!<pb/>¡Lu le naca idú ladxiʼ queëʼ runëʼ Dios ca rnnágaca yúguʼtë didzaʼ ruʼë,<br/>en lu yöl-laʼ dxiʼi ladxiʼ queëʼ runëʼ yúguʼtë le runëʼ!<pb/> 


text:
Zoëʼ Xanruʼ galaʼ ga nacuáʼ yúguʼtë nupa tuʼlidza Lëʼ,<br/>nupa naʼ tuʼlidza Lëʼ idú ládxiʼguequi.<pb/> 


text:
Gunnëʼ le taʼzë́ ládxiʼgaca quégaca nupa tadxi Lëʼ.<pb/>Riyönnëʼ cateʼ tuʼlidza Lëʼ, en rusölë́ʼ léguequi.<pb/> 


text:
¡Cuʼa-nëʼ Xanaʼ yöl-laʼ ba tsanni ni zoaʼ nabanaʼ!<pb/>¡Gul-laʼ yöl-laʼ ba queëʼ Dios quiaʼ tsanni ni zoa böʼ naca cazaʼ! <pb/> 


text:
Bitiʼ uzxöni ládxiʼliʼ bönniʼ taʼnná bëʼë,<br/>en calëga bönniʼ tati cazëʼ, bönniʼ bitiʼ caʼ gaca uluʼsölë́ʼ rëʼu.<pb/> 


text:
Rurúaj böʼ yuʼë nu bönniʼ, ateʼ ruhuöáquiëʼ yu.<pb/>Laʼ dza náʼasö riniti le rizáʼ ládxëʼë gunëʼ.<pb/> 


text:
Nunëʼ Xanruʼ Dios lúzxiba, en luyú ni,<br/>encaʼ nísadoʼ, en yúguʼtë le nacuáʼ yuguʼ lataj naʼ.<pb/>Rúnticaʼsëʼ Lëʼ ca rnna didzaʼ bëʼë,<pb/> 


text:
en ruchiʼa rusörö́ëʼ nupa zoa nu rusacaʼ ziʼ léguequi.<pb/>Rugagu cazëʼ nupa taʼdún.<pb/>Rusanëʼ Xanruʼ Dios nupa nadzúngaca.<pb/> 


text:
Rusaljëʼ Xanruʼ Dios guiö́j lógaca nupa nácagaca lo chul-la.<pb/>Ruchisëʼ Xanruʼ Dios nupa nadzö́ʼögaca.<pb/>Nadxíʼinëʼ Xanruʼ Dios nupa nácagaca tsahuiʼ.<pb/> 


text:
Rapa chiʼë Xanruʼ Dios yuguʼ bönniʼ ziʼtuʼ.<pb/>Rácalenëʼ-biʼ yuguʼ biʼi uzëbi, encaʼ yuguʼ nigula uzëbi,<br/>pero ruzaguëʼ xinö́zguequi nupa tuáʼ döʼ.<pb/> 


text:
Inná bë́ʼticaʼsëʼ Xanruʼ Dios. <pb/>Náquiëʼ Dios queë́liʼ, bönachi Sión.<pb/>¡Guliʼcuʼë yöl-laʼ ba Xanruʼ!<pb/>


text:
¡Guliʼcuʼë yöl-laʼ ba Xanruʼ!<pb/>¡Tsahuiʼ naca gúl-laruʼ yöl-laʼ ba queëʼ Dios queë́ruʼ!<pb/>¡Naca lachi, en le ral-laʼ gunruʼ, cúʼuruʼ-nëʼ yöl-laʼ ba! <pb/> 


text:
¡Guliʼgul-la queëʼ Xanruʼ Dios, guië́liʼ-nëʼ: “Xclenuʼ”!<pb/>¡Guliʼgul-la yöl-laʼ ba queëʼ Xanruʼ, quínniliʼ lë́ʼegaca bihuë́l-ladoʼ! <pb/> 


text:
Riguísiëʼ yuguʼ böaj lúzxiba,<br/>en risö́l-lëʼë nisa guiö́j luyú.<pb/>Runëʼ ga rilén yö yuguʼ lu guíʼadoʼ.<pb/> 


text:
Bitiʼ raza ládxëʼë yöl-laʼ nál-la queë́baʼ böaʼ,<br/>en bitiʼ ruziʼë xibé yöl-laʼ nál-la queëʼ bönniʼ.<pb/> 


text:
¡Guliʼcuʼë yöl-laʼ ba Xanruʼ, libíʼiliʼ zóaliʼ Jerusalén!<pb/>¡Guliʼcuʼë yöl-laʼ ba Dios queë́liʼ, libíʼiliʼ zóaliʼ Sión! <pb/> 


text:
Bucuʼë tsutsu le tuʼbagaʼ gapa nu riyaza yödzö queë́liʼ,<br/>en runëʼ ga raca dxiʼa quégaca zxíʼiniliʼ ga naʼ zóaliʼ.<pb/> 


text:
Runëʼ ga ribö́zaliʼ dxiʼa tsáhuiʼdoʼ,<br/>en runëʼ ga ruhuölaj ridzéʼeliʼ zxoaʼ xtila dxíʼatërö.<pb/> 


text:
Ruíʼilenëʼ zxíʼini xiʼsóëʼ Jacob didzaʼ,<br/>en riguíxjëʼ xibá queëʼ para ilún bönachi Israel ca rnna.<pb/> 


text:
Bitiʼ benëʼ caní niʼa quégaca bönachi iaʼtú yödzö izáʼa,<br/>ateʼ bitiʼ nö́zigaca ca nácagaca le gunná bëʼë. <pb/>¡Guliʼcuʼë yöl-laʼ ba Xanruʼ!<pb/>


text:
¡Guliʼcuʼë yöl-laʼ ba Xanruʼ!<pb/>¡Guliʼcuʼë yöl-laʼ ba, libíʼiliʼ zóaliʼ yehuaʼ yubá!<pb/>¡Guliʼcuʼë yöl-laʼ ba, libíʼiliʼ zóaliʼ xitsáʼalö!<pb/> 


text:
¡Guliʼcuʼë yöl-laʼ ba, libíʼiliʼ gubáz láʼayi queëʼ!<pb/>¡Guliʼcuʼë yöl-laʼ ba, libíʼiliʼ tscaliʼ dáʼaliʼ Lëʼ!<pb/> 


text:
¡Guliʼcuʼë yöl-laʼ ba, libíʼiliʼ gubidza, en beoʼ!<pb/>¡Guliʼcuʼë yöl-laʼ ba, libíʼiliʼ bölaj beníʼ!<pb/> 


text:
¡Guliʼcuʼë yöl-laʼ ba, libíʼiliʼ zóaliʼ zxan lúzxiba!<pb/>¡Guliʼcuʼë yöl-laʼ ba, libíʼiliʼ nisa, zxóaliʼ láhuilö lúzxiba!<pb/> 


text:
¡Guliʼcúʼu yöl-laʼ ba La laʼayi queëʼ Xanruʼ, yúguʼtëliʼ,<br/>tuʼ bë́ʼësëʼ didzaʼ, en canísö benëʼ libíʼiliʼ! <pb/> 


text:
¡Guliʼcuʼë yöl-laʼ ba Xanruʼ idútë yödzölió,<br/>en libíʼiliʼ böaʼ ridaliʼ lu nísadoʼ, en nísadoʼ caz,<pb/> 


text:
en libíʼiliʼ guíʼ, en guiö́j böguiʼ yöla sunna, böguiʼ, en böaj,<br/>encaʼ liʼ, böʼ budunuʼ, runuʼ ca rnna xtídzëʼë,<pb/> 


text:
en libíʼiliʼ yuguʼ guíʼa, en yúguʼtë guíʼadoʼ,<br/>en libíʼiliʼ yaga dxíagaca le taʼbía, en yuguʼ yaga dxiʼa,<pb/> 


text:
en libíʼiliʼ böaʼ guixiʼ, en böaʼ bëdxi,<br/>böaʼ táʼayöj lë́ʼëbaʼ lu yu, en böaʼ zoa xíligacabaʼ,<pb/> 


text:
encaʼ libíʼiliʼ rinná bë́ʼëliʼ yödzölió, en bönachi yuguʼ yödzö izáʼa,<br/>yuguʼ zxíʼinigaquiëʼ bönniʼ taʼnná bëʼë, en bönniʼ ruchiʼa rusöröliʼ yödzölió,<pb/> 


text:
¡Guliʼcúʼu yöl-laʼ ba La laʼayi queëʼ Xanruʼ<br/>tuʼ nayë́pisëtërö tuzëʼ Lëʼ!<pb/>¡Nayë́pisëtërö yöl-laʼ ba queëʼ ca luyú ni, en ca lúzxiba xitsáʼ! <pb/> 


text:
Nuchisëʼ tu le nuzóa tsutsu bönachi queëʼ,<br/>le naca yöl-laʼ ba taʼgúʼu Lëʼ nupa néquiguequi queëʼ,<br/>yuguʼ zxíʼini xiʼsóëʼ Israel, nupa naʼ nadxíʼinëʼ. <pb/>¡Guliʼcuʼë yöl-laʼ ba Xanruʼ!<pb/>


text:
¡Guliʼcuʼë yöl-laʼ ba Xanruʼ!<pb/>¡Guliʼgul-la queëʼ Xanruʼ Dios tu le cubi,<br/>en guliʼgul-la yöl-laʼ ba queëʼ ga nudúbigaca nupa néquiguequi quez queëʼ! <pb/> 


text:
Ral-laʼ uluʼzíʼ xibë́ʼ Xanruʼ Dios bönachi Israel,<br/>tuʼ náquiëʼ Nu ben léguequi.<pb/>Ral-laʼ uluʼdzéjalen Dios nupa nacuáʼ Sión,<br/>tuʼ náquiëʼ Nu rinná beʼe léguequi.<pb/> 


text:
Ral-laʼ ilaʼgúʼu yöl-laʼ ba La laʼayi queëʼ,<br/>en lu yöl-laʼ rudzeja uluʼyáʼa lahuëʼ.<pb/>Ral-laʼ ilúl-la yöl-laʼ ba queëʼ, ilaʼcapaʼ lëʼe guídi,<br/>en ilaʼquínni lë́ʼegaca bihuë́l-ladoʼ,<pb/> 


text:
tuʼ raza ládxëʼë Xanruʼ Dios bönachi queëʼ.<pb/>Uchisëʼ nupa taʼguíʼi taʼzacaʼ, en usölë́ʼ léguequi.<pb/> 


text:
Nupa néquiguequi quez queëʼ ral-laʼ uluʼdzeja ládxiʼgaca lu beníʼ queëʼ.<pb/>Lu yöl-laʼ rudzeja quéguequi ral-laʼ ilúl-la queëʼ cateʼ niʼ dë́gaca lu le rátiʼgaca.<pb/> 


text:
Yöl-laʼ ba queëʼ Xanruʼ Dios ral-laʼ sóaticaʼsö ruíʼiguequi,<br/>en tu guíë tuchiʼ natuchiʼ iropa laʼa lu náʼagaca,<pb/> 


text:
para ilúguëʼë breguiʼ guíë náʼagaquiëʼ bönniʼ taʼná béʼenëʼ bönachi yödzö izáʼa naʼ,<br/>en uluʼcuʼë breguiʼ guíë yen náʼagaquiëʼ bönniʼ lo quégaquiëʼ,<pb/> 


text:
para ilunëʼ quéguequi ca nachuguëʼ Dios gaca quéguequi.<pb/>Naca lë ni le run bal nupa néquiguequi quez queëʼ Dios. <pb/>¡Guliʼcuʼë yöl-laʼ ba Xanruʼ!<pb/>


text:
¡Guliʼcuʼë yöl-laʼ ba Xanruʼ!<pb/>¡Guliʼcuʼë yöl-laʼ ba Dios lu lataj láʼayi queëʼ!<pb/>¡Guliʼcuʼë yöl-laʼ ba ga dëdaʼ lataj queëʼ!<pb/> 


text:
¡Guliʼcuʼë yöl-laʼ ba ca nácagaca le zxön nunëʼ!<pb/>¡Guliʼcuʼë yöl-laʼ ba ca naca yöl-laʼ zxön queëʼ!<pb/> 


text:
¡Guliʼcuʼë yöl-laʼ ba, ucö́dxiliʼ lúzugacabaʼ chivo!<pb/>¡Guliʼcuʼë yöl-laʼ ba, quínniliʼ lë́ʼegaca bihuël-la caʼ!<pb/> 


text:
¡Guliʼcuʼë yöl-laʼ ba, cápaʼliʼ lëʼe guídi, en uyaʼaliʼ!<pb/>¡Guliʼcuʼë yöl-laʼ ba, quínniliʼ lë́ʼegaca bihuël-la, en ucö́dxiliʼ gui!<pb/> 


text:
¡Guliʼcuʼë yöl-laʼ ba, utíl-laliʼ guíë lëʼe luzë́ʼe!<pb/>¡Guliʼcuʼë yöl-laʼ ba, utíl-laliʼ guíë zxön lëʼe luzë́ʼe!<pb/> 


text:
Lë ni naca le buluʼe lahui Jesucristo, le bëʼë Lëʼ lataj Dios uluíʼinëʼ yuguʼ huen dxin queëʼ ca naca le run bayudxi ilácatë. Jesucristo gusö́l-lëʼë tuëʼ gubáz láʼayi queëʼ, nu naʼ buzéajniʼi nedaʼ, Juan, huen dxin queëʼ Cristo. Gubáz láʼayi naʼ buluíʼinëʼ nedaʼ ca naca lë ni. 


text:
Nedaʼ, Juan, ruzúajaʼ lu guichi ni le naca idútë li ca naca yúguʼtë le biléʼedaʼ, en runaʼ ba nalí que xtídzëʼë Dios, en que le benëʼ ba nalí Jesucristo. 


text:
<pb/>Bicaʼ ba nu ulaba didzaʼ ni, ateʼ bicaʼ bágaca nupa uluʼzë́ nágagaca nu naʼ ulaba xtídzëʼë Dios ni, en ilún ca rnna lë ni nazúaj lu guichi, tuʼ chizóa gaca. Juan ruzúajëʼ le uzéajniʼi gadxi cöʼ bönachi queëʼ Cristo 


text:
<pb/>Nedaʼ, Juan, ruzúajaʼ lu guichi didzaʼ ni le uzéajniʼi gadxi cöʼ bönachi queëʼ Cristo nacuáʼ luyú Asia. Dios, Bönniʼ zoa cazëʼ, en guzóaticaʼsëʼ, en ral-laʼ huödëʼ, rinábidaʼ-nëʼ uzáʼ ládxëʼë queë́liʼ, en gunëʼ ga cöʼö dxi icja ládxiʼdoʼoliʼ, ateʼ dzágagaca gadxi böʼ Lëʼ nacuáʼ lahuëʼ Lëʼ ga niʼ röʼë rinná bëʼë. 


text:
Dzáguiëʼ caʼ Jesucristo Lëʼ. Jesús ni runëʼ ca rnnëʼ, en runëʼ ba nalí queëʼ Dios. Zíʼalö Lëʼ bubanëʼ tsaz lu yöl-laʼ guti, en rinná béʼenëʼ bönniʼ taʼnná bëʼë yödzölió ni. Lëʼ nadxíʼinëʼ rëʼu, en gudibëʼ rëʼu, tuʼ bugǘëʼ dul-laʼ nabágaʼruʼ len xichönëʼ le bulaljëʼ lëʼe yaga cruz, cateʼ gútiëʼ uláz queë́ruʼ. 


text:
Jesucristo benëʼ ga rinná bë́ʼëruʼ, en ga nácaruʼ yuguʼ bixúz, para cúʼuruʼ-nëʼ Dios, Xuzëʼ Jesús, yöl-laʼ ba. ¡Yöl-laʼ ba Lëʼ, en gácaticaʼsö queëʼ yöl-laʼ unná bëʼ! ¡Caʼ gaca! 


text:
<pb/>¡Buliʼyútsöcaʼ! ¡Zëʼë Cristo lu böaj lúzxiba! ¡Ilaʼléʼe Lëʼ yúguʼtë bönachi, encaʼ nupa niʼ gulún Lëʼ huëʼ, en bë́tigaca Lëʼ! ¡Ilaʼbödxi yechiʼ yúguʼtë bönachi yödzölió ni cateʼ ilaʼléʼe Lëʼ! ¡Laʼtuʼ gácatë caní! ¡Caʼ gaca! 


text:
<pb/>Caní rnnëʼ Lëʼ: “Nedaʼ nacaʼ Bönniʼ zoëʼ zíʼalö, encaʼ Bönniʼ röjsétiëʼ ca naca le risí lo, en le ruúdxitë.” Caní rnnëʼ Xanruʼ, Bönniʼ napa cazëʼ yöl-laʼ huáca. ¡Zoa cazëʼ Lëʼ, en guzóaticaʼsëʼ, en siʼ ulë́ʼë! Riléʼenëʼ Juan yöl-laʼ zxön queëʼ Jesucristo 


text:
<pb/>Nedaʼ, Juan, nacaʼ böchiʼ luzáʼaliʼ, en tsözxö́n riguíʼi rizácaʼlenaʼ libíʼiliʼ, en tsözxö́n len libíʼiliʼ ruziʼa xibé le rinná bëʼë Dios, en nadéliʼdaʼ yöl-laʼ riböza zxön ladxiʼ naʼ runnëʼ Jesucristo queë́ruʼ. Nadzunaʼ tu luyú bidxi ni gatsaj láhuiʼlö nísadoʼ, nazíʼi le Patmos. Nadzunaʼ tuʼ benaʼ libán que xtídzëʼë Dios, en tuʼ benaʼ ba nalí queëʼ Jesucristo. 


text:
Lu dza láʼayi queëʼ Xanruʼ, guzóalenëʼ Dios Böʼ Láʼayi nedaʼ, ateʼ biyöndaʼ cúdzuʼlaʼ chiʼë tu bönniʼ rulidzëʼ zidzaj. Biyö́n chiʼë ca ribödxi lúzubaʼ böaʼ bëdxi. 


text:
Bönniʼ ni gudxëʼ nedaʼ: “Nedaʼ nacaʼ Bönniʼ zoëʼ zíʼalö, en Bönniʼ röjsétiëʼ ca naca le risí lo, en le ruúdxitë. Buzúaj lu guichi le riyönnuʼ, en riléʼenuʼ, ateʼ gusö́l-laʼ le quéguequi gadxi cöʼ bönachi quiaʼ nacuáʼ luyú Asia, nupa nacuáʼ:<pb/>Lu yödzö Éfeso,<br/>lu yödzö Esmirna,<br/>lu yödzö Pérgamo,<br/>lu yödzö Tiatira,<br/>lu yödzö Sardis,<br/>lu yödzö Filadelfia,<br/>lu yödzö Laodicea.” 


text:
<pb/>Buécjaʼ para iléʼedaʼ Bönniʼ naʼ rulidzëʼ nedaʼ. Cateʼ buécjaʼ, biléʼedaʼ gadxi le nuáʼgaca guíʼ le néquiguequini oro. 


text:
Ladaj gadxi le nuáʼgaca guíʼ naʼ biléʼedaʼ tu Bönniʼ rinë́ʼë ca tu bönniʼ. Nácuëʼ tu lariʼ tunna le ridxín xiniʼë, en luchuʼë nasíëʼ tu le néquini oro. 


text:
Chiguíchidoʼos naca guitsaʼ icjëʼ ca naca zxilaʼ o ca rináʼ böguiʼ, ateʼ rëpi yösa beníʼ guiö́j lahuëʼ ca guíʼ. 


text:
Rëpi yösa beníʼ niʼë ca guíë bronce dxílidoʼ, le nudzéʼedaʼ lu guíʼ ca boʼ yalaj. Zidzaj biyö́n chiʼë ca riyö́n tu yegu zxön. 


text:
Lu nëʼë ibëla zxóagacabaʼ gadxi bölaj beníʼ, ateʼ rirúaj didzaʼ ruʼë le naca ca tu guíë tuchiʼ natuchiʼ iropa laʼa. Rëpi yösa beníʼ lahuëʼ ca gubidza cateʼ rudzáʼa. 


text:
<pb/>Cateʼ biléʼedaʼ Lëʼ gudzöʼa xiniʼë ca tu bönniʼ nati. Níʼirö Lëʼ guxóa nëʼë nedaʼ len nëʼë ibëla, en gudxëʼ nedaʼ: “Bitiʼ gádxinuʼ. Nedaʼ nacaʼ Bönniʼ zoëʼ zíʼalö, en röjsétiëʼ. 


text:
Nacaʼ Nu nabán caz. Gútiaʼ, ateʼ naʼa zóatícaʼsaʼ nabanaʼ. Dë lu naʼa inná béʼedaʼ yöl-laʼ guti, en lataj ga nacuáʼ nupa nátigaca. 


text:
Lë ni naca le nagachiʼ ca naca quégacabaʼ gadxi bölaj beníʼ naʼ biléʼenuʼ zxóagacabaʼ lu naʼa ibëla, en ca naca gadxi le nuáʼgaca guíʼ le néquiguequini oro. Gadxi bölaj beníʼ naʼ saʼyéajgacabaʼ gadxi gubáz quégaca gadxi cöʼ bönachi quiaʼ, ateʼ gadxi le nuáʼgaca guíʼ naʼ saʼyéajgaca gadxi cöʼ bönachi quiaʼ naʼ.”<pb/>


text:
Gunnë́ʼ caʼ Bönniʼ naʼ: “Buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Éfeso. Caní uzúajuʼ lu guichi: Ruʼë didzaʼ Bönniʼ naʼ zxóagacabaʼ gadxi bölaj beníʼ lu nëʼë ibëla, en ridë́ʼ gatsaj láhuiʼlö gadxi le nuáʼgaca guíʼ naʼ néquiguequini oro. 


text:
Caní rnníaʼ: Nedaʼ nöz quézidaʼ yuguʼ le runliʼ, en ca rúndaʼaliʼ dxin. Nözdaʼ ribö́zaliʼ zxön ladxiʼ, en bitiʼ gaca guáʼ ilenliʼ nupa tuaʼ döʼ. Nözdaʼ chiguzxíʼ bë́ʼëliʼ nupa taʼnná nácagaca gubáz quiaʼ pero bitiʼ caʼ nácagaca, ateʼ naʼa nö́ziliʼ taʼzíʼ yëʼ. 


text:
Que lë ni naʼ, guliʼtsöjné ca naʼ benliʼ zíʼalö, lë naʼ busanliʼ, ateʼ naʼa, buliʼbíʼi ládxiʼliʼ, en guliʼgún ca naʼ benliʼ zíʼalö. Channö cabí ubíʼi ládxiʼliʼ, guídatiaʼ queë́liʼ, ateʼ ugúaʼ le nuáʼ guíʼ queë́liʼ xilataj. 


text:
Naʼa, zoa tu le rácalen libíʼiliʼ. Bitiʼ riléʼeliʼ dxiʼa le tunëʼ bönniʼ nicolaíta, nupa naʼ taʼyéaj ládxiʼgaca budóʼ guiö́j budóʼ yaga, en tun le ruáʼ döʼ, lë naʼ lëscaʼ bitiʼ riléʼedaʼ dxiʼa. 


text:
Nu riyöni ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ yuguʼ cöʼ bönachi quiaʼ nedaʼ, Cristo, didzaʼ, rnnëʼ: Nupa ilaʼdeliʼ lu le raca yödzölió, gunaʼ ga ilágugaca le ribía yaga daʼ gatsaj láhuiʼlö luyú lachi queëʼ Dios, le gun ga ilaʼcuáʼticaʼsö nabán.” Didzaʼ gusö́l-lëʼë yödzö Esmirna 


text:
<pb/>Gunnë́ʼ caʼ: “Lëscaʼ caní, buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Esmirna. Caní uzúajuʼ lu guichi: Ruʼë didzaʼ Bönniʼ naʼ zoëʼ zíʼalö, en náquiëʼ caʼ Nu röjsete, Bönniʼ naʼ gútiëʼ, en bubanëʼ tsaz. 


text:
Caní rnníaʼ: Nedaʼ nöz quézidaʼ le runliʼ, en ca riguíʼi rizácaʼliʼ. Nözdaʼ nácaliʼ yechiʼ, pero le nácatë riléʼeliʼ yöl-laʼ tsahuiʼ le naca idú. Nözdaʼ caʼ ca taʼnnë́ queë́liʼ nupa niʼ taʼnná nácagaca bönachi judío, pero bitiʼ caʼ nácagaca caní. Nupa ni taʼdáʼ Satanás, tuʼ xihuiʼ. 


text:
Bitiʼ caʼ gádxiliʼ le ral-laʼ quíʼi sácaʼliʼ. Tuʼ xihuiʼ naʼ gun ga idzunliʼ bál-laliʼ libíʼiliʼ lidxi guíë. Caní siʼ bëʼ libíʼiliʼ, ateʼ quíʼi sácaʼliʼ idú ca chi dza. Guliʼtséajlëʼ nedaʼ ga idxintë dza gátiliʼ, ateʼ nedaʼ gunnaʼ yöl-laʼ naʼbán idú queë́liʼ. 


text:
Nu riyöni ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ didzaʼ yuguʼ cöʼ bönachi quiaʼ nedaʼ, Cristo, rnnëʼ: Nupa ilaʼdeliʼ lu le raca yödzölió, bitiʼ bi gun yöl-laʼ guti quéguequi, lë naʼ gaca le buropi luzuí quégaca nupa ilaʼcuáʼticaʼsö lu guíʼ gabila.” Didzaʼ gusö́l-lëʼë yödzö Pérgamo 


text:
<pb/>Gunnë́ʼ caʼ: “Lëscaʼ caní buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Pérgamo. Caní uzúajuʼ lu guichi: Ruʼë didzaʼ Bönniʼ naʼ nuʼë guíë tuchiʼ naʼ natuchiʼ iropa laʼa. 


text:
Nedaʼ nöz quézidaʼ le runliʼ. Nözdaʼ caʼ zóaliʼ ga niʼ rinná bëʼ Satanás, tuʼ xihuiʼ, pero ni ruzxöni ládxiʼliʼ nedaʼ. Bitiʼ caʼ nusanliʼ ca réajlëʼëliʼ nedaʼ. Bitiʼ busanliʼ le yuguʼ dza niʼ cateʼ gulútiëʼ Antipas, bönniʼ niʼ bénticaʼsëʼ ba nalí quiaʼ, en gútiëʼ ga niʼ zoa Satanás, tuʼ xihuiʼ. 


text:
Naʼa, dë tu chopa le tuʼzegui libíʼiliʼ didzaʼ: Nacuáʼlen libíʼiliʼ bal-la bönachi lu yödzö Pérgamo, nazíʼ lu në́ʼeguequi xibá queëʼ Balaam, bönniʼ niʼ busédinëʼ Balac benëʼ ga gulaʼchixi gulaʼnigui bönachi Israel, ateʼ gulahuëʼ-baʼ yuguʼ böaʼ bë́dxidoʼ gulútigaquiëʼ-baʼ lógaca budóʼ guiö́j budóʼ yaga, en gulunëʼ le ruáʼ döʼ. 


text:
Lëscaʼ caní nacuáʼlen libíʼiliʼ nupa niʼ nazíʼ lu në́ʼeguequi xibá quégaca bönachi nicolaíta, lë naʼ bitiʼ riléʼedaʼ nedaʼ dxiʼa. 


text:
Que lë ni naʼ, buliʼbíʼi ládxiʼliʼ naʼa. Channö cabí ubíʼi ládxiʼliʼ, guídateaʼ ga zóaliʼ, en tíl-lalenaʼ légaquiëʼ len didzaʼ rirúaj ruáʼa, le naca ca tu guíë tuchiʼ. 


text:
Nu riyöni ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ yuguʼ cöʼ bönachi quiaʼ nedaʼ, Cristo, didzaʼ, rnnëʼ: Nupa ilaʼdeliʼ lu le raca yödzölió, gunaʼ ga ilágugaca yöta maná nagachiʼ. Unödzjaʼ caʼ tu guiö́j chiguíchidoʼ quégaquiëʼ, ateʼ lu guiö́j naʼ nazúaj tu la cubi, cuntu nu nunbëʼ le, pero núpasö naʼ ilaʼzíʼi le, ilúnbëʼe la naʼ.” Didzaʼ gusö́l-lëʼë yödzö Tiatira 


text:
<pb/>Gunnë́ʼ caʼ: “Lëscaʼ caní, buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Tiatira. Caní uzúajuʼ lu guichi: Ruʼë didzaʼ Zxíʼinëʼ Dios, Bönniʼ naʼ dxía guiö́j lahuëʼ nácagaca ca guíʼ, ateʼ niʼë nácagaca ca guíë bronce dxílidoʼ. 


text:
Caní rnnëʼ: Nedaʼ nöz quézidaʼ le runliʼ. Nözdaʼ ca nadxíʼiliʼ nedaʼ, en ca réajlëʼëliʼ nedaʼ. Nözdaʼ caʼ ca runliʼ xichinaʼ lu yöl-laʼ riböza zxön ladxiʼ queë́liʼ. Nözdaʼ nácarö idú ca runliʼ yuguʼ lë ni ca benliʼ zíʼalö. 


text:
Nacuáʼ tu chopa le tuʼzegui libíʼiliʼ didzaʼ: Ruíʼiliʼ-nu lataj nigula naʼ lënu Jezabel, rnnanu ruíʼinu didzaʼ uláz queëʼ Dios, ateʼ niʼa que le rusédinu rizíʼ yéʼenu bönniʼ tunëʼ xichinaʼ. Rusédinu légaquiëʼ le run ga tunëʼ le ruáʼ döʼ, en tahuëʼ-baʼ böaʼ bë́dxidoʼ taʼguʼë légacabaʼ lógaca budóʼ guiö́j budóʼ yaga. 


text:
Que lë ni naʼ chúʼunaʼ-nu tu le gátiʼnu ga naʼ quíʼi sácaʼnu lu xihuë́ʼënu tsözxö́n len nupa gulún tsözxö́n len lënu le ruáʼ döʼ. Caní gunaʼ naʼa channö cabí uluʼbíʼi ládxiʼguequi para cabirö ilún dul-laʼ naʼ. 


text:
Gunaʼ ga ilátibiʼ zxíʼininu. Caní gaca, iléquibeʼe yúguʼtë cöʼ bönachi quiaʼ ruyúaʼ le taʼbequi ícjaguequi, en le taʼzáʼ ládxiʼgaca bönachi, ateʼ ubiʼa queë́liʼ tsca naca le runliʼ. 


text:
Iaʼzícaʼliʼ zóaliʼ yödzö Tiatira, núlöliʼ bitiʼ nazíʼ lu náʼaliʼ lë naʼ rusédinu, en bitiʼ nazë́daliʼ lë naʼ taʼnná bönachi niʼ naca le nayéajniʼi idú, pero le nácatë naca xtidzaʼ Satanás, tuʼ xihuiʼ, reaʼ libíʼiliʼ: Bitiʼ usubágaʼa libíʼiliʼ iaʼtú le ral-laʼ gunliʼ. 


text:
Bönniʼ niʼ ilaʼdéliʼnëʼ lu le raca yödzölió, en ilunëʼ ca rë́ʼëndaʼ nedaʼ ga údxitë, nedaʼ gunaʼ ga ilaʼnná béʼenëʼ bönachi idútë yödzölió. 


text:
Ca naʼ budödëʼ Xuzaʼ Dios yöl-laʼ unná bëʼ lu naʼa, nedaʼ caʼ gunaʼ ga ilaʼnná béʼenëʼ yuguʼ yödzö, ateʼ gataʼ lu náʼagaquiëʼ tu xiyaga guíë, ateʼ uluʼzxuzxjëʼ bönachi naʼ ca nu ruzxuzxaj zxigaʼ yö́ʼöna néquini yu. 


text:
Nu riyöni ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ yuguʼ cöʼ bönachi quiaʼ nedaʼ, Cristo, didzaʼ.”<pb/>


text:
Gunnë́ʼ caʼ: “Lëscaʼ caní buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Sardis. Caní uzúajuʼ lu guichi: Ruʼë didzaʼ Bönniʼ naʼ nacuáʼlen Lëʼ gadxi böʼ naʼ, ateʼ zxóagacabaʼ gadxi bölaj beníʼ lu nëʼë ibëla, rnnëʼ: Nedaʼ nöz quézidaʼ le ruáʼ döʼ runliʼ, en nözdaʼ chinati cázaliʼ sal-laʼ téquiguequi bönachi zóaliʼ nabanliʼ. 


text:
Buliʼsubán ládxiʼliʼ. Guliʼgún tsutsu le nacuáʼlen libíʼiliʼ, le chizóa ilátigaca, tuʼ réquibeʼedaʼ le runliʼ bitiʼ naca idú tsahuiʼ lahuëʼ Dios. 


text:
Guliʼtsöjné naʼa xibá naʼ biyö́niliʼ le guzxíʼ lu náʼaliʼ. Guliʼgún ca rnna xtídzëʼë Dios, en buliʼbíʼi ládxiʼliʼ. Channö cabí usubán ládxiʼliʼ, guídaʼ ga zóaliʼ tsálidoʼos ca naʼ ridxinëʼ tsálidoʼos gubán, en bitiʼ inö́ziliʼ bizxi dza naʼ guídaʼ ga zóaliʼ. 


text:
Nacuáʼlen bal-la bönachi libíʼiliʼ lu yödzö Sardis, nupa bitiʼ nácagaca xihuiʼ. Ilaʼdalen nupa ni nedaʼ, nácugaca lariʼ chiguíchidoʼos le ruluíʼi nuhuöácagaca idú tsahuiʼ, en nácagaca lesacaʼ gaca caní quéguequi. 


text:
Nupa ilaʼdeliʼ lu le raca yödzölió ugácuaʼ léguequi lariʼ chiguíchidoʼos, en bitiʼ usúluaʼ láguequi chinazúajgaca lu guichi ga nazúajgaca lágaca nupa nadéliʼgaca yöl-laʼ naʼbán idú. Siʼ lu naʼa nupa ni lahuëʼ Xuzaʼ Dios, encaʼ lógaquiëʼ gubáz láʼayi queëʼ. 


text:
Nu riyöni ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ yuguʼ cöʼ bönachi quiaʼ nedaʼ, Cristo, didzaʼ.” Didzaʼ gusö́l-lëʼë yödzö Filadelfia 


text:
<pb/>Gunnë́ʼ caʼ: “Lëscaʼ caní buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Filadelfia. Caní uzúajuʼ lu guichi: Ruʼë didzaʼ Bönniʼ naʼ náquiëʼ láʼayi, en ruʼë didzaʼ idútë li, en dë lu nëʼë zxíʼini guíë queëʼ David, bönniʼ gunná bëʼë. Bönniʼ naʼ ruʼë didzaʼ risálajëʼ ga nu riyaza, ateʼ cuntu nu gaca usayaj le, en rusayjëʼ ga nu riyaza, ateʼ cuntu nu gaca isalaj le. 


text:
Bönniʼ ni rnnëʼ: Nedaʼ nöz quézidaʼ le runliʼ. Nözdaʼ nápaliʼ látiʼdoʼos yöl-laʼ huáca, pero runliʼ ca rnna xtídzaʼa, en bitiʼ rutuíʼiliʼ rnnaliʼ néquiliʼ quiaʼ. Que lë ni naʼ nuzóaʼ loliʼ tu ga nu tsaz le nayalaj, ateʼ cuntu nu gaca usayaj le. 


text:
Buliʼyútsöcaʼ, taʼdë́ʼ bönniʼ niʼ Satanás, tuʼ xihuiʼ, en taʼzíʼ yëʼë, taʼnnë́ʼ nácagaquiëʼ bönachi judío taʼyéaj ládxiʼgaca Dios, pero bitiʼ nácagaquiëʼ caní, gunaʼ ga ilaʼdxinëʼ loliʼ, en uluʼzechu zxíbigaquiëʼ xiníʼaliʼ. Níʼirö iléquibeʼenëʼ nadxíʼidaʼ libíʼiliʼ. 


text:
Tuʼ benliʼ ca rnna xtídzaʼa, en gulö́zaliʼ zxön ladxiʼ, gun chiʼa libíʼiliʼ dza naʼ ilaʼguíʼi ilaʼzacaʼ yúguʼtë bönachi lu yödzölió ni, lë naʼ gaca para siʼ bëʼ léguequi. 


text:
¡Siʼ guídaʼ! Que lë ni naʼ guliʼgún chiʼi le nápaliʼ, para cabí gaca nu gun ga cabí síʼiliʼ lë naʼ ral-laʼ gunnaʼ queë́liʼ. 


text:
Núlöliʼ niʼ idélaʼliʼ lu le raca yödzölió, nedaʼ gunaʼ ga gácaliʼ tsutsu ca nácagaca yaʼzxö́n, ateʼ sóaliʼ yudoʼ ga naʼ zoëʼ Dios, en catu caz irúajliʼ niʼ. Udáʼa libíʼiliʼ ca lëʼ Dios quiaʼ, encaʼ ca lë yödzö queëʼ Dios le naca Jerusalén cubi, le huötaj irúaj yehuaʼ yubá lu nëʼë Dios. Lëscaʼ udáʼa libíʼiliʼ Laʼ cubi. 


text:
Nu riyöni ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ yuguʼ cöʼ bönachi quiaʼ nedaʼ, Cristo, didzaʼ.” Didzaʼ gusö́l-lëʼë yödzö Laodicea 


text:
<pb/>Gunnë́ʼ caʼ: “Lëscaʼ caní buzúaj lu guichi didzaʼ ni isö́l-luʼu queëʼ gubáz quiaʼ zóalenëʼ bönachi quiaʼ lu yödzö Laodicea. Caní uzúajuʼ lu guichi: Ruʼë didzaʼ Bönniʼ naʼ zoëʼ tsaz, Bönniʼ runëʼ ca rnnëʼ, en ruʼë didzaʼ idútë li ca runëʼ ba nalí, en náquiëʼ caʼ Bönniʼ naʼ gulén lu nëʼë yúguʼtë le benëʼ Dios. 


text:
Caní rnnëʼ: Nedaʼ nöz quézidaʼ le runliʼ. Ca runliʼ naca ca nisa bitiʼ naca ziaga, tuʼ cabí rucáʼanaliʼ tsaz nedaʼ, en bitiʼ naca ca nisa zöguiʼ, tuʼ cabí dáʼaliʼ nedaʼ idú ládxiʼliʼ. Dxíʼarö gaca laʼ gácaliʼ ca nisa ziaga o ca nisa zöguiʼ. 


text:
Naʼa, tuʼ nácaliʼ ca nisa nati yúlasö, en bitiʼ nácaliʼ ca nisa ziaga, en bitiʼ nácaliʼ ca nisa zöguiʼ, chúʼunaʼ libíʼiliʼ ca run nu ruhuë́bi nisa nati yula naʼ. 


text:
Libíʼiliʼ rnnaliʼ riléʼeliʼ yöl-laʼ tsahuiʼ queë́liʼ, en raca dxiʼa queë́liʼ, en bitiʼ bi riyadzaj queë́liʼ, pero bitiʼ réquibeʼeliʼ le nácaliʼ. ¡Bayechiʼ nácaliʼ! ¡Nácaliʼ xizíʼ! ¡Nácaliʼ yechiʼ, en lo chul-la, en ridaliʼ xiguídisö! 


text:
Que lë ni naʼ, nedaʼ ruzéajniʼidaʼ libíʼiliʼ gáʼuliʼ le naca ca oro lu naʼa nedaʼ le nunaʼ dxiʼa lu guíʼ, para gataʼ yöl-laʼ tsahuiʼ idú queë́liʼ. Ral-laʼ gáʼuliʼ caʼ lariʼ chiguichi quiaʼ le gáculiʼ para igachiʼ yöl-laʼ xiguídidö queë́liʼ le run ga nu rutuíʼi. Ral-laʼ gáʼuliʼ caʼ quiaʼ le gun ga uluʼhuöáca guiö́j loliʼ para gaca iléʼeliʼ le naca quiaʼ. 


text:
Nedaʼ ruzedaʼ bach, en run ziʼa yúguʼtë nupa nadxíʼidaʼ channö cabí tun le naca dxiʼa. Que lë ni naʼ, buliʼbíʼi ládxiʼliʼ, en guliʼgún xichinaʼ idú ládxiʼliʼ. 


text:
Buliʼyútsöcaʼ, nedaʼ caz zuínaʼ ga nu riyaza, en rulidzaʼ. Channö nútiʼtës nu yöni chiʼa, en isalaj quiaʼ, tsáziaʼ, en gágulenaʼ nu naʼ, ateʼ nu naʼ gágulen nedaʼ. 


text:
Núlöliʼ idéliʼliʼ lu le raca yödzölió, nedaʼ gunaʼ ga cö́ʼöliʼ tsözxö́n len nedaʼ ga naʼ röʼa rinná bëʼa, ca naʼ benëʼ caʼ Xuzaʼ quiaʼ nedaʼ. Bidéliʼdaʼ nedaʼ lu le guca quiaʼ, ateʼ gurö́ʼlenaʼ Xuzaʼ tsözxö́n ga naʼ röʼë rinná bëʼë. 


text:
Nu riyöni, ral-laʼ uzë́ nagui lë ni rnnëʼ Dios Böʼ Láʼayi, ruíʼilenëʼ didzaʼ yuguʼ cöʼ bönachi quiaʼ nedaʼ, Cristo.”<pb/>


text:
Gudödi gulaca yuguʼ lë ni, buyúaʼ, en biléʼedaʼ tu ga nu riyaza le nayalaj yehuaʼ yubá. Biyöndaʼ caʼ chiʼë bönniʼ naʼ biyöndaʼ zíʼalö, ateʼ bulidza zidzaj ca ribödxi lúzubaʼ böaʼ bëdxi. Chiʼi ni bulidza nedaʼ, gunná: “Gudá xitsáʼalö ni, ateʼ nedaʼ uluíʼidaʼ liʼ le run bayudxi ilaca tödi ni.” 


text:
<pb/>Laʼ níʼisö guzóalenëʼ Dios Böʼ Láʼayi nedaʼ, ateʼ biléʼedaʼ yehuaʼ yubá niʼ tu lataj ga Nu röʼö rinná bëʼ, en biléʼedaʼ caʼ Nu naʼ röʼö lataj naʼ. 


text:
Rëpi yösa beníʼ Nu naʼ röʼö lataj naʼ, ca naʼ rëpi yösa beníʼ guiö́j jaspe, en guiö́j cornalina, yuguʼ guiö́j nazácaʼdaʼ. Idú gásibiʼilö lataj naʼ zoa biguitaʼ le naca lachi ca naca guiö́j esmeralda, le rë́pidaʼ yösa beníʼ. 


text:
Idú gásibiʼilö lataj naʼ nacuáʼ caʼ iaʼtapa uruáʼ lataj gapa taʼbö́ʼ nupa taʼnná bëʼ, ateʼ yuguʼ lataj naʼ rö́ʼögaquiëʼ tapa uruʼë bönniʼ gula, nácugaquiëʼ lariʼ chiguíchidoʼos, en dxíagaca ícjagaquiëʼ le néquiguequini oro. 


text:
Taʼrúaj yösa, en guziúʼ rinnë́ lu lataj lo ga niʼ röʼö Nu naʼ, ateʼ bö zxön ruʼu. Lahuiʼ lo lataj naʼ tuʼzeníʼ gadxi le taʼgúʼu beníʼ, le nácagaca gadxi böʼ dzágagaca Dios. 


text:
Ca dö́dilö lahui lataj ni dë tu ca naca tu nísadoʼ le rëpi yösa beníʼ ca guiö́j jara. Nacuáʼ tapa nupa nabángaca cuiti lataj naʼ, tsöláʼa huéaj, ateʼ zián guiö́j lógaca dxíagaca zacaʼ cúdziʼlöguequi, en láhuilöguequi. 


text:
Tu nu nutsaʼ ladaj tapa ni naláʼ ca nácabaʼ bëdxi guixiʼ. Nu naʼ buropi naláʼ ca nácabaʼ bëdxi, ateʼ nu naʼ bunni naláʼ lahui ca naca lo bönniʼ, ateʼ nu budapi naláʼ ca nácabaʼ bisiáʼ ruzubaʼ. 


text:
Idápatë nupa ni, nacuáʼ xopa xíligaca que queëguequi, ateʼ idáʼalöguequi, en lë́ʼelöguequi xíliguequi dxíadaʼgaca zián guiö́j lóguequi. Rëla, en te ža bitiʼ taʼcuáʼ dxisö, taʼnná:<pb/>¡Láʼayi! ¡Láʼayi! ¡Láʼayi náquiëʼ Xanruʼ Dios!<pb/>¡Napa cazëʼ yöl-laʼ huáca!<pb/>¡Guzóa cazëʼ Lëʼ, en zoa cazëʼ, en chizóa ulë́ʼ! 


text:
<pb/>Nupa naʼ nabángaca taʼgúʼu yöl-laʼ ba Nu naʼ röʼö rinná bëʼ, en zóaticaʼsö nabán. Tun bal Nu naʼ, en të Nu naʼ: “Xclenuʼ.” Bátatiʼtës tun idapa naʼ caní, 


text:
tuʼtsaga lógaca tapa uruʼë bönniʼ gula naʼ lu yu lahuiʼ lo Nu naʼ, en taʼyéaj ládxiʼgaca Nu naʼ zóaticaʼsö, en tuʼcuʼë le néquiguequini oro dxía ícjagaquiëʼ lahuiʼ lo lataj ga niʼ röʼö rinná bëʼ Nu naʼ, taʼnnë́ʼ:<pb/> 


text:
¡Xantuʼ Dios, nacuʼ lesacaʼ<br/>cúʼutuʼ Liʼ yöl-laʼ ba, en guntuʼ Liʼ bal,<br/>en gataʼ quiuʼ yöl-laʼ unná bëʼ tuʼ benuʼ yúguʼtë le dë!<pb/>¡Ca rë́ʼëni quézinuʼ nacuáʼ, en gulaʼsí lo nacuáʼ!<pb/>


text:
Níʼirö biléʼedaʼ tu guichi lu naʼ ibëla Nu naʼ röʼö lataj lo. Guichi naʼ naca tu guichi nudubi, en dáʼgaca didzaʼ lë́ʼelö, en láhuilö. Naguelaʼ guichi naʼ gadxi le nusáyajgaca le. 


text:
Biléʼedaʼ-nëʼ tuëʼ gubáz láʼayi lo, ateʼ bëʼë zidzaj didzaʼ, gunnë́ʼ: “¿Nuzxi naca lesacaʼ uladzuʼ le naguélaʼgaca guichi ni, en usalaj le?” 


text:
<pb/>Cuntu nu guca usalaj guichi naʼ, en bitiʼ guca nu uyú le, calëga nu zoa yehuaʼ yubá, en calëga nu zoa luyú, en calëga nu zoa zxánilö luyú. 


text:
Níʼirö gurödxaʼ tuʼ cabí bidzöli nu naca lesacaʼ usalaj guichi naʼ, en bitiʼ bidzöli nu naca lesacaʼ ulaba le, en cuntu nu naca lesacaʼ uyú le. 


text:
Níʼirö tuëʼ bönniʼ gula niʼ gudxëʼ nedaʼ, gunnë́ʼ: “Bitiʼ cödxuʼ. Bönniʼ naʼ náquiëʼ ca bëdxi guixiʼ, en nabábalenëʼ zxíʼini xiʼsóëʼ Judá, en náquiëʼ caʼ zxíʼini xiʼsóëʼ David, chibidéliʼnëʼ lu yúguʼtë le raca, en séquiʼnëʼ uládzuʼë le naguélaʼgaca guichi ni, en usálajëʼ le.” 


text:
<pb/>Níʼirö biléʼedaʼ-nëʼ Bönniʼ náquiëʼ Böʼcuʼ Zxílaʼdoʼ, zuínëʼ lahuiʼ lo lataj lo naʼ zoa gatsaj láhuiʼlö nupa naʼ nabángaca, en gatsaj láhuiʼlëʼ caʼ yuguʼ bönniʼ gula naʼ. Dxíëʼ huëʼ ca naca que tu böʼcuʼ zxilaʼ zoa nu bëti lëbaʼ lahuëʼ Dios, nacuáʼ gadxi lúzubaʼ, en gadxi guiö́j lobaʼ, le tuʼluíʼi ca nácagaca gadxi böʼ naʼ dzágagaca Dios, nasö́l-lëʼë léguequi idútë yödzölió. 


text:
Gudödëʼ Bönniʼ náquiëʼ Böʼcuʼ Zxílaʼdoʼ, en gudélëʼë guichi naʼ lu naʼ ibëla Nu naʼ röʼö lataj lo naʼ. 


text:
Cateʼ chigudélëʼë guichi naʼ, buluʼzóa zxíbiguequi idapa nupa naʼ nabángaca, en idapa uruʼë bönniʼ gula naʼ lahuëʼ Bönniʼ naʼ náquiëʼ Böʼcuʼ Zxílaʼdoʼ. Tu tuëʼ bönniʼ gula naʼ zö́ngaquiëʼ le rul-la nazíʼi le arpa, en nuáʼagaquiëʼ caʼ yuguʼ zxígaʼdoʼ néquiguequini oro, yuguʼ le yúdzugaca yalaj, lë naʼ ruluíʼi yöl-laʼ rulidza Dios quégaca bönachi queëʼ. 


text:
Tul-lëʼ tu le rul-la yöl-laʼ ba, le naca cubi, le rnna caní:<pb/>Nacuʼ lesacaʼ quéluʼu guichi naʼ,<br/>en uládzuʼu le naguélaʼgaca le,<br/>tuʼ bëʼu lataj yuguʼ bönniʼ gulútiëʼ Liʼ,<br/>ateʼ len xichönuʼ böáʼuuʼ bönachi para ilequi queëʼ Dios,<br/>nupa nácagaca bönachi izáʼa nacuáʼ idútë yödzölió,<br/>bönachi tuíʼi yúguʼtë didzaʼ yúbölö,<br/>en nabábagaca yúguʼtë yödzö,<br/>en yúguʼtë luyú nacuáʼ idútë yödzölió.<pb/> 


text:
Benuʼ ga nácagaquiëʼ bönniʼ taʼnná bëʼë<br/>en ga nácagaquiëʼ bixúz queëʼ Dios queë́ruʼ.<pb/>Benuʼ ga taʼnná bëʼë lu yu yödzölió. 


text:
<pb/>Níʼirö buyúaʼ, en biyöndaʼ chíʼigaquiëʼ gubáz láʼayi zián. Zián gáyuʼë, en gáyuʼë nacuʼë. Nacuʼë idú gásibiʼilö lataj lo naʼ tsözxö́n len nupa naʼ nabángaca, encaʼ yuguʼ bönniʼ gula naʼ. 


text:
Tuʼë zidzaj didzaʼ yúguʼtëʼ, taʼnnë́ʼ:<pb/>¡Bönniʼ naʼ náquiëʼ Böʼcuʼ Zxílaʼdoʼ gulútiëʼ,<br/>náquiëʼ lesacaʼ gataʼ yöl-laʼ unná bëʼ lu nëʼë,<br/>en yöl-laʼ tsahuiʼ, en yöl-laʼ réajniʼi, en yöl-laʼ huáca!<pb/>¡Náquiëʼ lesacaʼ gunruʼ-nëʼ bal, en tseaj ládxiʼruʼ Lëʼ,<br/>en cúʼuruʼ-nëʼ yöl-laʼ ba! 


text:
<pb/>Níʼirö biyöndaʼ tul-la yúguʼtë le benëʼ Dios yehuaʼ yubá, en lu yu yödzölió, en zxánilö luyú, en lu nísadoʼ. Tul-la yúguʼtë le nacuáʼ yuguʼ lataj naʼ, taʼnná:<pb/>¡Yöl-laʼ ba Nu naʼ röʼö lataj lo,<br/>encaʼ Bönniʼ naʼ náquiëʼ Böʼcuʼ Zxílaʼdoʼ!<pb/>¡Gúnticaʼsiruʼ-nëʼ bal<br/>en cúʼuticaʼsiruʼ-nëʼ yöl-laʼ ba,<br/>ateʼ inná bë́ʼticaʼsëʼ Lëʼ! 


text:
<pb/>Idápatë nupa naʼ nabángaca taʼnná: “¡Caʼ gaca!” Níʼirö idapa uruʼë bönniʼ gula naʼ buluʼtsaga lógaquiëʼ lu yu, en gulaʼyéaj ládxiʼgaquiëʼ Nu naʼ zóaticaʼsö.<pb/>


text:
Níʼirö biléʼedaʼ-nëʼ Bönniʼ náquiëʼ Böʼcuʼ Zxílaʼdoʼ, ateʼ buládzuʼë tu le naguelaʼ guichi naʼ, ateʼ biyöndaʼ tu nu nutsaʼ ladaj idapa naʼ nabángaca, ateʼ biyö́n chiʼi ca guziúʼ rinnë́, gunná: “¡Gudá uyúʼ!” 


text:
<pb/>Buyúaʼ, en biléʼedaʼ-baʼ tubaʼ böaʼ chiguichi, ateʼ nu naʼ dxía lëbaʼ zön tu uxitiʼ yaga. Guluʼë lëʼ tu le néquini oro udxíëʼ icjëʼ, ateʼ birúajëʼ ca tu nu nácatërö lo para idéliʼnëʼ lu gudil-la. 


text:
<pb/>Cateʼ buládzuʼë le buropi le naguelaʼ guichi naʼ, biyöndaʼ nu buropi naʼ nabán, ateʼ gunná: “¡Gudá uyúʼ!” 


text:
<pb/>Níʼirö birúajbaʼ iaʼtubaʼ böaʼ, nácabaʼ xiná. Buluʼdödëʼ lu nëʼe nu naʼ dxía lëbaʼ yöl-laʼ huáca unná bëʼ tsöjtúa yöl-laʼ riböza dxiʼa tsáhuiʼdoʼ quégaca bönachi, en gun ga iluti luzë́ʼeguequi. Buluʼnödzjëʼ queëʼ tu guíë tuchiʼ zxön. 


text:
<pb/>Cateʼ buládzuʼë le bunni le naguelaʼ guichi naʼ, biyöndaʼ nu bunni naʼ nabán, ateʼ gunná: “¡Gudá uyúʼ!” Buyúaʼ, en biléʼedaʼ-baʼ tubaʼ böaʼ gasaj, ateʼ nu naʼ dxía lëbaʼ zön tu zxigóns. 


text:
Biyöndaʼ ruíʼi didzaʼ tu chiʼi gatsaj láhuiʼlö tapa naʼ nabángaca, ateʼ gunná: “Chopa guíë zxoaʼ xtila len lazxaj que tu dza huen dxin tuʼ gaca gubín, en xopa guíë zxoaʼ cebada len lazxaj que tu dza huen dxin, pero bitiʼ gunuʼ ga yadzaj le naca za, en bitiʼ bi gunuʼ que xisi uva nal-la.” 


text:
<pb/>Cateʼ buládzuʼë le budapi le naguelaʼ guichi naʼ, biyöndaʼ ruíʼi didzaʼ nu budapi naʼ nabán, ateʼ gunná: “¡Gudá uyúʼ!” 


text:
<pb/>Buyúaʼ, en biléʼedaʼ-baʼ tubaʼ böaʼ gulaj, ateʼ nu naʼ dxía lëbaʼ nazíʼi le Yöl-laʼ Guti, ateʼ zéajlen nu naʼ nu nazíʼi le Lataj Chul-la. Buluʼdödëʼ lu nëʼe nu naʼ inná beʼe gatsaj tu gatsaj bönachi nacuáʼ yödzölió para guti léguequi len guíë tuchiʼ, en len yöl-laʼ ridún, en len yuguʼ yödzöhuë́ʼ, en len yuguʼ böaʼ guixiʼ síniaʼ dzö́ʼöbaʼ luyú. 


text:
<pb/>Cateʼ buládzuʼë le guyuʼ le naguelaʼ guichi naʼ, biléʼedaʼ zxan bucugu yehuaʼ yubá niʼ yuguʼ böʼ gulaca cazëʼ bönniʼ niʼ gulútiëʼ légaquiëʼ tuʼ gulunëʼ libán que xtídzëʼë Dios, en tuʼ gulunëʼ ba nalí queëʼ. 


text:
Guluíʼi zidzaj didzaʼ yuguʼ böʼ ni, gulaʼnná: “¡Xantuʼ Láʼayi, runuʼ ca rnnoʼ! ¿Bátaxi caz uchiʼa usörö́uʼ queë́tuʼ, en uzíʼi lëbuʼ yuguʼ bönniʼ nacuʼë yödzölió tuʼ gulútiëʼ netuʼ?” 


text:
<pb/>Buluʼnödzjëʼ quéguequi yuguʼ lariʼ chiguíchidoʼos ilácuëʼ, en gulë́ʼ léguequi: “Ral-laʼ uzíʼ ládxiʼliʼ iaʼtú chíʼidoʼosö, ga idxinrö dza ilaʼdxín yúguʼtë luzáʼaliʼ huen dxin queëʼ Cristo ni, yuguʼ bönniʼ naʼ ral-laʼ iluti bönachi légaquiëʼ caʼ ca naʼ bë́tigaca libíʼiliʼ.” 


text:
<pb/>Cateʼ buládzuʼë le buzxopi le naguelaʼ guichi naʼ, buyúaʼ, en biléʼedaʼ gudö́didaʼ budóʼ zxuʼ luyú. Böáca gasaj gubidza, en guca ca tu lariʼ guitsaʼ gasaj, ateʼ böáca beoʼ xiná ca naca rön. 


text:
Gulaʼguínnaj bölaj lúzxiba lu yu, le guca ca raca que yaga higo, cateʼ taʼguínnaj le ribía cateʼ rutá le böʼ budunuʼ. 


text:
Gudödi que lúzxiba, ateʼ guca que ca raca que tu guichi cateʼ nu rutubi le. Buluʼtsáʼ xilátjagaca yúguʼtë guíʼadoʼ, encaʼ yúguʼtë gapa zoa luyú bidxi lu nísadoʼ. 


text:
Níʼirö yuguʼ bönniʼ taʼnná bëʼë luyú, en yuguʼ bönniʼ lo, en yuguʼ bönniʼ taʼléʼenëʼ yöl-laʼ tsahuiʼ, en yuguʼ bönniʼ taʼnná béʼenëʼ bönniʼ röjáquiëʼ gudil-la, en yuguʼ bönniʼ dë lu náʼagaquiëʼ, en yúguʼtë nupa nadóʼogaca, en yúguʼtë nupa bitiʼ nadóʼogaca buluʼcachiʼ lógaquiëʼ gapa naca zxan bulóaj, en gapa naca lëʼe guiö́j lu guíʼadoʼ. 


text:
Gulë́ʼ yuguʼ guíʼadoʼ naʼ, en yuguʼ lëʼe guiö́j naʼ: “Guliʼdubágaʼ netuʼ, en buliʼcachiʼ netuʼ, para cabí iléʼe Nu naʼ röʼö lataj lo niʼ netuʼ, en para cabí ideliʼ yöl-laʼ rilé queëʼ Bönniʼ naʼ náquiëʼ Böʼcuʼ Zxílaʼdoʼ netuʼ. 


text:
Gudödi gulaca yuguʼ lë ni biléʼedaʼ tapa gubáz láʼayi zuíguequinëʼ idapa laʼa yödzölió. Tuʼzáguëʼë xinö́zgaca idapa böʼ recja tsöláʼa huéaj luyú, para cabí tsecja böʼ luyú yödzölió, en para cabí tsecja lu nísadoʼ, en para cabí utá yaga. 


text:
Biléʼedaʼ caʼ iaʼtúëʼ gubáz láʼayi zëʼë rirúajëʼ ga rilén gubidza. Nuʼë tu le udë́ʼë nupa nácagaca queëʼ Dios ban le gaca bëʼ léguequi. Bëʼë zidzaj didzaʼ, en bulidzëʼ idapëʼ gubáz láʼayi niʼ nadödi lu náʼagaquiëʼ yöl-laʼ huáca unná bëʼ ilún dítjanëʼ luyú, en nísadoʼ. 


text:
Gudxëʼ légaquiëʼ: “Bitiʼ gun dítjaliʼ luyú, en nísadoʼ, en yuguʼ yaga cateʼ udáʼarötuʼ tu le gaca bëʼ raʼ xigágaquiëʼ bönniʼ huen dxin queëʼ Dios queë́ruʼ.” 


text:
<pb/>Biyöndaʼ tsca nácagaquiëʼ bönniʼ daʼ légaquiëʼ lë naʼ naca bëʼ. Nácagaquiëʼ idú tu gayuáʼ yuʼ tapa-un milëʼ ladaj yúguʼtë cöʼ zxíʼini xiʼsóëʼ Israel. 


text:
Yuguʼ bönniʼ naʼ daʼ légaquiëʼ lë naʼ naca bëʼ nácagaquiëʼ:<pb/>Chinnu milëʼ diʼa dza queëʼ Judá.<pb/>Chinnu milëʼ diʼa dza queëʼ Rubén.<pb/>Chinnu milëʼ diʼa dza queëʼ Gad.<pb/> 


text:
Chinnu milëʼ diʼa dza queëʼ Aser.<pb/>Chinnu milëʼ diʼa dza queëʼ Neftalí.<pb/>Chinnu milëʼ diʼa dza queëʼ Manasés.<pb/> 


text:
Chinnu milëʼ diʼa dza queëʼ Zabulón.<pb/>Chinnu milëʼ diʼa dza queëʼ José.<pb/>Chinnu milëʼ diʼa dza queëʼ Benjamín. Bönachi guizxi yu nácugaca lariʼ chiguíchidoʼos 


text:
<pb/>Gudödi guca lë ni buyúaʼ, en biléʼegacadaʼ bönachi zián, cuntu nu gaca ulaba léguequi. Nabábagaquiëʼ yúguʼtë yödzö tuíʼi didzaʼ yúbölö idútë yödzölió. Zuíguequinëʼ ca dö́dilö lahui lataj lo, ga naʼ röʼë caʼ Bönniʼ naʼ náquiëʼ Böʼcuʼ Zxílaʼdoʼ, en nácugaquiëʼ lariʼ chiguíchidoʼos, en zö́ngaquiëʼ zin. 


text:
Tuʼë zidzaj didzaʼ yúguʼtëʼ, taʼnnë́ʼ:<pb/>¡Yöl-laʼ rusölá zaʼ lu nëʼë Dios queë́ruʼ, röʼë lataj lo ni,<br/>en zaʼ caʼ lu nëʼë Bönniʼ naʼ náquiëʼ Böʼcuʼ Zxílaʼdoʼ! 


text:
<pb/>Zuíguequinëʼ yúguʼtë gubáz láʼayi idú gásibiʼilö lataj lo naʼ, encaʼ idú gásibiʼilö ga nacuʼë bönniʼ gula, encaʼ idú gásibiʼilö ga nacuáʼ idapa naʼ nabángaca, ateʼ tuʼtsaga lógaquiëʼ lu yu ca dö́dilö lahui lataj lo naʼ, en taʼyéaj ládxiʼgaquiëʼ Dios, 


text:
taʼnnë́ʼ:<pb/>¡Caʼ gaca! ¡Yöl-laʼ ba Liʼ, Dios queë́tuʼ!<pb/>¡Napuʼ yöl-laʼ zxön, en yöl-laʼ réajniʼi!<pb/>¡Rëtuʼ Liʼ: “Xclenuʼ”, en runtuʼ Liʼ bal!<pb/>¡Napuʼ yöl-laʼ unná bëʼ, en yöl-laʼ huáca!<pb/>¡Gácaticaʼsö caní quiuʼ, Dios queë́tuʼ!<pb/>¡Caʼ gaca! 


text:
<pb/>Níʼirö gunábinëʼ nedaʼ tuëʼ bönniʼ gula naʼ, gunnë́ʼ: “¿Nupxi naʼ nácugaca lariʼ chiguíchidoʼos, en gapxi bönniʼ légaquiëʼ?” 


text:
<pb/>Nedaʼ gudxaʼ lëʼ: “Xan, liʼ nöz quézinuʼ.” Lëʼ gudxëʼ nedaʼ: “Nupa ni gulaʼguíʼi gulaʼzácaʼdaʼ. Gulaʼguíbëʼ lariʼ nácugaquiëʼ, en buluʼún léguequi chiguíchidoʼos len xichönëʼ Bönniʼ naʼ náquiëʼ Böʼcuʼ Zxílaʼdoʼ. 


text:
Que lë ni naʼ nacuʼë ca dö́dilö lahui lataj lo ga röʼë rinná bëʼë Dios, en tunëʼ dxin lahuëʼ Lëʼ rëla, en të dza lu yudoʼ queëʼ. Nu naʼ röʼö lataj lo ni gun chiʼi légaquiëʼ tuʼ zóalenticaʼsö légaquiëʼ. 


text:
Bítiʼrö ilaʼdunëʼ, en bítiʼrö ilaʼbidxëʼ nisa, en bítiʼrö ilaʼyéguinëʼ gubidza, en bítiʼrö iléquinëʼ xilá 


text:
tuʼ uyúëʼ Bönniʼ naʼ náquiëʼ Böʼcuʼ Zxílaʼdoʼ légaquiëʼ ca nu uyú böʼcuʼ zxilaʼ. Zoëʼ gatsaj láhuiʼlö lataj lo naʼ. Ichë́ʼë légaquiëʼ gapa ralaj nisa le ruíʼi yöl-laʼ naʼbán, ateʼ Dios uzxíëʼ lógaquiëʼ nisa taʼbödxëʼ.”<pb/>


text:
Níʼirö biléʼegacadaʼ-nëʼ gadxi gubáz láʼayi naʼ zuíguequinëʼ lahuëʼ Dios, ateʼ buluʼdödëʼ lu náʼagaquiëʼ gadxi lúzubaʼ böaʼ bëdxi. 


text:
Níʼirö bidëʼ iaʼtúëʼ gubáz láʼayi, nuʼë tu zxígaʼdoʼ néquini oro, en guzuínëʼ raʼ bucugu yehuaʼ yubá niʼ. Gulúʼudëʼë yalaj lu nëʼë para ugutsëʼ le len yöl-laʼ rulidza Dios le gulún yúguʼtë bönachi queëʼ Cristo, en uzéguiʼë le lu bucugu naʼ néquini oro, le zoa lahui lo lataj lo naʼ. 


text:
Gurén dzön que yalaj naʼ zoa lu nëʼë gubáz láʼayi naʼ, en guca tuz len yöl-laʼ rulidza Dios le gulún bönachi queëʼ Cristo, ateʼ bidxín ga naʼ röʼë Dios. 


text:
Níʼirö gubáz láʼayi naʼ bulíëʼ zxígaʼdoʼ naʼ len boʼ yalaj dxía lu bucugu naʼ, ateʼ gurúʼunëʼ le luyú. Gunnë́ guziúʼ, ateʼ bö zidzaj biyö́n. Guyëpi yösa, en gudödi budóʼ zxuʼ. Tuʼcödxëʼ lúzubaʼ böaʼ bëdxi 


text:
<pb/>Níʼirö igádxitëʼ gubáz láʼayi naʼ zö́ngaquiëʼ gadxi lúzubaʼ böaʼ bëdxi naʼ gulaʼcuʼë sinaʼ uluʼcödxëʼ léguequi. 


text:
<pb/>Bucödxëʼ gubáz láʼayi zíʼalö lúzubaʼ böaʼ bëdxi, ateʼ gurö́ʼö guiö́j böguiʼ yöla sunna, en guíʼ nutsíʼi rön, ateʼ buluʼhuöxaj luyú. Guyegui tu cöʼ tsa tu tsonna cöʼ le dë luyú ni, ateʼ guyegui caʼ tu cöʼ tsa tu tsonna cöʼ yaga. Guyegui caʼ yúguʼtë guixiʼ yaʼa. 


text:
<pb/>Bucödxëʼ gubáz láʼayi buropi naʼ lúzubaʼ böaʼ bëdxi, ateʼ gubixi tu le naca ca tu guíʼa zxön régui lu nísadoʼ, ateʼ iaʼlátiʼdoʼos ca gatsaj tu gatsaj nísadoʼ naʼ böáca rön. 


text:
Guti tu cöʼ tsa tu tsonna cöʼ le nabángaca dzöʼö lu nisa zxön naʼ, ateʼ guca ditaj tu cöʼ tsa tu tsonna cöʼ le taʼdödi láhuiʼlö nisa naʼ. 


text:
<pb/>Bucödxëʼ gubáz láʼayi bunni lúzubaʼ böaʼ bëdxi, ateʼ böxaj tu bölaj lúzxiba, le régui ca tu guíʼ yöri gapa dë nisa yegu, encaʼ gapa ralaj nisa, ateʼ guca caní que iaʼlátiʼdoʼos ca gatsaj tu gatsaj nisa naʼ röʼö luyú. 


text:
Bölaj ni lëbaʼ Ajenjo, le naca tu le siláʼ, ateʼ böáca siláʼ iaʼlátiʼdoʼos ca gatsaj tu gatsaj nisa gapa naʼ dë nisa, en guca ca naca le siláʼ naʼ, ateʼ gulati bönachi zián niʼa que nisa naʼ böáca siláʼ. 


text:
<pb/>Bucödxëʼ gubáz láʼayi budapi lúzubaʼ böaʼ bëdxi, ateʼ böáca chul-la iaʼlátiʼdoʼos ca gatsaj tu gatsaj gubidza, en lëscaʼ caní guca que beoʼ, ateʼ böáca chul-la tu cöʼ tsa tu tsonna cöʼ bölaj. Caní guca, bitiʼ buzeníʼ gubidza iaʼlátiʼdoʼos ca gatsaj tu gatsaj dza, en bitiʼ buluʼzeníʼ bölaj, en beoʼ iaʼlátiʼdoʼos ca gatsaj tu gatsaj rëla. 


text:
<pb/>Níʼirö buyúaʼ, en biyöndaʼ ruʼë zidzaj didzaʼ tuëʼ gubáz láʼayi ridödëʼ gatsaj láhuiʼlö lúzxiba, en rnnëʼ: “¡Bicaʼ bayechiʼ libíʼiliʼ! ¡Bicaʼ bayechiʼ libíʼiliʼ! ¡Bicaʼ bayechiʼ libíʼiliʼ zóaliʼ luyú ni cateʼ uluʼcödxëʼ iaʼtsonnëʼ gubáz láʼayi naʼ lúzubaʼ böaʼ bëdxi!”<pb/>


text:
Bucödxëʼ gubáz láʼayi guyuʼ lúzubaʼ böaʼ bëdxi, ateʼ biléʼedaʼ nu naca ca tu bölaj lúzxiba böxaj luyú, ateʼ buluʼnödzjëʼ nu naʼ zxíʼini guíë que lataj chul-la. 


text:
Gusaljëʼ lataj chul-la naʼ, ateʼ gurén dzön que lataj chul-la, le guca ca dzön rirúaj ga tuʼzéguiʼë buláʼdoʼ, ateʼ gulaʼchul-la gubidza, en lúzxiba niʼa que dzön naʼ. 


text:
Lu dzön naʼ bilaʼrúajbaʼ bö́chiʼzu, yuguʼ le gulaʼzxóasibaʼ luyú, ateʼ Dios bëʼë légacabaʼ lataj iláduʼbaʼ bönachi ca tunbaʼ xöjnö́ʼ dzö́ʼöbaʼ luyú. 


text:
Gunná béʼenëʼ légacabaʼ bitiʼ ilún dítjabaʼ guixiʼ röʼö luyú, en bitiʼ ilún dítjabaʼ yuguʼ le naca yaʼa, en calëga yuguʼ yaga, pero gácasö iláduʼbaʼ bönachi naʼ bitiʼ daʼ lë naʼ naca bëʼ nu nequi queëʼ Dios raʼ xigágaquiëʼ. 


text:
Bitiʼ bëʼë légacabaʼ lataj ilútibaʼ légaquiëʼ, pero uluʼsacaʼ zíʼisibaʼ légaquiëʼ idú ca gayuʼ beoʼ. Riládaʼ ga táduʼbaʼ ca naʼ rilá ga ráduʼbaʼ xöjnö́ʼ. 


text:
Yuguʼ dza naʼ ilë́ʼënëʼ yuguʼ bönniʼ iluti cuíngaquiëʼ, pero bitiʼ ilaʼzéquiʼnëʼ. Ilë́ʼëninëʼ ilátiëʼ, pero ucuíta cuini yöl-laʼ guti. 


text:
<pb/>Naláʼgacabaʼ bö́chiʼzu naʼ ca nácagacabaʼ böaʼ nácugacabaʼ le néquiguequini guíë, para tsöjácabaʼ gudil-la. Dxíagaca ícjagacabaʼ le nácagaca ca tu le néquini oro. Naca lógacabaʼ ca naca lógaca bönachi. 


text:
Naca guitsaʼ ícjagacabaʼ ca naca guitsaʼ ícjanu nigula. Nácagaca láyiʼgacabaʼ ca nácagaca láyiʼbaʼ bëdxi guixiʼ. 


text:
Nácugaca luchúʼugacabaʼ le néquini guíë. Taʼgúʼu bö xíligacabaʼ ca naʼ taʼgúʼu bö carreta náʼayöjgacabaʼ böaʼ taʼxítiʼbaʼ lu gudil-la. 


text:
Nácagaca xibángacabaʼ ca naca xibángacabaʼ xöjnö́ʼ, zoa líʼigacabaʼ. Lu xibángacabaʼ naʼ zoa le tuʼdíʼinibaʼ, para ilunbaʼ ziʼ bönachi idú ca gayuʼ beoʼ. 


text:
Zoa nu rinná beʼe légacabaʼ, nu naʼ naca gubáz xihuiʼ que lataj chul-la. Gubáz ni nazíʼi le lu didzaʼ hebreo: Abadón, le rnna lu didzaʼ griego: Apolión, en lu didzaʼ xidzaʼ: Nu Rusuniti. 


text:
<pb/>Bucödxëʼ gubáz láʼayi buzxopi lúzubaʼ böaʼ bëdxi, ateʼ biyöndaʼ tu chiʼi ruíʼi didzaʼ gatsaj láhuiʼlö tapa le nácagaca ca lúzubaʼ bëdxi dáʼgaca tapa squin bucugu naʼ néquini oro, le röʼ lahuëʼ Dios. 


text:
Chiʼi ni ruíʼilen didzaʼ gubáz láʼayi buzxopi naʼ siʼ bucödxëʼ lúzubaʼ böaʼ bëdxi, en rnna: “Busedxi idápatëʼ gubáz xihuiʼ naʼ nágaʼgaca raʼ yegu Eufrates.” 


text:
<pb/>Níʼirö buluʼsedxëʼ tapa gubáz xihuiʼ naʼ, chinucözëʼ Dios léguequi para laʼ náʼasö, le naca dza naʼ, en beoʼ naʼ, en izi naʼ, para ilútigaca tu cöʼ tsa tu tsonna cöʼ bönachi nacuáʼ yödzölió. 


text:
Biyöndaʼ tsca nácagaquiëʼ bönniʼ röjáquiëʼ gudil-la dxíagaquiëʼ-baʼ böaʼ, en dzágagaquiëʼ tapa gubáz xihuiʼ naʼ. Nácagaquiëʼ idú chopa gayuáʼ mil milëʼ. 


text:
<pb/>Biléʼegacadaʼ-baʼ böaʼ naʼ ca tu lu bixín, ateʼ nupa taʼbía légacabaʼ nacu luchúʼuguequi le naca guiʼdoʼos, en yaʼa ca lúzxiba, en gulaj. Nácagaca ícjagacabaʼ böaʼ naʼ ca ícjabaʼ bëdxi guixiʼ, ateʼ lu ruáʼagacabaʼ taʼrúaj guíʼ, en dzön, en tu le ruzéguiʼdaʼ, nazíʼi le azufre. 


text:
Yuguʼ lë naʼ taʼrúaj ruáʼagacabaʼ bë́tigaca tu cöʼ tsa tu tsonna cöʼ bönachi nacuáʼ luyú, lë naʼ nácagaca guíʼ, en dzön, en lë naʼ ruzéguiʼdaʼ. 


text:
Yuguʼ le tuʼdíʼinibaʼ böaʼ naʼ taʼrúaj ruáʼagacabaʼ, en dzöʼö lu xibángacabaʼ, tuʼ nácagaca xibángacabaʼ ca yuguʼ bëla zoa ícjagacabaʼ le tuʼdíʼinibaʼ. 


text:
<pb/>Iaʼzícaʼrö bönachi, nupa bitiʼ gulati lu chopa ni tuʼsuniti, bitiʼ buluʼbíʼi ládxiʼguequi para cabirö ilúngaca ca naʼ túngaca, en bitiʼ buluʼsán taʼyéaj ládxiʼguequi yuguʼ böʼ xihuiʼ, en yuguʼ budóʼ guiö́j budóʼ yaga, yuguʼ budóʼ naʼ bitiʼ taʼléʼe, en bitiʼ taʼyöni, en bitiʼ gaca sáʼgaca. 


text:
Bitiʼ buluʼbíʼi ládxiʼguequi para cabirö iluti bönachi, en calëga para cabirö ilúngaca yöl-laʼ gudzáʼ quéguequi, en le ruáʼ döʼ túngaca, en yöl-laʼ ribán quéguequi.<pb/>


text:
Níʼirö biléʼedaʼ-nëʼ iaʼtúëʼ gubáz láʼayi nál-la, bötjëʼ birúajëʼ yehuaʼ yubá, nácuëʼ böaj lúzxiba, en zoa ca tu biguitaʼ ícjalëʼ. Rëpi yösa beníʼ lahuëʼ ca run gubidza, ateʼ nácagaca niʼë ca yaʼzxö́n taʼyegui. 


text:
Zoa lu nëʼë tu guíchidoʼ nayalaj, ateʼ tu niʼë ibëla nulibëʼ lu nísadoʼ, en iaʼtú niʼë yö́göla nulibëʼ luyú bidxi. 


text:
Níʼirö bëʼë zidzaj didzaʼ, ateʼ biyö́n chiʼë ca riyö́n cateʼ ribö́dxiʼabaʼ bëdxi guixiʼ, en cateʼ budxi bëʼë zidzaj didzaʼ naʼ, bilaʼyöni chíʼigaca gadxi guziúʼ. 


text:
Cateʼ budxi bilaʼyöni chíʼigaca guziúʼ naʼ, nedaʼ siʼ uzúajaʼ lu guichi, pero biyöndaʼ nu ruíʼi didzaʼ yehuaʼ yubá, rë nedaʼ: “Bucáchiʼsö didzaʼ ni guluíʼi gadxi guziúʼ naʼ. Bitiʼ uzúajuʼ didzaʼ naʼ lu guichi.” 


text:
<pb/>Níʼirö gubáz láʼayi naʼ biléʼedaʼ-nëʼ zuínëʼ lu nísadoʼ, en luyú bidxi, guchisa nëʼë ibëla zacaʼ lúzxibalö, 


text:
ateʼ ben tsutsu xtídzëʼë niʼa que Nu naʼ zoa caz, Nu naʼ ben yehuaʼ yubá, en le nacuáʼ niʼ, encaʼ yödzölió, en le nacuáʼ niʼ, encaʼ nísadoʼ, en le nacuáʼ niʼ, ateʼ gunnë́ʼ: “¡Bítiʼrö tse! 


text:
Cateʼ ucödxëʼ gubáz láʼayi igadxi lúzubaʼ böaʼ bëdxi, usudxinëʼ Dios le nagachiʼ queëʼ, lë naʼ buluíʼinëʼ yuguʼ huen dxin queëʼ, bönniʼ niʼ guluʼë didzaʼ uláz queëʼ.” 


text:
<pb/>Níʼirö chiʼi naʼ biyöndaʼ rirúaj yehuaʼ yubá bë́ʼlen nedaʼ didzaʼ leyúbölö. Gunná: “Guyéaj, yöjxíʼ guíchidoʼ nayalaj naʼ zönëʼ gubáz láʼayi naʼ nulibëʼ lu nísadoʼ, en luyú bidxi.” 


text:
<pb/>Guyijaʼ ga naʼ zoëʼ gubáz láʼayi naʼ, en gunábidaʼ-nëʼ gunnëʼ guíchidoʼ naʼ quiaʼ. Gubáz láʼayi naʼ gudxëʼ nedaʼ, gunnë́ʼ: “¡Guzxíʼ, gudagu! Lu ruʼu gaca zxixi ca naca bidxínaʼdoʼ queë́baʼ buz, pero lëʼu huöáca siláʼ.” 


text:
<pb/>Guzxiʼa guíchidoʼ naʼ zönëʼ, en gudahuaʼ le. Lu ruáʼa guca zxixi ca naca bidxínaʼdoʼ naʼ, pero cateʼ budxi gudahuaʼ le, böáca siláʼ lëʼa. 


text:
Níʼirö gudxëʼ nedaʼ: “Ral-laʼ guʼu didzaʼ leyúbölö uláz queëʼ Dios lógaca zián cöʼ bönachi izáʼa, en gapa nacuáʼ yúguʼtë yödzö, en gapa tuíʼi zián didzaʼ yúbölö, en lógaca zián bönniʼ unná bëʼ.”<pb/>


text:
Níʼirö bidxín nu benna tu gui quiaʼ le naca ca tu yaga ribixi, en gudxi nedaʼ: “Guyasa, en burixi yudoʼ queëʼ Dios. Burixi caʼ bucugu láʼayi que, en bulaba nupa nacuáʼ niʼ taʼyéaj ládxiʼgaca Dios. 


text:
Bucáʼana caʼ löʼa que yudoʼ naʼ dë níʼilö, en bitiʼ urixuʼ le, tuʼ nadödi lu náʼagaca bönachi izáʼa, ateʼ uluʼlibi uluʼléaj yödzö láʼayi naʼ idú ca chopa-un beoʼ.” 


text:
<pb/>Gudxëʼ caʼ nedaʼ: “Isö́l-laʼa chopëʼ bönniʼ ilunëʼ ba nalí quiaʼ, ateʼ iluʼë didzaʼ uláz quiaʼ idú ca chinnu gayuáʼ yuʼ tsónnalalaj dza, nácugaquiëʼ lariʼ le naca bödzádzadoʼ.” 


text:
Chopëʼ bönniʼ ni tunëʼ ba nalí, nácagaquiëʼ chopa yaga olivo naʼ nazúaj lu guichi láʼayi ca naca quégaquiëʼ, en nácagaquiëʼ caʼ chopa le nuáʼgaca guíʼ naʼ nacuáʼ lahuëʼ Dios, Xani yödzölió. 


text:
Channö guë́ʼëni nu guáʼ döʼ quégaquiëʼ, irúaj guíʼ ruáʼagaquiëʼ le usuniti nu naʼ rë́ʼëni guáʼ döʼ quégaquiëʼ, en guti nu naʼ, encaʼ nupa taʼdáʼbagaʼ légaquiëʼ. 


text:
Chopëʼ ni dë lu náʼagaquiëʼ uluʼzáguëʼë xinöza nisa guiö́j lúzxiba, para cabí galaj guiö́j tsca dza naʼ ral-laʼ iluʼë didzaʼ uláz queëʼ Dios, ateʼ dë lu náʼagaquiëʼ caʼ ilunëʼ ga huöáca nisa rön, en ilunëʼ ga gatsaj yödzöhuë́ʼ yödzölió. Ilunëʼ caní bálatiʼtës luzuí ilë́ʼënnëʼ. 


text:
Cateʼ údxi ilunëʼ ba nalí, irúajbaʼ böaʼ síniaʼ lataj chul-la, en tíl-lalenbaʼ légaquiëʼ, en ucúl-labaʼ légaquiëʼ, en gútibaʼ légaquiëʼ. 


text:
Le gulaca cazëʼ ilaʼtúlusö caʼ laʼ nöza lu yödzö zxön, ga niʼ gudë́ʼë caʼ Xanruʼ lëʼe yaga cruz, en ca rucúdzuʼruʼ didzaʼ, nazíʼi le caʼ Sodoma, encaʼ Egipto. 


text:
Idú ca tsonna dza yuʼ gatsaj bönachi yúguʼtë yödzö, en yúguʼtë bönachi izáʼa, en bönachi tuíʼi zián didzaʼ yúbölö, en bönachi yúguʼtë luyú, ilaʼléʼeni le gulaca cazëʼ, en bitiʼ iluíʼ lataj nu ucacheʼ légaquiëʼ yeru ba. 


text:
Uluʼdzéjadeʼe nupa nacuáʼ yödzölió tuʼ gulátiëʼ, ateʼ lu yöl-laʼ rudzeja quéguequi ilaʼsö́l-laʼ le uluʼnödzaj quégaca luzë́ʼeguequi, tuʼ buluʼsacaʼ ziʼë chopëʼ ni guluʼë didzaʼ uláz queëʼ Dios bönachi nacuáʼ yödzölió. 


text:
<pb/>Níʼirö cateʼ chibizáʼa tsonna dza yuʼ gatsaj naʼ, Dios busubanëʼ légaquiëʼ, ateʼ gulaʼyasëʼ gulazuínëʼ, ateʼ guladxi gulaʼdzöbi yúguʼtë nupa bilaʼléʼe légaquiëʼ. 


text:
Níʼirö bëʼ zidzaj didzaʼ tu chiʼi yehuaʼ yubá, en gudxi légaquiëʼ: “Guliʼcuén ni.” Gulaʼbenëʼ lu böaj lúzxiba zacaʼ yehuaʼ yubálö, ateʼ nupa naʼ gulaʼdáʼbagaʼ légaquiëʼ bilaʼléʼe légaquiëʼ. 


text:
Laʼ níʼisö gudö́didaʼ budóʼ zxuʼ, ateʼ biguinnaj tu cöʼ tsa tu chi cöʼ yuguʼ yuʼu dzöʼö lu yödzö naʼ, ateʼ lu budóʼ zxuʼ naʼ, gulati tsónnalalaj yuʼ chi gayuáʼ bönachi. Guladxi gulaʼdzöbi nupa niʼ nagáʼanagaca, ateʼ gulaʼgúʼu yöl-laʼ ba Dios zoëʼ yehuaʼ yubá. 


text:
<pb/>Chigudödi le buropi le rusuniti bönachi, ateʼ chizóa idxín le bunni le usuniti léguequi. Rucödxëʼ gubáz láʼayi igadxi lúzubaʼ böaʼ bëdxi 


text:
<pb/>Bucödxëʼ gubáz láʼayi igadxi lúzubaʼ böaʼ bëdxi, ateʼ guluíʼi zidzaj didzaʼ yuguʼ chiʼi yehuaʼ yubá, taʼnná:<pb/>Gapa taʼnná bëʼ bönachi yödzölió<br/>nadö́digaca lu nëʼë Xanruʼ Dios,<br/>en lu nëʼë Cristo.<pb/>Lëʼ inná bë́ʼticaʼsëʼ. 


text:
<pb/>Níʼirö idapa uruʼë bönniʼ gula naʼ rö́ʼögaquiëʼ gapa naʼ taʼnná bëʼë lahuëʼ Dios, buluʼtsaga lógaquiëʼ lu yu, en taʼyéaj ládxiʼgaquiëʼ Dios. 


text:
Taʼnnë́ʼ:<pb/>¡Xantuʼ Dios, napa cazuʼ yöl-laʼ huáca!<pb/>¡Guzóa cazuʼ, en zoa cazuʼ, en ral-laʼ guída cazuʼ!<pb/>¡Xclenuʼ, tuʼ chibugunuʼ dxin yöl-laʼ huáca zxön quiuʼ,<br/>en risí loʼ rinná bëʼu!<pb/> 


text:
¡Gulaʼlé bönachi yuguʼ yödzö<br/>pero chibidxín dza gunuʼ léguequi xíguiaʼ!<pb/>¡Naca dza uchiʼa usörö́uʼ nupa chinátigaca!<pb/>¡Ubiʼu quégaquiëʼ huen dxin quiuʼ,<br/>yuguʼ bönniʼ guluʼë didzaʼ uláz quiuʼ,<br/>nupa néquiguequi quez quiuʼ, en gulún bal Loʼ,<br/>nupa nácagaca cáʼasö, en nupa nácagaca lo!<pb/>¡Chibidxín dza usunítiuʼ nupa buluʼsuniti yödzölió! 


text:
<pb/>Níʼirö guyalaj yudoʼ queëʼ Dios röʼö yehuaʼ yubá, ateʼ biláʼ lahui guíʼina láʼayi ga yuʼu didzaʼ rucáʼana tsahuiʼ le nunëʼ Dios. Guyëpi yösa, en gulúʼu bö zidzaj, en gunnë́ guziúʼ luyú. Gudödi budóʼ zxuʼ, en gurö́ʼö guiö́j böguiʼ yöla sunna.<pb/>


text:
Níʼirö biláʼ lahui yehuaʼ yubá tu le naca bëʼdaʼ, buluíʼi lonu tu nigula nácunu le naca ca gubidza, en zoa zxan níʼanu beoʼ. Dxía ícjanu tu le néquini oro ga dxíagacabaʼ chinnu bölaj beníʼ. 


text:
Nigula ni chizóa soa bíʼidoʼ queë́nu, en ribö́dxinu tuʼ rúdiaʼ lë́ʼënu. Riguíʼi rizácaʼnu ruzóanu bíʼidoʼ queë́nu. 


text:
Níʼirö iaʼtú le naca bëʼ biláʼ lahui yehuaʼ yubá. Buluíʼi lobaʼ tubaʼ bëla zxön xitsiníʼ. Nácabaʼ xiná guiʼis, ateʼ dxíagaca gadxi ícjabaʼ, en chi lúzubaʼ, ateʼ dxía tu le néquini oro tu tu ícjabaʼ naʼ. 


text:
Len xibanbaʼ gúʼuyöjbaʼ tu cöʼ tsa tu tsonna cöʼ bölaj lúzxiba, en gurúʼunabaʼ légacabaʼ luyú. Guzuíbaʼ bëla zxön xitsiníʼ naʼ lonu nigula naʼ chizóa sóabiʼ bíʼidoʼ queë́nu. Zóabaʼ sinaʼ gágubaʼ-biʼ bíʼidoʼ queë́nu naʼ ca gáljabiʼ naʼ. 


text:
Buzóanu-biʼ tubiʼ biʼi bö́nniʼdoʼ ral-laʼ inná béʼebiʼ yúguʼtë yödzö len tu xiyaga guíë. Laʼ bucuítatëʼë-biʼ Dios bíʼidoʼ queë́nu naʼ, en buchisëʼ-biʼ ga niʼ zoa cazëʼ Lëʼ, röʼë lataj lo ga naʼ rinná bëʼë. 


text:
Buzxúnnajnu nigula naʼ, zéajnu lu lataj cáʼasö, ga niʼ chinupë́ʼë Dios lataj queë́nu. Uluʼgahuëʼ-nu niʼ idú ca chinnu gayuáʼ yuʼ tsónnalalaj dza. 


text:
<pb/>Gudödi gulaca lë ni, gúcadaʼ gudil-la yehuaʼ yubá. Gubáz láʼayi lo lëʼ Miguel, en yuguʼ gubáz láʼayi dáʼgaquiëʼ lëʼ gulaʼdíl-lalenëʼ-baʼ bëla zxön xitsiníʼ naʼ. Gulaʼdil-la bëla zxön naʼ, en yuguʼ gubáz xihuiʼ dáʼgaca lëbaʼ 


text:
Caní guca, gulaʼrúʼunëʼ-baʼ bëla zxön xitsiníʼ naʼ níʼilö. Nácabaʼ bëla naʼ zóabaʼ dza niʼte, lëbaʼ tuʼ xihuiʼ. Gulaʼrúʼunëʼ tuʼ xihuiʼ yödzölió, dzágagaca le gubáz xihuiʼ naʼ dáʼgaca le. 


text:
<pb/>Níʼirö biyöndaʼ tu chiʼi ruíʼi zidzaj didzaʼ yehuaʼ yubá, rnna: “Naʼa chibidxín dza nuluʼë lahui yöl-laʼ rusölá nunëʼ Dios, en yöl-laʼ huáca queëʼ, en le rinná bëʼë, encaʼ le rinná bëʼë Cristo, tuʼ chigulaʼrúʼunëʼ níʼilö nu naʼ buzegui yuguʼ böchiʼ luzáʼaruʼ didzaʼ. Rëla, en të dza buzegui légaquiëʼ didzaʼ lahuëʼ Dios queë́ruʼ. 


text:
Yuguʼ böchiʼ luzáʼaruʼ ni buluʼcul-lëʼ nu naʼ, tuʼ buluʼgunëʼ dxin xichönëʼ Bönniʼ naʼ náquiëʼ Böʼcuʼ Zxílaʼdoʼ queëʼ Dios, en tuʼ buluʼgunëʼ dxin didzaʼ naʼ gulunëʼ ba nalí queëʼ. Bitiʼ guluíʼi ládxiʼgaquiëʼ yöl-laʼ naʼbán quégaquiëʼ, pero gulátiëʼ. 


text:
Que lë ni naʼ gaca yöl-laʼ rudzeja yehuaʼ yubá. ¡Buliʼdzeja libíʼiliʼ, zóaliʼ niʼ! ¡Bicaʼ bayechiʼ libíʼiliʼ zóaliʼ yödzölió, en lu nísadoʼ, tuʼ chibötaj tuʼ xihuiʼ, en bidxín ga zóaliʼ! Rilédeʼe tuʼ xihuiʼ naʼ tuʼ chiréquibeʼe iaʼtú chíʼisö dë lataj que.” 


text:
<pb/>Cateʼ gúquibeʼebaʼ bëla zxön xitsiníʼ naʼ chigulaʼrúʼunëʼ-baʼ luyú, níʼirö yöjsóa réguʼbaʼ-nu nigula naʼ buzóanu biʼi bö́nniʼdoʼ naʼ queë́nu. 


text:
Níʼirö Dios bëʼë-nu nigula naʼ chopa xílibaʼ bisiáʼ nácagaca zxön para gaca sunu, en icuítanu ga naʼ zóabaʼ bëla zxön xitsiníʼ naʼ, en idxinnu xilátjanu lu lataj cáʼasö. Niʼ uluʼgahuëʼ-nu idú tsonna iz yuʼ gatsaj. 


text:
Bëla zxön xitsiníʼ naʼ gúbabaʼ nisa zile zacaʼ cúdzuʼlönu, le guca ca tu nisa yegu, en gúʼunibaʼ guaʼtë nigula naʼ. 


text:
Níʼirö luyú gúcalen nigula naʼ. Guyalaj luyú naʼ, en güíʼi nisa yegu naʼ gúbabaʼ bëla zxön xitsiníʼ naʼ. 


text:
Níʼirö bëla zxön xitsiníʼ naʼ gulédeʼebaʼ-nu nigula naʼ, ateʼ guyéajbaʼ yöjtíl-lalenbaʼ nupa nagáʼanagaca queë́nu diʼa dza queë́nu, nupa naʼ tun ca rnna le gunná bëʼë Dios, en nazíʼ lu në́ʼeguequi le nunëʼ Jesucristo ba nalí.<pb/>


text:
Guzuídaʼ lu yuzxi raʼ nísadoʼ, en biléʼedaʼ ribenbaʼ rirúajbaʼ lu nísadoʼ tubaʼ böaʼ síniaʼ dxíagaca gadxi ícjabaʼ, en chi lúzubaʼ. Dxíagaca lúzubaʼ chi le néquini oro, ateʼ láhuigaca ícjabaʼ daʼ tu la le naca xihuiʼ le cabí riléʼe Dios dxiʼa. 


text:
Böaʼ síniaʼ naʼ biléʼedaʼ-baʼ rináʼabaʼ ca nácabaʼ tu bë́dxitoʼ, nacuáʼ níʼabaʼ ca nácagaca níʼabaʼ oso, ateʼ ruáʼabaʼ naca ca naca ruáʼabaʼ bëdxi guixiʼ. Bëla zxön xitsiníʼ naʼ budö́dibaʼ lu naʼabaʼ böaʼ síniaʼ ni yöl-laʼ huáca queë́baʼ, encaʼ xilátjabaʼ ga rinná bë́ʼëbaʼ, en yöl-laʼ unná bëʼ zxön queë́baʼ. 


text:
Dxía huëʼ tu ícjabaʼ böaʼ síniaʼ naʼ, le naca le guti lëbaʼ, pero buniti huëʼ naʼ, ateʼ buluʼbani yúguʼtë bönachi yödzölió, en yöjdáʼgaca böaʼ síniaʼ naʼ. 


text:
Gulaʼyéaj ládxiʼgaquiëʼ-baʼ bëla zxön xitsiníʼ naʼ, tuʼ budö́dibaʼ yöl-laʼ unná bëʼ queë́baʼ lu náʼabaʼ böaʼ síniaʼ naʼ. Gulaʼyéaj ládxiʼgaquiëʼ-baʼ böaʼ síniaʼ naʼ, en gulaʼnnë́ʼ: “¿Nuzxi caz naca zxön ca naca zxön böaʼ síniaʼ naʼ, en nuzxi caz sequiʼ tíl-lalen lëbaʼ?” 


text:
<pb/>Gutaʼ lu náʼabaʼ böaʼ síniaʼ naʼ bë́ʼëbaʼ didzaʼ ba zxön, en didzaʼ xihuiʼ le rinnëbaʼ queëʼ Dios. Idú ca chopa-un beoʼ gutaʼ lu náʼabaʼ yöl-laʼ unná bëʼ. 


text:
Gusí lobaʼ rinnëbaʼ queëʼ Dios, en rinnë́ xíhuiʼbaʼ que Lëʼ Dios, en que lataj láʼayi queëʼ, en quégaca nupa nacuáʼ yehuaʼ yubá. 


text:
Gutaʼ lu náʼabaʼ gudíl-lalenbaʼ nupa néquiguequi quez queëʼ Dios, en bucúl-labaʼ légaquiëʼ. Gutaʼ caʼ lu náʼabaʼ gunná béʼebaʼ yúguʼtë bönachi izáʼa, bönachi yúguʼtë yödzö, en bönachi tuíʼi yúguʼtë didzaʼ yúbölö, en bönachi idútë yödzölió. 


text:
Yúguʼtë bönachi nacuáʼ yödzölió gulaʼyéaj ládxiʼgaca böaʼ síniaʼ naʼ, nupa naʼ bitiʼ nazúajgaca láguequi lu guichi que yöl-laʼ naʼbán, guichi naʼ buzúajëʼ Bönniʼ naʼ náquiëʼ Böʼcuʼ Zxílaʼdoʼ queëʼ Dios cateʼ siʼ gutaʼ yödzölió. Buzóa cazëʼ Dios gútiëʼ Bönniʼ naʼ niʼa quégaca bönachi queëʼ. 


text:
Nupa nucuʼë Dios idzúngaca, ral-laʼ idzúngaca, ateʼ nupa nucuʼë Dios para nu guti léguequi len guíë tuchiʼ, len guíë tuchiʼ ilátigaca. Que lë ni naʼ, ral-laʼ ilaʼböza zxön ladxiʼ nupa néquiguequi queëʼ Dios, en taʼyéajlëʼ Lëʼ. 


text:
<pb/>Gudödi naʼ biléʼedaʼ-baʼ iaʼtubaʼ böaʼ síniaʼ gurenbaʼ birúajbaʼ lu yu. Dxíagaca chopa lúzubaʼ ca naca lúzubaʼ böʼcuʼ zxilaʼ, en ruíʼibaʼ didzaʼ ca naʼ ruíʼibaʼ didzaʼ bëla zxön xitsiníʼ naʼ. 


text:
Dë lu náʼabaʼ böaʼ síniaʼ ni yúguʼtë yöl-laʼ unná bëʼ queë́baʼ böaʼ síniaʼ bidxinbaʼ zíʼalö, cateʼ dzágabaʼ lëbaʼ. Runbaʼ böaʼ síniaʼ buropi ni ga taʼyéaj ládxiʼgaca yúguʼtë bönachi nacuáʼ yödzölió böaʼ síniaʼ zíʼalö naʼ, böaʼ naʼ buniti huëʼ le guti lëbaʼ. 


text:
Böaʼ buropi naʼ runbaʼ caʼ le nácagaca bëʼ ga ridxintë runbaʼ ga ruhuö́xaj guíʼ le zaʼ lúzxiba, en ruhuö́xaj luyú lógaca yúguʼtë bönachi. 


text:
Rizíʼ yéʼebaʼ bönachi nacuáʼ yödzölió len le nácagaca bëʼ dë lu náʼabaʼ runbaʼ lobaʼ böaʼ síniaʼ zíʼalö naʼ. Rinná béʼebaʼ bönachi nacuáʼ yödzölió ilunëʼ tu budóʼ ca nácabaʼ böaʼ síniaʼ naʼ gúcabaʼ huëʼ que guíë tuchiʼ, ateʼ nabanbaʼ. 


text:
Dë lu náʼabaʼ runbaʼ ga soa ibán budóʼ naʼ naca ca nácabaʼ böaʼ síniaʼ zíʼalö naʼ, en güíʼi didzaʼ budóʼ ni, en gun ga nu guti yúguʼtë nupa bitiʼ ilaʼyéaj ládxiʼgaca le. 


text:
Benbaʼ ga gudáʼ yúguʼtë bönachi tu le naca bëʼ dáʼgaca lëbaʼ, nupa nácagaca cáʼasö, en nupa nácagaca lo, nupa taʼléʼe yöl-laʼ tsahuiʼ, en nupa nácagaca yechiʼ, nupa bitiʼ nadóʼogaca, en nupa nadóʼogaca. Budáʼabaʼ le lu náʼagaca ibëla o raʼ xigágaca bönachi naʼ. 


text:
Cuntu nu gaca bi gaʼu o bi gutiʼ channö cabí daʼ nu naʼ lë naʼ naca bëʼ, o channö cabí daʼ nu naʼ labaʼ böaʼ síniaʼ naʼ, o le nabábabaʼ nuáʼabaʼ. 


text:
Naʼa riquínnuʼ yöl-laʼ réajniʼi. Nu napa yöl-laʼ réajniʼi ral-laʼ ulábatëz tsca le nabábabaʼ nuáʼabaʼ böaʼ síniaʼ naʼ, le naca ca le nababëʼ tu bönniʼ, ateʼ le nabábabaʼ naʼ naca xopa gayuáʼ yuʼ tsónnalalaj yuʼ xopa.<pb/>


text:
Gudödi niʼ buyúaʼ, en biléʼedaʼ-nëʼ Bönniʼ naʼ náquiëʼ Böʼcuʼ Zxílaʼdoʼ zuínëʼ lu guíʼadoʼ nazíʼi le Sión. Nacuáʼlenëʼ Lëʼ tu gayuáʼ yuʼ tapa-un milëʼ bönniʼ, daʼ raʼ xigágaquiëʼ Lëʼ Bönniʼ naʼ náquiëʼ Böʼcuʼ Zxílaʼdoʼ, encaʼ Lëʼ Xuzëʼ. 


text:
Níʼirö biyöndaʼ tu le rigúʼu bö yehuaʼ yubá, le rinnë́ zidzaj ca rinnë́ tu yegu zxön, en ca rinnë́ guziúʼ. Biyöndaʼ le riyö́n cateʼ taʼguínniëʼ lëʼe tu le rul-la zë zián du que. 


text:
Tul-lëʼ tu le rul-la cubi, nacuʼë ca dö́dilö lahui lataj lo niʼ, encaʼ ca dö́dilö lahui ga naʼ nacuáʼ idapa nupa naʼ nabángaca len yuguʼ bönniʼ gula naʼ. Cúnturö nu gaca gul-la le rul-la ni, pero légacasëʼ tu gayuáʼ yuʼ tapa-un milëʼ bönniʼ ni, bönniʼ naʼ böáʼuëʼ Cristo légaquiëʼ ladaj bönachi yödzölió. 


text:
Nácagaquiëʼ bönniʼ ni idú ladxiʼ. Bitiʼ gulaʼcuáʼlenëʼ nigula, tuʼ nácagaquiëʼ idú bönniʼ raʼbán. Söjácalenëʼ Bönniʼ naʼ náquiëʼ Böʼcuʼ Zxílaʼdoʼ gátiʼtës ga saʼyéajëʼ. Cristo caz böáʼuëʼ légaquiëʼ ládjagaca bönachi, ateʼ nácagaca nupa buluʼdödi cuíngaquiëʼ zíʼalö queëʼ Dios, encaʼ queëʼ Bönniʼ naʼ náquiëʼ Böʼcuʼ Zxílaʼdoʼ. 


text:
Catu caz gulaʼzíʼ yëʼë, ateʼ cuntu nu gaca bi innë́ quégaquiëʼ ga naʼ nacuʼë ca dö́dilö lahui lataj lo ga röʼë Dios. Didzaʼ röjuáʼgaquiëʼ tsonna gubáz láʼayi 


text:
<pb/>Níʼirö biléʼedaʼ iaʼtúëʼ gubáz láʼayi, ridödëʼ lu böʼös lúzxiba, en röjuʼë didzaʼ dxiʼa zóaticaʼsö para gunëʼ libán que lógaca nupa nacuáʼ yödzölió, bönachi idútë luyú, yúguʼtë bönachi izáʼa, en bönachi tuíʼi yúguʼtë didzaʼ izáʼa, en bönachi yúguʼtë yödzö. 


text:
Ruʼë zidzaj didzaʼ, rnnëʼ: “¡Gulíʼgádxi Dios, en guliʼcuʼë yöl-laʼ ba tuʼ chizóa uchiʼa usörö́ëʼ bönachi! ¡Guliʼtséaj ládxëʼë Dios, nunëʼ lúzxiba, en luyú, en nísadoʼ, en gapa ralaj nisa!” 


text:
<pb/>Iaʼtúëʼ gubáz láʼayi söjnáhuëʼ gubáz láʼayi ni, en rnnëʼ: “¡Chibudxi que yödzö Babilonia! ¡Chibudxi que yödzö zxön naʼ! Caní guca que, tuʼ gulún nupa nacuáʼ niʼ ga gulaʼzíʼ lu náʼagaquiëʼ bönniʼ yúguʼtë yödzö ilunëʼ ca nácagaca le taʼzë́ ládxiʼgaquiëʼ le ruáʼ döʼ.” 


text:
<pb/>Iaʼtúëʼ gubáz láʼayi söjnáhuëʼ gubáz láʼayi buropi ni, en ruʼë zidzaj didzaʼ, rnnëʼ: “¡Channö nu tseaj ladxiʼ-baʼ böaʼ síniaʼ naʼ, encaʼ budóʼ queë́baʼ, en güíʼi lataj taʼ raʼ xigué o lu nëʼe le naca bëʼ daʼ lëbaʼ, 


text:
gunëʼ Dios nu ni xíguiaʼ lu yöl-laʼ rilé queëʼ! ¡Quiʼi sacaʼ nu naʼ lu guíʼ, en lu lë naʼ ruzéguiʼdaʼ, lógaca gubáz láʼayi, en lahuëʼ Bönniʼ naʼ náquiëʼ Böʼcuʼ Zxílaʼdoʼ! 


text:
Cuénticaʼsö dzön que guíʼ ga niʼ quíʼi sacaʼ nu naʼ. Rëla, en te dza quiʼi sacaʼ, ateʼ catu caz gataʼ lataj uluʼzíʼ ládxiʼgaca nupa ilaʼyéaj ládxiʼgaca-baʼ böaʼ síniaʼ naʼ, en budóʼ queë́baʼ. Bitiʼ uluʼzíʼ ládxiʼgaca nupa iluíʼi lataj taʼ labaʼ léguequi. 


text:
Que lë ni naʼ nupa naʼ néquiguequi queëʼ Dios, en tun ca rnna le gunná bëʼë, en taʼyéajlëʼ Jesús, ral-laʼ ilaʼböza zxön ladxiʼ.” 


text:
<pb/>Níʼirö biyöndaʼ chiʼi nu ruíʼi didzaʼ yehuaʼ yubá, en rë nedaʼ: “Buzúaj lu guichi lë ni: ¡Bicaʼ bágaca nupa ilátigaca naʼa si lo, nupa naʼ taʼyéajlëʼ Xanruʼ!” Dios Böʼ Láʼayi rnnëʼ: “¡Caʼ gaca! ¡Uluʼzíʼ ládxiʼgaquiëʼ lu dxin gulunëʼ, en uluʼziʼë xibé ca saʼyéaj le gulunëʼ!” Tuʼziʼë le ruláʼ luyú 


text:
<pb/>Níʼirö buyúaʼ, en biléʼedaʼ tu böaj lúzxiba chiguíchidoʼos, ateʼ lu böaj naʼ röʼë tu bönniʼ náquiëʼ ca náquiëʼ Bönniʼ Guljëʼ Bönachi, ateʼ dxía icjëʼ tu le néquini oro, ateʼ zönëʼ tu guíë tuchiʼ lu nëʼë. 


text:
Birúajëʼ tuëʼ gubáz láʼayi lu yudoʼ röʼö yehuaʼ yubá, ateʼ bëʼë zidzaj didzaʼ, en gudxëʼ Nu naʼ röʼö lu böaj naʼ, gunnë́ʼ: “¡Bugún dxin guíë tuchiʼ quiuʼ, en guchugu zxoaʼ xtila, tuʼ chibidxín dza nu uzíʼ le! ¡Chinabídx do que le dë yödzölió!” 


text:
<pb/>Níʼirö Nu naʼ röʼö lu böaj naʼ bugún dxin guíë tuchiʼ idútë yödzölió, ateʼ buziʼë le ruláʼ luyú. 


text:
Birúajëʼ iaʼtúëʼ gubáz láʼayi raʼ bucugu niʼ, dë lu nëʼë inná béʼenëʼ guíʼ, ateʼ bëʼë zidzaj didzaʼ, en bulidzëʼ gubáz láʼayi zíʼalö naʼ nuʼë guíë tuchiʼ, gunnë́ʼ: “¡Bugún dxin guíë tuchiʼ quiuʼ, en butubi tuʼxóa huéaj le taʼbía lubá uva rö́ʼgaca yödzölió, tuʼ chiná le taʼbía lubá uva!” 


text:
<pb/>Níʼirö gubáz láʼayi ni bugunëʼ dxin guíë tuchiʼ idútë yödzölió, en butubëʼ le taʼbía lubá uva rö́ʼgaca luyú, ateʼ yöjchúʼunëʼ le taʼbía lubá uva naʼ lu yeru zxön ga izí xisi. Yuguʼ lë ni ruluíʼi ca gunëʼ Dios, gunëʼ xíguiaʼ bönachi nacuáʼ yödzölió. 


text:
Buluʼlibëʼ le taʼbía lubá uva naʼ lu lerui zoa níʼilö raʼ yödzö, ateʼ lu lerui naʼ birúaj rön, en gurén ga bidxintë ruáʼagacabaʼ böaʼ, en gudödi rön naʼ idú tsca gaca sáʼaruʼ idú chinnu dza.<pb/>


text:
Biléʼedaʼ iaʼtú le nácadaʼ bëʼ yehuaʼ yubá, le run ga nu rubani. Bilaʼrúajëʼ gadxi gubáz láʼayi, nuáʼagaquiëʼ gadxi yödzöhuë́ʼ röjsétegaca, le ugunëʼ dxin Dios, údxi gunëʼ xíguiaʼ bönachi yödzölió. 


text:
<pb/>Biléʼedaʼ caʼ tu le naca ca tu nísadoʼ le rëpi yösa beníʼ ca guiö́j jara le nutsíʼi guíʼ. Nupa naʼ buluʼxicja lu böaʼ síniaʼ naʼ, en lu budóʼ queë́baʼ, en lu labaʼ, zuígaca lu lë naʼ naca ca tu nísadoʼ, en nuáʼagaquiëʼ le tul-la, yuguʼ le bëʼë Dios quégaquiëʼ. 


text:
Tul-lëʼ le rul-la naʼ bil-lëʼ Moisés, bönniʼ huen dxin queëʼ Dios. Naca tu le rul-la queëʼ Bönniʼ naʼ náquiëʼ Böʼcuʼ Zxílaʼdoʼ. Taʼnnë́ʼ:<pb/>¡Liʼ, Xantuʼ Dios, zxö́ntërö nacuʼ Liʼ!<pb/>¡Zxö́ntërö naca yúguʼtë le benuʼ,<br/>le tun ga rubánituʼ!<pb/>¡Liʼ rinná béʼenuʼ yuguʼ yödzö!<pb/>¡Idú dxíʼadoʼ, en idú tsahuiʼ naca ca bi runuʼ!<pb/> 


text:
¿Nuzxi caz cabí gadxi Liʼ, Xantuʼ?<pb/>¿Nuzxi caz cabí cuʼu Liʼ yöl-laʼ ba?<pb/>¡Tuzuʼ Liʼ nacuʼ láʼayi!<pb/>¡Ilaʼdxín bönachi yúguʼtë yödzö,<br/>en ilaʼyéaj ládxiʼguequi Liʼ<br/>tuʼ taʼléʼe naca tsahuiʼ yúguʼtë le runuʼ! 


text:
<pb/>Gudödi guca lë ni, buyúaʼ, en biléʼedaʼ guyalaj yudoʼ yehuaʼ yubá ga niʼ dë lataj láʼayi que le naca bëʼ zóalenëʼ Dios bönachi queëʼ. 


text:
Bilaʼrúajëʼ gadxi gubáz láʼayi lu lataj láʼayi naʼ, nuáʼagaquiëʼ gadxi yödzöhuë́ʼ naʼ. Nácugaquiëʼ lariʼ nazácaʼdaʼ le rëpi yösa beníʼ, en núgaʼgaca luchúʼugaquiëʼ le néquiguequini oro. 


text:
Níʼirö tu nu nutsaʼ ladaj idapa nupa naʼ nabángaca, bëʼ que queë́gaquiëʼ gadxi gubáz láʼayi naʼ gadxi zxígaʼdoʼ néquiguequini oro, en yúdzugaca le ruluíʼi yöl-laʼ rilé queëʼ Dios, Bönniʼ zoa cazëʼ. 


text:
Lu lataj láʼayi naʼ bidzáʼa dzön, tuʼ zoa niʼ yöl-laʼ beníʼ, en yöl-laʼ huáca zxön queëʼ Dios. Cuntu nu sequiʼ tsaza lu lataj láʼayi naʼ cateʼ gátsjarö gadxi yödzöhuë́ʼ naʼ nuáʼagaquiëʼ gadxi gubáz láʼayi naʼ.<pb/>


text:
Níʼirö biyöndaʼ chiʼi nu ruíʼi zidzaj didzaʼ lataj láʼayi naʼ, en rë gadxi gubáz láʼayi naʼ, rnna: “¡Guliʼtséaj! ¡Guliʼtsöjlálaj gadxi zxígaʼdoʼ naʼ lu yödzölió, le yúdzugaca lë naʼ ruluíʼi yöl-laʼ rilé queëʼ Dios!” 


text:
<pb/>Guyijëʼ gubáz láʼayi zíʼalö, en yöjlaljëʼ le yudzu zxígaʼdoʼ naʼ zönëʼ lu yödzölió. Lë naʼ yudzu zxígaʼdoʼ naʼ ben ga gutsaj yudzuʼ yaʼa le riládaʼ idútë le naca caz nupa naʼ daʼ léguequi le naca bëʼ dáʼgaca böaʼ síniaʼ naʼ, encaʼ nupa naʼ taʼyéaj ládxiʼgaca budóʼ queë́baʼ. 


text:
<pb/>Níʼirö guyijëʼ gubáz láʼayi buropi, en yöjlaljëʼ le yudzu zxígaʼdoʼ naʼ zönëʼ lu nísadoʼ, ateʼ nisa naʼ böáca rön ca naca rön queëʼ tu bönniʼ nati, ateʼ gulati yúguʼtë nupa nabángaca nacuáʼ lu nísadoʼ naʼ. 


text:
<pb/>Guyijëʼ gubáz láʼayi bunni, en yöjlaljëʼ le yudzu zxígaʼdoʼ naʼ zönëʼ gapa dë yegu, en gapa ralaj nisa, ateʼ gapa dë nisa naʼ buluʼhuöáca rön. 


text:
Níʼirö biyöndaʼ ruʼë didzaʼ gubáz láʼayi naʼ dë lu nëʼë rinná béʼenëʼ nisa naʼ, rnnëʼ: “¡Xantuʼ Dios Láʼayi! ¡Zoa cazuʼ, en guzóa cazuʼ! ¡Tsahuiʼ nacuʼ tuʼ richuguʼ caní quégaca bönachi 


text:
tuʼ buluʼlaljëʼ rön quégaca nupa néquiguequi quez quiuʼ, en quégaca nupa guluíʼi didzaʼ uláz quiuʼ! ¡Naʼa, Liʼ runuʼ ga ilë́ʼajëʼ rön, tuʼ caní ral-laʼ gaca quégaquiëʼ!” 


text:
<pb/>Níʼirö biyöndaʼ ruíʼi didzaʼ tu nu zoa raʼ bucugu yehuaʼ yubá niʼ, rnna: “¡Caʼ gaca, Xantuʼ Dios, napa cazuʼ yöl-laʼ unná bëʼ! ¡Idútë li, en tsahuiʼ naca ca richuguʼ quégaca bönachi!” 


text:
<pb/>Guyijëʼ gubáz láʼayi budapi naʼ, en yöjlaljëʼ le yudzu zxígaʼdoʼ naʼ zönëʼ lu gubidza, ateʼ gubidza naʼ, bëʼë Dios le lataj uzéguiʼdaʼ bönachi len guíʼ que. 


text:
Gulaʼyéguiʼdaʼ yúguʼtë bönachi tu ruzéguiʼdaʼ gubidza, pero bitiʼ buluʼbíʼi ládxiʼgaca, en bitiʼ gulaʼgúʼu Dios yöl-laʼ ba. Gulaʼnnë́ ziʼi queëʼ Dios, Bönniʼ dë lu nëʼë inná béʼenëʼ yuguʼ lë ni tuʼsacaʼ ziʼ bönachi. 


text:
<pb/>Guyijëʼ gubáz láʼayi guyuʼ naʼ, en yöjlaljëʼ le yudzu zxígaʼdoʼ zönëʼ lu xilataj böaʼ síniaʼ ga naʼ rinná bë́ʼëbaʼ, ateʼ gurö́ʼö chul-la gapa rinná bë́ʼëbaʼ. Níʼirö, tuʼ gulaʼguíʼi gulaʼzacaʼ bönachi, guláguyaʼa lúdxiʼguequi, 


text:
pero bitiʼ buluʼbíʼi ládxiʼgaca para cabirö ilúngaca le ruáʼ döʼ tunëʼ. Gulaʼnnë́ ziʼi queëʼ Dios zoëʼ yehuaʼ yubá tuʼ taʼguíʼi taʼzacaʼ, en tuʼ dxíagaca yudzuʼ yaʼa naʼ. 


text:
<pb/>Guyijëʼ gubáz láʼayi buzxopi naʼ, en yöjlaljëʼ le yudzu zxígaʼdoʼ naʼ zönëʼ lu yegu zxön nazíʼi le Eufrates, ateʼ gubidxi nisa yegu naʼ para ibáʼa nöza ga ilaʼdödi nupa taʼnná bëʼ, nupa ilaʼrúaj zacaʼ ga rilén gubidza. 


text:
<pb/>Níʼirö biléʼedaʼ bëla zxön xitsiníʼ naʼ, en böaʼ síniaʼ naʼ, en bönniʼ ruʼë didzaʼ uláz quégacabaʼ. Bilaʼrúaj tsonna böʼ xihuiʼ tun ditaj bönachi lu ruáʼagaca nupa naʼ. Naláʼgaca ca naláʼgacabaʼ buludzu. 


text:
Nácagaca yonna böʼ ni böʼ que tuʼ xihuiʼ, böʼ naʼ tun le nácagaca bëʼ le ilún ga uluʼbani bönachi. Yöjaca böʼ xihuiʼ naʼ idú yödzölió, en yöjtúbigaca nupa taʼnná bëʼ, para tsöjáquiëʼ lu gudil-la naʼ gaca lu dza zxön queëʼ Dios, Bönniʼ napa cazëʼ yöl-laʼ unná bëʼ. 


text:
Caní rnnëʼ Dios: “¡Buliʼyútsöcaʼ! Guídaʼ tsálidoʼos ca ridxinëʼ tu bönniʼ gubán. Bicaʼ ba nu zoa ban ladxiʼ, en run chiʼi le nacu nu naʼ, en rúnticaʼsö dxiʼa, para cabí gun bayudxi ta xiguídisö, en para cabí utuíʼi nu naʼ lahuiʼ lógaca bönachi.” 


text:
Yuguʼ böʼ xihuiʼ naʼ buluʼtubi yuguʼ bönniʼ taʼnná bëʼë, ateʼ buluʼdubëʼ tu lataj nazíʼi le lu didzaʼ hebreo: Armagedón. 


text:
<pb/>Guyijëʼ gubáz láʼayi igadxi naʼ, en yöjlaljëʼ le yudzu zxígaʼdoʼ naʼ zönëʼ lu böʼös, ateʼ bëʼ zidzaj didzaʼ tu nu zoa lu lataj láʼayi zoa yehuaʼ yubá ga dë lataj lo naʼ, rnna: “Chinaca.” 


text:
<pb/>Níʼirö guyëpi yösa, en gurö́ʼödaʼ bö, en gunnë́ guziúʼ. Gudö́didaʼ budóʼ zxuʼ, le gudö́didaʼrö ca gudödi tsanni ni nacuáʼ bönachi yödzölió. 


text:
Birúaj tsonna cö́ʼölö yödzö zxön naʼ, ateʼ gulaʼguínnaj yödzö nacuáʼ yödzölió. Yöjnenëʼ Dios le naca xihuiʼ gulún bönachi yödzö zxön naʼ nazíʼi le Babilonia, ateʼ lu yöl-laʼ rilé queëʼ benëʼ xíguiaʼ nupa nacuáʼ niʼ. 


text:
Böxaj caʼ guiö́j böguiʼ yöla sunna, le zaʼ lúzxiba, en yöjsóa ícjagaca bönachi, ateʼ nál-liʼ tu tu guiö́j böguiʼ naʼ ca tu gayuáʼ guíë, ateʼ yúguʼtë bönachi gulaʼnnë́ xihuiʼ queëʼ Dios tuʼ nözi guiö́j böguiʼ naʼ tuʼ buluʼsácaʼdaʼ ziʼi léguequi.<pb/>


text:
Níʼirö bidxinëʼ tuëʼ gubáz láʼayi ga zoaʼ, nababëʼ gadxi gubáz láʼayi naʼ gulaʼzönëʼ gadxi zxígaʼdoʼ naʼ néquiguequini oro. Bë́ʼlenëʼ nedaʼ didzaʼ, gunnë́ʼ: “Gudá ni, ateʼ uluíʼidaʼ liʼ ca gunëʼ Dios, gunëʼ-nu xíguiaʼ nigula udá dzaga naʼ, rö́ʼönu lu nísadoʼ zián. 


text:
Gulaʼcuaʼlen lënu nupa taʼnná bëʼ luyú yödzölió, en gulún le ruáʼ döʼ, ateʼ gulaʼzudxi nupa nacuáʼ yödzölió ni, tuʼ gulunlen lënu le bitiʼ naca dxiʼa.” 


text:
<pb/>Dios Böʼ Láʼayi guzóalenëʼ nedaʼ, ateʼ gubáz láʼayi naʼ guchë́ʼë nedaʼ tu lu lataj cáʼasö, ateʼ biléʼedaʼ-nu tu nigula niʼ dxíanu cúdzuʼbaʼ tubaʼ böaʼ síniaʼ, nácabaʼ xiná guíʼidoʼos. Dxíagaca gadxi ícjabaʼ, en chi lúzubaʼ, en dáʼgaca caʼ lëbaʼ le taʼnnë́ xihuiʼ queëʼ Dios. 


text:
Nigula naʼ dxíanu lëbaʼ nácunu lariʼ xiná chul-la, en lariʼ xiná guíʼidoʼos. Nazíʼi biquitaj queë́nu le néquiguequini oro, en yuguʼ guiö́j nazacaʼ, en yuguʼ bugá. Lu náʼanu röʼö tu zxígaʼdoʼ néquini oro, en yudzu le nácagaca xihuiʼ, en le ruáʼ döʼ runnu. 


text:
Raʼ xigánu dáʼgaca ca lënu, le tuʼluíʼi tu le nagachiʼ, en taʼnná caní: “Yödzö Babilonia Le Naca Lo”, en “Xináʼagacanu Nigula Udá Dzaga”, en “Xináʼagaca Le Xihuiʼ Dzöʼö Yödzölió.” 


text:
Gúquibeʼedaʼ nazúdxinu nigula naʼ tuʼ bennu ga gulaj rön quégaca nupa néquiguequi queëʼ Dios, en quégaca nupa naʼ zoa nu bëti léguequi tuʼ gulún ba nalí queëʼ Jesús. Cateʼ biléʼedaʼ-nu, bubánideʼedaʼ. 


text:
Gudxëʼ gubáz láʼayi naʼ nedaʼ, gunnë́ʼ: “¿Bizx que rubáninuʼ? Uzéajniʼidaʼ liʼ lë naʼ nagachiʼ, le ruluíʼi ca naca nigula ni, encaʼ le ruluíʼi ca naca böaʼ síniaʼ naʼ dxíanu-baʼ, böaʼ naʼ dxíagaca gadxi ícjabaʼ, en chi lúzubaʼ. 


text:
Böaʼ síniaʼ naʼ biléʼenuʼ guzóabaʼ zíʼalö, pero bitiʼ zóabaʼ naʼa. Böaʼ ni chizóa irúajbaʼ lataj chul-la, ateʼ tséajbaʼ ga nítibaʼ tsaz. Uluʼbánideʼe nupa nacuáʼ luyú cabí nazúajgaca láguequi lu guichi que yöl-laʼ naʼbán, le buzúajëʼ Dios dza niʼte quez cateʼ siʼ gataʼ yödzölió. Cateʼ ilaʼléʼeni böaʼ síniaʼ naʼ guzóabaʼ zíʼatëlö, pero bitiʼ zóabaʼ naʼa, uluʼbani tuʼ nubanbaʼ. 


text:
<pb/>’Lë ni naca tu le uzéajniʼi nu gaca tséajniʼi: Gadxi ícjabaʼ naʼ tuʼluíʼi gadxi guíʼadoʼ gapa rö́ʼönu nigula naʼ. 


text:
Lëscaʼ caní gadxi ícjabaʼ naʼ tuʼluíʼi gadxëʼ bönniʼ taʼnná bëʼë. Gáyuʼë bönniʼ ni chigudödi quégaquiëʼ. Tuëʼ bönniʼ ni rinná bëʼë naʼa, ateʼ iaʼtúëʼ bitiʼ ridxíninëʼ, pero cateʼ guídëʼ, inná bëʼë tu chíʼidoʼosö. 


text:
Böaʼ síniaʼ naʼ guzóabaʼ, pero bitiʼ zóabaʼ naʼa, ruluíʼi tu bönniʼ izxunuʼ, inná bëʼë. Nunëʼ tsözxö́n bönniʼ gadxi naʼ, ateʼ tödi ni nítiëʼ tsaz. 


text:
<pb/>’Chi lúzubaʼ naʼ biléʼenuʼ tuʼluíʼi chiëʼ bönniʼ ilaʼnná bëʼë. Bitiʼ taʼzíʼininëʼ yöl-laʼ unná bëʼ, pero ilaʼziʼë yöl-laʼ unná bëʼ tu chíʼidoʼosö, en ilaʼnná bëʼë tsözxö́n len böaʼ síniaʼ naʼ. 


text:
Chiëʼ bönniʼ ni, lë́bisö nácagaquiëʼ, ateʼ uluʼdödëʼ yöl-laʼ unná bëʼ quégaquiëʼ, en le nazíʼ lu náʼagaquiëʼ lu náʼabaʼ böaʼ síniaʼ naʼ. 


text:
Ilaʼdíl-lalenëʼ Bönniʼ naʼ náquiëʼ Böʼcuʼ Zxílaʼdoʼ, pero Lëʼ ucul-lëʼ légaquiëʼ, tuʼ náquiëʼ Xángaca yúguʼtë nupa nácagaca xan, en náquiëʼ Bönniʼ rinná béʼenëʼ yúguʼtë nupa taʼnná bëʼ. Nupa nacuáʼlen Lëʼ, bulidzëʼ Dios léguequi, en gurö́ëʼ léguequi, ateʼ tsaz dáʼgaca Lëʼ.” 


text:
<pb/>Gubáz láʼayi naʼ gudxëʼ caʼ nedaʼ, gunnë́ʼ: “Yuguʼ nísadoʼ naʼ biléʼenuʼ gapa niʼ rö́ʼönu nigula udá dzaga naʼ, tuʼluíʼi bönachi yuguʼ yödzö, en yuguʼ bönachi izáʼa, en bönachi tuíʼi yuguʼ didzaʼ yúbölö, en bönachi yuguʼ luyú. 


text:
Chi lúzubaʼ böaʼ síniaʼ naʼ biléʼenuʼ, en tuʼluíʼi chiëʼ bönniʼ, bitiʼ ilaʼléʼenëʼ-nu nigula udá dzaga naʼ dxiʼa, ateʼ uluʼcáʼanëʼ-nu cáʼasö, en xiguídisö. Ilahuëʼ xipë́laʼnu, en uluʼzéguiʼë-nu len guíʼ. 


text:
Dios uchíziëʼ icja ládxiʼdoʼgaquiëʼ chiëʼ bönniʼ naʼ le gun ga ilunëʼ ca rë́ʼëni quézinëʼ Lëʼ, ateʼ ilácagaquiëʼ tuz, en uluʼdödëʼ yöl-laʼ unná bëʼ quégaquiëʼ lu náʼabaʼ böaʼ síniaʼ naʼ para gaca ca rnna xtídzëʼë. 


text:
Gudödi naʼ biléʼedaʼ-nëʼ iaʼtúëʼ gubáz láʼayi ruhuötjëʼ rirúajëʼ yehuaʼ yubá, en dë lu nëʼë yöl-laʼ unná bëʼ zxön, ateʼ guyëpi yösa beníʼ luyú niʼa que yöl-laʼ beníʼ queëʼ gubáz láʼayi naʼ. 


text:
Bëʼë zidzaj didzaʼ gubáz láʼayi naʼ, gunnë́ʼ:<pb/>¡Chibiguínnaj! ¡Chibiguínnaj Babilonia, yödzö zxön naʼ!<pb/>¡Chiböáca xilataj tuʼ xihuiʼ, en xilátjagaca böʼ xihuiʼ tun ditaj bönachi!<pb/>¡Yuguʼ biguínni xitsiníʼ, en yuguʼ biguínni xihuiʼ tuʼzóabaʼ xilátajgacabaʼ niʼ!<pb/> 


text:
Caní guca que yödzö naʼ niʼa que le gulún bönachi nacuáʼ niʼ.<pb/>Gulunëʼ ga gulún bönachi yúguʼtë yödzö ca nácagaca le taʼzësö ladxiʼ le ruáʼ döʼ.<pb/>Nupa taʼnná bëʼ luyú yödzölió gulunlen légaquiëʼ le ruáʼ döʼ,<br/>ateʼ gutaʼ yöl-laʼ tsahuiʼ quégaquiëʼ bönniʼ toʼo tutiʼ nacuʼë yödzölió<br/>tuʼ guyándaʼ yuguʼ le nazacaʼ gulaʼzë́ ladxiʼ bönachi niʼ. 


text:
<pb/>Níʼirö biyöndaʼ ruíʼi didzaʼ iaʼtú nu zoa yehuaʼ yubá, rnna:<pb/>Guliʼrúaj lu yödzö naʼ, libíʼiliʼ néquiliʼ quiaʼ<br/>para cabí gunliʼ dul-laʼ tsözxö́n len légaquiëʼ,<br/>en para cabí quíʼi sácaʼliʼ le gaca quégaquiëʼ.<pb/> 


text:
Nayándaʼ dul-laʼ nabágaʼgaquiëʼ,<br/>en chinayasa nadxín caz lúzxiba,<br/>pero Dios röjnenëʼ le ruáʼ döʼ núngaquiëʼ.<pb/> 


text:
Buliʼbíʼi quégaquiëʼ ca naʼ gulunëʼ queë́liʼ.<pb/>Buliʼbíʼi quégaquiëʼ chopa cöʼ tsca le gulunëʼ.<pb/>Buliʼbíʼi quégaquiëʼ chopa cöʼ tsca le naca xihuiʼ gulunëʼ queë́liʼ.<pb/> 


text:
Guliʼgún ga ilaʼguíʼi ilaʼzáquiëʼ, en ilaʼbödxi yéchëʼë<br/>tsca guca yöl-laʼ ba, en yöl-laʼ zxön guluíʼi cuíngaquiëʼ.<pb/>Taʼzáʼ ládxiʼgaquiëʼ, taʼnnë́ʼ:<pb/>Rö́ʼötuʼ ni, rinná bë́ʼëtuʼ.<pb/>Bitiʼ nácatuʼ uzëbi, en catu caz cödxi yéchiʼtuʼ.<pb/> 


text:
Que lë ni naʼ, tu dzasö ilaʼdxín quégaquiëʼ le ilaʼguíʼi ilaʼzáquiëʼ,<br/>yöl-laʼ guti, en yöl-laʼ ribödxi yechiʼ, en yöl-laʼ ridún.<pb/>Iléguiëʼ lu guíʼ, tuʼ napa cazëʼ yöl-laʼ huáca zxön Xanruʼ Dios.<pb/>Lë cazëʼ usiúdxëʼ quégaquiëʼ. 


text:
<pb/>Níʼirö gunnë́ʼ: “Ilaʼbödxi nupa taʼnná bëʼ luyú yödzölió, en gulún le ruáʼ döʼ tsözxö́n len légaquiëʼ, en buluʼzíʼ xibé le nequi quégaquiëʼ. Ilaʼbödxëʼ, en ilaʼbödxi yéchëʼë cateʼ ilaʼléʼenëʼ dzön que yödzö zxön naʼ régui. 


text:
Ziʼtuʼ zíʼtuʼsö ilaʼcuʼë tuʼ iládxinëʼ ca gaca xíguiaʼ le gaca que yödzö naʼ, ateʼ ilaʼnnë́ʼ: ¡Bicaʼ bayechiʼ Babilonia, yödzö zxön ni, le gúcadaʼ lo! ¡Tu dzasö guca xíguiaʼ que!” 


text:
<pb/>Níʼirö gunnë́ʼ: “Ilaʼbödxëʼ caʼ bönniʼ toʼo tutiʼ nacuʼë yödzölió, en ilaʼbödxi yéchëʼë niʼa que yödzö naʼ tuʼ cabirö soa nu gaʼu bi ilútiʼë niʼ.” 


text:
Cúnturö nu gaʼu niʼ:<pb/>Le néquiguequini oro, en plata,<br/>en yuguʼ guiö́j zacaʼ, en yuguʼ bugá,<br/>en yuguʼ lariʼ nazácaʼdaʼ, en lariʼ xiná chul-la,<br/>en lariʼ dxíʼadoʼ, en lariʼ xiná guíʼidoʼos,<br/>en yuguʼ yaga riláʼ zxixi,<br/>en le néquiguequini dxita nazácaʼdaʼ,<br/>en le néquiguequini yaga nazácaʼdaʼ,<br/>en le néquiguequini guíë cobre,<br/>en le néquiguequini guíë,<br/>en le néquiguequini guiö́j jara. 


text:
<pb/>Cúnturö nu gaʼu niʼ:<pb/>Canel, en yuguʼ le riláʼ zxixi, en yalaj,<br/>en le riláʼ zxixi que mirra, en que yöj olíbano,<br/>en xisi uva nál-la, en le naca za,<br/>en yiözja dxíʼadoʼ, en zxoaʼ xtila,<br/>en yuguʼ búrrodoʼ, en yuguʼ böʼcuʼ zxilaʼ,<br/>en yuguʼ böaʼ, en yuguʼ carreta,<br/>en yuguʼ bönniʼ huen dxin, en iaʼbal-la bönachi. 


text:
<pb/>Nupa naʼ toʼo tutiʼ ilë́ légaquiëʼ, ilaʼnná:<pb/>Nadúagaca le guzë́ ládxiʼliʼ.<pb/>Chigudödi quégaca yöl-laʼ tsahuiʼ,<br/>en le nácagaca lachi queë́liʼ,<br/>ateʼ bítiʼrö idzö́liliʼ léguequi. 


text:
<pb/>Níʼirö gunnë́ʼ: “Ilaʼbödxëʼ bönniʼ toʼo tutiʼ naʼ, tuʼ gutaʼ quégaquiëʼ yöl-laʼ tsahuiʼ tuʼ gulútiʼë lu yödzö naʼ, ateʼ ilaʼcuʼë ziʼtuʼ zíʼtuʼsö tuʼ iládxinëʼ ca gaca xíguiaʼ le gaca que yödzö naʼ, en ilaʼbödxi yéchëʼë.” 


text:
Ilaʼnnë́ʼ:<pb/>¡Bicaʼ bayechiʼ yödzö ni guca zxön!<pb/>Guca ca tu nigula nácunu lariʼ nazácaʼdaʼ,<br/>en lariʼ xiná chul-la, en lariʼ xiná guíʼidoʼos,<br/>en nazíʼi biquitaj queë́nu le néquiguequini oro<br/>en le néquiguequini guiö́j zacaʼ, en yuguʼ bugá.<pb/> 


text:
Tu dzasö guniti yöl-laʼ tsahuiʼ que yödzö ni. Níʼirö gunnë́ʼ: “Yúguʼtë bönniʼ xan barco, en nupa nacuáʼ lë́ʼegaca barco naʼ, en nupa tuʼsáʼ yuguʼ barco naʼ, en nupa tun dxin lu nísadoʼ, ilaʼcuʼë ziʼtuʼ zíʼtuʼsö.” 


text:
Cateʼ ilaʼléʼenëʼ dzön que yödzö naʼ régui, ilaʼbödxëʼ, en ilaʼnnë́ʼ: “¿Bízxilö yödzö guca zxön ca naca yödzö ni?” 


text:
<pb/>Níʼirö gunnë́ʼ:<pb/>Uluʼdxíëʼ bëchtö ícjagaquiëʼ.<pb/>Ilaʼbödxëʼ, en ilaʼbödxi yechë́ʼë, ilaʼnnë́ʼ.<pb/>¡Bicaʼ bayechiʼ yödzö ni guca zxön!<pb/>Yöl-laʼ tsahuiʼ que yödzö ni ben ga gutaʼ yöl-laʼ tsahuiʼ<br/>quégaca yúguʼtë nupa nácagaca xan barco lu nísadoʼ.<pb/>Tu dzasö guniti yödzö ni.<pb/> 


text:
Buliʼdzeja ca gaca que yödzö ni, libíʼiliʼ zóaliʼ yehuaʼ yubá,<br/>encaʼ libíʼiliʼ néquiliʼ queëʼ Dios,<br/>libíʼiliʼ, bönniʼ gubáz queëʼ,<br/>en libíʼiliʼ, bönniʼ ruíʼiliʼ didzaʼ uláz queëʼ.<pb/>Buliʼdzeja, tuʼ chiguchúguiëʼ Dios que yödzö ni<br/>niʼa que bi gulún queë́liʼ nupa nacuáʼ lu yödzö ni. 


text:
<pb/>Níʼirö tuëʼ gubáz láʼayi nál-la buchisëʼ tu guiö́j zxön le naca ca tu guichi riyëtu, ateʼ gurúʼunëʼ le lu nísadoʼ, gunnë́ʼ:<pb/>Laʼ canísö gaca que yödzö Babilonia,<br/>tuʼ iguínnaj yödzö naʼ guca lo,<br/>ateʼ bítiʼrö nu udzöli le.<pb/> 


text:
Bítiʼrö nu yöni lu yödzö naʼ nupa taʼguínni lëʼe le rul-la,<br/>en calëga nupa tuʼcödxi gui<br/>en calëga nupa tuʼcödxi lúzubaʼ böaʼ bëdxi.<pb/>Bítiʼrö udzöli bönniʼ huen dxin niʼ,<br/>en bítiʼrö yöni bö rigúʼu le rutu niʼ.<pb/> 


text:
Bítiʼrö uzeníʼ nitú guíʼ lu yödzö naʼ,<br/>en bitiʼ yöni chiʼë bönniʼ rutsaga nëʼë niʼ,<br/>en calëga chíʼibiʼ biʼi nigula rutsaga náʼabiʼ.<pb/>Caní gaca sal-laʼ nácaliʼ lo, libíʼiliʼ ráʼuliʼ, en rútiʼliʼ lu yödzö ni,<br/>en guzxíʼ yéʼeliʼ bönachi idútë yödzölió len yöl-laʼ gudzáʼ queë́liʼ.<pb/> 


text:
Lu yödzö ni gulaj xichö́ngaquiëʼ bönniʼ guluʼë didzaʼ uláz queëʼ Dios,<br/>en xichö́ngaca nupa néquiguequi queëʼ Dios,<br/>encaʼ xichö́ngaca yúguʼtë bönachi yödzölió,<br/>tuʼ bë́tigaca nupa nacuáʼ yödzö ni léguequi.<pb/>


text:
Gudödi lë ni biyöndaʼ tuíʼi zidzaj didzaʼ bönachi zián nacuáʼ yehuaʼ yubá, taʼnná:<pb/>¡Yöl-laʼ ba Dios! ¡Yöl-laʼ rusölá runëʼ,<br/>ateʼ yöl-laʼ zxön, en yöl-laʼ unná bëʼ napëʼ Dios queë́ruʼ!<pb/> 


text:
¡Naca idútë li, en tsahuiʼ ca rusiúdxëʼ!<pb/>¡Guchúguiëʼ que yödzö naʼ naca ca tu nigula udá dzaga,<br/>en quégaca bönachi lu yödzö naʼ ilaʼniti tsaz!<pb/>¡Gulún ditaj bönachi yödzölió tuʼ nözi le ruáʼ döʼ gulunëʼ!<pb/>¡Dios buzíʼ lëbëʼ légaquiëʼ<br/>tuʼ gulútiëʼ yuguʼ huen dxin queëʼ! 


text:
<pb/>Idapa uruʼë bönniʼ gula niʼ buluʼtsaga lógaquiëʼ lu yu tsözxö́n len idapa nupa niʼ nabángaca, en taʼyéaj ládxiʼgaquiëʼ Dios, Bönniʼ röʼë lataj lo queëʼ. Gulaʼnnë́ʼ: “¡Caʼ gaca! ¡Yöl-laʼ ba Dios!” 


text:
<pb/>Níʼirö biyöndaʼ ruíʼi didzaʼ tu nu zoa lataj lo naʼ, rnna:<pb/>¡Guliʼcuʼë Dios queë́ruʼ yöl-laʼ ba<br/>yúguʼtëliʼ runliʼ xichinëʼ, libíʼiliʼ naʼ rádxiliʼ Lëʼ,<br/>nácaliʼ bönachi cáʼasö, en bönachi lo! Laní que yöl-laʼ rutsaga naʼ queëʼ Bönniʼ náquiëʼ Böʼcuʼ Zxílaʼdoʼ 


text:
<pb/>Biyöndaʼ caʼ nu ruíʼi zidzaj didzaʼ, le biyö́n ca riyö́n cateʼ tuíʼi didzaʼ bönachi zián, en biyö́n caʼ ca riyö́n ga ridödi tu yegu zxön, o ca riyö́n cateʼ rinnë́ guziúʼ, ateʼ rnna:<pb/>¡Yöl-laʼ ba Dios tuʼ risí lahuëʼ rinná bëʼë!<pb/>¡Napa cazëʼ yöl-laʼ huáca!<pb/> 


text:
¡Ral-laʼ udzeja ládxiʼruʼ, en uzíʼiruʼ xibë́ʼ,<br/>en cúʼuruʼ-nëʼ yöl-laʼ ba<br/>tuʼ chibidxín dza laní que yöl-laʼ rutsaga naʼ<br/>queëʼ Bönniʼ naʼ náquiëʼ Böʼcuʼ Zxílaʼdoʼ!<pb/>¡Siʼ lu nëʼë Cristo nupa néquiguequi queëʼ!<pb/>¡Chinabáʼa queë́biʼ biʼi utsaga náʼalenbiʼ Lëʼ!<pb/>¡Nácabiʼ le ruluíʼi nupa naʼ néquiguequi queëʼ!<pb/> 


text:
¡Dios ruʼë-biʼ lataj gácubiʼ lariʼ nazácaʼdaʼ<br/>le naca idú, en rëpi yösa beníʼ! Lariʼ nazácaʼdaʼ naʼ ruluíʼi le naca tsahuiʼ núngaca nupa néquiguequi queëʼ Dios. 


text:
<pb/>Níʼirö gubáz láʼayi naʼ gudxëʼ nedaʼ, gunnë́ʼ: “Buzúaj lu guichi didzaʼ ni: ¡Bicaʼ bágaca nupa naʼ nulidzëʼ Dios légaquiëʼ para ilaʼcuʼë laní que yöl-laʼ rutsaga naʼ queëʼ Bönniʼ náquiëʼ Böʼcuʼ Zxílaʼdoʼ!” Gudxëʼ caʼ nedaʼ: “¡Yuguʼ didzaʼ idútë li ni ruʼë didzaʼ Dios caz!” 


text:
<pb/>Buzóa zxibaʼ xiniʼë gubáz láʼayi naʼ para tseaj ládxaʼa lëʼ, pero gudxëʼ nedaʼ: “¡Bitiʼ gunuʼ caní! Nedaʼ caʼ nacaʼ huen dxin queëʼ Dios ca nacuʼ liʼ, en ca nácagaquiëʼ böchiʼ luzóʼo nazíʼ lu náʼagaquiëʼ le naca idútë li ca naca queëʼ Jesús. ¡Guyéaj ládxëʼë Dios!” Nupa tuíʼi didzaʼ uláz queëʼ Dios, tuíʼi didzaʼ le naca idútë li ca naca queëʼ Jesús. Bönniʼ dxíëʼ-baʼ böaʼ chiguichi 


text:
<pb/>Níʼirö biléʼedaʼ nayalaj lúzxiba, ateʼ buluíʼi lobaʼ tubaʼ böaʼ chiguichi, ateʼ lëʼ Bönniʼ dxíëʼ-baʼ, Nu Run Ca Rnna, encaʼ Nu Ruíʼi Didzaʼ Le Nácatë. Caní lëʼ tuʼ ruchiʼa rusörö́ëʼ ca naca le naca idútë li, encaʼ caní tsejëʼ gudil-la. 


text:
Rëpi yösa beníʼ guiö́j lahuëʼ, le nácagaca ca guíʼ, en dxíagaca icjëʼ zián le néquiguequini oro. Nazúaj lahuëʼ tu le lëʼ, le cuntu nu nözi, pero tuzëʼ Lëʼ nö́zinëʼ. 


text:
Röjnógaquiëʼ Lëʼ niʼa nëʼë guizxi yu nacuʼë yehuaʼ yubá, dxíagaquiëʼ-baʼ böaʼ chiguichi, en nácugaquiëʼ lariʼ nazácaʼdaʼ, le naca chiguíchidoʼos, en bitiʼ naca bösaj. 


text:
Rirúaj ruʼë le naca ca tu guíë tuchiʼ le gúninëʼ ziʼ bönachi yuguʼ yödzö. Inná béʼenëʼ légaquiëʼ len tu xiyaga guíë, en gunëʼ légaquiëʼ xíguiaʼ, le gaca quégaquiëʼ ca raca que le ribía lubá uva, zoa nu rulibi léguequi, tuʼ rilédeʼenëʼ Dios, Bönniʼ napa cazëʼ yöl-laʼ unná bëʼ. 


text:
Nazúaj lu lariʼ nácuëʼ, encaʼ lu xigatsjëʼ ca lëʼ, “Bönniʼ Rinná Béʼenëʼ Nupa Taʼnná Bëʼ”, encaʼ “Bönniʼ Náquiëʼ Xángaca Nupa Nácagaca Xan.” 


text:
<pb/>Níʼirö biléʼedaʼ-nëʼ tuëʼ gubáz láʼayi zuínëʼ lu gubidza, ateʼ bëʼë zidzaj didzaʼ, en gudxëʼ-baʼ böaʼ taʼdabaʼ lúzxiba, rnnëʼ: “¡Guliʼdá, buliʼdubi ga ni gáguliʼ laní zxön queëʼ Dios! 


text:
Gáguliʼ xipë́laʼgaca nupa taʼnná bëʼ, en xipë́laʼgaca nupa taʼnná beʼe bönniʼ röjáquiëʼ gudil-la, en xipë́laʼgaca nupa nál-lagaca, en xipë́laʼgacabaʼ böaʼ, en xipë́laʼgaca nupa taʼbía légacabaʼ, en xipë́laʼgaca yúguʼtë bönachi, nupa bitiʼ nadóʼogaca, en nupa nadóʼogaca, nupa nácagaca cáʼasö, en nupa nácagaca lo.” 


text:
<pb/>Níʼirö biléʼedaʼ-baʼ böaʼ síniaʼ naʼ, encaʼ yuguʼ bönniʼ taʼnná bëʼë yödzölió, en bönniʼ röjáquiëʼ gudil-la guizxi yu quégaquiëʼ, nudúbigaquiëʼ para ilúnlenëʼ gudil-la Bönniʼ dxíëʼ-baʼ böaʼ chiguichi, dzágagaca Lëʼ niʼa nëʼë guizxi yu. 


text:
Bidzunbaʼ böaʼ síniaʼ naʼ, encaʼ bönniʼ naʼ bëʼë didzaʼ uláz queë́baʼ, bönniʼ naʼ benëʼ yuguʼ le nácadaʼ bëʼ lobaʼ, en guzxíʼ yéʼenëʼ nupa niʼ guluíʼi lataj nu uzúaj láhuiguequi lë naʼ naca bëʼ dáʼgaca lëbaʼ, en gulaʼyéaj ládxiʼgaca budóʼ queë́baʼ. Böaʼ síniaʼ naʼ, encaʼ bönniʼ naʼ bëʼë didzaʼ uláz queë́baʼ, gulaʼrúʼunëʼ léguequi nabángacasö caʼ ga röʼö guíʼ zxön le réguilen lë naʼ ruzéguiʼdaʼ. 


text:
Bönniʼ naʼ dxíëʼ-baʼ böaʼ chiguích bë́tiëʼ yúguʼtë nupa naʼ gudáʼgaca léguequi len guíë tuchiʼ naʼ rirúaj ruʼë, ateʼ buluʼhuö́ljabaʼ yúguʼtëbaʼ böaʼ naʼ taʼdabaʼ lúzxiba, tuʼ gulágubaʼ xipë́laʼguequi.<pb/>


text:
Gudödi lë ni biléʼedaʼ ruhuötjëʼ tu gubáz láʼayi, zëʼë yehuaʼ yubá, en zönëʼ zxíʼini guíë que lataj chul-la, ateʼ nuʼë tu du guíë yödx. 


text:
Guzxönëʼ-baʼ bëla zxön xitsiníʼ naʼ, nácabaʼ bëla guzóabaʼ dza niʼte, bëla naʼ lëbaʼ Tuʼ Xihuiʼ, encaʼ Satanás, ateʼ béguëʼë-baʼ, en bucáʼanëʼ-baʼ caní chi gayuáʼ iz. 


text:
Yöjchúʼunëʼ-baʼ lataj chul-la, en busayjëʼ lataj naʼ, ateʼ budë́ʼë tu le riguelaʼ le rusayaj lataj naʼ para cabirö siʼ yéʼebaʼ bönachi yuguʼ yödzö ga izáʼarö chi gayuáʼ iz naʼ, ateʼ tödi niʼ ral-laʼ yédxibaʼ tu chíʼidoʼ. 


text:
<pb/>Níʼirö biléʼedaʼ yuguʼ lataj gapa taʼbö́ʼ nupa taʼnná bëʼ, ateʼ nupa bilaʼdeliʼ uluʼchiʼa uluʼsörö́ le raca taʼbö́ʼ yuguʼ lataj naʼ. Biléʼedaʼ caʼ yuguʼ böʼ gulaca caz bönachi buluʼrixëʼ yénguequi yuguʼ bönniʼ bitiʼ nácagaquiëʼ tsahuiʼ tuʼ gulún ba nalí queëʼ Jesús, en tuʼ gulún libán que xtídzëʼë Dios. Yuguʼ bönachi ni bitiʼ gulaʼyéaj ládxiʼgaca böaʼ síniaʼ naʼ, en budóʼ queë́baʼ, en bitiʼ guluíʼi lataj nu uzúaj raʼ xigáguequi, o lu në́ʼeguequi lë naʼ naca bëʼ nu daʼ lëbaʼ. Buluʼbán nupa ni lu yöl-laʼ guti, ateʼ gulaʼnná bë́ʼlen Cristo chi gayuáʼ iz, 


text:
pero iaʼzícaʼrö bönachi nátigaca bitiʼ buluʼbán. Cateʼ izáʼarö chi gayuáʼ iz naʼ uluʼbán. Yöl-laʼ rubán lu yöl-laʼ guti guca ni naca le raca zíʼalö. 


text:
¡Bicaʼ ba, en bicaʼ láʼayi nupa taʼdeliʼ yöl-laʼ rubán naʼ raca zíʼalö! ¡Yöl-laʼ guti le raca burópilö bitiʼ bi gaca gun quéguequi, pero ilácagaca bixúz queëʼ Dios, encaʼ queëʼ Cristo, ateʼ ilaʼnná bë́ʼlen Lëʼ chi gayuáʼ iz naʼ! 


text:
Urúaj Satanás, en tsöjzxíʼ yeʼe bönachi yuguʼ yödzö nacuáʼ idapa laʼa yödzölió. Siʼ yeʼe caʼ bönachi yödzö Gog, en yödzö Magog, ateʼ utubi léguequi lu gudil-la. Tsca nácagaca nupa ni, nácagaca ca naca yuzxi röʼö tu raʼ yegu zxön. 


text:
Guizxi yusö gulaʼdödëʼ idútë luyú, ateʼ gulaʼcuʼë lë́ʼajlö lataj ga naʼ nacuáʼ bönachi néquiguequi queëʼ Cristo, le naca yödzö naʼ nadxíʼinëʼ Dios. Níʼirö benëʼ Dios ga böxaj guíʼ le birúaj yehuaʼ yubá, le buzeguiʼ légaquiëʼ. 


text:
Tuʼ xihuiʼ naʼ nazíʼ yeʼe légaquiëʼ, yöjchúʼunagaquiëʼ le ga röʼö guíʼ zxön que lë naʼ ruzéguiʼdaʼ, ga naʼ chizóabaʼ böaʼ síniaʼ naʼ, encaʼ bönniʼ naʼ bëʼë didzaʼ uláz queë́baʼ. Ilaʼguíʼi ilaʼzacaʼ niʼ rëla, en te dza yúguʼtë iz záʼgaca. Taʼdxín bönachi lahuëʼ Dios ga röʼë ruchiʼa rusörö́ëʼ 


text:
<pb/>Níʼirö biléʼedaʼ tu lataj lo chiguichi, en biléʼedaʼ caʼ Nu röʼö ruchiʼa rusörö́ëʼ lataj naʼ. Lahuiʼ lo Nu ni gulaʼnítitë yödzölió, en lúzxiba, ateʼ bítiʼrö budzöli xilátjaguequi. 


text:
Biléʼedaʼ caʼ nupa chinátigaca, nupa nácagaca lo, en nupa nácagaca cáʼasö, zuíguequinëʼ lahuëʼ Dios. Gulaʼyálaj guichi, en guyalaj caʼ iaʼtú guichi ga naʼ nazúajgaca lágaca nupa nadéliʼgaca yöl-laʼ naʼbán idú. Buchiʼa busörö́ëʼ Dios nupa naʼ chinátigaca tsca naca le nazúaj yuguʼ lu guichi naʼ, lë naʼ gulúngaca. 


text:
Lu nísadoʼ buluʼrúaj nupa chinátigaca, nacuáʼ lu nísadoʼ. Lu yöl-laʼ guti, en lu lataj chul-la buluʼrúaj nupa chinátigaca, gulaʼcuáʼ gapa niʼ, ateʼ buchiʼa busörö́ëʼ Dios tu tu tsca naca le gulúngaca. 


text:
Níʼirö yöjtsázagaca yöl-laʼ guti, en lataj chul-la ga niʼ röʼö guíʼ zxön le naca lataj que yöl-laʼ guti le raca burópilö. 


text:
Nupa bitiʼ nazúajgaca lu guichi quégaca nupa nadéliʼgaca yöl-laʼ naʼbán idú yöjtsázagaca lataj naʼ.<pb/>


text:
Gudödi naʼ biléʼedaʼ tu lúzxiba cubi, en tu luyú cubi, tuʼ chigudödi quégaca lúzxiba naʼ, en luyú naʼ gulaʼcuáʼ zíʼalö. Bítiʼrö dë nísadoʼ. 


text:
Nedaʼ, Juan, biléʼedaʼ yödzö láʼayi naʼ, le naca Jerusalén cubi, ruhuötaj, rirúaj yehuaʼ yubá ga zoëʼ Dios, en chinabáʼa que ca nabáʼa queë́biʼ biʼi nigula chizóa utsaga náʼalenbiʼ tu bönniʼ. 


text:
Biyöndaʼ ruíʼi didzaʼ nu rnna yehuaʼ yubá: “¡Buliʼyútsöcaʼ! ¡Ga zoëʼ Dios zóalen bönachi! ¡Sóalenëʼ léguequi, ateʼ léguequi ilácagaca bönachi queëʼ! ¡Dios caz sóalenëʼ léguequi, en gáquiëʼ Dios quéguequi! 


text:
Dios uzxíëʼ nisa ribödxi zoa guiö́j lóguequi. Cúnturö nu gati, en cúnturö nu cödxi, en cúnturö nu cödxi yechiʼ, en cúnturö nu quiʼi sacaʼ, tuʼ chigudödi quégaca lë naʼ gulaca zíʼalö.” 


text:
<pb/>Níʼirö Nu naʼ röʼö lataj lo niʼ gunná: “¡Buyútsöcaʼ! ¡Yúguʼtë ruúnaʼ cubi!” Gudxi caʼ nedaʼ: “¡Buzúaj lu guichi lë ni, tuʼ naca idútë li didzaʼ ni, en naca löza!” 


text:
<pb/>Níʼirö gudxi nedaʼ: “¡Chinaca caz! ¡Nedaʼ nacaʼ Nu zoa zíʼatëlö, encaʼ Nu röjsete ca naca le risí lo, en le ruúdxitë! ¡Nu ribidxi nisa, nedaʼ gunaʼ ga guíʼaj nisa naʼ runna yöl-laʼ naʼbán! 


text:
Nupa ilaʼdeliʼ lu le raca yödzölió, gaca quéguequi yúguʼtë lë ni. Nedaʼ gacaʼ Dios quéguequi, ateʼ léguequi ilácagaca zxíʼini cazaʼ, 


text:
pero nupa tadxi, en nupa bitiʼ taʼyéajlëʼ nedaʼ, en nupa nácagaca xihuiʼ, en nupa tuti bönachi, en nupa tun le bitiʼ naca tsahuiʼ, en nupa nácagaca udzáʼ, en nupa taʼyéaj ládxiʼgaca budóʼ guiö́j budóʼ yaga, en yúguʼtë nupa taʼzíʼ yëʼ, chizóa riböza xilátjaguequi lu guíʼ, ga niʼ röʼö guíʼ zxön que lë naʼ ruzéguiʼdaʼ, lë naʼ naca yöl-laʼ guti le raca burópilö.” Yödzö Jerusalén le naca cubi 


text:
<pb/>Níʼirö tuëʼ gubáz láʼayi nababëʼ gadxëʼ gubáz láʼayi niʼ gulaʼzönëʼ gadxi zxígaʼdoʼ yúdxugaca gadxi yödzöhuë́ʼ yöjsétegaca, bidëʼ ga zoaʼ. Gudxëʼ nedaʼ: “¡Gudá ni! ¡Uluíʼidaʼ liʼ biʼi nigula naʼ siʼ utsaga náʼalenbiʼ Bönniʼ naʼ náquiëʼ Böʼcuʼ Zxílaʼdoʼ!” 


text:
<pb/>Guzóalenëʼ Dios Böʼ Láʼayi nedaʼ, ateʼ guchë́ʼë gubáz láʼayi naʼ nedaʼ tu lu guíʼa sibi, en buluíʼinëʼ nedaʼ yödzö láʼayi Jerusalén, ruhuötaj, rirúaj yehuaʼ yubá ga zoëʼ Dios. 


text:
Yödzö ni rëpi yösa beníʼ tuʼ zóalen le yöl-laʼ beníʼ queëʼ Dios. Rëpi yösa beníʼ ca rëpi yösa beníʼ tu guiö́j nazácaʼdaʼ ca naca guiö́j guíʼdoʼos nazíʼi le jaspe. Naca yödzö naʼ yeníʼidoʼ ca naca guiö́j jara. 


text:
Zoa tu zöʼö zxön, en sibi idú gásibiʼilö yödzö naʼ. Lëʼe zöʼö naʼ nacuáʼ chinnu gapa nu riyaza. Raʼ gapa nu riyaza naʼ nacuʼë chínnuëʼ gubáz láʼayi tapa chiʼë. Tu tu ga nu riyaza naʼ nazúaj tu tu lágaca idxinnu cöʼ diʼa dza zxíʼini xiʼsóëʼ Israel. 


text:
Lëʼe zöʼö le ruyú sacaʼ ga rilén gubidza nacuáʼ tsonna gapa nu riyaza, en sacaʼ ga zaʼ böʼ ziaga nacuáʼ tsonna gapa nu riyaza, en sacaʼ tsöláʼa ga ridödi gubidza beoʼ ziaga nacuáʼ tsonna gapa nu riyaza, en sacaʼ ga ribía gubidza nacuáʼ caʼ tsonna gapa nu riyaza. 


text:
Zxan zöʼö que yödzö naʼ nacuáʼ chinnu xilibi zöʼö, ateʼ lë́ʼegaca xilibi zöʼö naʼ nazúajgaca lágaquiëʼ idxínnutëʼ bönniʼ gubáz queëʼ Bönniʼ naʼ náquiëʼ Böʼcuʼ Zxílaʼdoʼ. 


text:
<pb/>Gubáz láʼayi naʼ ruíʼilenëʼ nedaʼ didzaʼ zönëʼ tu yaga urixi le néquini oro para urixëʼ tsca naca yödzö naʼ, en tsca nácagaca gapa nu riyaza, en tsca naca zöʼö que. 


text:
Yödzö naʼ, lédiʼi nácagaca idapa laʼa. Lédiʼi naca yöl-laʼ tunna que, en yöl-laʼ blagaʼ que. Len yaga naʼ burixëʼ tsca naca yödzö naʼ, naca idú tsca gaca nu saʼ idú chinnu dza, ateʼ lédiʼi naca yöl-laʼ tunna que, en yöl-laʼ xitsáʼ que, en yöl-laʼ bölágaʼ que. 


text:
Burixëʼ caʼ yöl-laʼ yödx que zöʼö naʼ, naca tu gayuáʼ yuʼ tapa-un dxita, tsca naca dxita que naʼ bönachi, lë naʼ ruríxinëʼ gubáz láʼayi naʼ. 


text:
<pb/>Zöʼö naʼ néquini guiö́j jaspe, ateʼ yödzö naʼ néquini órotëz, le naca yeníʼidoʼ ca naca guiö́j jara. 


text:
Yuguʼ xilibi zöʼö que yödzö naʼ nazíʼgaca biquitaj guiö́j nazácaʼdaʼgaca.<pb/>Xilibi zöʼö zíʼalö néquini guiö́j jaspe.<pb/>Le buropi néquini guiö́j zafiro.<pb/>Le bunni néquini guiö́j ágata.<pb/>Le budapi néquini guiö́j esmeralda.<pb/> 


text:
Le guyuʼ néquini guiö́j ónice.<pb/>Le buzxopi néquini guiö́j cornalina.<pb/>Le igadxi néquini guiö́j crisólito.<pb/>Le izxunuʼ néquini guiö́j berilo.<pb/>Le igá néquini guiö́j topacio.<pb/>Le idxí néquini guiö́j crisoprasa.<pb/>Le idxinéaj néquini guiö́j jacinto.<pb/>Le idxinnu néquini guiö́j amatista. 


text:
<pb/>Chinnu gapa nu riyaza naʼ taʼyáyjani chinnu bugá. Tu tu ga nu riyaza naʼ riyáyjani tuz bugá. Luyú laʼ nöza lo que yödzö naʼ néquini órotëz, le naca yeníʼidoʼ ca naca guiö́j jara. 


text:
<pb/>Bitiʼ biléʼedaʼ tu yudoʼ lu yödzö naʼ, tuʼ náquiëʼ Xanruʼ Dios yudoʼ que, napa cazëʼ idútë yöl-laʼ unná bëʼ, en lëscaʼ caní náquiëʼ Bönniʼ náquiëʼ Böʼcuʼ Zxílaʼdoʼ, náquiëʼ yudoʼ que yödzö naʼ. 


text:
Bitiʼ run bayudxi tseníʼgaca gubidza, en beoʼ lu yödzö naʼ, tuʼ uzeníʼ yöl-laʼ beníʼ queëʼ Dios lu yödzö naʼ, ateʼ lëscaʼ Bönniʼ náquiëʼ Böʼcuʼ Zxílaʼdoʼ náquiëʼ le uzeníʼ niʼ. 


text:
Bönachi yuguʼ yödzö, nupa nulágaca, ilaʼdá lu beníʼ que yödzö naʼ, ateʼ yuguʼ bönniʼ taʼnná bëʼë yödzölió idiguáʼagaquiëʼ yöl-laʼ tsahuiʼ quégaquiëʼ lu yödzö naʼ. 


text:
Tu le ruáʼ döʼ bitiʼ caʼ tsaza niʼ, en calëga tu le naca xihuiʼ, en calëga nu rizíʼ yëʼ, pero tsázagacasö niʼ nupa nazúajgaca láguequi lu guichi queëʼ Bönniʼ náquiëʼ Böʼcuʼ Zxílaʼdoʼ, ga naʼ nazúajgaca lágaca nupa nadéliʼgaca yöl-laʼ naʼbán.<pb/>


text:
Níʼirö gubáz láʼayi naʼ buluíʼinëʼ nedaʼ tu yegu yeníʼidoʼ, le naca nisa yegu le runna yöl-laʼ naʼbán. Rëpi yösa beníʼ yegu naʼ ca rëpi yösa beníʼ guiö́j jara. Rirúaj yegu naʼ lu lataj lo ga röʼë Dios, en ga röʼë caʼ Bönniʼ náquiëʼ Böʼcuʼ Zxílaʼdoʼ. 


text:
Rizáʼ yegu ni gatsaj láhuiʼlö nöza lo que yödzö naʼ. Tsöláʼa huéaj raʼ yegu naʼ röʼö tu yaga le runna yöl-laʼ naʼbán, ateʼ taʼbía chinnu luzuí tu iz. Tu tu beoʼ taʼbía yaga naʼ. Xiláguiʼgaca yaga naʼ nácagaca le tuʼún bönachi yuguʼ yödzö. 


text:
Bitiʼ soa niʼ nitú le dxía döʼ. Soa lu yödzö naʼ lataj lo ga röʼë Dios, encaʼ ga röʼë Bönniʼ náquiëʼ Böʼcuʼ Zxílaʼdoʼ, ateʼ yuguʼ huen dxin queëʼ ilaʼyéaj ládxiʼgaquiëʼ Lëʼ. 


text:
Bitiʼ gaca rëla niʼ, ateʼ nupa nacuáʼ niʼ bitiʼ ilaʼquínna tu le cuʼu beníʼ, en calëga beníʼ que gubidza, tuʼ gáquiëʼ Xanruʼ Dios beníʼ quégaquiëʼ. Nupa nacuáʼ niʼ ilaʼnná bë́ʼticaʼsö. Chizóa huödëʼ Cristo 


text:
<pb/>Níʼirö gubáz láʼayi naʼ gudxëʼ nedaʼ, gunnë́ʼ: “Didzaʼ ni naca idútë li, en naca löza. Xanruʼ Dios, Nu ruchiza Böʼ Láʼayi icja ládxiʼdoʼgaquiëʼ yuguʼ bönniʼ tuʼë didzaʼ uláz queëʼ, chigusö́l-lëʼë gubáz láʼayi queëʼ para uluíʼinëʼ yuguʼ huen dxin queëʼ le ral-laʼ gácatë. 


text:
Caní rnnëʼ Jesucristo: ¡Chizóa huödaʼ! ¡Bicaʼ ba nu run ca rnna didzaʼ ruáʼa uláz queëʼ Dios, le nazúaj lu guichi ni!” 


text:
<pb/>Nedaʼ, Juan, biyöndaʼ, en biléʼedaʼ yuguʼ lë ni. Gudödi biyöndaʼ, en biléʼedaʼ yuguʼ lë ni, buzóa zxibaʼ xiniʼë gubáz láʼayi naʼ buluíʼinëʼ nedaʼ yuguʼ lë ni para gunaʼ lëʼ zxön. 


text:
Níʼirö lëʼ gudxëʼ nedaʼ: “Bitiʼ gunuʼ caní, tuʼ nacaʼ nedaʼ huen dxin queëʼ Dios ca nacuʼ liʼ, en ca nácagaquiëʼ böchiʼ luzóʼo naʼ tuʼë didzaʼ uláz queëʼ Dios, encaʼ ca nácagaca yúguʼtë nupa tun ca rnna le nazúaj lu guichi ni. ¡Ben zxön Dios!” 


text:
<pb/>Gudxëʼ caʼ nedaʼ: “Bitiʼ ucachuʼu xtídzëʼë Dios ni, didzaʼ ruáʼa uláz queëʼ, en nazúaj lu guichi ni, tuʼ chizóa ilaca yuguʼ lë ni. 


text:
Nu ruáʼ döʼ guáʼticaʼsö döʼ. Nu run le cabí naca tsahuiʼ gúnticaʼsö le cabí naca tsahuiʼ. Nu run dxiʼa, gúnticaʼsö dxiʼa, ateʼ nu nequi quez queëʼ Dios, guéquiticaʼsö quez queëʼ.” 


text:
Rnnëʼ Jesús: “¡Chizóa huödaʼ! Nuʼa lu naʼa le nadéliʼgaca bönachi, ateʼ ubiʼa que queë́guequi tsca naca le gulúngaca. 


text:
Nedaʼ nacaʼ Nu zoa zíʼatëlö, encaʼ Nu röjsete, ca naca le risí lo, en le ruúdxitë. Nacaʼ caʼ Nu run ga risí lo, en Nu rusiúdxi.” 


text:
<pb/>Níʼirö gunnë́ʼ: “¡Bicaʼ ba nupa nayari le nácugaca, en tun le naca dxiʼa! ¡Nazíʼguequi lataj ilahuëʼ le ribía yaga le runna yöl-laʼ naʼbán, en gaca ilaʼyaza gapa nu riyaza lu yödzö naʼ! 


text:
Nupa nácagaca xihuiʼ, en nupa nácagaca udzáʼ, en nupa tun le ruáʼ döʼ, en nupa tuti bönachi, en nupa taʼyéaj ládxiʼgaca budóʼ guiö́j budóʼ yaga, en nupa taʼyaza ládxiʼgaca taʼzíʼ yëʼ ilaʼcuáʼ níʼilö raʼ yödzö naʼ. 


text:
Nedaʼ, Jesús, gusö́l-laʼa gubáz láʼayi quiaʼ, ateʼ buluíʼinëʼ libíʼiliʼ yuguʼ lë ni, libíʼiliʼ naʼ dzágaliʼ yuguʼ cöʼ bönachi quiaʼ. Nedaʼ nacaʼ diʼa dza queëʼ David, encaʼ zxíʼini xiʼsóëʼ. Nacaʼ caʼ bölaj hui sila.” 


text:
<pb/>Tuʼë didzaʼ Dios Böʼ Láʼayi, encaʼ biʼi nigula utsaga náʼalenbiʼ-nëʼ Bönniʼ náquiëʼ Böʼcuʼ Zxílaʼdoʼ, taʼnnë́ʼ: “¡Gudá!” Nu riyöni didzaʼ ni ral-laʼ inná: “¡Gudá!” ¡Nu ribidxi nisa, en nu rizë́ ladxiʼ le, ral-laʼ guídi, en guíʼaj nisa le runna yöl-laʼ naʼbán! 


text:
<pb/>Nedaʼ, Juan, ruzéajniʼidaʼ nupa taʼyöni didzaʼ ni ruáʼa uláz queëʼ Dios, en nazúaj lu guichi ni, rnníaʼ: Channö nu udáʼ lëʼe didzaʼ ni, Dios ubiʼë que nu naʼ. Gunëʼ lëʼ xíguiaʼ ca naca le nazúajgaca lu guichi ni. 


text:
Lëscaʼ caní, channö nu cúa bítiʼtës didzaʼ ni ruáʼa uláz queëʼ Dios, en nazúaj lu guichi ni, Dios ugǘëʼ caʼ xilataj nu naʼ lu guichi ga nazúajgaca lágaca nupa nadéliʼgaca yöl-laʼ naʼbán idú, encaʼ lu yödzö láʼayi, ca naʼ nazúaj quéguequi lu guichi ni. 


text:
<pb/>Xanruʼ, Nu run ba nalí quéguequi lë ni rnnëʼ: “¡Ön! ¡Huödateaʼ!” ¡Caʼ gaca! ¡Gudá, Xantuʼ Jesús! 


text:
Nedaʼ, Pablo, nacaʼ bönniʼ nadóʼo queëʼ Jesucristo, en gubáz queëʼ, tuʼ bulidzëʼ Dios nedaʼ, en gurö́ cazëʼ nedaʼ para gunaʼ libán que didzaʼ dxiʼa queëʼ. 


text:
<pb/>Dza niʼte guzxíʼ lu nëʼë Dios isö́l-lëʼë didzaʼ dxiʼa naʼ queë́ruʼ. Gunnë́ʼ caní lu ruáʼagaquiëʼ bönniʼ guluʼë didzaʼ uláz queëʼ, ateʼ légaquiëʼ buluʼzúajëʼ le lu guichi láʼayi queëʼ Dios. 


text:
Buluʼzúajëʼ lu guichi yúguʼtë le ral-laʼ gunëʼ Zxíʼinëʼ Dios, Nu naʼ naca Xanruʼ Jesucristo. Lu yöl-laʼ bönachi queëʼ náquiëʼ zxíʼini xiʼsóëʼ David, 


text:
pero ca naca böʼ naca cazëʼ, le naca láʼayi, naca bëʼ náquiëʼ Zxíʼinëʼ Dios, en nápadëʼë yöl-laʼ huáca. Naca bëʼ náquiëʼ caní tuʼ bubanëʼ lu yöl-laʼ guti. 


text:
Niʼa que le benëʼ Jesucristo ruzíʼiruʼ xibé le ruzáʼ ládxëʼë queë́ruʼ Dios, ateʼ benëʼ ga nacaʼ gubáz queëʼ para uláz queëʼ Lëʼ gunaʼ ga ilaʼyéajlëʼ bönachi idútë yödzölió Lëʼ, en ilún ca rnna xtídzëʼë. 


text:
Bítsaʼliʼ libíʼiliʼ ládjagaca bönachi yödzölió naʼ, pero naʼa nulidzëʼ Dios libíʼiliʼ para guéquiliʼ queëʼ Jesucristo. 


text:
<pb/>Rugapaʼ Dios libíʼiliʼ, yúguʼtëliʼ zóaliʼ Roma. Dios nadxíʼinëʼ libíʼiliʼ, en bulidzëʼ libíʼiliʼ para gácaliʼ quez queëʼ. Rinábidaʼ-nëʼ Xúziruʼ Dios, encaʼ Xanruʼ Jesucristo, gunnëʼ queë́liʼ le ruzáʼ ládxëʼë queë́ruʼ, en le ribequi dxi ládxiʼruʼ. Rë́ʼënëʼ Pablo tsöjyúëʼ bönachi queëʼ Cristo nacuʼë Roma 


text:
<pb/>Lë ni risí lahuaʼ ruzúajaʼ lu guichi: Tuʼ néquiruʼ queëʼ Jesucristo reaʼ-nëʼ Dios: “Xclenuʼ” ca naca queë́liʼ yúguʼtëliʼ, ateʼ taʼguixjöʼ bönachi idútë yödzölió ca réajlëʼëliʼ Jesucristo. 


text:
Idú ládxaʼa runaʼ xichinëʼ Dios, runaʼ libán que didzaʼ dxiʼa ca naca queëʼ Zxíʼinëʼ. Nö́zinëʼ Dios rulídzaticaʼsaʼ-nëʼ, en rinábidaʼ-nëʼ gaca tsahuiʼ queë́liʼ. 


text:
Caní rinábidaʼ-nëʼ tuʼ raca ládxaʼa iléʼedaʼ libíʼiliʼ para gaca gunaʼ ga gataʼ queë́liʼ tu le unödzjëʼ Dios Böʼ Láʼayi queë́liʼ, le gun ga gácaliʼ tsutsu. 


text:
<pb/>Böchiʼ luzáʼadoʼ, rë́ʼëndaʼ inö́ziliʼ lë ni. Zián luzuí bëʼ ládxaʼa guídaʼ ga zóaliʼ, pero ga ridxintë naʼa bitiʼ runni quiaʼ. Rë́ʼëndaʼ guídaʼ ga zóaliʼ para gunaʼ ga uzíʼiliʼ xibé libán naʼ runaʼ, ca naʼ tuʼzíʼ xibé iaʼbal-la bönachi yödzölió ni. 


text:
Dë le ral-laʼ gunaʼ quégaca yúguʼtë bönachi, quégaca bönachi nazë́dagaca, en quégaca bönachi cabí nazë́dagaca, quégaca bönachi taʼyéajniʼi, en quégaca bönachi cabí taʼyéajniʼi. 


text:
Que lë ni naʼ, tsca gaca gunaʼ, zoaʼ ribözaʼ gunaʼ caʼ libán que didzaʼ dxiʼa ga niʼ zóaliʼ libíʼiliʼ, zóaliʼ Roma. Yöl-laʼ huáca zxön que didzaʼ dxiʼa 


text:
<pb/>Bitiʼ caʼ rutuíʼidaʼ runaʼ libán que didzaʼ dxiʼa, tuʼ napa yöl-laʼ huáca queëʼ Dios para gun ga uluʼlágaca yúguʼtë nupa taʼyéajlëʼ le. Ga risí lo, rë́ʼënëʼ Dios ilaʼyönnëʼ bönniʼ judío le, ateʼ tödi naʼ ilaʼyöni caʼ bönachi izáʼa. 


text:
Didzaʼ dxiʼa ni ruluíʼi rëʼu gunëʼ Dios ga huöácaruʼ tsahuiʼ, channö uyéajlëʼëruʼ Lëʼ, en bitiʼ gaca chopa ládxiʼruʼ. Ca naca lë ni nazúaj caʼ lu guichi láʼayi, rnna: “Nu naca tsahuiʼ tuʼ réajlëʼ Dios, gataʼ yöl-laʼ naʼbán que nu naʼ.” Xíguiaʼ nabágaʼgaca bönachi 


text:
<pb/>Dios, Nu zoa yehuaʼ yubá, buluʼe lahui bitiʼ riléʼenëʼ dxiʼa yúguʼtë le ruáʼ döʼ, en le cabí naca tsahuiʼ tun bönachi. Gunëʼ xíguiaʼ yuguʼ bönniʼ naʼ, lu yöl-laʼ bitiʼ naca tsahuiʼ quégaquiëʼ taʼdáʼbaguëʼë le naca idútë li. 


text:
Caní gaca quégaquiëʼ tuʼ naláʼ lahui lógaca yúguʼtë bönachi le naca bëʼ zoa cazëʼ Dios, tuʼ buluíʼi quézinëʼ Dios lë ni ga naʼ nacuʼë. 


text:
Dza niʼte cateʼ siʼ gutaʼ yödzölió, ga ridxintë naʼa dza, yuguʼ le nunëʼ Dios nácagaca bëʼ le cabí gaca iléʼeruʼ queëʼ Dios, ca naca yöl-laʼ huáca idú queëʼ, en le naca cazëʼ Dios. Que lë ni naʼ, bitiʼ gaca ilaʼnnë́ʼ bitiʼ nabágaʼgaquiëʼ xíguiaʼ. 


text:
Cateʼ niʼ gulúnbëʼë Dios, bitiʼ gulaʼyéaj ládxiʼgaquiëʼ Lëʼ ca ral-laʼ tseaj ládxiʼruʼ-nëʼ Dios, en bitiʼ gulë́ʼ Lëʼ: “Xclenuʼ.” Que lë ni naʼ, cáʼasö böáca le gulaʼzáʼ ládxiʼgaquiëʼ, ateʼ gulaʼchul-la gulaʼnítiëʼ tuʼ nazidi icja ládxiʼdoʼgaquiëʼ. 


text:
tuʼ buluʼcáʼanëʼ yöl-laʼ beníʼ queëʼ Dios Nu zóaticaʼsö, ateʼ gulaʼyéaj ládxiʼgaquiëʼ budóʼ guiö́j budóʼ yaga, budóʼ naʼ nácagaca ca yuguʼ bönniʼ tati cazëʼ, en ca yuguʼ böaʼdoʼ zoa xíligacabaʼ, en ca yuguʼ böaʼ guixiʼ taʼdabaʼ lu yu, en ca yuguʼ böaʼ bëla táʼayöj lë́ʼëbaʼ lu yu ni. 


text:
<pb/>Que lë ni naʼ Dios guléaj ládxëʼë légaquiëʼ para ilunëʼ yuguʼ le taʼzë́ ládxiʼgaquiëʼ le ruáʼ döʼ, ateʼ caní guca, buluʼcáʼana cuíngaquiëʼ lu yöl-laʼ stuʼ tuëʼ len iaʼtúëʼ. 


text:
Guca caní tuʼ buluʼcáʼanëʼ xtídzëʼë Dios, le naca idútë li, ateʼ gulaʼzíʼ lu náʼagaquiëʼ tu le cabí nácatë. Gulunëʼ bal, en gulaʼyéaj ládxiʼgaquiëʼ yuguʼ le benëʼ Dios, en calëga Lë cazëʼ Dios, Nu naʼ ral-laʼ gácaticaʼsö queëʼ yöl-laʼ ba. ¡Caʼ gaca! 


text:
<pb/>Que lë ni naʼ Dios guléaj ládxëʼë légaquiëʼ para ilunëʼ yuguʼ le taʼzë́ ládxiʼgaquiëʼ le ruáʼ döʼ. Yuguʼ nigula buluʼcáʼananu yöl-laʼ rizóalen bönniʼ, para ilunnu le ruáʼ döʼ. 


text:
Lëscaʼ caní gulunëʼ yuguʼ bönniʼ biguiúʼ, buluʼcáʼanëʼ yöl-laʼ rizóalen nigula, ateʼ gulaʼzë́ ládxiʼgaquiëʼ le ruáʼ döʼ túnlenëʼ tuëʼ iaʼtúëʼ, en gulunëʼ le tun ga nu rutuíʼi, tuʼ gulaʼcuáʼlenëʼ laʼ luzáʼa bö́nniʼgacasëʼ. Que lë ni naʼ gulaʼguíʼi gulaʼzáquiëʼ lu xipë́laʼgaquiëʼ yuguʼ bönniʼ gulunëʼ caní tuʼ bubiʼë Dios quégaquiëʼ ca saʼyéaj dul-laʼ naʼ gulunëʼ tuʼ nucáʼanagaquiëʼ Dios. 


text:
<pb/>Tuʼ cabí gulë́ʼënnëʼ ilunëʼ Dios bal, que lë ni naʼ guléaj ládxëʼë Dios légaquiëʼ para ilaʼzáʼ ládxiʼgaquiëʼ le bitiʼ naca dxiʼa, en ilunëʼ le cabí nazacaʼ.<pb/> 


text:
Túnticaʼsëʼ yúguʼtë le cabí naca tsahuiʼ, en yuguʼ le naca stuʼ.<pb/>Tunëʼ le ruáʼ döʼ, en tuʼhuídiʼnëʼ.<pb/>Bitiʼ taʼléʼenëʼ dxiʼa luzáʼagaquiëʼ, en tuʼzxéʼenëʼ luzáʼagaquiëʼ.<pb/>Tutiëʼ luzáʼagaquiëʼ, en taʼdíl-lalenëʼ luzáʼagaquiëʼ.<pb/>Taʼzíʼ yéʼenëʼ bönachi, en ziʼtë nácagaquiëʼ xihuiʼ.<pb/>Taʼnnë́ʼ que luzáʼagaquiëʼ.<pb/> 


text:
Taʼnnë́ʼ le cabí nácatë que luzáʼagaquiëʼ.<pb/>Bitiʼ taʼléʼenëʼ Dios dxiʼa, en nácagaquiëʼ bönniʼ bizxaj.<pb/>Tun cuíngaquiëʼ lo, en tun ba zxön cuíngaquiëʼ.<pb/>Taʼguiljëʼ le ruáʼ döʼ ilunëʼ, en taʼdáʼbaguëʼë xuz xináʼagaquiëʼ.<pb/> 


text:
Nácagaquiëʼ bönniʼ bitiʼ taʼyéajniʼinëʼ, en tun dítjagaquiëʼ xtídzaʼgaquiëʼ.<pb/>Bitiʼ nácagaquiëʼ dxiʼi ladxiʼ ca ral-laʼ ilácagaquiëʼ.<pb/>Bitiʼ tuʼniti lahuëʼ luzáʼagaquiëʼ.<pb/>Bitiʼ tuʼhuechiʼ ládxiʼgaquiëʼ luzáʼagaquiëʼ. 


text:
Nö́zguequi quézinëʼ le nuzóëʼ tsaz Dios ca ral-laʼ gaca quégaca nupa tun yuguʼ le caní, ilátigaca tsaz. Sal-laʼ nö́ziguequinëʼ lë ni, calë́gasö caní tunëʼ, pero taʼyaza ládxiʼgaquiëʼ nupa tun caʼ caní.<pb/>


text:
Que lë ni naʼ, bitiʼ gaca ubéaj tsahuiʼ cuinuʼ, nútiʼtës nu nacuʼ, richugu bëʼu luzóʼo. Cateʼ richugu bëʼu luzóʼo, rusubagaʼ cuinuʼ xíguiaʼ, tuʼ richugu bëʼu luzóʼo, en lëscaʼ runuʼ liʼ. 


text:
Liʼ richugu bëʼu nupa tun le ruáʼ döʼ, en tuz ca runuʼ liʼ. ¿Naruʼ réquitsenuʼ ulóʼ liʼ cateʼ uchiʼa usörö́ëʼ Dios? 


text:
¿Naruʼ rucáʼanatsoʼ cáʼasö yöl-laʼ dxiʼi ladxiʼ idú queëʼ Dios, en yöl-laʼ riböza zxön ladxiʼ queëʼ, en ca runëʼ, ridzenëʼ para lenëʼ liʼ? ¿Naruʼ cabí nöz quézinuʼ ruzáʼ ládxëʼë Dios quiuʼ yöl-laʼ dxiʼi ladxiʼ queëʼ para gunëʼ ga ubíʼi ládxuʼu? 


text:
Lu yöl-laʼ ládxiʼdoʼ zidi quiuʼ bitiʼ rubíʼi ládxuʼu. Que lë ni naʼ rusubagaʼ cuinuʼ xíguiaʼ gunëʼ Dios liʼ cateʼ uchiʼa usörö́ëʼ bönachi, ateʼ gaca bëʼ naca ca ral-laʼ gunëʼ Dios cateʼ ichúguiëʼ quégaca bönachi ilátigaca. 


text:
Unödzjëʼ yöl-laʼ naʼbán idú quégaca nupa túnticaʼsö le naca dxiʼa, tuʼ tuíʼi ládxiʼgaquiëʼ uluʼziʼë xibë́ʼ Dios, en uluʼrúajëʼ dxiʼa lahuëʼ Lëʼ, en ilaʼcuáʼticaʼsëʼ. 


text:
Lu yöl-laʼ rilé queëʼ, Dios gunëʼ xíguiaʼ nupa taʼdáʼbagaʼ, en bitiʼ të́ʼëni ilún ca rnna le naca idútë li, pero tun ca rnna le cabí naca tsahuiʼ. 


text:
Ilaʼguíʼi ilaʼzáquiëʼ, en huíʼinidaʼ ládxëʼë yúguʼtë bönniʼ tunëʼ le ruáʼ döʼ. Ga risí lo gaca caní quégaca bönachi judío, en gaca caʼ caní quégaca bönachi izáʼa. 


text:
Dios gunëʼ ga ilácagaquiëʼ bicaʼ ba, en gunëʼ légaquiëʼ bal, en guʼë le cuéqui dxi ládxiʼgaquiëʼ yúguʼtë bönniʼ tunëʼ le naca tsahuiʼ. Ga risí lo gunëʼ caní quégaca bönachi judío, en gunëʼ caʼ caní quégaca bönachi izáʼa. 


text:
Yúguʼtë bönniʼ naʼ bitiʼ bilaʼyönnëʼ le rinná bëʼ xibá queëʼ Dios, en gulunëʼ dul-laʼ, lëscaʼ ilátiëʼ, sal-laʼ bitiʼ téquibeʼenëʼ gulaʼdáʼbaguëʼë le rinná bëʼ xibá naʼ, ateʼ yúguʼtë bönniʼ bilaʼyönnëʼ le rinná bëʼ xibá queëʼ Dios, en gulunëʼ dul-laʼ, Lëʼ uchiʼa usörö́ëʼ légaquiëʼ ca naca le rinná bëʼ xibá naʼ. 


text:
Caní gaca, tuʼ cabí nácagaquiëʼ tsahuiʼ lahuëʼ Dios yuguʼ bönniʼ taʼyö́nisëʼ xibá queëʼ, pero uluʼhuöáca tsahuiʼ lahuëʼ Lëʼ yuguʼ bönniʼ tunëʼ ca rnna xibá queëʼ. 


text:
Bönniʼ naʼ bitiʼ nácagaquiëʼ judío, en bitiʼ bilaʼyönnëʼ le rinná bëʼ xibá queëʼ Dios, pero tun cazëʼ ca rinná bëʼ xibá queëʼ naʼ, bönniʼ ni, sal-laʼ bitiʼ bilaʼyönnëʼ le rinná bëʼ xibá queëʼ Dios, zóalen légaquiëʼ tu xibá le nuzóëʼ Dios icja ládxiʼdoʼgaquiëʼ. 


text:
Nupa ni tuʼluíʼi lahui le run xibá naʼ nazúaj lu icja ládxiʼdoʼgaquiëʼ. Le yuʼu icja ládxiʼdoʼgaquiëʼ naca bëʼ naca caní. Ca taʼzáʼ ládxiʼgaquiëʼ, tuʼzéguiëʼ luzáʼagaquiëʼ didzaʼ, o tuʼbéaj tsahuiʼ luzáʼagaquiëʼ tuëʼ iaʼtúëʼ. 


text:
Caní ubiʼë Dios quégaquiëʼ dza niʼ uchiʼa usörö́ëʼ lu naʼ Jesucristo yuguʼ le núngaquiëʼ, en le gulaʼzáʼ ládxiʼgaquiëʼ yúguʼtëʼ. Caní rusëdi didzaʼ dxiʼa runaʼ libán que. Yuguʼ bönniʼ judío, en xibá queëʼ Dios 


text:
<pb/>Núlöliʼ rnnaliʼ nácaliʼ judío, en ruzxöni ládxiʼliʼ xibá queëʼ Dios, en run ba zxön cuinliʼ tuʼ núnbëʼëliʼ-nëʼ Dios, 


text:
nöz quéziliʼ le rë́ʼënëʼ Dios gunliʼ, en le rusëdi libíʼiliʼ xibá queëʼ, en réquibeʼeliʼ le nácatërö dxiʼa. 


text:
Réquiliʼ gaca uluíʼiliʼ nöza dxiʼa nupa taʼdá ga yúbölö ca nu nachul-la lahui, en gaca uzéajniʼiliʼ nupa nachul-la nanítigaca. 


text:
Réquiliʼ gaca usë́diliʼ nupa bitiʼ taʼyéajniʼi, en nupa taʼyéajniʼi látiʼdoʼos, tuʼ dë lu náʼaliʼ xibá queëʼ Dios le rusëdi bönachi ca naca yöl-laʼ réajniʼi idú, en le naca idútë li. 


text:
Naʼa, libíʼiliʼ rusë́diliʼ iaʼzícaʼrö bönachi. ¿Naruʼ cabí ral-laʼ usëdi cuinliʼ? Libíʼiliʼ rnnaliʼ: “Bitiʼ cuanuʼ.” ¿Naruʼ ribántsaliʼ libíʼiliʼ? 


text:
Rnnaliʼ caʼ: “Bitiʼ gunuʼ dul-laʼ le riguitsaj xibá que yöl-laʼ nutsaga naʼ.” ¿Naruʼ rúntsaliʼ libíʼiliʼ dul-laʼ le riguitsaj xibá que yöl-laʼ nutsaga naʼ? Libíʼiliʼ bitiʼ riléʼeliʼ dxiʼa yuguʼ budóʼ guiö́j budóʼ yaga. ¿Naruʼ ribántsaliʼ le dzöʼö lu yudoʼ quéguequi? 


text:
Run ba zxön cuinliʼ tuʼ dë lu náʼaliʼ xibá queëʼ Dios. ¿Naruʼ rucáʼanatsaliʼ Dios cáʼasö, en riguítsjaliʼ xibá le gunná bëʼë Lëʼ? 


text:
Nazúaj lu guichi láʼayi ca runliʼ, rnna: Niʼa que le runliʼ libíʼiliʼ nupa bitiʼ nácagaca judío taʼnnë́ ziʼ queëʼ Dios. 


text:
<pb/>Le nácatë ruziʼu xibé lë naʼ narugu lu xipë́luʼu le naca bëʼ nazíʼ lu náʼaliʼ xibá queëʼ Dios channö runuʼ ca rinná bëʼ xibá naʼ queëʼ Dios, pero channö riguitsjuʼ xibá le gunná bëʼë Lëʼ, nuhuöácuʼ ca tu bönniʼ bitiʼ néquinëʼ queëʼ Dios. 


text:
Que lë ni naʼ, channö zoëʼ tu bönniʼ bitiʼ narugu lu xipë́lëʼë lë naʼ naca bëʼ nu nazíʼi xibá queëʼ Dios, pero runëʼ idútë ca rinná bëʼ xibá queëʼ Lëʼ, bönniʼ ni náquiëʼ lahuëʼ Dios ca tu bönniʼ narugu caz lu xipë́lëʼë lë naʼ naca bëʼ sal-laʼ bitiʼ narugu lu xipëlaʼ cazëʼ. 


text:
Bönniʼ naʼ bitiʼ narugu lu xipë́lëʼë lë naʼ naca bëʼ nu nazíʼi xibá queëʼ Dios, pero runëʼ idú ca rinná bëʼ xibá naʼ queëʼ Dios, ca runëʼ bönniʼ ni ruluíʼi nabágaʼliʼ libíʼiliʼ xíguiaʼ, sal-laʼ dë lu náʼaliʼ xibá naʼ queëʼ Dios, en narugu lu xipë́laʼliʼ lë naʼ naca bëʼ nazíʼ lu náʼaliʼ xibá naʼ queëʼ Dios, pero bitiʼ runliʼ ca rinná bëʼ xibá queëʼ naʼ. 


text:
Bitiʼ náquiëʼ idú bönniʼ judío tu bönniʼ nácasëʼ caní lu yöl-laʼ bönáchisö queëʼ, ateʼ bitiʼ naca idú lë naʼ naca bëʼ le narúgusö lu xipë́lëʼë nu bönniʼ. 


text:
Náquiëʼ idú bönniʼ judío bönniʼ naʼ náquiëʼ caní lu icja ládxiʼdaʼahuëʼ, en le naca idú le narugu lu xipë́lëʼë nu bönniʼ le naca bëʼ nu nazíʼi xibá queëʼ Dios, naca tu le yuʼu icja ládxiʼdoʼgaca bönachi. Naca que böʼ naca cázaruʼ, en calëga que yöl-laʼ bönáchisö queë́ruʼ. Nu bönniʼ náquiëʼ caní, bitiʼ tun bönachi lëʼ bal, pero Dios caz gunëʼ lëʼ bal.<pb/>


text:
Channö caní naca, ¿bizxi ruziʼtsëʼ xibé tu bönniʼ tuʼ náquiëʼ judío? ¿Bizxi ruziʼë xibé tu bönniʼ judío tuʼ narugu lu xipë́lëʼë? 


text:
Yenniʼ ruziʼë xibé, en zián ca ruziʼë xibé. Le nácatërö lo, Dios guluʼë lu náʼagaquiëʼ yuguʼ bönniʼ judío didzaʼ láʼayi queëʼ. 


text:
Bal-lëʼ bitiʼ taʼyéajlëʼë Dios. ¿Naruʼ réquitsenuʼ bitiʼ gunëʼ Dios ca rnna xtídzëʼë tuʼ cabí taʼyéajlëʼë Lëʼ? 


text:
¡Bitiʼ caʼ gaca! Ral-laʼ guéquibeʼeruʼ rúnticaʼsëʼ Dios ca rnna didzaʼ bëʼë, sal-laʼ taʼzíʼ yëʼ yúguʼtë bönachi. Ca naca queëʼ nazúaj lu guichi láʼayi le rnna:<pb/>Gaca bëʼ nacuʼ tsahuiʼ niʼa que didzaʼ ruʼu,<br/>en urujuʼ tsahuiʼ channö nu uchiʼa usörö́ Liʼ. 


text:
<pb/>Cateʼ runruʼ le ruáʼ döʼ, Dios rnnëʼ bitiʼ naca tsahuiʼ le runruʼ. Lë ni naca bëʼ tsahuiʼ náquiëʼ Dios. Nacuáʼ nupa taʼnná: “Le cabí naca tsahuiʼ le runruʼ naca bëʼ náquiëʼ Dios tsahuiʼ, ateʼ que lë ni naʼ bitiʼ ral-laʼ gunëʼ rëʼu xíguiaʼ.” 


text:
¡Bitiʼ caʼ naca caní! Laʼtuʼ ruziʼë xibé Dios le ruáʼ döʼ runruʼ, ¿nacxi caz gaca uchiʼa usörö́ëʼ bönachi yödzölió ni? 


text:
<pb/>Cateʼ nu rizíʼ yëʼ, Dios rnnëʼ bitiʼ ruíʼi didzaʼ nu naʼ ca runëʼ Lëʼ. Lë ni naca bëʼ naca idútë li didzaʼ ruʼë Dios. Taʼnnë́ʼ bönniʼ le taʼzíʼ yëʼë légaquiëʼ run ga gaca queëʼ Dios yöl-laʼ ba, ateʼ bitiʼ ral-laʼ ichúguiëʼ quégaquiëʼ, cabí innë́ʼ nácagaquiëʼ bönniʼ dul-laʼ. 


text:
¿Naruʼ huannátsaruʼ: “Guáʼaruʼ döʼ para gaca le naca dxiʼa”? Nupa naʼ taʼnnë́ ziʼ queë́ruʼ taʼnná rusédiruʼ caní, ateʼ tsahuiʼ naca ichúguiëʼ Dios quéguequi. Yúguʼtëruʼ nabágaʼruʼ dul-laʼ 


text:
<pb/>¿Bizxi caz innaruʼ naʼa? Ca naca queë́tuʼ netuʼ, bönniʼ judío, ¿nácarötuʼ tsahuiʼ ca iaʼzícaʼrö bönachi? ¡Bitiʼ caʼ nácatuʼ! Chibuluʼa ni, nabágaʼgaca dul-laʼ bönachi judío, ateʼ nabágaʼgaca caʼ dul-laʼ bönachi izáʼa. ¡Yúguʼtëʼ nabágaʼgaquiëʼ dul-laʼ! 


text:
Yúguʼtëʼ taʼdë́ʼ ga yúbölö.<pb/>Yúguʼtëʼ nanítigaquiëʼ.<pb/>Cuntu nu run le naca dxiʼa, cuntu nu caz.<pb/> 


text:
Lubáʼagaquiëʼ nácagaca ca yeru ba nayáljagaca.<pb/>Len yöl-laʼ rinnësö quégaquiëʼ taʼzíʼ yéʼenëʼ luzáʼagaquiëʼ.<pb/>Didzaʼ rirúaj ruáʼagaquiëʼ naca ca le yudzu láyaʼbaʼ bëla síniaʼ.<pb/> 


text:
<pb/>Nö́ziruʼ yúguʼtë didzaʼ ni bëʼë Dios, rëʼ yuguʼ bönniʼ naʼ dë lu náʼagaquiëʼ xibá queëʼ. Que lë ni naʼ cuntu nu gaca inná bitiʼ nabagaʼ dul-laʼ, ateʼ yúguʼtë bönachi idútë yödzölió, uchiʼa usörö́ëʼ Dios quéguequi. 


text:
Tuíʼi ládxiʼgaquiëʼ yuguʼ bönniʼ judío ilunëʼ yuguʼ le rinná bëʼ xibá queëʼ Dios para uluʼhuöáquiëʼ tsahuiʼ, pero cuntu nu huöáca tsahuiʼ caní, tuʼ nuzóëʼ Dios xibá queëʼ para guéquibeʼeruʼ nabágaʼruʼ dul-laʼ. Uláruʼ tuʼ réajlëʼëruʼ Jesucristo 


text:
<pb/>Naʼa, chibuluíʼi lahui ca gaca huöácaruʼ tsahuiʼ lahuëʼ Dios. Bitiʼ gaca huöácaruʼ tsahuiʼ tuʼ runruʼ ca rinná bëʼ xibá queëʼ Dios, sal-laʼ lu xibá queëʼ naʼ, en lu guichi láʼayi ga nazúajgaca le gulaʼnnë́ʼ bönniʼ guluʼë didzaʼ uláz queëʼ Dios, ruíʼi didzaʼ ca gaca huöácaruʼ tsahuiʼ. 


text:
Dios caz runëʼ ga huöácaruʼ tsahuiʼ tuʼ réajlëʼëruʼ Jesucristo, ateʼ gunëʼ ga uluʼhuöáca tsahuiʼ yúguʼtë nupa ilaʼyéajlëʼ Lëʼ. Tuz ca nácagaca yúguʼtë bönachi 


text:
Dios budödëʼ Jesucristo uláz queë́ruʼ. Lëʼ bulaljëʼ xichönëʼ, le rigúa dul-laʼ, lë naʼ uzíʼiruʼ xibé channö uyéajlëʼëruʼ Lëʼ. Caní benëʼ Dios para gaca bëʼ náquiëʼ tsahuiʼ Lëʼ sal-laʼ lu yöl-laʼ riböza zxön ladxiʼ queëʼ budö́disëʼ cáʼasö yuguʼ dul-laʼ benruʼ dza niʼte. 


text:
Caní benëʼ Dios, buluíʼi cuinëʼ tsahuiʼ dza ni zóaruʼ naʼa, ateʼ rugáʼanëʼ tsahuiʼ sal-laʼ rugǘëʼ dul-laʼ nabágaʼgaca bönachi, runëʼ ga tuʼhuöáca tsahuiʼ nupa taʼyéajlëʼ Cristo. 


text:
<pb/>¿Naruʼ huácatsö gun ba zxön cuinruʼ ca naca queë́ruʼ? ¡Bitiʼ caʼ gácaruʼ! ¿Bizx que naʼ? Naca tuʼ nuláruʼ, calëga tuʼ runruʼ ca rinná bëʼ xibá queëʼ Dios, pero tuʼ réajlëʼësiruʼ Jesucristo. 


text:
Naʼa, rusácaʼruʼ queë́ruʼ nuhuöáquiëʼ tsahuiʼ tu bönniʼ tuʼ réajlëʼë Jesucristo, en calëga tuʼ runëʼ ca rinná bëʼ xibá queëʼ Dios. 


text:
<pb/>Ca naca Dios, ¿náquiëʼ Dios quégacasö bönachi judío? ¿Naruʼ cabí náquiëʼ caʼ Dios quégaca bönachi izáʼa? Ön, náquiëʼ caʼ Dios quégaca bönachi izáʼa naʼ 


text:
tuʼ zoa Tuz Nu naca Dios. Dios ni gunëʼ ga uluʼhuöáquiëʼ tsahuiʼ yuguʼ bönniʼ judío tuʼ taʼyéajlëʼë Jesucristo, yuguʼ bönniʼ naʼ narugu lu xipë́laʼgaquiëʼ lë naʼ naca bëʼ nu nequi queëʼ Dios, en lëscaʼ caní gunëʼ ga uluʼhuöáquiëʼ tsahuiʼ yuguʼ bönniʼ ziʼtuʼ tuʼ taʼyéajlëʼë Jesucristo, en bitiʼ narugu lu xipë́laʼgaquiëʼ lë naʼ naca bëʼ. 


text:
Naʼa, channö nuláruʼ tuʼ réajlëʼësiruʼ Jesucristo, ¿ba nagáʼana cáʼasö xibá queëʼ Dios? ¡Bitiʼ caʼ naca caʼ, pero nagáʼanarö tsutsu xibá queëʼ naʼ!<pb/>


text:
Laʼtuʼ böáquiëʼ tsahuiʼ Abraham tuʼ zoa le ben cazëʼ lëʼ, gunna gun ba zxön cuinëʼ, pero calëga lahuëʼ Dios. 


text:
Ca naca lë ni nazúaj lu guichi láʼayi, le rnna: “Abraham guyéajlëʼë Dios, ateʼ que lë ni naʼ Dios benëʼ ga böáquiëʼ tsahuiʼ lahuëʼ Lëʼ.” 


text:
Channö zoa nu bönniʼ runëʼ xichinruʼ, le riguízxjaruʼ-nëʼ bitiʼ naca tu le ruzáʼ ládxiʼruʼ queëʼ, pero naca tu le ral-laʼruʼ queëʼ bönniʼ naʼ. 


text:
Lëscaʼ caní channö tu bönniʼ réajlëʼë Dios, sal-laʼ bitiʼ bi dxin benëʼ bönniʼ naʼ, Dios, Nu run ga uluʼhuöáca tsahuiʼ bönachi bitiʼ nácagaca tsahuiʼ, rnnëʼ náquiëʼ tsahuiʼ lahuëʼ Lëʼ bönniʼ naʼ, tuʼ réajlëʼë Lëʼ. 


text:
Lëscaʼ caní bëʼë didzaʼ David ca náquiëʼ bicaʼ ba bönniʼ, Dios rnnëʼ náquiëʼ tsahuiʼ sal-laʼ bitiʼ bi dxin nunëʼ bönniʼ naʼ. 


text:
Caní gunnë́ʼ David:<pb/>¡Bicaʼ ba bönniʼ naʼ Dios runiti lahuëʼ le bitiʼ naca tsahuiʼ nunëʼ,<br/>en rugǘëʼ yuguʼ dul-laʼ nabáguëʼë!<pb/> 


text:
<pb/>¿Naruʼ nácagacsëʼ bicaʼ ba bönniʼ narugu lu xipë́laʼgaquiëʼ lë naʼ naca bëʼ, o nácagaca caʼ caní nupa naʼ cabí narugu lë naʼ lu xipë́laʼgaquiëʼ? Chigunná cázaruʼ böáquiëʼ Abraham tsahuiʼ lahuëʼ Dios tuʼ guyéajlëʼë Lëʼ. 


text:
¿Bátaxi böáquiëʼ tsahuiʼ caní Abraham? ¿Naruʼ guca cateʼ niʼ chinarugu lu xipë́lëʼë lë naʼ naca bëʼ, o guca zíʼalö? Bitiʼ guca cateʼ chinarugu lu xipë́lëʼë, pero zíʼalö guca. 


text:
Abraham guyéajlëʼë Dios cateʼ niʼ bitiʼ narúguni lu xipë́lëʼë lë naʼ naca bëʼ. Gudödi naʼ gurugu lu xipë́lëʼë lë naʼ naca bëʼ, le ruluíʼisö chinuhuöáquiëʼ tsahuiʼ lahuëʼ Dios. Guca caní para gáquiëʼ Abraham ca xúzgaquiëʼ yuguʼ bönniʼ ilaʼyéajlëʼë Dios sal-laʼ bitiʼ narugu lu xipë́laʼgaquiëʼ lë naʼ naca bëʼ. Tuʼ taʼyéajlëʼë Dios, huáca innë́ʼ Dios nácagaquiëʼ tsahuiʼ lahuëʼ Lëʼ. 


text:
Náquiëʼ Abraham xuz xtóʼogaquiëʼ yuguʼ bönniʼ judío taʼyéajlëʼë Dios. Calë́gasö náquiëʼ xúzgaquiëʼ bönniʼ naʼ narugu lu xipë́laʼgaquiëʼ lë naʼ naca bëʼ, pero lëscaʼ náquiëʼ xúzgaquiëʼ bönniʼ naʼ tunëʼ ca benëʼ Abraham, taʼyéajlëʼë Dios ca naʼ benëʼ Abraham cateʼ niʼ bitiʼ narúguni lu xipë́lëʼë lë naʼ. Le guzxíʼ lu nëʼë Dios gataʼ queë́ruʼ tuʼ réajlëʼëruʼ Lëʼ 


text:
<pb/>Guzxíʼ lu nëʼë Dios bi unödzjëʼ queëʼ Abraham, en quégaca zxíʼini xiʼsóëʼ, gataʼ quégaquiëʼ laʼ yödzölió nisö. Gaca caní, calëga tuʼ tunëʼ ca rinná bëʼ xibá queëʼ Dios, pero tuʼ nuhuöácagaquiëʼ tsahuiʼ lahuëʼ Lëʼ tuʼ taʼyéajlëʼë Lëʼ. 


text:
Laʼtuʼ gataʼ yödzölió ni quégacasö nupa tun ca rinná bëʼ xibá queëʼ Dios, bitiʼ gun bayudxi nu tséajlëʼ Lëʼ, ateʼ nítisö gaca le guzxíʼ lu nëʼë Dios. 


text:
Ruluíʼi xibá queëʼ Dios rëʼu nabágaʼruʼ xíguiaʼ, le run ga ichúguiëʼ Dios queë́ruʼ gátiruʼ. Ga niʼ bitiʼ ridxini xibá queëʼ naʼ, bitiʼ gaca ilaʼdáʼbagaʼ bönachi le rinná bëʼ xibá naʼ. 


text:
<pb/>Que lë ni naʼ uzíʼiruʼ xibé le guzxíʼ lu nëʼë Dios tuʼ réajlëʼëruʼ Lëʼ, para gaca bëʼ naca tu le ruzáʼ ládxëʼë queë́ruʼ. Caní naca, para gaca bëʼdaʼ gataʼ quéguequi yúguʼtë zxíʼini xiʼsóëʼ Abraham lë naʼ guzxíʼ lu nëʼë Dios, calë́gasö quégaquiëʼ bönniʼ naʼ dë lu náʼagaquiëʼ xibá queëʼ Dios, pero lëscaʼ quégaca nupa taʼyéajlëʼ Dios ca naʼ guyéajlëʼë Abraham Dios. Abraham naʼ náquiëʼ ca xuz xtóʼoruʼ yúguʼtëruʼ rëʼu, réajlëʼëruʼ-nëʼ Dios. 


text:
Caní náquiëʼ ca naʼ nazúaj lu guichi láʼayi, le rnna: “Nuzóaʼ liʼ ca xúzgaca bönachi idútë yödzölió.” Caní naca, lahuëʼ Dios, Nu naʼ guyéajlëʼë Abraham, náquiëʼ xuz gudödi queë́ruʼ yúguʼtëruʼ. Dios ni rusubanëʼ nupa chinátigaca, en ruʼë didzaʼ que nu bitiʼ zuíni tsca chizóa caz nu naʼ bitiʼ zuíni. 


text:
<pb/>Caní naca tuʼ gudxëʼ Dios Abraham naʼ: “Ziántërö ilaʼcuáʼ zxíʼini xiʼsúʼ.” Abraham guyéajlëʼë Dios, en benëʼ löza lë naʼ guzxíʼ lu nëʼë Dios, sal-laʼ bitiʼ guca iléʼenëʼ lë naʼ runëʼ löza, ateʼ caní guca, bidéliʼnëʼ náquiëʼ xúzgaca bönachi idútë yödzölió. 


text:
Bitiʼ guca Abraham chopa ládxëʼë ca naʼ réajlëʼë Dios, sal-laʼ chiyuʼë ca tu gayuáʼ iz, en yöjnenëʼ ca naca que le naca cazëʼ, chinati caz tuʼ chinagúladëʼë, encaʼ ca naca queë́nu Sara queëʼ, nácanu nigula huödx. 


text:
Bitiʼ guca chopa ládxëʼë, en bitiʼ gúquiëʼ tuʼ caréajlëʼ ca naca le guzxíʼ lu nëʼë Dios gunëʼ queëʼ, pero bidipa ládxëʼë tuʼ guyéajlëʼë Dios, ateʼ guluʼë Dios yöl-laʼ ba. 


text:
<pb/>Nazúaj lu guichi láʼayi le rnna: “Dios buzóëʼ queëʼ náquiëʼ tsahuiʼ.” Nazúaj lu guichi caní, calë́gasö para uziʼë xibé Abraham, 


text:
pero para uzíʼiruʼ xibé caʼ rëʼu. Rëʼu ni, Dios gunëʼ ga huöácaruʼ tsahuiʼ lahuëʼ Lëʼ channö uyéajlëʼëruʼ Lëʼ, busubanëʼ Xanruʼ Jesús lu yöl-laʼ guti. 


text:
Jesús naʼ, Dios budödëʼ Lëʼ para gútiëʼ tuʼ nözi dul-laʼ nabágaʼruʼ, ateʼ busubanëʼ Lëʼ lu yöl-laʼ guti, para gaca gunëʼ ga huöácaruʼ tsahuiʼ lahuëʼ Lëʼ.<pb/>


text:
Naʼa, rnnëʼ Dios nuhuöácaruʼ tsahuiʼ lahuëʼ Lëʼ niʼa que le benëʼ Xanruʼ Jesucristo, channö réajlëʼëruʼ Lëʼ, ateʼ que lë ni naʼ nuhuöácaruʼ tuz len Lëʼ. 


text:
Tuʼ réajlëʼëruʼ Jesucristo, ruzíʼiruʼ xibé le ruzáʼ ládxëʼë Dios queë́ruʼ, le rutipa ládxiʼruʼ. Rudzéjaruʼ tuʼ runruʼ löza uzíʼiruʼ caʼ xibé yöl-laʼ zxön queëʼ Dios. 


text:
Calë́gasö caní rudzéjaruʼ, pero rudzéjaruʼ caʼ cateʼ riguíʼi rizácaʼruʼ, tuʼ chinö́ziruʼ le riguíʼi rizácaʼruʼ rusedi rëʼu cö́zaruʼ zxön ladxiʼ. 


text:
Cateʼ ribö́zaruʼ zxön ladxiʼ rurúajruʼ tsahuiʼ lahuëʼ Dios, en cateʼ chinurúajruʼ tsahuiʼ runruʼ löza Lëʼ gácalen cazëʼ rëʼu. 


text:
Cateʼ runruʼ löza Lëʼ, bitiʼ caʼ raca chopa ládxiʼruʼ. Caní naca, tuʼ nuhuö́laj nudzë́ʼe icja ládxiʼdoʼoruʼ yöl-laʼ nadxíʼi queëʼ Dios rëʼu. Runëʼ Dios Böʼ Láʼayi, Bönniʼ gusö́l-lëʼë Dios queë́ruʼ ga raca caní. 


text:
<pb/>Cateʼ niʼ bitiʼ caʼ guca uláruʼ rácasö queë́ruʼ, cateʼ gúlaʼrö dza queëʼ, Cristo gútiëʼ uláz queë́ruʼ, niʼ nácaruʼ bönachi dul-laʼ. 


text:
Cuntu nu guë́ʼëni gati uláz queëʼ tu bönniʼ tsahuiʼ. Nadxi caʼ nu urugui gati uláz queëʼ tu bönniʼ náquiëʼ idú dxiʼa. 


text:
Dios ruluíʼinëʼ rëʼu ca nadxíʼideʼenëʼ rëʼu, tuʼ gútiëʼ Cristo uláz queë́ruʼ cateʼ niʼ nácaruʼ bönniʼ dul-laʼ. 


text:
Chinuhuöácaruʼ tsahuiʼ lahuëʼ Dios tuʼ bulaljëʼ Cristo xichönëʼ, gútiëʼ uláz queë́ruʼ. Que lë ni naʼ chinácadaʼ löza usölë́ʼ Lëʼ rëʼu lu dza ichúguiëʼ Dios quégaca bönachi dul-laʼ gátigaca. 


text:
Cateʼ niʼ bitiʼ riléʼeruʼ-nëʼ Dios dxiʼa, gútiëʼ Zxíʼinëʼ Dios uláz queë́ruʼ para huöácaruʼ tuz len Lëʼ. Naʼa, tuʼ zoëʼ nabanëʼ, en chinuhuöácaruʼ tuz len Lëʼ, chinácadaʼ löza uláruʼ. 


text:
Rudzéjaruʼ lahuëʼ Dios niʼa que le benëʼ Xanruʼ Jesucristo, tuʼ nuhuöácaruʼ tuz len Dios niʼa que lë naʼ benëʼ Lëʼ. Le benëʼ Adán, en le benëʼ Cristo 


text:
<pb/>Guyúʼu dul-laʼ yödzölió ni tuʼ nözi le benëʼ tuzëʼ bönniʼ, ateʼ tuʼ benëʼ dul-laʼ, guyúʼu caʼ yöl-laʼ guti. Que lë ni naʼ ilátigaca yúguʼtë bönachi tuʼ nabágaʼgaca yúguʼtë bönachi dul-laʼ. 


text:
Zíʼatëlö ga bidxintë xibá queëʼ Dios, gulún bönachi yödzölió ni dul-laʼ, pero bitiʼ busubáguëʼë Dios bönachi naʼ xíguiaʼ ca nupa taʼdáʼbagaʼ xibá queëʼ tuʼ nözi dul-laʼ naʼ, tuʼ bitiʼ ridxini xibá queëʼ quégaquiëʼ. 


text:
Ga gudelaʼ zoëʼ Adán ga bidxintë zoëʼ Moisés gulati yúguʼtë bönachi tuʼ gulaʼbagaʼ dul-laʼ, sal-laʼ bitiʼ gulaʼdáʼbagaʼ tu le gunná bëʼë Dios ca benëʼ Adán. Nácagaca yúguʼtë bönachi tuz len Adán tuʼ nácagaca zxíʼini xiʼsóëʼ. Lë ni ruluíʼi rëʼu ca ilaca tuz len Cristo yúguʼtë nupa ilaʼyéajlëʼ Lëʼ. 


text:
<pb/>Le rúnnasëʼ queë́ruʼ Dios bitiʼ naca ca le guca queë́ruʼ tuʼ nözi dul-laʼ benëʼ Adán. Tuʼ nözi dul-laʼ benëʼ tuzëʼ bönniʼ, ilátigaca yúguʼtë bönachi. Dxíʼatërö naca le ruzáʼ ládxëʼë queë́ruʼ Dios, en le rúnnasëʼ queë́ruʼ. Ruzáʼ ládxëʼë queë́ruʼ lë ni niʼa que le benëʼ yetuzëʼ Bönniʼ, Jesucristo. 


text:
Le rúnnasëʼ Dios queë́ruʼ bitiʼ naca ca le guca queë́ruʼ tuʼ nözi dul-laʼ naʼ benëʼ tuzëʼ bönniʼ naʼ. Le guchúguiëʼ Dios queëʼ Adán gátiëʼ tuʼ nözi dul-laʼ naʼ benëʼ, guchúguiëʼ caʼ Dios quégaca yúguʼtë bönachi gátigaca. Le rúnnasëʼ Dios queë́ruʼ naca para huöácaruʼ tsahuiʼ lahuëʼ Lëʼ sal-laʼ nabágaʼruʼ dul-laʼ zián. 


text:
Guyúʼu yöl-laʼ guti tuʼ nözi dul-laʼ benëʼ tuzëʼ bönniʼ. Nácatërö löza ilaʼdeliʼ yöl-laʼ naʼbán nupa uluʼhuöáca tsahuiʼ lahuëʼ Dios tuʼ zoa le ruzáʼ ládxëʼë queë́ruʼ Dios niʼa que le benëʼ yetuzëʼ Bönniʼ, Jesucristo. 


text:
<pb/>Dios guchúguiëʼ quégaca yúguʼtë bönachi ilátigaca tuʼ nözi dul-laʼ benëʼ tuzëʼ bönniʼ naʼ. Lëscaʼ caní gaca uluʼhuöáca tsahuiʼ yúguʼtë bönachi niʼa que le naca tsahuiʼ benëʼ yetuzëʼ Bönniʼ naʼ, gataʼ yöl-laʼ naʼbán idú quégaquiëʼ. 


text:
Buluʼhuöáca huen dul-laʼ bönachi zián tuʼ cabí benëʼ tuzëʼ bönniʼ ca rnna xtídzëʼë Dios. Lëscaʼ caní uluʼhuöáca tsahuiʼ bönachi tuʼ benëʼ yetuzëʼ Bönniʼ naʼ ca rnna xtídzëʼë Dios. 


text:
<pb/>Guyúʼu xibá queëʼ Dios yödzölió ni para gaca bëʼdaʼ nabágaʼgaca bönachi dul-laʼ. Tuʼ guca bëʼrö nabágaʼgaca dul-laʼ, guca bëʼrö caʼ zxö́ntërö naca le buzáʼ ládxëʼë Dios quégaca bönachi. 


text:
Gutaʼ yöl-laʼ huáca unná bëʼ que dul-laʼ guti rëʼu. Lëscaʼ caní le ruzáʼ ládxëʼë Dios queë́ruʼ napa yöl-laʼ huáca gun ga huöácaruʼ tsahuiʼ lahuëʼ Lëʼ, ateʼ gataʼ yöl-laʼ naʼbán idú queë́ruʼ niʼa que le benëʼ Xanruʼ Jesucristo.<pb/>


text:
¿Bizxi caz innaruʼ naʼa? ¿Naruʼ gúntsaruʼ dul-laʼ para gátaʼrö queë́ruʼ le ruzáʼ ládxëʼë Dios queë́ruʼ? 


text:
¡Bitiʼ gun cázaruʼ caʼ! Naca queë́ruʼ ca tsaz chinati cázaruʼ para cabirö gunruʼ dul-laʼ. ¿Naruʼ gúnticaʼsiruʼ dul-laʼ? 


text:
¿Naruʼ cabí nö́ziliʼ ca naʼ naca queë́ruʼ? Channö bidílaruʼ nisa para huöácaruʼ tuz len Cristo, lë naʼ bidílaruʼ nisa ruluíʼi rëʼu chigudö́diruʼ lu yöl-laʼ guti tsözxö́n len Lëʼ. 


text:
Ca naʼ guca, gútilenruʼ-nëʼ Cristo tsözxö́n, lëscaʼ caní bigáchiʼlenruʼ-nëʼ tsözxö́n niuʼ yeru ba cateʼ niʼ bidílaruʼ nisa. Ca naʼ busubanëʼ Dios Cristo lu yöl-laʼ guti len yöl-laʼ huáca zxön queëʼ, lës caní caʼ rëʼu nubánlenruʼ-nëʼ Jesús tsözxö́n para gácaruʼ bönachi idútë cubi queëʼ. 


text:
<pb/>Channö nunruʼ Cristo tsözxö́n, gútiruʼ ca naʼ gútiëʼ Lëʼ, lëscaʼ caní gunruʼ-nëʼ tsözxö́n, ubanruʼ lu yöl-laʼ guti ca naʼ bubanëʼ Lëʼ. 


text:
Chinö́z quéziruʼ lë ni, yöl-laʼ bönachi queë́ruʼ le guzóa zíʼalö gudáʼlen Lëʼ tsözxö́n lëʼe yaga cruz, para initi yöl-laʼ bönachi queë́ruʼ naʼ bénlenruʼ le dul-laʼ, para cabirö inná beʼe le naca dul-laʼ rëʼu. 


text:
Channö nácaruʼ tuz len Nu naʼ guti tuʼ nözi dul-laʼ, nuhuöácaruʼ tsahuiʼ lahuëʼ Dios tuʼ cabirö nabágaʼruʼ dul-laʼ naʼ, ateʼ bítiʼrö yúʼuruʼ lu naʼ dul-laʼ. 


text:
tuʼ chinö́ziruʼ bubanëʼ Cristo lu yöl-laʼ guti, en bítiʼrö gátiëʼ. Que lë ni naʼ bítiʼrö bi gaca gun yöl-laʼ guti naʼ queëʼ Lëʼ. 


text:
Ca naʼ guca, gútiëʼ Lëʼ, tu luzuísö gútiëʼ tuʼ nözi dul-laʼ quégaca yúguʼtë bönachi, pero ca naʼ naca, zoëʼ nabanëʼ, nabánlenëʼ Dios. 


text:
Lëscaʼ caní ral-laʼ usácaʼliʼ queë́liʼ naca queë́liʼ ca chinati cázaliʼ para cabirö gunliʼ dul-laʼ, pero zóaliʼ nabanliʼ para gunliʼ ca rnna xtídzëʼë Dios tuʼ nácaliʼ tuz len Xanruʼ Jesucristo. 


text:
<pb/>Que lë ni naʼ, bitiʼ güíʼiliʼ lataj le naca dul-laʼ, para cabí gun ga gunliʼ dul-laʼ lu le naca cázaliʼ le gati caz. Bitiʼ gunliʼ ca naca le rizë́ ládxiʼliʼ le ruáʼ döʼ, lu le naca cázaliʼ. 


text:
Bitiʼ udödi cuinliʼ lu dul-laʼ, bitiʼ gunliʼ le ruáʼ döʼ, pero guliʼdödi cuinliʼ lu nëʼë Dios tuʼ nubanliʼ lu yöl-laʼ guti, en guliʼdödi lu nëʼë idútë le naca cázaliʼ para ugúnlenëʼ le le naca dxiʼa. 


text:
Bitiʼ güíʼiliʼ lataj le naca dul-laʼ, para cabí gun ga gunliʼ dul-laʼ, tuʼ nuzóëʼ Dios libíʼiliʼ, calëga para inná beʼe libíʼiliʼ xibá queëʼ, pero para inná beʼe libíʼiliʼ le ruzáʼ ládxëʼë queë́ruʼ. Le rucudzuʼ didzaʼ ca naca que nu bönniʼ nadóʼo 


text:
<pb/>¿Bizxi caz innaruʼ naʼa? ¿Naruʼ gúntsaruʼ dul-laʼ tuʼ cabirö rinná beʼe xibá queëʼ Dios rëʼu, pero rinná beʼe le ruzáʼ ládxëʼë Dios rëʼu? ¡Bitiʼ caʼ gunruʼ caní! 


text:
Chinö́z quéziliʼ dxiʼa channö udödi cuinliʼ lu nëʼë nu bönniʼ para gácaliʼ bönniʼ nadóʼogaca queëʼ, en gunliʼ ca rnna xtídzëʼë, tsaz nácaliʼ bönniʼ nadóʼogaca queëʼ bönniʼ naʼ runliʼ ca rnna xtídzëʼë. Lëscaʼ caní gaca channö udödi cuinliʼ para gunliʼ dul-laʼ le gun ga gátiliʼ, o channö udödi cuinliʼ para gunliʼ ca rnna xtídzëʼë Dios, Nu gun ga huöácaliʼ tsahuiʼ. 


text:
Naʼa, ¡Xclenëʼ Dios! Sal-laʼ zíʼalö gúcaliʼ bönniʼ nadóʼogaca lu naʼ dul-laʼ, naʼa idú ládxiʼliʼ runliʼ ca rinná bëʼ xibá naʼ budödi cuinliʼ lu nëʼe. 


text:
(Ruíʼilenaʼ libíʼiliʼ didzaʼ ca tuíʼi didzaʼ bönachi, tuʼ cabí réajniʼiliʼ idútë lu yöl-laʼ bönachi queë́liʼ.) Zíʼalö budödi cuinliʼ len idútë le naca cázaliʼ lu naʼ le ruáʼ döʼ, en lu naʼ le cabí naca tsahuiʼ, ateʼ gúcaliʼ ca yuguʼ bönniʼ nadóʼogaca lu në́ʼeguequi, en benliʼ xichini le ruáʼ döʼ naʼ. Naʼa, guliʼdödi idútë le naca cázaliʼ lu naʼ le naca tsahuiʼ, para gácaliʼ ca yuguʼ bönniʼ nadóʼogaca lu nëʼe, en gunliʼ xichini lë naʼ naca tsahuiʼ para gácaliʼ bönachi narúajgaca quez queëʼ Dios. 


text:
<pb/>Cateʼ niʼ nácaliʼ ca yuguʼ bönniʼ nadóʼogaca lu naʼ dul-laʼ, bitiʼ benliʼ xichini le naca tsahuiʼ. 


text:
Naʼa, ¿naruʼ buzíʼitsaliʼ xibé lë naʼ benliʼ zíʼalö? Naʼa lë naʼ benliʼ run ga rutuíʼiliʼ, en run ga nu gati tsaz. 


text:
Naʼa chinulaliʼ lu naʼ dul-laʼ, en nácaliʼ ca yuguʼ bönniʼ nadóʼogaca queëʼ Dios, en ruzíʼiliʼ xibé le run ga nácaliʼ bönachi narúajgaca quez queëʼ Dios, en le run ga dë queë́liʼ yöl-laʼ naʼbán idú. 


text:
Lazxaj nu run dul-laʼ naca yöl-laʼ guti, pero le rúnnasëʼ Dios queë́ruʼ naca yöl-laʼ naʼbán idú, le rataʼ queë́ruʼ tuʼ nácaruʼ tuz len Xanruʼ Jesucristo.<pb/>


text:
Bö́chaʼadoʼ, núlöliʼ núnbëʼëliʼ xibá queëʼ Dios. Nöz quéziliʼ rinná beʼe xibá naʼ nu bönniʼ tsanni ni zoëʼ nabanëʼ. 


text:
Naca queë́liʼ ca naca que tu nigula nutsaga náʼlennu-nëʼ bönniʼ, yúʼunu lu nëʼë bönniʼ queë́nu tsanni ni zoëʼ nabanëʼ ca rinná bëʼ xibá que yöl-laʼ nutsaga naʼ, pero channö chinátiëʼ, nurúajnu lu naʼ xibá naʼ. 


text:
Caní naca, tsanni ni zoëʼ nabanëʼ bönniʼ queë́nu, channö utsaga náʼlennu-nëʼ iaʼtúëʼ bönniʼ, gunnu dul-laʼ le riguitsaj xibá que yöl-laʼ nutsaga naʼ, pero channö chinátiëʼ bönniʼ queë́nu naʼ, nurúajnu lu naʼ xibá naʼ, ateʼ naʼa, channö utsaga náʼlennu-nëʼ nu bönniʼ yúbölö, bitiʼ gunnu dul-laʼ le riguitsaj xibá que yöl-laʼ nutsaga naʼ. 


text:
<pb/>Lëscaʼ caní raca queë́liʼ, bö́chaʼa. Tuʼ dzágaliʼ-nëʼ Cristo chinati cázaliʼ libíʼiliʼ para cabirö inná beʼe libíʼiliʼ le rinná bëʼ xibá naʼ, para guéquiliʼ que Nu yúbölö. Naʼa chinéquiliʼ queëʼ Cristo, Nu naʼ bubán lu yöl-laʼ guti. Caní naca, para gaca gunruʼ le raza ládxëʼë Dios. 


text:
Tsanni niʼ guyúʼuruʼ lu naʼ yöl-laʼ bönáchisö queë́ruʼ, le rinná bëʼ xibá naʼ ben ga gulaca bëʼ le guzë́ ládxiʼruʼ le ruáʼ döʼ, le gulún dxin lu idútë le naca cázaruʼ para ilún ga gátiruʼ. 


text:
Naʼa nuláruʼ lu naʼ xibá naʼ tuʼ nati cázaruʼ tsca naca le rinná bëʼ xibá naʼ gunná beʼe rëʼu zíʼalö. Caní naca para gaca gunruʼ xichinëʼ Dios lu yöl-laʼ naʼbán cubi le runnëʼ queë́ruʼ Dios Böʼ Láʼayi, en calëga gunruʼ xichinëʼ lu lë naʼ chinaca gula, le naca xibá naʼ. Le dzaga nedaʼ le naca dul-laʼ 


text:
<pb/>¿Bizxi caz innaruʼ naʼa? ¿Naruʼ runtsö xibá queëʼ Dios ga runaʼ dul-laʼ? ¡Bitiʼ caʼ run caní! Laʼtuʼ cabí buzéajniʼi le rinná bëʼ xibá naʼ nedaʼ, bitiʼ gunözdaʼ naca dul-laʼ le runaʼ. Laʼtuʼ cabí zoa lu xibá naʼ le rnna: “Bitiʼ së ládxuʼu le dë que luzóʼo”, bitiʼ gunözdaʼ naca dul-laʼ yöl-laʼ rizë́ ladxiʼ le dë que luzáʼa. 


text:
Cateʼ bidxín quiaʼ xibá naʼ, guca bëʼ le naca dul-laʼ naʼ run dxin lu idútë le nacaʼ, ateʼ ben ga gúquibeʼedaʼ rizë́ ládxaʼa yúguʼtë le ruáʼ döʼ. Ga bitiʼ ridxini xibá naʼ, bitiʼ naca bëʼ le naca dul-laʼ. 


text:
Dza niʼte, zíʼatëlö ga bidxín quiaʼ xibá queëʼ Dios, niʼ gúquidaʼ zoaʼ nabanaʼ, pero cateʼ bidxín quiaʼ xibá naʼ, gúquibeʼedaʼ nabágaʼa dul-laʼ, en chinati cazaʼ. 


text:
Dios gunná bëʼë xibá naʼ para gun ga gataʼ queë́ruʼ yöl-laʼ naʼbán, pero ben ga gúquibeʼedaʼ chinati cazaʼ. 


text:
Guca bëʼ nazíʼ yéʼedaʼ ca naca dul-laʼ, tuʼ ben xibá naʼ ga gúquibeʼedaʼ nabágaʼa dul-laʼ, en ral-laʼ gátiaʼ. 


text:
<pb/>Que lë ni naʼ, láʼayi naca xibá queëʼ Dios, ateʼ láʼayi, en tsahuiʼ, en dxiʼa naca le gunná bëʼë. 


text:
¿Naruʼ bentsö lë naʼ naca dxiʼa ga bidxín quiaʼ yöl-laʼ guti? ¡Bitiʼ caʼ naca caʼ! Le naca dul-laʼ bugún dxin lë naʼ naca dxiʼa, en ben ga gúquibeʼedaʼ chinati cazaʼ para gaca bëʼ naca dul-laʼ le runaʼ. Caní guca, para gaca bëʼ niʼa que xibá naʼ nácatërö xihuiʼ yúguʼtë le naca dul-laʼ. 


text:
<pb/>Nö́ziruʼ Dios Böʼ Láʼayi bennëʼ queë́ruʼ xibá naʼ, pero nedaʼ nacaʼ bönáchisö, en yuʼa lu naʼ dul-laʼ ca tu bönniʼ nadóʼo que. 


text:
Naʼa, bitiʼ réajniʼidaʼ le runaʼ. Rë́ʼëndaʼ gunaʼ ca rinná bëʼ xibá naʼ, pero bitiʼ runaʼ lë naʼ rë́ʼëndaʼ gunaʼ. Le naca dul-laʼ le cabí riléʼedaʼ dxiʼa, lë naʼ runaʼ. 


text:
Runaʼ dul-laʼ sal-laʼ bitiʼ rë́ʼëndaʼ gunaʼ dul-laʼ naʼ. Xibá naʼ rusëdi nedaʼ naca dul-laʼ le cabí naca dxiʼa. Que lë ni naʼ naca bëʼdaʼ naca dxiʼa le rinná bëʼ xibá naʼ. 


text:
Caní naca, calëga nédaʼsö runaʼ dul-laʼ naʼ, pero dul-laʼ naʼ dzaga nedaʼ run ga runaʼ dul-laʼ naʼ. 


text:
Nözdaʼ bitiʼ zóalen nedaʼ le naca dxiʼa, o huáca inníaʼ, lë naʼ naca dxiʼa bitiʼ zóalen le naca yöl-laʼ bönáchisö quiaʼ. Rë́ʼëndaʼ gunaʼ le naca dxiʼa, pero laʼ nédaʼsö bitiʼ gaca gunaʼ lë naʼ naca dxiʼa. 


text:
Bitiʼ runaʼ le naca dxiʼa le rë́ʼëndaʼ gunaʼ, pero rúnticaʼsaʼ le bitiʼ naca dxiʼa le cabí rë́ʼëndaʼ gunaʼ. 


text:
Que lë ni naʼ, channö runaʼ dul-laʼ naʼ bitiʼ rë́ʼëndaʼ gunaʼ, calëga nedaʼ caz runaʼ le, pero dul-laʼ naʼ dzaga nedaʼ run ga runaʼ dul-laʼ naʼ. 


text:
<pb/>Caní naca le raca queë́ruʼ yúguʼtëruʼ. Cateʼ rë́ʼëniruʼ gunruʼ le naca dxiʼa, dzaga rëʼu le run ga runruʼ le ruáʼ döʼ. 


text:
pero réquibeʼedaʼ dzaga idútë le nacaʼ le rinná beʼe nedaʼ, ateʼ lë ni ridáʼbagaʼ xibá queëʼ Dios yuʼu icja ládxiʼdaʼahuaʼ. Lë naʼ dzaga idútë le nacaʼ run ga runaʼ dul-laʼ. 


text:
<pb/>¡Bicaʼ bayechiʼ nedaʼ! ¿Nuzxi caz gaca usölá nedaʼ lu yöl-laʼ bönáchisö quiaʼ le run ga runaʼ dul-laʼ? 


text:
¡Xclenëʼ Dios, chinularuʼ naʼa niʼa que le benëʼ Xanruʼ Jesucristo! Que lë ni naʼ, tsca naca le yuʼu icja ládxiʼdaʼahuaʼ runaʼ ca rinná bëʼ xibá queëʼ Dios, sal-laʼ yöl-laʼ bönáchisö quiaʼ run ga rë́ʼëndaʼ gunaʼ dul-laʼ.<pb/>


text:
Que lë ni naʼ, bítiʼrö bi xíguiaʼ nabágaʼgaquiëʼ yuguʼ bönniʼ néquiguequinëʼ queëʼ Jesucristo, bönniʼ naʼ bítiʼrö tunëʼ ca rë́ʼëni yöl-laʼ bönáchisö quégaquiëʼ, pero ca rë́ʼënëʼ Dios Böʼ Láʼayi tunëʼ. 


text:
Tuʼ nacaʼ tuz len Jesucristo, Dios Böʼ Láʼayi, Nu naʼ nabániruʼ, rácalenëʼ nedaʼ. Que lë ni naʼ, nuláʼ lu lë naʼ ben ga benaʼ dul-laʼ, encaʼ lu yöl-laʼ guti. 


text:
Chinunëʼ Dios le cabí guca gun xibá naʼ, tuʼ cabí bi guzxéquiʼ gun tuʼ nácaruʼ bönáchisö. Dios gusö́l-lëʼë Zxíʼini cazëʼ, ateʼ guljëʼ bönachi ca nácaruʼ rëʼu, nácaruʼ bönachi dul-laʼ, pero bitiʼ bi dul-laʼ benëʼ Lëʼ. Busubagaʼ cuinëʼ dul-laʼ nabágaʼruʼ rëʼu, ateʼ caní guca, guchúguiëʼ que dul-laʼ runruʼ lu yöl-laʼ bönáchisö queë́ruʼ. 


text:
Caní benëʼ para gaca gunruʼ idútë le naca tsahuiʼ le rinná bëʼ xibá queëʼ, núlöruʼ naʼ bítiʼrö runruʼ ca rë́ʼëni yöl-laʼ bönáchisö queë́ruʼ, pero ca rë́ʼënëʼ Dios Böʼ Láʼayi runruʼ. 


text:
<pb/>Bönniʼ tunëʼ ca rë́ʼëni yöl-laʼ bönáchisö quégaquiëʼ, tuíʼi ládxiʼgaquiëʼ le naca que yöl-laʼ bönáchisö quégaquiëʼ, pero bönniʼ tunëʼ ca rë́ʼënëʼ Dios Böʼ Láʼayi, tuíʼi ládxiʼgaquiëʼ le naca queëʼ Dios Böʼ Láʼayi. 


text:
Channö ruíʼi ládxiʼsiruʼ le naca que yöl-laʼ bönáchisö queë́ruʼ, tsaz gátiruʼ, pero channö ruíʼi ládxiʼruʼ le naca queëʼ Dios Böʼ Láʼayi, chidë́ yöl-laʼ naʼbán idú queë́ruʼ, en ribö́zaruʼ dxi ladxiʼ. 


text:
Nútiʼtës nu ruíʼi ládxiʼsö le naca que yöl-laʼ bönáchisö que, bitiʼ riléʼe Dios dxiʼa, tuʼ cabí run nu naʼ ca rinná bëʼ xibá queëʼ Dios, en bitiʼ caʼ gaca gun caní. 


text:
Que lë ni naʼ, bönniʼ naʼ tunëʼ ca rë́ʼëni yöl-laʼ bönáchisö quégaquiëʼ bitiʼ gaca ilunëʼ le raza ládxëʼë Dios. 


text:
<pb/>Naʼa, bítiʼrö runliʼ ca rë́ʼëni yöl-laʼ bönáchisö queë́liʼ, pero runliʼ ca rë́ʼënëʼ Dios Böʼ Láʼayi tuʼ zóalen cazëʼ Lëʼ libíʼiliʼ. Tu bönniʼ bitiʼ zóalenëʼ Dios Böʼ Láʼayi lëʼ, Nu naʼ risö́l-lëʼë Cristo queë́ruʼ, bitiʼ néquinëʼ queëʼ Cristo. 


text:
Tuʼ zóalenëʼ Cristo libíʼiliʼ, chinati caz idútë le guca cázaliʼ tuʼ nözi dul-laʼ, ateʼ naʼa nabániliʼ-nëʼ Dios Böʼ Láʼayi tuʼ nunëʼ Dios libíʼiliʼ tsahuiʼ. 


text:
Böʼ Láʼayi queëʼ Dios, Nu naʼ busubán Jesús lu yöl-laʼ guti, zóalenëʼ libíʼiliʼ. Lë cazëʼ Dios, Nu busubán Jesucristo lu yöl-laʼ guti, runëʼ ga nubanliʼ lu idútë le gúcaliʼ le rati caz. Caní nunëʼ tuʼ zóalenëʼ Dios Böʼ Láʼayi libíʼiliʼ. 


text:
<pb/>Que lë ni naʼ, libíʼiliʼ bö́chaʼa, dë tu le ral-laʼruʼ, pero calëga que yöl-laʼ bönáchisö queë́ruʼ, para cabirö gunruʼ ca rë́ʼëni yöl-laʼ bönáchisö queë́ruʼ naʼ. 


text:
Channö runliʼ ca rë́ʼëni yöl-laʼ bönáchisö queë́liʼ, gátiliʼ tsaz, pero channö len yöl-laʼ huáca queëʼ Dios Böʼ Láʼayi runliʼ ga ilaʼniti le runliʼ lu yöl-laʼ bönáchisö queë́liʼ, gataʼ yöl-laʼ naʼbán idú queë́liʼ. 


text:
Dios Böʼ Láʼayi naʼ zóalenëʼ libíʼiliʼ bitiʼ nuzóëʼ libíʼiliʼ leyúbölö ca bönniʼ nadóʼogaca para gadxi idzö́biliʼ, pero chinunëʼ ga nácaliʼ zxíʼinëʼ Dios caz, en runëʼ caʼ ga rulídzaruʼ-nëʼ Dios, rnnaruʼ: “Abba”, le rnna: Dad. 


text:
Lë cazëʼ Dios Böʼ Láʼayi ruzéajniʼinëʼ böʼ naca cázaruʼ, en runëʼ ga nö́ziruʼ nácaruʼ zxíʼinëʼ Dios. 


text:
Channö chinácaruʼ zxíʼinëʼ Dios, gataʼ caʼ queë́ruʼ tsözxö́n len Cristo le nequi queëʼ Xúziruʼ Dios. Caní gaca queë́ruʼ channö riguíʼi rizácaʼlenruʼ-nëʼ tsözxö́n Cristo para uzíʼiruʼ xibé tsözxö́n len Cristo yöl-laʼ zxön queëʼ Dios. 


text:
<pb/>Runi nedaʼ, yuguʼ lë ni riguíʼi rizácaʼruʼ naʼa naca tu le cuídiʼdoʼos tsca naca yöl-laʼ zxön naʼ gataʼ queë́ruʼ dza siʼ zaʼ. 


text:
Taʼböza yúguʼtë le nunëʼ Dios, en taʼzë́ ládxiʼgaca idxintë dza naʼ uluʼë lahui Dios yuguʼ bönniʼ nácagaquiëʼ zxíʼini cazëʼ. 


text:
Yúguʼtë lë naʼ nunëʼ Dios gulaʼdödi lu naʼ le run ga ilaʼniti, calëga tuʼ gulë́ʼëni caz gaca caní, pero tuʼ benëʼ Dios ga naca caní. Benëʼ caʼ ga naca löza que idútë lë naʼ nunëʼ, 


text:
ateʼ uluʼlágaca yúguʼtë le nunëʼ Dios lu lë naʼ run ga ilaʼniti. Caní gaca, yúguʼtë lë naʼ uluʼzíʼ caʼ xibé yöl-laʼ rusölá le nazácaʼdaʼ naʼ uluʼziʼë xibé yuguʼ zxíʼinëʼ Dios. 


text:
Nö́ziruʼ taʼguíʼi taʼzacaʼ yúguʼtë le nunëʼ Dios ga ridxintë naʼa dza, ca naʼ riguíʼi rizácaʼnu tu nigula chizóa sóabiʼ bíʼidoʼ queë́nu. 


text:
Riguíʼi rizácaʼa, calë́gasö yödzölió ni, pero riguíʼi rizácaʼruʼ caʼ rëʼu, sal-laʼ zóalenëʼ Dios Böʼ Láʼayi rëʼu, Nu naʼ naca queë́ruʼ le ruluíʼi rëʼu ca ral-laʼ gaca cázaruʼ. Riguíʼi rizácaʼruʼ tsanni ni ribö́zaruʼ dza niʼ uluʼë lahui Dios nácaruʼ idú zxíʼinëʼ, dza niʼ únëʼ caʼ idútë le naca cázaruʼ. 


text:
Tuʼ runruʼ löza lë ni, nuláruʼ rëʼu, pero channö gaca iléʼeruʼ lë naʼ runruʼ löza, bitiʼ naca tu le ribö́zaruʼ. Bitiʼ ribö́zaruʼ le chiriléʼeruʼ. 


text:
<pb/>Lëscaʼ caní rácalenëʼ Dios Böʼ Láʼayi rëʼu cateʼ rudú ládxiʼruʼ, tuʼ cabí nö́ziruʼ bi ral-laʼ inábiruʼ-nëʼ Dios, pero Lë cazëʼ Dios Böʼ Láʼayi rudödëʼ xtídzaʼruʼ lahuëʼ Dios, ateʼ lu yöl-laʼ rinaba yudxi queëʼ rinnëdaʼ ládxëʼë, tsca cabí gaca nu inná. 


text:
Dios ruyúëʼ le yuʼu icja ládxiʼdoʼgaca bönachi, en nö́zinëʼ le rë́ʼënëʼ innë́ʼ Dios Böʼ Láʼayi naʼ, ateʼ Lëʼ, ca rë́ʼëni quézinëʼ Dios, rudödëʼ xtídzaʼgaca nupa néquiguequi quez queëʼ Cristo lahuëʼ Dios. Nadéliʼtëröruʼ tuʼ zóalenëʼ Cristo rëʼu 


text:
<pb/>Nö́ziruʼ tuʼziʼë xibé bönniʼ yúguʼtë le raca quégaquiëʼ, bönniʼ naʼ nadxíʼiguequinëʼ Dios, ateʼ bulidzëʼ Dios légaquiëʼ ca nuzóa cazëʼ gunëʼ. 


text:
Yuguʼ bönniʼ naʼ gurö́ cazëʼ queëʼ Dios zíʼatëlö, buzóëʼ caʼ quégaquiëʼ zíʼatëlö ilácagaquiëʼ ca naca cazëʼ Zxíʼinëʼ, para gáquiëʼ Zxíʼinëʼ lo ladaj zián bö́chëʼë. 


text:
Nupa naʼ buzóëʼ Dios quégaquiëʼ zíʼatëlö ca ral-laʼ ilácagaquiëʼ, bulidzëʼ caʼ légaquiëʼ, ateʼ yuguʼ bönniʼ naʼ bulidzëʼ, benëʼ légaquiëʼ tsahuiʼ, ateʼ yuguʼ bönniʼ naʼ benëʼ légaquiëʼ tsahuiʼ, benëʼ ga tuʼziʼë caʼ xibé yöl-laʼ zxön queëʼ. 


text:
<pb/>¿Bizxi caz innaruʼ naʼa ca nácagaca lë ni? Channö rácalenëʼ Dios rëʼu, bitiʼ ral-laʼ gádxiruʼ sal-laʼ bi ilún bönachi queë́ruʼ. 


text:
Dios, idú ládxëʼë bennëʼ queë́ruʼ Zxíʼini cazëʼ. Budödëʼ lëʼ para gútiëʼ uláz queë́ruʼ. Channö caní benëʼ Dios, ¿naruʼ cabí gúnnadëʼë queë́ruʼ tsözxö́n len Zxíʼinëʼ yúguʼtë le dë? 


text:
¿Nuzxi caz gaca bi usubagaʼ nupa naʼ gurö́ cazëʼ queëʼ Dios? ¡Cuntu nu gaca, tuʼ run cazëʼ Dios ga nuhuöácaruʼ tsahuiʼ! 


text:
¿Nuzxi caz gaca ichugu queë́ruʼ gátiruʼ? ¡Cuntu nu gaca, tuʼ guti cazëʼ Cristo uláz queë́ruʼ, en le nácarö lo, bubanëʼ lu yöl-laʼ guti, ateʼ naʼa zoëʼ cuita lëʼë ibëla Dios ga nácatërëʼ zxön, ateʼ rnnëʼ dxiʼa uláz queë́ruʼ lahuëʼ Dios! 


text:
Sal-laʼ bi raca queë́ruʼ, nöz quéziruʼ nadxíʼinëʼ Cristo rëʼu. Nö́ziruʼ nadxíʼinëʼ rëʼu:<br/>sal-laʼ riguíʼi rizácaʼruʼ, o sal-laʼ risëbi ládxiʼruʼ,<br/>o sal-laʼ taʼbía ládxiʼgaca bönachi rëʼu,<br/>o sal-laʼ ridunruʼ, o sal-laʼ riyadzaj le gácuruʼ,<br/>o sal-laʼ zoa bönadxi queë́ruʼ, o sal-laʼ ilútiëʼ bönniʼ rëʼu. 


text:
<pb/>Ca nácagaca lë ni nazúaj lu guichi láʼayi, rnna:<pb/>Tuʼ néquituʼ quiuʼ Liʼ, túnticaʼsö bönachi ga gátituʼ.<pb/>Nácatuʼ ca yuguʼ böʼcuʼ zxilaʼ,<br/>nadö́digacabaʼ lu naʼ nu guti légacabaʼ. 


text:
Que lë ni naʼ runi nedaʼ:<pb/>Bitiʼ bi sequiʼ gun ga bítiʼrö idxíʼinëʼ Dios rëʼu.<pb/>Nadxíʼinëʼ rëʼu tuʼ néquiruʼ queëʼ Xanruʼ Jesucristo.<pb/>Bitiʼ sequiʼ gun caní yöl-laʼ guti o yöl-laʼ naʼbán,<br/>o yuguʼ gubáz láʼayi o nupa taʼnná bëʼ,<br/>o yuguʼ yöl-laʼ huáca que tuʼ xihuiʼ,<br/>o bítiʼtës bi zoa o bítiʼtës bi siʼ zaʼ,<br/>o tu le dë xitsáʼalö o tu le dë cadxíʼilö,<br/>o bítiʼtës bi nunëʼ Dios.<pb/>


text:
Ruáʼa didzaʼ idútë li tuʼ néquidaʼ queëʼ Cristo, ateʼ röjlö́z didzaʼ ni le naca queëʼ Dios Böʼ Láʼayi le yuʼu icja ládxiʼdaʼahuaʼ. ¡Bitiʼ rizíʼ yëʼa! 


text:
tuʼ raca ládxaʼa gunaʼ ga uluʼlë́ʼ böchiʼ luzáʼa, bönniʼ uládz quiaʼ. Laʼtuʼ huácalen légaquiëʼ, guë́ʼëni quézidaʼ ubéaj ládxëʼë Dios nedaʼ, en uláʼalenaʼ Cristo. 


text:
Yuguʼ bönniʼ uládz quiaʼ naʼ nácagaquiëʼ zxíʼini xiʼsóëʼ Israel, ateʼ Dios bëʼë légaquiëʼ lataj ilácagaquiëʼ zxíʼini cazëʼ. Yöl-laʼ zxön queëʼ Dios guzóalen légaquiëʼ, ateʼ Dios budödëʼ lu náʼagaquiëʼ didzaʼ rucáʼana tsahuiʼ, encaʼ xibá queëʼ. Bulidzëʼ légaquiëʼ para tseaj ládxiʼgaquiëʼ Lëʼ, ateʼ budödëʼ lu náʼagaquiëʼ yuguʼ le guzxíʼ lu nëʼë gunëʼ le ilún tsahuiʼ bönachi. 


text:
Nácagaquiëʼ zxíʼini xiʼsóagaquiëʼ xuz xtóʼotuʼ Abraham, en Isaac, en Jacob, ateʼ ladaj diʼa dza quégaquiëʼ, ca naca yöl-laʼ bönachi queëʼ, guljëʼ Cristo, Nu naca caz Dios, en rinná béʼenëʼ yúguʼtë. ¡Rácaticaʼsö queëʼ yöl-laʼ ba! ¡Caʼ gaca! 


text:
<pb/>Sal-laʼ yúguʼtë bönniʼ uládz quiaʼ bitiʼ nazíʼ lu náʼagaquiëʼ Cristo, bitiʼ ral-laʼ innaruʼ: Nítisö böáca xtídzëʼë Dios. Calëga yúguʼtë zxíʼini xiʼsóëʼ Israel nácagaquiëʼ idú bönachi Israel, nupa néquiguequi queëʼ Dios. 


text:
Sal-laʼ gúljagaquiëʼ zián zxíʼini xiʼsóëʼ Abraham, bitiʼ guláquiëʼ yúguʼtëʼ idú zxíʼini xiʼsóëʼ Abraham, pero guca ca naʼ nazúaj lu guichi láʼayi, le rnna: “Yuguʼ zxíʼini xiʼsóëʼ Isaac ilaca idú zxíʼini xiʼsúʼ.” 


text:
Caní naca, nupa nácagaca zxíʼinëʼ tu bönniʼ néquinëʼ queëʼ Dios, calëga yúguʼtëʼ nácagaquiëʼ zxíʼinëʼ Dios. Lëscaʼ caní, nácagaca idú zxíʼini xiʼsóëʼ Abraham núpasö naʼ náljagaca niʼa que lë naʼ guzxíʼ lu nëʼë Dios. 


text:
Lë naʼ guzxíʼ lu nëʼë Dios unödzjëʼ queëʼ Abraham rnna caní: “Iaʼtú iz naʼa dza huödaʼ, ateʼ Sara quiuʼ uzóanu-biʼ tubiʼ biʼi bö́nniʼdoʼ.” 


text:
<pb/>Calë́gasö lë ni guca caní, pero lëscaʼ cateʼ Rebeca niʼ nuáʼanu-biʼ yuguʼ biʼi bö́nniʼdoʼ queëʼ Isaac, xuz xtóʼotuʼ, 


text:
cateʼ niʼ siʼ iláljabiʼ, en bitiʼ bi núnigacabiʼ le naca dxiʼa o le ruáʼ döʼ, Dios gudxëʼ-nu Rebeca naʼ, gunnë́ʼ: “Biʼi bönniʼ zíʼalö quiuʼ gunbiʼ xichinbiʼ biʼi buropi.” Didzaʼ ni röjlö́z lë naʼ nazúaj lu guichi ca gunnë́ʼ Dios, le rnna: “Bidxíʼidaʼ-nëʼ Jacob, en calëga Esaú.” Caní guca, bugáʼana tsutsu le buzóëʼ tsaz Dios ca naca lë naʼ chigurö́ cazëʼ. Que lë ni naʼ bitiʼ raca caní niʼa que tu le gaca ilún bönachi, pero naca caní tuʼ ribö́ cazëʼ Dios nu rulidzëʼ. 


text:
Dios gudxëʼ Moisés, gunnë́ʼ: “Huéchiʼ ládxaʼa nu rë́ʼëndaʼ huéchiʼ ládxaʼa, en güíʼi ládxaʼa nu rë́ʼëndaʼ güíʼi ládxaʼa.” 


text:
Que lë ni naʼ, bitiʼ raca caní niʼa que le të́ʼëni caz bönachi, o tuʼ runëʼ bayudxi nu bönniʼ, pero naca tuʼ rë́ʼëni quézinëʼ Dios, ruhuéchiʼ ládxëʼë bönachi. 


text:
Ca naca lë ni nazúaj lu guichi láʼayi ca naʼ Dios gudxëʼ Faraón, gunnë́ʼ: “Que lë ni naʼ buzóaʼ liʼ ga rinná bëʼu para uluʼa lahui yöl-laʼ huáca quiaʼ ga zuʼ, en gunaʼ ga ilunbëʼ bönachi idútë yödzölió le nacaʼ nedaʼ.” 


text:
Caní naca, Dios ruhuéchiʼ ládxëʼë nu rë́ʼëni quézinëʼ, en lëscaʼ caní runëʼ zidzaj icja ládxiʼdaʼahuëʼ nu bönniʼ rë́ʼënëʼ gunëʼ zidzaj icja ládxiʼdaʼahuëʼ bönniʼ naʼ, ca naʼ benëʼ queëʼ Faraón naʼ. 


text:
<pb/>Naʼa guië́liʼ nedaʼ: “Channö caní naca, ¿bizx que rusubáguëʼë Dios bönachi xíguiaʼ? ¿Nuzxi caz gaca táʼbagaʼ le rë́ʼëni quézinëʼ Dios gunëʼ?” 


text:
¡Bitiʼ caʼ naca caní! ¿Nuzxi caz liʼ rnníoʼ que Dios? ¿Naruʼ huácatsö tu yusuʼ néquini yu guíë bönniʼ huen röʼö, inná: “¿Bizx que benuʼ nedaʼ caní?” 


text:
¿Naruʼ cabí dë lu nëʼë bönniʼ huen röʼö gunëʼ que gunaʼ naʼ tu yusuʼ nu ugún le dxin ga lináʼ, en que laʼ gunaʼ náʼasö gunëʼ iaʼtú yusuʼ nu ugún le dxin ga bitiʼ naca lináʼ? 


text:
<pb/>Rë́ʼëni quézinëʼ Dios uluʼë lahui ca gunëʼ xíguiaʼ nu ruáʼ döʼ en gunëʼ ga gaca bëʼ yöl-laʼ huáca queëʼ, pero lu yöl-laʼ riböza zxön ladxiʼ queëʼ biáʼ gulénëʼ yuguʼ bönniʼ niʼ ral-laʼ ichúguiëʼ quégaquiëʼ, yuguʼ bönniʼ naʼ nabágaʼgaquiëʼ xíguiaʼ, en run bayudxi usunítiëʼ légaquiëʼ. 


text:
Caní runëʼ Dios para gaca bëʼ nácatërö lesacaʼ yöl-laʼ ruzáʼ ladxiʼ queëʼ, lë naʼ ruluʼë lahui lógaca nupa naʼ ruhuéchiʼ ládxëʼë, bönniʼ naʼ buzóëʼ quégaquiëʼ zíʼatëlö uluʼziʼë xibé yöl-laʼ zxön queëʼ. 


text:
Yuguʼ bönniʼ caní bulidzëʼ Dios. Calë́gasö bulidzëʼ netuʼ, bönachi judío, pero lëscaʼ bulidzëʼ bönachi izáʼa. 


text:
Ca naca lë ni nazúaj lu guichi láʼayi ca naʼ bëʼë didzaʼ Oseas uláz queëʼ Dios, gunnë́ʼ:<pb/>Nupa bitiʼ nácagaca bönachi quiaʼ,<br/>guʼa láguequi: Bönachi quiaʼ,<br/>ateʼ nupa naʼ bitiʼ bidxíʼidaʼ,<br/>guʼa láguequi: Nupa nadxíʼidaʼ.<pb/> 


text:
Laʼ náʼasö ga gunníaʼ quéguequi:<pb/>“Bitiʼ nácaliʼ bönachi quiaʼ”,<br/>siʼ láguequi: “Yuguʼ zxíʼinëʼ Dios ban.” 


text:
<pb/>Naʼa, ca naca quégaca zxíʼini xiʼsóëʼ Israel, Isaías gunnë́ʼ:<pb/>Sal-laʼ ilaʼyanëʼ zxíʼini xiʼsóëʼ Israel,<br/>en iláquiëʼ tsca naca yuzxi tu raʼ yegu zxön,<br/>uluʼlë́ʼ nabábasëʼ.<pb/> 


text:
<pb/>Lëscaʼ caní Isaías bëʼë didzaʼ zíʼatëlö, gunnë́ʼ:<pb/>Dios, Xanruʼ unná bëʼ idú,<br/>laʼtuʼ cabí bucáʼanëʼ queë́ruʼ yuguʼ zxíʼini xiʼsóaruʼ,<br/>ugáʼanaruʼ ca yödzö Sodoma, en yödzö Gomorra,<br/>yuguʼ yödzö naʼ busunítiëʼ Dios. Bönachi Israel, en didzaʼ dxiʼa 


text:
<pb/>¿Bizxi caz innaruʼ naʼa? Yuguʼ bönniʼ bitiʼ nabábagaquiëʼ Israel chibilaʼdéliʼnëʼ nuhuöácagaquiëʼ tsahuiʼ lahuëʼ Dios, en bitiʼ gulunëʼ bayudxi uluʼhuöáquiëʼ tsahuiʼ lahuëʼ Dios, pero nuhuöácagaquiëʼ tsahuiʼ tuʼ taʼyéajlëʼë Dios. 


text:
Naʼa, sal-laʼ gulunëʼ bayudxi yuguʼ bönniʼ Israel ilunëʼ ca rinná bëʼ xibá queëʼ Dios, le ral-laʼ gun ga ilácagaquiëʼ tsahuiʼ, bitiʼ bilaʼdéliʼnëʼ le ral-laʼ gataʼ quégaquiëʼ tuʼ tunëʼ ca rinná bëʼ xibá naʼ. 


text:
¿Bizx que naʼ guca caní? Caní guca, tuʼ cabí gulunëʼ caní lu yöl-laʼ réajlëʼ quégaquiëʼ Dios, pero rácasö quégaquiëʼ gulë́ʼënnëʼ ilunëʼ ca rinná bëʼ xibá naʼ, ateʼ que lë ni naʼ gulaʼchíxinëʼ, o huáca innaruʼ: Yöjchéguʼgaquiëʼ lu lë naʼ nazíʼi le: Guiö́j Ga Nu Röjcheguʼ. 


text:
Ca naca lë ni nazúaj lu guichi láʼayi, rnna:<pb/>¡Buliʼyú! Uzóaʼ-nëʼ yödzö Sión bönniʼ naʼ<br/>gáquiëʼ ca tu guiö́j ga nu tsöjcheguʼ,<br/>guiö́j naʼ gun ga nu ichixi inigui.<pb/>Nu tséajlëʼ Lëʼ, bitiʼ caʼ utuíʼi nu naʼ.<pb/>


text:
Libíʼiliʼ, bö́chaʼadoʼ, le rizë́ ládxaʼa, en le rinábidaʼ-nëʼ Dios gunëʼ quégaca bönachi Israel naca gunëʼ ga uluʼlë́ʼ. 


text:
Runaʼ ba nalí quégaquiëʼ, idú ládxiʼgaquiëʼ tuíʼi ládxiʼgaquiëʼ Dios, pero calëga len yöl-laʼ réajniʼi idú. 


text:
Bitiʼ nö́zguequinëʼ ca runëʼ Dios, runsëʼ ga nácaruʼ tsahuiʼ, pero të́ʼënnëʼ ilún cuíngaquiëʼ tsahuiʼ rácasö quégaquiëʼ, en bitiʼ taʼcuʼë nöxaj ladxiʼ lahuëʼ Dios para gaca gunëʼ légaquiëʼ tsahuiʼ. 


text:
Budxi benëʼ Cristo le rë́ʼëni gun xibá queëʼ Moisés, benëʼ ga gaca uluʼhuöáca tsahuiʼ yúguʼtë nupa ilaʼyéajlëʼ Lëʼ. 


text:
<pb/>Ca naca que nu huöáca tsahuiʼ tuʼ run ca rinná bëʼ xibá queëʼ Dios, buzúajëʼ Moisés lu guichi le rnna caní: “Bönniʼ naʼ gunëʼ idútë ca rinná bëʼ xibá naʼ, soëʼ ibanëʼ tuʼ gunëʼ caní.” 


text:
Naʼa, ca naca que nu huöáca tsahuiʼ tuʼ réajlëʼ Dios, rnna caní: “Bitiʼ innóʼ lu icja ládxiʼdoʼo, bitiʼ innóʼ: ¿Nuzxi caz cuen niʼ yehuaʼ yubá?” Lë ni naca, para gun nu naʼ ga huötjëʼ Cristo, 


text:
en bitiʼ innóʼ: “¿Nuzxi caz huötaj ga dë lataj que nupa chinátigaca?” Lë ni naca, para gun nu naʼ ga cuenëʼ Cristo, urúajëʼ lu yöl-laʼ guti. 


text:
Naʼa, ¿bizxi caz rnna? Caní rnna: “Galaʼ ga zuʼ zoa caz xtídzëʼë Dios. Lu ruʼu, en lu icja ládxiʼdoʼo zoa xtídzëʼë naʼ.” Lë ni naca didzaʼ que le réajlëʼëruʼ Dios runtuʼ libán que, rnnatuʼ: 


text:
“Channö didzaʼ guʼu gaca bëʼ Jesús náquiëʼ Xanuʼ, en uyéaj lëʼu idú ládxuʼu Dios busubanëʼ Lëʼ lu yöl-laʼ guti, ulóʼ liʼ.” 


text:
Lu icja ládxiʼdoʼoruʼ réajlëʼëruʼ Jesús para gácaruʼ tsahuiʼ, ateʼ len didzaʼ ruíʼiruʼ, ruluíʼiruʼ lahui le náquiëʼ Jesucristo para uláruʼ. 


text:
Dios, laʼ tuz ca ruíʼi ládxëʼë yuguʼ bönniʼ judío, encaʼ yuguʼ bönniʼ idútë yödzölió, tuʼ Lë cazëʼ Xanruʼ náquiëʼ Xángaquiëʼ yúguʼtëʼ, en nápadëʼë bi unödzjëʼ quégaca yúguʼtë nupa tuʼlidza Lëʼ. 


text:
¿Nacxi gaca uluʼlidzëʼ Lëʼ channö cabí taʼyéajlëʼë Lëʼ? ¿Nacxi gaca ilaʼyéajlëʼë Lëʼ channö catu caz bilaʼyönnëʼ ca naca queëʼ? ¿Nacxi gaca ilaʼyönnëʼ channö cuntu nu zoa nu gun libán lógaquiëʼ? 


text:
¿Nacxi caz gaca ilunëʼ libán channö cuntu nu isöl-laʼ légaquiëʼ? Ca naca lë ni nazúaj lu guichi, rnna: “Bicaʼ bágaca nupa naʼ ilaʼdxinëʼ ga nacuáʼ bönniʼ röjéngaquiëʼ libán que le ribequi dxi ládxiʼruʼ, en tunëʼ libán que didzaʼ dxiʼa.” 


text:
<pb/>Naʼa, calëga yúguʼtëʼ gulaʼzíʼ lu náʼagaquiëʼ didzaʼ dxiʼa. Ca naca lë ni, Isaías gunnë́ʼ: “Xan, ¿nuzxi caz guyéajlëʼ le bentuʼ libán que?” 


text:
<pb/>Naʼa rnníaʼ: ¿Naruʼ cabí bilaʼyönnëʼ? Le nácatë bilaʼyönnëʼ, ca naʼ nazúaj lu guichi láʼayi, le rnna:<pb/>Idútë yödzölió bilaʼyöni chíʼiguequi.<pb/>Yúguʼtë lataj bilaʼdxín xtídzaʼguequi. 


text:
<pb/>Lëscaʼ rnníaʼ: ¿Naruʼ cabí guléquibeʼenëʼ bönniʼ Israel lë ni? Le nácatë guléquibeʼenëʼ le. Ga risí lo, bëʼë didzaʼ Moisés uláz queëʼ Dios, gunnë́ʼ:<pb/>Gun cazaʼ ga uzxéʼeliʼ,<br/>tuʼ idxíʼidaʼ bönachi bitiʼ nabábagaca libíʼiliʼ.<pb/>Niʼa quégaca bönachi cabí taʼyéajniʼi gunaʼ ga leliʼ. 


text:
<pb/>Gudödi niʼ gúcadëʼë rugu ladxiʼ Isaías naʼ, en bëʼë didzaʼ uláz queëʼ Dios, gunnë́ʼ:<pb/>Bilaʼdzöli nedaʼ nupa bitiʼ gulaʼguílaj nedaʼ.<pb/>Buluíʼi lahuaʼ lógaquiëʼ bönniʼ bitiʼ bi gulaʼnábinëʼ nedaʼ. 


text:
<pb/>Naʼa, ca naca quégaquiëʼ bönniʼ Israel, Isaías naʼ bëʼë didzaʼ uláz queëʼ Dios, gunnë́ʼ: “Idú dza bulí naʼa, bulidzaʼ bönachi bitiʼ túngaca ca rnna xtídzaʼa, en taʼdáʼbagaʼ nedaʼ.”<pb/>


text:
Naʼa rnníaʼ: ¿Naruʼ nusán nëʼë Dios bönachi Israel? ¡Bitiʼ caʼ naca caní! Nedaʼ caz nacaʼ bönniʼ Israel. Nacaʼ zxíʼini xiʼsóëʼ Abraham, en nababaʼ diʼa dza queëʼ Benjamín, zxíʼini cazëʼ Israel naʼ. 


text:
Dios bitiʼ nusán nëʼë bönachi queëʼ, nupa naʼ gurö́ cazëʼ queëʼ dza niʼte. ¿Naruʼ cabí núnbëʼëliʼ lë naʼ nazúaj lu guichi láʼayi ca naʼ benëʼ Elías? Bulidzëʼ Dios, en buzéguiëʼ bönachi Israel didzaʼ, gunnë́ʼ: 


text:
“Xan, chigulútiëʼ bönniʼ guluʼë didzaʼ uláz quiuʼ, en buluʼquinnajëʼ yuguʼ bucugu láʼayi quiuʼ ga buzéguigacatuʼ-baʼ böaʼ bë́dxidoʼ loʼ Liʼ. Tuzaʼ nedaʼ nagáʼanaʼ quiuʼ, ateʼ të́ʼënnëʼ ilútiëʼ caʼ nedaʼ.” 


text:
Naʼa, ¿bizxi didzaʼ bubiʼë Dios? Caní gunnë́ʼ: “Nun chíʼigaca cazaʼ-nëʼ quiaʼ tsónnalalaj yuʼ chi gáyuʼë bönniʼ bitiʼ tuʼzechu zxíbigaquiëʼ lo budóʼ guiö́j naʼ nazíʼi le Baal.” 


text:
Lëscaʼ caní naca dza ni zóaruʼ naʼa, nagáʼanagaca bal-la bönachi Israel, nupa naʼ gurö́ cazëʼ queëʼ Dios tuʼ ruzáʼ ládxëʼë caní quégaquiëʼ. 


text:
Channö naca le ruzáʼ ládxëʼë caní quégaquiëʼ, bitiʼ naca niʼa que tu le gaca ilunëʼ. Laʼtuʼ guca niʼa que tu le gaca gunruʼ, lë naʼ ruzáʼ ládxëʼë queë́ruʼ Dios bítiʼrö gaca tu le ruzáʼ ládxëʼë queë́ruʼ. 


text:
<pb/>¿Bizxi caz innaruʼ naʼa? Lë naʼ gulaʼguíljëʼ bönniʼ Israel, bitiʼ bilaʼdéliʼnëʼ, pero chibilaʼdéliʼ le nupa niʼ gurö́ cazëʼ queëʼ Dios, ateʼ iaʼzícaʼrëʼ naʼ, Dios benëʼ zidi icja ládxiʼdoʼgaquiëʼ. 


text:
Ca naca lë ni nazúaj lu guichi láʼayi, rnna: “Dios benëʼ ga nácagaquiëʼ chul-la niti.” Caní benëʼ, en sal-laʼ gaca ilaʼléʼenëʼ le runëʼ, en ilaʼyönnëʼ xtídzëʼë, bitiʼ caʼ taʼyéajniʼinëʼ. Caní naca quégaquiëʼ ga ridxintë dza ni zóaruʼ naʼa. 


text:
Ca naca lë ni bëʼë caʼ David didzaʼ, gunnë́ʼ:<pb/>Yuguʼ laní quégaquiëʼ uluʼhuöáca le ilaʼzö́n légaquiëʼ, en ca tu yalaj ga ilaʼrö́linëʼ.<pb/>Ilaca caʼ le ilún ga ilaʼchíxinëʼ, en ca tu le uzíʼ lëbi légaquiëʼ.<pb/> 


text:
Ilaʼchul-la guiö́j lógaquiëʼ, para cabí ilaʼléʼenëʼ.<pb/>Ilaʼyechu tsaz cúdzuʼgaquiëʼ tuʼ iluʼë yuaʼ. Ca gaca uluʼlágaca bönachi bitiʼ nácagaca judío 


text:
<pb/>Naʼa rnníaʼ: ¿Naruʼ gulaʼchíxinëʼ yuguʼ bönniʼ judío ga bidxintë gulaʼnítiëʼ tsaz? ¡Bitiʼ caʼ guca caʼ! Gulaʼdáʼbaguëʼë xtídzëʼë Dios, ateʼ naʼa Dios ruʼë lataj uluʼlágaca nupa bitiʼ nácagaca judío para gunëʼ ga uluʼzxéʼenëʼ yuguʼ bönniʼ judío léguequi. 


text:
Le gulunëʼ bönniʼ judío, gulaʼchíxinëʼ, ben ga bidxín quégaca bönachi yödzölió ni le naca ca tu yöl-laʼ tsahuiʼ. Channö caní guca, gutaʼ yöl-laʼ tsahuiʼ quégaca nupa bitiʼ nácagaca judío tuʼ gulaʼnítiëʼ yuguʼ bönniʼ judío, zxö́ntërö gaca le gataʼ quéguequi cateʼ yuguʼ bönniʼ judío naʼ uluʼhuöáquiëʼ queëʼ Dios. 


text:
<pb/>Naʼa reaʼ libíʼiliʼ bitiʼ nácaliʼ judío, rnníaʼ: Tuʼ nacaʼ gubáz nasö́l-lëʼë Dios lógaca nupa bitiʼ nácagaca judío, runaʼ zxön lë naʼ dë lu naʼa 


text:
para nadxi caʼ huáca gunaʼ ga uluʼzxéʼenëʼ bönniʼ uládz quiaʼ libíʼiliʼ, en caní gunaʼ ga uluʼlë́ʼ bal-lëʼ. 


text:
Channö buluʼhuöáca bönachi nacuáʼ idú yödzölió queëʼ Dios tuʼ buluʼnítiëʼ yuguʼ bönniʼ judío xilátjagaquiëʼ, zxö́ntërö gaca le gataʼ quéguequi cateʼ uluʼhuöáziëʼ xilátjagaca cazëʼ naʼ. Gaca ca raca cateʼ tuʼbángaca nupa chinátigaca. 


text:
Channö rigúʼuruʼ quez queëʼ Dios cúa níladoʼ rubéajruʼ zíʼalö, lëscaʼ cúa naʼ nagáʼana naca quez queëʼ, en channö uzóaruʼ quez queëʼ Dios luí yaga, lëscaʼ ilaca quez queëʼ niʼa nëʼe yaga naʼ. 


text:
<pb/>Nácagaquiëʼ bal-lëʼ bönniʼ judío ca niʼa nëʼe tu yaga olivo narúgugaca, ateʼ libíʼiliʼ, ca niʼa nëʼe tu yaga olivo guíʼa, yöjtáʼaliʼ yaga olivo dxiʼa naʼ, en buáziliʼ xilátjagaca nupa naʼ gurúgugaca, en ruzíʼiliʼ xibé luí, en xichöni yaga olivo dxiʼa naʼ. 


text:
Que lë ni naʼ, bitiʼ gun ba zxön cuinliʼ, bitiʼ uzóaliʼ tsöláʼalö nupa nácagaca ca niʼa nëʼe naʼ narúgugaca. Channö run ba zxön cuinliʼ, ral-laʼ inö́ziliʼ calëga libíʼiliʼ rugáguliʼ luí yaga naʼ, pero luí yaga naʼ rugagu libíʼiliʼ. 


text:
Nácatë didzaʼ ruʼu, pero gulaʼrúguiëʼ tuʼ cabí gulaʼyéajlëʼë, ateʼ yöjtóʼo liʼ yaga naʼ tuʼ réajlëʼu Dios. Que lë ni naʼ, bitiʼ ral-laʼ gun ba zxön cuinuʼ, pero ral-laʼ gádxinuʼ Dios. 


text:
Channö benëʼ Dios léguequi xíguiaʼ, nupa naʼ nácagaca caz niʼa nëʼe yaga dxiʼa naʼ, ¿naruʼ cabí gunëʼ xíguiaʼ caʼ liʼ? 


text:
Buyútsöcaʼ naʼa ca náquiëʼ dxiʼi ladxiʼ Dios, en ca rúndëʼë caʼ xíguiaʼ. Le nácatë rúndëʼë xíguiaʼ nupa naʼ gulaʼchixi, pero náquiëʼ dxiʼi ladxiʼ len liʼ. Que lë ni naʼ, ral-laʼ gúnticaʼsuʼ ca saʼyéaj yöl-laʼ dxiʼi ladxiʼ queëʼ naʼ, para cabí ichúguiëʼ caʼ liʼ lu yaga queëʼ naʼ. 


text:
Lëscaʼ caní gaca quégaquiëʼ channö cabí uluʼgáʼanëʼ lu yöl-laʼ cabí réajlëʼ quégaquiëʼ, tsöjtáʼgaquiëʼ leyúbölö lu yaga naʼ, tuʼ napëʼ Dios yöl-laʼ huáca gunëʼ ga tsöjtáʼgaquiëʼ le leyúbölö. 


text:
Nacuʼ liʼ ca tu niʼa nëʼe gurugu lu yaga olivo guíʼa, en yöjtóʼo yaga olivo dxiʼa ga cuntu nu udáʼ tu niʼa nëʼe yaga guíʼa. Yénniʼtërö huáca quégaquiëʼ, nácagaca cazëʼ niʼa nëʼe yaga dxiʼa naʼ, huáca tsöjtáʼgaquiëʼ leyúbölö lu yaga quéguequi cazëʼ naʼ. Ca gaca uluʼlágaca bönachi Israel 


text:
<pb/>Bö́chaʼadoʼ, rë́ʼëndaʼ inö́ziliʼ lë ni bigachiʼ, para cabí gun ba zxön cuinliʼ ca naca yöl-laʼ réajniʼi queë́liʼ. Buluʼhuöáca bal-la bönachi Israel zidi ladxiʼ, ateʼ caní iláquiëʼ ga idxinrö dza chinayázgaca yúguʼtë bönachi bitiʼ nácagaca judío ga rinná bëʼë Dios, nupa naʼ ral-laʼ uluʼlágaca. 


text:
Tödi naʼ gataʼ lataj uluʼlë́ʼ caʼ yúguʼtë bönniʼ Israel, ca naʼ nazúaj lu guichi láʼayi, rnna:<pb/>Irúaj yödzö Sión Nu rusölá,<br/>en ugúa le ruáʼ döʼ nabágaʼgaca zxíʼini xiʼsóëʼ Jacob.<pb/> 


text:
<pb/>Caní naca, gulaʼdáʼbaguëʼë didzaʼ dxiʼa, ateʼ Dios guléaj ládxëʼë légaquiëʼ para gaca uláliʼ libíʼiliʼ, pero nadxíʼinëʼ caʼ légaquiëʼ, tuʼ gurö́ cazëʼ queëʼ xuz xtóʼogaquiëʼ. 


text:
Ca naʼ naca queë́liʼ, zíʼatëlö bitiʼ benliʼ ca rnna xtídzëʼë Dios, ateʼ naʼa ruhuéchiʼ ládxëʼë Dios libíʼiliʼ tuʼ cabí gulunëʼ yuguʼ bönniʼ judío ca rnnëʼ. 


text:
Lëscaʼ caní naca quégaquiëʼ naʼa, bitiʼ tunëʼ ca rnnëʼ Dios, pero caní gácasö ga idxinrö dza huéchiʼ ládxëʼë Dios légaquiëʼ, ca ruhuéchiʼ ládxëʼë libíʼiliʼ naʼa. 


text:
Dios guléaj ládxëʼë yúguʼtë bönachi para ilaʼdáʼbaguëʼë xtídzëʼë, para gaca huéchiʼ ládxëʼë yúguʼtëʼ. 


text:
<pb/>Zxö́ntërö naca yöl-laʼ tsahuiʼ queëʼ Dios, lë naʼ naca yöl-laʼ huáca zxön, en yöl-laʼ réajniʼi queëʼ. Cuntu nu gaca tséajniʼi le nuzóëʼ Dios gunëʼ, en bitiʼ gaca nu inözi yuguʼ le runëʼ Dios. 


text:
Yúguʼtë le dë narúajgaca lu nëʼë Dios, en taca lu nëʼë, en nácagaca para uziʼë xibéguequi. ¡Gácaticaʼsö queëʼ Dios yöl-laʼ ba! ¡Caʼ gaca!<pb/>


text:
¡Böchiʼ luzáʼadoʼ! ¡Ruhuéchiʼ ládxëʼë Dios rëʼu! Que lë ni naʼ rátaʼyuaʼ loliʼ udödi cuinliʼ lu nëʼë Dios, gácaliʼ ca tu le naca ban rigúʼuruʼ lahuëʼ Dios, para gácaliʼ quez queëʼ, le gaca tu le tsaza ládxëʼë Dios. Lë ni ral-laʼ gunliʼ, ca saʼyéaj le reaj ládxiʼruʼ-nëʼ Dios. 


text:
Bítiʼrö gunliʼ laʼ lë́bisö ca tun bönachi dza ni zóaruʼ naʼa, pero guliʼgaca bönachi cubi tuʼ nucubëʼ Dios icja ládxiʼdoʼoliʼ. Guliʼgún caní para gaca inö́ziliʼ le naca dxiʼa rë́ʼënëʼ Dios gunliʼ, lë naʼ raza ládxëʼë, en le naca idú. 


text:
<pb/>Naʼa, tuʼ zoa le buzáʼ ládxëʼë quiaʼ Dios, reaʼ yúguʼtëliʼ: Bitiʼ gun ba zxön cuinliʼ, le cabí ral-laʼ gunliʼ, pero ral-laʼ gácaliʼ nöxaj ladxiʼ ca ribequi ícjaliʼ, tsca naca yöl-laʼ réajlëʼ queë́liʼ Dios le bennëʼ que queë́liʼ. 


text:
Ca naʼ naca tuz idútë le naca cázaruʼ, sal-laʼ zián le nagudiʼ dzágalenruʼ, en calëga tuz dxin tun yúguʼtë le zián naʼ nagudiʼ dzágalenruʼ, 


text:
lëscaʼ caní naca queë́ruʼ. Sal-laʼ zianruʼ zóaruʼ, nácaruʼ ca tuz le naca cázaruʼ tuʼ nácaruʼ tuz len Cristo, ateʼ que lë ni naʼ yúguʼtëruʼ nácaruʼ tuz turuʼ len iaʼturuʼ. 


text:
<pb/>Tu turuʼ dë lu náʼaruʼ tu le bennëʼ queë́ruʼ Dios, ateʼ nadzáʼgaca tu tu tsca naca le buzáʼ ládxëʼë que queë́ruʼ.<pb/>Bönniʼ naʼ Dios bunödzjëʼ queëʼ guʼë didzaʼ uláz queëʼ,<br/>tsca réajlëʼë Lëʼ, ral-laʼ guʼë didzaʼ bönniʼ naʼ.<pb/> 


text:
Bönniʼ naʼ Dios bunödzjëʼ queëʼ gunëʼ xichinëʼ,<br/>dxíʼadoʼ ral-laʼ gunëʼ dxin naʼ.<pb/>Bönniʼ naʼ Dios bunödzjëʼ queëʼ usédinëʼ bönachi,<br/>dxíʼadoʼ ral-laʼ usédinëʼ bönachi.<pb/> 


text:
Bönniʼ naʼ Dios bunödzjëʼ queëʼ uzéajniʼinëʼ bönachi,<br/>dxíʼadoʼ ral-laʼ uzéajniʼinëʼ légaquiëʼ.<pb/>Bönniʼ bi unödzjëʼ que nu yúbölö,<br/>idú ládxëʼë ral-laʼ unödzjëʼ.<pb/>Bönniʼ rinná béʼenëʼ bönachi,<br/>idú ládxëʼë ral-laʼ gunëʼ caní.<pb/>Bönniʼ rácalenëʼ luzë́ʼë,<br/>len yöl-laʼ rudzeja ral-laʼ gunëʼ caní. Yuguʼ le ral-laʼ gun nu nequi queëʼ Cristo<pb/> 


text:
Ral-laʼ idxíʼiliʼ luzáʼaliʼ idú ládxiʼliʼ.<pb/>Buliʼcáʼana le ruáʼ döʼ.<pb/>Guliʼgüíʼ ládxiʼliʼ gunliʼ le naca dxiʼa.<pb/> 


text:
Guliʼdxíʼi-guéquinëʼ luzáʼaliʼ<br/>ca nadxíʼiguecliʼ-nëʼ böchiʼ cázaliʼ.<pb/>Ca runliʼ-nëʼ bal luzáʼaliʼ<br/>ral-laʼ gunliʼ ga gácarëʼ lo ca nácaliʼ laʼ cuínsiliʼ.<pb/> 


text:
Buliʼtípaticaʼsö ládxiʼliʼ, en bitiʼ gácaliʼ xöhuëdi.<pb/>Guliʼgún xichinëʼ Xanruʼ idú ládxiʼliʼ.<pb/> 


text:
Buliʼdzeja tuʼ zoa le runliʼ löza.<pb/>Guliʼcö́z zxön ladxiʼ cateʼ bi riguíʼi rizácaʼliʼ.<pb/>Buliʼlídzaticaʼsëʼ Dios.<pb/> 


text:
Buliʼnödzaj quégaca bönachi queëʼ Cristo<br/>tsca nayádzjaguequinëʼ.<pb/>Guliʼgüíʼ lataj ga ilaʼcuáʼ nupa taʼdxín queë́liʼ.<pb/> 


text:
Guliʼnábinëʼ Dios gunëʼ dxiʼa<br/>quégaca nupa taʼbía ládxiʼgaca libíʼiliʼ.<pb/>Guliʼnaba gaca dxiʼa quégaquiëʼ,<br/>en bitiʼ udxíaliʼ légaquiëʼ döʼ.<pb/> 


text:
Guliʼgaca tuz len luzáʼaliʼ.<pb/>Bitiʼ gun ba zxön cuinliʼ,<br/>pero guliʼgún tsözxö́n yuguʼ bönniʼ nöxaj ladxiʼ.<pb/>Bitiʼ guéquiliʼ chinadéliʼliʼ idútë yöl-laʼ réajniʼi.<pb/> 


text:
Cuntu nu ubíʼiliʼ que,<br/>bitiʼ guáʼaliʼ döʼ que nu ruáʼ döʼ queë́liʼ.<pb/>Guliʼgún dxiʼa quégaca yúguʼtë bönachi.<pb/> 


text:
<pb/>Böchiʼ luzáʼadoʼ, bitiʼ uzíʼ lë́biliʼ bönachi laʼ libíʼisiliʼ, pero guliʼgüíʼ lataj ubiʼë Dios quégaca bönachi naʼ, tuʼ nazúaj lu guichi láʼayi le rnna:<pb/>Nedaʼ cazaʼ uzíʼ lëbaʼ.<pb/>Nedaʼ ubiʼa quégaca bönachi. Caní gunnë́ʼ Xanruʼ Dios. 


text:
Lëscaʼ caní rnna:<pb/>Channö zoëʼ nu bönniʼ bitiʼ ridzáguiëʼ liʼ dxiʼa,<br/>en ridunëʼ, bëʼë le gahuëʼ.<pb/>Channö ribidxëʼ nisa, bëʼë le guíʼjëʼ. Cateʼ gunuʼ caní, gunuʼ ga utuíʼinëʼ bönniʼ naʼ.<pb/> 


text:
Bitiʼ guʼu lataj inná beʼe le ruáʼ döʼ liʼ,<br/>pero gunná beʼe le ruáʼ döʼ naʼ,<br/>ugunuʼ dxin le naca dxiʼa.<pb/>


text:
Yúguʼtëliʼ ral-laʼ gunliʼ ca taʼnnë́ʼ bönniʼ yúlahuiʼ. Dios caz budödëʼ lu náʼagaquiëʼ yöl-laʼ unná bëʼ nápagaquiëʼ, en nucuʼë xilátjagaquiëʼ bönniʼ ni dë lu náʼagaquiëʼ yöl-laʼ unná bëʼ. 


text:
Que lë ni naʼ, nu ridáʼbagaʼ yúlahuiʼ ridáʼbagaʼ le nuzóa cazëʼ Dios, ateʼ nupa taʼdáʼbagaʼ caní, nabágaʼgaca xiguiaʼ. 


text:
Nacuʼë bönniʼ yúlahuiʼ, calëga para uluʼzenëʼ bach nu run le naca dxiʼa, pero para uluʼzenëʼ bach nu ruáʼ döʼ. Channö rë́ʼënuʼ gunuʼ ga bitiʼ uluʼzenëʼ liʼ bach, ben le naca dxiʼa, ateʼ urujuʼ dxiʼa lógaquiëʼ. 


text:
Náquiëʼ bönniʼ yúlahuiʼ niʼa nëʼë Dios para gácalenëʼ liʼ, pero channö runuʼ le ruáʼ döʼ, ral-laʼ gádxinuʼ, tuʼ cabí nuʼë nítisö xiyaga yúlahuiʼ. Náquiëʼ niʼa nëʼë Dios para uzíʼ lëbëʼ, gunëʼ xíguiaʼ nu ruáʼ döʼ. 


text:
Que lë ni naʼ run bayudxi gunliʼ ca rnnëʼ bönniʼ naʼ dë lu nëʼë, calë́gasö tuʼ budödëʼ Dios lu nëʼë gunëʼ libíʼiliʼ xíguiaʼ, pero lëscaʼ para soa dxi ládxiʼdoʼoliʼ lahuëʼ Dios. 


text:
Que lë ni naʼ caʼ riguizxaj lázaliʼ que yúlahuiʼ, tuʼ nácagaquiëʼ bönniʼ yúlahuiʼ niʼa nëʼë Dios, en tunëʼ le nudödi cazëʼ lu náʼagaquiëʼ. 


text:
<pb/>Guliʼguízxaj yúguʼtë bönachi le rál-laʼliʼ quégaquiëʼ. Guliʼguízxaj lázaliʼ lu naʼ nu ral-laʼ quizxaj lázaliʼ. Guliʼguízxaj dumí nu ral-laʼ quízxjaliʼ. Guliʼgadxi nu ral-laʼ gádxiliʼ, en guliʼgún bal nu ral-laʼ gunliʼ bal. 


text:
Cuntu nu bi ral-laʼ gál-laʼliʼ que, pero tuz ral-laʼ idxíʼiliʼ luzáʼaliʼ, tuʼ chibén idú ca rinná bëʼ xibá queëʼ Dios nu nadxíʼi luzë́ʼe. 


text:
Caní taʼnná bëʼ xibá naʼ:<pb/>Bitiʼ gunuʼ dul-laʼ le riguitsaj xibá que yöl-laʼ nutsaga naʼ.<pb/>Bitiʼ gútiuʼ bönachi.<pb/>Bitiʼ cuanuʼ.<pb/>Bitiʼ inníoʼ que luzóʼo le cabí nácatë.<pb/>Bitiʼ së ládxuʼu le dë que luzóʼo. Yuguʼ xibá ni, en yúguʼtë xibá iaʼzícaʼrö, údxi gun nu run ca rnna didzaʼ rnna caní:<pb/>Bidxíʼi luzóʼo ca nadxíʼi cuinuʼ. 


text:
Nu naʼ nadxíʼi luzë́ʼe bitiʼ bi run que luzë́ʼe le ruáʼ döʼ. Caní naca, nu naʼ nadxíʼi luzë́ʼe run idú ca rinná bëʼ xibá queëʼ Dios. 


text:
<pb/>Guliʼgún caní tuʼ nö́ziliʼ ca raca dza ni zóaruʼ naʼa, en nö́ziliʼ caʼ chibidxín dza usubán ládxiʼliʼ ca rubán nu chiguxi, tuʼ chizóarö gal-laʼ dza uláruʼ lu le ruáʼ döʼ ca guca cateʼ niʼ gusí loruʼ réajlëʼëruʼ Cristo. 


text:
Ga zóaruʼ naʼa naca ca chiʼi dzö́ʼölö, ateʼ chizóa tödi rëla naʼ, pero ga naʼ zoëʼ Cristo naca ca lahuiʼ dza, ateʼ chizóa tsöjsóaruʼ niʼ. Que lë ni naʼ ral-laʼ ucáʼanaruʼ le tun bönachi ga naca chul-la que dul-laʼ. Ca naʼ rugacu cuinëʼ tu bönniʼ rejëʼ gudil-la le run chiʼi lëʼ lu gudil-la, ral-laʼ taruʼ lu beníʼ queëʼ Dios, le gun chiʼi rëʼu lu naʼ tuʼ xihuiʼ. 


text:
Para gunruʼ caní ral-laʼ gunruʼ dxiʼa ca ral-laʼ gun nu ridá lahuiʼ dza.<pb/>Bitiʼ ral-laʼ súdxiruʼ, en cabí gágulëʼëruʼ.<pb/>Bitiʼ ral-laʼ gunruʼ le ruáʼ döʼ, en calëga le gun ditaj rëʼu.<pb/>Bitiʼ ral-laʼ tíl-lalenruʼ luzáʼaruʼ, en cabí uzxéʼeruʼ luzáʼaruʼ. 


text:
Naʼa, ral-laʼ un cuinliʼ lu icja ládxiʼdoʼoliʼ ca náquiëʼ Xanruʼ Jesucristo, en bitiʼ güíʼi ládxiʼliʼ gunliʼ le rizë́ ládxiʼliʼ lu yöl-laʼ bönáchisö queë́liʼ.<pb/>


text:
Guliʼgüíʼ lataj nu réajlëʼ Cristo gun libíʼiliʼ tsözxö́n sal-laʼ bitiʼ naca idú ca réajlëʼ nu naʼ Lëʼ. Bitiʼ tíl-lalenliʼ nu naʼ ca nácagaca le runi nu naʼ huáca nu gun. 


text:
Ca naca lë ni, nacuʼë bönniʼ runi légaquiëʼ huáca ilahuëʼ yúguʼtë le tagu bönachi, pero iaʼbal-lëʼ bönniʼ, tuʼ cabí naca idú ca taʼyéajlëʼë Cristo, tágusëʼ le raza ruzóaruʼ. 


text:
Naʼa, bönniʼ naʼ rahuëʼ yúguʼtë bitiʼ ral-laʼ uzóëʼ tsöláʼalö nu bönniʼ bitiʼ rahuëʼ yúguʼtë, en lëscaʼ caní, bönniʼ naʼ bitiʼ rahuëʼ yúguʼtë bitiʼ ral-laʼ siʼ quídzëʼë bönniʼ naʼ rahuëʼ yúguʼtë, tuʼ nazíʼ lu nëʼë Dios iropëʼ bönniʼ naʼ taʼyéajlëʼë Cristo. 


text:
¿Nuzxi caz liʼ, rizíʼ quídzuʼu bönniʼ huen dxin que nu yúbölö? Bönniʼ naʼ náquiëʼ huen dxin queëʼ Dios, lahuëʼ Xan cazëʼ urúajëʼ tsahuiʼ o bitiʼ urúajëʼ tsahuiʼ. Channö urúajëʼ tsahuiʼ lahuëʼ Dios, naca tuʼ gun cazëʼ Xanruʼ Dios ga urúajëʼ tsahuiʼ. 


text:
<pb/>Nadxi caʼ zoëʼ nu bönniʼ runrëʼ bal tu dza ca runëʼ bal iaʼzícaʼrö dza, ateʼ bönniʼ yúbölö, tuz ca runëʼ bal yúguʼtë dza. Tu turuʼ ral-laʼ usë́dadaʼaruʼ channö naca dxiʼa le runruʼ. 


text:
Bönniʼ naʼ runëʼ bal tu dza, runëʼ le bal para tseaj ládxëʼë Xanruʼ, ateʼ bönniʼ naʼ bitiʼ runëʼ bal dza naʼ, para tseaj ládxëʼë Xanruʼ bitiʼ runëʼ bal dza naʼ. Lëscaʼ caní, bönniʼ naʼ rahuëʼ yúguʼtë, rahuëʼ caní para tseaj ládxëʼë Xanruʼ, en rëʼë Dios: “Xclenuʼ”, ateʼ bönniʼ naʼ bitiʼ rahuëʼ yúguʼtë, bitiʼ rahuëʼ le para tseaj ládxëʼë Xanruʼ, en rëʼë caʼ Dios: “Xclenuʼ.” 


text:
<pb/>Bitiʼ zoëʼ nabanëʼ queë́zëʼ nitúëʼ bönniʼ nabábalenëʼ rëʼu, en bitiʼ ratiëʼ queë́zëʼ nitúëʼ bönniʼ. 


text:
Channö zóaruʼ nabanruʼ, para tseaj ládxiʼruʼ-nëʼ Xanruʼ zóaruʼ nabanruʼ, en channö gátiruʼ, para gaca yöl-laʼ ba queëʼ Xanruʼ gátiruʼ. Caní naca, channö zóaruʼ nabanruʼ o channö gátiruʼ, nequi quéziruʼ queëʼ Xanruʼ. 


text:
Que lë ni naʼ caʼ gútiëʼ Cristo, en bubanëʼ, para gáquiëʼ Xángaca nupa chinátigaca, en nupa nabángaca. 


text:
<pb/>Naʼa liʼ, ¿bizx que richugu bëʼu böchiʼ luzóʼo? ¿Bizx que ruzúʼ tsöláʼalö böchiʼ luzóʼo? Yúguʼtëruʼ idxinruʼ lahuëʼ Cristo ga uchiʼa usörö́ëʼ rëʼu. 


text:
Ca naca lë ni nazúaj lu guichi láʼayi, rnna:<pb/>Rnnëʼ Xanruʼ: “Niʼa quiaʼ nedaʼ caz,<br/>uluʼzechu zxíbigaca yúguʼtë bönachi lahuaʼ nedaʼ.<pb/>Ilaʼguixjöʼ yálajdoʼ nacaʼ Dios.” 


text:
<pb/>Caní naca, uchiʼa usörö́ëʼ Dios yúguʼtëruʼ. Bitiʼ ral-laʼ gunruʼ ga ichixi iníguinëʼ böchiʼ luzáʼaruʼ 


text:
<pb/>Que lë ni naʼ, bítiʼrö ral-laʼ ichugu béʼeruʼ luzáʼaruʼ, pero ral-laʼ gun yúdxiruʼ cabí gunruʼ ga ichixi iníguinëʼ böchiʼ luzáʼaruʼ, en para cabí gunruʼ ga gunëʼ dul-laʼ. 


text:
Nöz quézidaʼ bitiʼ bi dë le ráguruʼ le gaca gun ga bítiʼrö nácaruʼ tsahuiʼ lahuëʼ Dios, ateʼ röjlö́z lë ni didzaʼ bëʼë Xanruʼ Jesús. Channö réquinëʼ tu bönniʼ zoa bi gaca gun ga bítiʼrö náquiëʼ tsahuiʼ lahuëʼ Dios, queëʼ bönniʼ ni, caní naca. 


text:
Channö rusuhuíʼinnuʼ böchiʼ luzóʼo, tuʼ raguʼ le runi lëʼ bitiʼ ral-laʼ gáguruʼ, bitiʼ runuʼ ca ral-laʼ gun nu nadxíʼi böchiʼ luzë́ʼe. Bitiʼ bi ral-laʼ gaguʼ le gun ga gaca chopa ládxëʼë bönniʼ naʼ, gútiëʼ Cristo uláz queëʼ. 


text:
Que lë ni naʼ, bitiʼ bi gunliʼ le gun ga ilaʼnnë́ xihuiʼ bönachi que le rusácaʼliʼ queë́liʼ naca tsahuiʼ. 


text:
Cateʼ rinná béʼenëʼ Dios rëʼu, bitiʼ ruíʼi ládxiʼruʼ le guíʼaj gáguruʼ, pero ruíʼi ládxiʼruʼ gácaruʼ tsahuiʼ, en sóaruʼ dxi ladxiʼ, en udzéjaruʼ, yuguʼ le gaca gunruʼ tuʼ zóalenëʼ Dios Böʼ Láʼayi rëʼu. 


text:
Nútiʼtës nu run xichinëʼ Cristo ca nácagaca lë ni, run le raza ládxëʼë Dios, ateʼ urúaj dxiʼa lógaca bönachi. 


text:
<pb/>Que lë ni naʼ ral-laʼ gunruʼ le ilún ga gataʼ le ribequi dxi ládxiʼruʼ len yúguʼtë bönachi, en le ilún tsutsu turuʼ iaʼturuʼ ca réajlëʼëruʼ Cristo. 


text:
Bitiʼ bi ral-laʼ gaguʼ le gun ga gaca chopa ladxiʼ nu naʼ nuzóëʼ Dios. Nácatë lë naʼ taʼnná bönachi: “Yúguʼtë dë lataj gáguruʼ”, pero gunruʼ le ruáʼ döʼ channö gunruʼ ga ichixi iníguinëʼ luzáʼaruʼ tuʼ nözi lë naʼ ráguruʼ. 


text:
Gácarö dxiʼa cabí gaguʼ bëlaʼ, en cabí guíʼjuʼ xisi uva nal-la, en bitiʼ bi gunuʼ le gun ga ichixi iníguinëʼ böchiʼ luzóʼo, o le gun ga gaca chopa ládxëʼë, o le gun ga huö́aj ládxëʼë ca réajlëʼë Cristo. 


text:
Channö réajlëʼu dë lataj bi gunuʼ, ral-laʼ gunuʼ le lahuëʼ Dios ga zuʼ tuzuʼ. Bicaʼ ba bönniʼ naʼ bitiʼ ruxösa ládxiʼdaʼahuëʼ lëʼ tuʼ nözi lë naʼ runi lëʼ dë lataj gunëʼ, 


text:
pero bönniʼ naʼ raca chopa ládxëʼë tuʼ nözi le rahuëʼ, nabáguëʼë xíguiaʼ, tuʼ runëʼ le cabí runi lëʼ dë lataj gunëʼ. Naca dul-laʼ yúguʼtë le runruʼ, le cabí runi rëʼu dë lataj gunruʼ.<pb/>


text:
Que lë ni naʼ, channö nácaruʼ tsutsu ca réajlëʼëruʼ Cristo, ral-laʼ guáʼ ilenruʼ nupa naʼ nagul-la ládxiʼgaca ca taʼyéajlëʼ Cristo. Bitiʼ ral-laʼ gunruʼ le raza ládxiʼruʼ laʼ cuínsiruʼ. 


text:
Yúguʼtëruʼ ral-laʼ gunruʼ le raza ládxëʼë böchiʼ luzáʼaruʼ para gaca dxiʼa queëʼ, en idipa ládxëʼë ca réajlëʼë Cristo. 


text:
Caní ral-laʼ gunruʼ, tuʼ cabí benëʼ Cristo le guyaza ládxëʼë laʼ cuinsëʼ, pero guca queëʼ ca naʼ nazúaj lu guichi láʼayi, le rnna: “Budubágaʼgaca nedaʼ yuguʼ didzaʼ xihuiʼ guluíʼi nupa gulaʼnnë́ xihuiʼ quiuʼ Liʼ, Dios.” 


text:
Yúguʼtë le buluʼzúajëʼ lu guichi láʼayi dza niʼte, buluʼzúajëʼ lu guichi para usëdi rëʼu. Lë naʼ nazúaj lu guichi láʼayi run ga ribö́zaruʼ zxön ladxiʼ, en ruhuë́ tsahuiʼ rëʼu. Que lë ni naʼ zoa le runruʼ löza. 


text:
Rinábidaʼ-nëʼ Dios, Nu run ga ribö́zaruʼ zxön ladxiʼ, en Nu ruhuë́ tsahuiʼ rëʼu, gunëʼ ga gunliʼ tuz ca rusácaʼliʼ queë́liʼ, para gácaliʼ ca naʼ rë́ʼënëʼ Jesucristo. 


text:
Caní ral-laʼ gunliʼ para gácaliʼ tuz, cúʼuliʼ-nëʼ tsözxö́n yöl-laʼ ba Dios, Xuzëʼ Xanruʼ Jesucristo. 


text:
Que lë ni naʼ, para gaca yöl-laʼ ba queëʼ Dios, guliʼsíʼ lu náʼaliʼ tuliʼ iaʼtuliʼ ca naʼ Cristo guzxíʼ lu nëʼë caʼ rëʼu. 


text:
Caní ral-laʼ gunliʼ, tuʼ reaʼ libíʼiliʼ: Bidëʼ Jesucristo, en gúcalenëʼ bönachi judío, ateʼ caní buluʼe lahui naca idútë li didzaʼ ruʼë Dios, ateʼ benëʼ ga buluʼdxín le guzxíʼ lu nëʼë Dios unödzjëʼ quégaquiëʼ xuz xtóʼotuʼ. Yuguʼ bönachi izáʼa ilaʼyöni didzaʼ dxiʼa 


text:
<pb/>Bidëʼ caʼ Cristo para benëʼ ga ilaʼgúʼu Dios yöl-laʼ ba nupa bitiʼ nácagaca judío tuʼ ruhuéchiʼ ládxëʼë Dios légaquiëʼ. Ca naca lë ni nazúaj lu guichi láʼayi le rnna:<pb/>Que lë ni naʼ, uluʼa lahui le nacuʼ Liʼ<br/>lógaca bönachi idútë yödzölió,<br/>en gul-laʼ quiuʼ yöl-laʼ ba. 


text:
<pb/>Ga yúbölö nazúaj lu guichi láʼayi le rnna:<pb/>Libíʼiliʼ, bönachi idútë yödzölió,<br/>buliʼdzéjalen bönachi queëʼ Dios. 


text:
<pb/>Ga yúbölö nazúaj caʼ lu guichi láʼayi le rnna:<pb/>Guliʼcuʼë Xanruʼ yöl-laʼ ba,<br/>yúguʼtëliʼ bitiʼ nácaliʼ judío.<pb/>Guliʼtséaj ladxiʼ Lëʼ,<br/>yúguʼtëliʼ zóaliʼ idútë yödzölió. 


text:
<pb/>Lëscaʼ caní buzúajëʼ Isaías lu guichi le rnna:<pb/>Iláʼ lahui Nu nababa diʼa dza queëʼ Isaí.<pb/>Gaca lo Nu naʼ para inná beʼe nupa bitiʼ nácagaca judío.<pb/>Nupa ni ilún löza Lëʼ. 


text:
<pb/>Rinábidaʼ-nëʼ Dios, Nu run ga runruʼ löza, gunëʼ ga udzéjadeʼeliʼ, en ga soa dxi ládxiʼliʼ tuʼ réajlëʼëliʼ Lëʼ, en gunëʼ ga gaca idú ca runliʼ löza, tuʼ zóalen yöl-laʼ huáca queëʼ Dios Böʼ Láʼayi libíʼiliʼ. 


text:
<pb/>Böchiʼ luzáʼadoʼ. Chinö́z quézidaʼ rúnticaʼsiliʼ le naca dxiʼa, en dëdaʼ yöl-laʼ réajniʼi queë́liʼ para gaca uzéajniʼiliʼ luzáʼaliʼ. 


text:
Naʼa nacaʼ rugu ladxiʼ, ruzúajaʼ queë́liʼ lu guichi ni, bö́chaʼa, en rusáʼa ládxiʼliʼ tuʼ zoa le buzáʼ ládxëʼë Dios quiaʼ nedaʼ. 


text:
Que lë ni naʼ runaʼ xichinëʼ Jesucristo lógaca bönachi bitiʼ nácagaca judío, en runaʼ libán que didzaʼ dxiʼa queëʼ Dios, para gaca uguʼa bönachi bitiʼ nácagaca judío lu nëʼë Dios, nupa naʼ gurö́ cazëʼ Dios Böʼ Láʼayi queëʼ Lëʼ. Ilácagaquiëʼ ca tu le rigúʼuruʼ lu nëʼë Dios, le raza ládxëʼë Lëʼ. 


text:
<pb/>Naʼa, tuʼ rúnlenaʼ tsözxö́n Jesucristo dxin, dë lu naʼa tsaza ládxaʼa ca naca le nunaʼ lu xichinëʼ Dios. 


text:
Lëscaʼ rurúguidaʼ inníaʼ ca naca lë naʼ benëʼ Cristo lu naʼa nedaʼ, benëʼ ga tun bönachi bitiʼ nácagaca judío ca rnna xtídzëʼë Dios. Lë ni benëʼ Lëʼ, bugunëʼ dxin didzaʼ bëʼa nedaʼ, en yuguʼ dxin benaʼ nedaʼ. 


text:
Lu naʼa nedaʼ bugunëʼ dxin caʼ le nácagaca bëʼ buluʼe lahui Lëʼ, en yuguʼ yöl-laʼ huáca zxön benëʼ, en yöl-laʼ huáca naʼ queëʼ Dios Böʼ Láʼayi le guzóalen nedaʼ. Caní guca, gusí lahuaʼ runaʼ libán lu yödzö Jerusalén, ateʼ idú gásibiʼilö ga ridxintë luyú Ilírico, chinunaʼ libán que didzaʼ dxiʼa ca naca queëʼ Cristo. 


text:
Bëʼ ládxaʼa benaʼ libán que didzaʼ dxiʼa ga bitiʼ bilaʼyöni bönachi ca naca queëʼ Cristo. Laʼtuʼ gunaʼ libán ga chibilaʼyöni bönachi, gunaʼ nedaʼ ca runëʼ tu bönniʼ ruguélëʼë lahui dxin zxön chinunëʼ bönniʼ yúbölö. 


text:
Ca benaʼ nedaʼ naca ca naʼ nazúaj lu guichi láʼayi le rnna:<pb/>Ilaʼléʼe nupa nacuáʼ ga cuntu nu ben libán queëʼ Lëʼ,<br/>en ilaʼyéajniʼi nupa catu caz bilaʼyöni ca naca queëʼ. Rë́ʼënëʼ Pablo tsejëʼ yödzö Roma 


text:
Que lë ni naʼ, cateʼ tsejaʼ luyú España, tödaʼ ga zóaliʼ libíʼiliʼ, tuʼ runaʼ löza uduyúaʼ libíʼiliʼ, en udzéjalendaʼ libíʼiliʼ. Tödi niʼ huáca ugúʼuliʼ nedaʼ nöza. 


text:
Caní gunaʼ, le gulaʼyaza ládxiʼgaquiëʼ bönniʼ nacuʼë luyú Macedonia, en luyú Acaya, buluʼtubëʼ bi tuʼnödzjëʼ quéguequi bönachi yechiʼ dzágagaca bönachi queëʼ Cristo, nacuʼë Jerusalén. 


text:
Gulaʼyaza ládxiʼgaquiëʼ bönniʼ bitiʼ nácagaquiëʼ judío gulunëʼ lë ni. Le nácatë naca tu le rál-laʼgaquiëʼ quégaca bönachi judío niʼ. Channö bönniʼ bitiʼ nácagaquiëʼ judío tuʼziʼë xibé le nácagaca queëʼ Dios niʼa que le núngaca bönachi judío, lëscaʼ ral-laʼ ilácalenëʼ bönachi judío naʼ, uluʼgunëʼ dxin le dë quégaquiëʼ. 


text:
Que lë ni naʼ, cateʼ údxi udödaʼ lu náʼagaca bönachi judío lë naʼ buluʼnödzjëʼ bönniʼ ni, níʼirö tödaʼ ga zóaliʼ libíʼiliʼ cateʼ tsejaʼ luyú España. 


text:
Cateʼ guídaʼ ga zóaliʼ, runaʼ löza idxínlenaʼ yúguʼtë le ruzíʼiruʼ xibé niʼa que didzaʼ dxiʼa queëʼ Cristo. 


text:
<pb/>Niʼa queëʼ Xanruʼ Jesucristo, en niʼa que yöl-laʼ nadxíʼi ruchíziëʼ Dios Böʼ Láʼayi icja ládxiʼdoʼoruʼ, rátaʼyuaʼ loliʼ, bö́chaʼadoʼ, ulídzaliʼ-nëʼ Dios tsözxö́n len nedaʼ, inábiliʼ-nëʼ gácalenëʼ nedaʼ. 


text:
Guliʼnabi-nëʼ Dios gunëʼ ga uláʼ nedaʼ lu náʼagaquiëʼ bönniʼ bitiʼ taʼyéajlëʼë nacuʼë luyú Judea, en gunëʼ ga ilaʼyaza ládxiʼgaquiëʼ ilaʼziʼë lë naʼ tsöjuʼa lu náʼagaquiëʼ bönniʼ nácagaquiëʼ queëʼ Cristo, nacuʼë Jerusalén. 


text:
Guliʼnabi-nëʼ caʼ, channö naca ca rë́ʼënëʼ Dios, gunnëʼ nedaʼ lataj idxinaʼ queë́liʼ len yöl-laʼ rudzeja quiaʼ, para uzíʼ ládxiʼlenaʼ libíʼiliʼ. 


text:
Riguʼa-nu lu náʼaliʼ Febe, nigula zanruʼ dáʼanu Xanruʼ. Nácanu nigula huen dxin queëʼ Dios dzáganu bönachi queëʼ Cristo nacuáʼ yödzö Cencrea. 


text:
Uláz queëʼ Xanruʼ guliʼsíʼ lu náʼaliʼ-nu nigula naʼ, ca ral-laʼ ilún bönachi queëʼ Cristo. Guliʼgácalen lënu, unö́dzjaliʼ queë́nu bítiʼtës bi riquínnu. Lë cázanu gúcalennu bönachi zián, en gúcalennu caʼ nedaʼ. 


text:
Chopëʼ ni gulaʼdödëʼ ga guzóa bönadxi ilátiëʼ para gulunëʼ ga cabí gátiaʼ nedaʼ, ateʼ reaʼ légaquiëʼ: “Xclenliʼ”, en calë́gasö nedaʼ, pero lëscaʼ yúguʼtë böchiʼ luzáʼaruʼ nabábagaquiëʼ gapa nacuáʼ bönachi queëʼ Cristo bitiʼ nácagaca judío, tëʼë légaquiëʼ: “Xclenliʼ.” 


text:
Guliʼgapa Dios bönachi queëʼ Cristo tuʼdubëʼ lu yuʼu lídxigaquiëʼ Priscila, en Aquilo naʼ. Guliʼgapa Dios Epeneto, bönniʼ naʼ nadxíʼidaʼ. Bönniʼ ni guyéajlëʼë Cristo zíʼatëlö ca yúguʼtë bönachi luyú Acaya. 


text:
Guliʼgapa Dios Andrónico, en Junias, yuguʼ bönniʼ uládz quiaʼ. Yuguʼ bönniʼ ni gulaʼdzúnlenëʼ nedaʼ tsözxö́n lidxi guíë, en nadéliʼgaquiëʼ lataj lo ladaj bönniʼ gubáz nasö́l-lëʼë Cristo. Lëscaʼ gulaʼyéajlëʼë Cristo zíʼalö ca nedaʼ. 


text:
Guliʼgapa Dios Urbano, bönniʼ naʼ bénlenëʼ netuʼ tsözxö́n dxin queëʼ Jesucristo. Guliʼgapa Dios Estaquis, bönniʼ naʼ nadxíʼidaʼ. 


text:
Guliʼgapa Dios Apeles, bönniʼ naʼ naca bëʼ réajlëʼë Cristo. Guliʼgapa Dios nupa nacuáʼ lidxëʼ Aristóbulo. 


text:
Guliʼgapa Dios Herodión, bönniʼ uládz quiaʼ. Guliʼgapa Dios nupa nacuáʼ lidxëʼ Narciso, en taʼyéajlëʼë Xanruʼ. 


text:
Guliʼgapa Dios Trifena, en Trifosa, nigula naʼ tunnu dxin queëʼ Xanruʼ. Guliʼgapa Dios Pérsida, nigula naʼ bennu dxin zxön queëʼ Xanruʼ, ateʼ nadxíʼiruʼ-nu. 


text:
Guliʼgapa Dios Rufo, bönniʼ rö queëʼ Xanruʼ. Guliʼgapa Dios xinë́ʼë Rufo naʼ, nácanu caʼ ca xináʼ cazaʼ. 


text:
Guliʼgapa Dios Asíncrito, en Flegonte, en Hermas, en Patrobas, en Hermes, encaʼ yuguʼ böchiʼ luzáʼaruʼ dáʼgaquiëʼ Xanruʼ, nacuáʼlenëʼ légaquiëʼ. 


text:
Guliʼgapa Dios Filólogo, en Julia, en Nereo, en nigula zanëʼ Nereo naʼ, encaʼ Olimpas, en yúguʼtë böchiʼ luzáʼaruʼ taʼyéajlëʼë Cristo, nacuáʼlenëʼ légaquiëʼ. 


text:
<pb/>Guliʼgapa Dios luzáʼaliʼ, unídaʼliʼ luzáʼaliʼ lu yöl-laʼ nadxíʼi queë́liʼ. Tuʼgapëʼ Dios libíʼiliʼ yúguʼtë böchiʼ luzáʼaruʼ nabábagaquiëʼ gapa nacuáʼ bönachi queëʼ Cristo luyú ni. 


text:
<pb/>Naʼa, rátaʼyuaʼ loliʼ, bö́chaʼadoʼ, guliʼgún ga ilaca bëʼ nupa tun ga irúajliʼ choplö, en tun ga ichixi iníguiliʼ, tuʼ tuʼsë́dinëʼ le cabí röjlö́z le nazë́daliʼ. Guliʼcuíta ga nacuáʼ bönachi caní 


text:
tuʼ cabí tun xichinëʼ Jesucristo. Tunëʼ dxin para bi gataʼ quégacasëʼ, en taʼzíʼ yéʼenëʼ yuguʼ bönniʼ nöxaj ladxiʼ, tuʼgunëʼ dxin didzaʼ nöxaj ladxiʼ, en didzaʼ tséajlëʼëruʼ le cabí nácatë. 


text:
Rizë́ didzaʼ ca naʼ runliʼ ca rnna xtídzëʼë Xanruʼ, ateʼ taʼyöni yúguʼtë bönachi. Que lë ni naʼ rudzéjadaʼ niʼa que le runliʼ libíʼiliʼ. Naʼa, rë́ʼëndaʼ gácaliʼ sinaʼ gunliʼ le naca dxiʼa, en calëga gunliʼ le ruáʼ döʼ. 


text:
Dios, Nu run ga zóaruʼ dxi ladxiʼ, siʼ gunëʼ ga ucúl-laliʼ Satanás, tuʼ xihuiʼ. Rinábidaʼ-nëʼ Xanruʼ Jesucristo uzáʼ ládxëʼë queë́liʼ le gácalen libíʼiliʼ. 


text:
<pb/>Biʼi Timoteo, biʼi naʼ rúnlenbiʼ nedaʼ tsözxö́n dxin, rugápabiʼ Dios libíʼiliʼ. Lucio, en Jasón, en Sosípater, yuguʼ bönniʼ uládz quiaʼ, tuʼgapëʼ Dios libíʼiliʼ. 


text:
<pb/>Nedaʼ, Tercio, ruzúajaʼ lu guichi didzaʼ ni ruʼë Pablo, rugapaʼ Dios libíʼiliʼ, dzáguiëʼ Xanruʼ nedaʼ. 


text:
<pb/>Gayo, bönniʼ ni ruʼë nedaʼ lataj zoaʼ lidxëʼ, en ruʼë caʼ lataj tuʼdubi yúguʼtë bönachi queëʼ Cristo ni, rugapëʼ Dios libíʼiliʼ. Erasto, bönniʼ yuʼu lu nëʼë dumí que yödzö ni, rugapëʼ Dios libíʼiliʼ. Bö́chiʼruʼdoʼ Cuarto rugapëʼ Dios libíʼiliʼ. 


text:
<pb/>Rinábidaʼ-nëʼ Xanruʼ Jesucristo uzáʼ ládxëʼë queë́liʼ yúguʼtëliʼ le gácalen libíʼiliʼ. ¡Caʼ gaca! Yöl-laʼ ba Dios 


text:
<pb/>Naʼa, rigúʼutuʼ-nëʼ yöl-laʼ ba Dios, Nu gaca gun tsutsu libíʼiliʼ ca naca didzaʼ dxiʼa runaʼ libán que, en ca naca libán runaʼ ca naca queëʼ Jesucristo, en ca naca le chibuluʼë lahui Dios que le bigachiʼ queëʼ, lë naʼ bucáchëʼë Lëʼ dza niʼte ga bidxintë naʼa dza. 


text:
Naʼa chibuluʼë lahui lë ni yuguʼ lu guichi buluʼzúajëʼ bönniʼ guluʼë didzaʼ uláz queëʼ Dios ca naʼ gunná cazëʼ Dios, Nu zóaticaʼsö. Naʼa raca libán que lógaca yúguʼtë bönachi para gaca ilaʼyéajlëʼ Cristo, en ilún ca rnna xtídzëʼë. 


text:
<pb/>¡Niʼa que le benëʼ Jesucristo, gácaticaʼsö yöl-laʼ ba queëʼ laʼs dui Dios, Nu rácatërö caz! ¡Caʼ gaca!<pb/>


text:
Nedaʼ, Pablo, nacaʼ huen dxin queëʼ Dios, en gubáz nasö́l-lëʼë Jesucristo. Gusö́l-lëʼë nedaʼ para gunaʼ ga ilaʼyéajlëʼ bönachi chigurö́ cazëʼ Dios, para uluʼúnbëʼ le naca idútë li ca ral-laʼ gun nu nunbëʼ Dios. 


text:
Caní nacaʼ tuʼ runaʼ löza uziʼa xibé yöl-laʼ naʼbán idú le guzxíʼ lu nëʼë Dios gunnëʼ queë́ruʼ dza niʼte, cateʼ siʼ gusí lo rataʼ yúguʼtë le dë, ateʼ run cazëʼ Lëʼ le nazíʼ lu nëʼë gunëʼ. 


text:
Cateʼ bidxín dza que, Dios buluʼe lahui xtídzëʼë, le guluʼë lu naʼa gunaʼ libán que. Caní gunná béʼenëʼ Dios, Nu busölá rëʼu, nedaʼ. 


text:
Rugapaʼ Dios liʼ, bö́chaʼadoʼ Tito. Nacuʼ idú zxíʼini cazaʼ tuʼ naca lë́bisö ca réajlëʼëruʼ Cristo. Rinábidaʼ-nëʼ Dios Xuz, en Xanruʼ Jesucristo Nu busölá rëʼu, uzáʼ ládxëʼë quiuʼ, en huéchiʼ ládxëʼë liʼ, en gunëʼ ga soa dxi icja ládxiʼdoʼo. Dxin queëʼ Cristo runbiʼ biʼi Tito luyú Creta 


text:
<pb/>Que lë ni naʼ bucáʼanaʼ liʼ luyú Creta, para usóʼo le riyadzaj quégaca bönachi queëʼ Cristo nacuáʼ niʼ, para ilácagaca idú bönachi queëʼ Cristo, en para ucúʼu bönniʼ gula yúguʼtë yödzö para ilún chiʼë bönachi queëʼ Cristo nacuáʼ tu tu yödzö niʼ, ca naʼ chigunná béʼedaʼ liʼ gunuʼ. 


text:
Nu bönniʼ gula rapa chiʼë bönachi queëʼ Cristo ral-laʼ gáquiëʼ:<pb/>Bönniʼ cuntu nu bi gaca innë́ queëʼ.<pb/>Zoa túzinu nigula queëʼ.<pb/>Yuguʼ zxíʼinëʼ ral-laʼ ilaʼyéajlëʼëbiʼ Cristo.<pb/>Bitiʼ soa nu gaca innë́ quégacabiʼ taʼdá dzágasibiʼ caʼ,<br/>o taʼdáʼbagaʼbiʼ xuz xináʼagacabiʼ. 


text:
Nu bönniʼ rapa chiʼë bönachi queëʼ Cristo run bayudxi:<pb/>Bitiʼ runëʼ le güíʼi lataj nu bi innë́ queëʼ ca runëʼ xichinëʼ Dios.<pb/>Bitiʼ gáquiëʼ bönniʼ zidi o bönniʼ icja dzaʼa,<br/>o bönniʼ reʼjëʼ, o bönniʼ ribízxjanëʼ,<br/>o bönniʼ rizë́ ládxiʼsëʼ dumí.<pb/> 


text:
Ral-laʼ guʼë ga ilaʼcuʼë bö́chiʼruʼ taʼdxinëʼ lidxëʼ.<pb/>Ral-laʼ së ládxëʼë gunëʼ le naca dxiʼa.<pb/>Ral-laʼ gáquiëʼ bönniʼ réajniʼi, en bönniʼ tsahuiʼ.<pb/>Ral-laʼ gádxinëʼ Dios, en inná beʼe cuinëʼ.<pb/> 


text:
Ral-laʼ gun chiʼë didzaʼ idútë li ca chinazëdëʼ,<br/>para gaca ichíziëʼ icja nágagaca bönachi ca saʼyéaj xibá dxiʼa,<br/>en para gaca usayjëʼ rúʼagaca bönachi taʼnnë́ que. 


text:
<pb/>Caní ral-laʼ gáquiëʼ tuʼ taʼdáʼbaguëʼë zián bönniʼ, en tuʼë didzaʼ bitiʼ nazacaʼ, en taʼzíʼ yéʼenëʼ bönachi. Zián bönniʼ tunëʼ caní nácagaquiëʼ judío. 


text:
Yuguʼ bönniʼ ni, run bayudxi gunuʼ ga tsayaj ruáʼagaquiëʼ, tuʼ tunëʼ ga taʼchixi taʼnigui yúguʼtë bönachi nacuáʼ yuʼu gapa taʼyáziëʼ, en tuʼsédinëʼ le cabí ral-laʼ uluʼsédinëʼ. Caní tunëʼ para ilaʼzíʼisëʼ dumí. 


text:
<pb/>Tuëʼ bönniʼ gubábëʼ bönachi Creta ga naʼ zuʼ, bönniʼ naʼ bëʼë didzaʼ uláz que yudoʼ quégaquiëʼ, gunnë́ʼ: “Taʼzíʼ yë́ʼticaʼsëʼ bönniʼ Creta, en nácagaquiëʼ ca böaʼ guíʼa síniaʼ. Nácagaquiëʼ bönniʼ huágulëʼë xöhuëdi.” 


text:
Didzaʼ ni benëʼ ba nalí quégaquiëʼ naca idútë li. Que lë ni naʼ gudil-la légaquiëʼ para gaca idú ca taʼyéajlëʼë Cristo, 


text:
en para cabí uluʼzë́ nágagaquiëʼ yuguʼ didzaʼ ridasö quégaquiëʼ bönniʼ judío, en bitiʼ ilunëʼ ca taʼnná bëʼ bönachi nucáʼanagaca le naca idútë li. 


text:
<pb/>Yúguʼtë naca dxiʼa quégaca nupa nácagaca dxiʼa, pero quégaca nupa nácagaca xihuiʼ, en bitiʼ taʼyéajlëʼ, bitiʼ bi naca dxiʼa, pero nácagaca xihuiʼ ga ridxintë le taʼbequi ícjaguequi, en le taʼzáʼ ládxiʼgaca. 


text:
Taʼnnë́ʼ núnbëʼgaquiëʼ Dios, pero le túngaquiëʼ bitiʼ röjlö́z le taʼnnë́ʼ tuʼ nácagaquiëʼ bönniʼ tuʼdíʼinëʼ Dios. Taʼdáʼbaguëʼë xtídzëʼë, en bitiʼ caʼ gaca ilunëʼ le naca dxiʼa.<pb/>


text:
<pb/>Busedi yuguʼ bönniʼ gula:<pb/>Bitiʼ ral-laʼ ilë́ʼajëʼ.<pb/>Ral-laʼ iláquiëʼ baʼa ladxiʼ, en bönniʼ taʼyéajniʼinëʼ.<pb/>Ral-laʼ gaca idú ca taʼyéajlëʼë Cristo.<pb/>Ral-laʼ ilaʼdxíʼinëʼ luzáʼagaquiëʼ, en ilaʼbözëʼ zxön ladxiʼ. 


text:
<pb/>Busedi yuguʼ nigula gula:<pb/>Ilunnu le raza ládxëʼë Dios.<pb/>Cabí ilaʼnnënu que luzáʼagacanu, en cabí ilë́ʼajnu.<pb/>Ral-laʼ uluʼsédinu le naca dxiʼa.<pb/> 


text:
Ral-laʼ uluʼsédinuʼ nigula niʼ yúʼugacanu iz cuidiʼ<br/>para ilaʼdxíʼinu bönniʼ que queë́gacanu, encaʼ zxíʼinigacanu.<pb/> 


text:
Ral-laʼ ilácanu nigula taʼyéajniʼinu, en nigula dxiʼa ladxiʼ.<pb/>Ral-laʼ ilún chíʼinu le dë lídxigacanu, en ilácanu dxiʼa.<pb/>Ral-laʼ ilunnu bal bönniʼ que queë́gacanu.<pb/>Ral-laʼ cabí bi ilunnu le güíʼi lataj nu innë́ ziʼ que xtídzëʼë Dios. 


text:
<pb/>Busedi yuguʼ bönniʼ niʼ nacuʼë iz cuidiʼ:<pb/>Ral-laʼ ilácagaquiëʼ bönniʼ taʼyéajniʼinëʼ.<pb/> 


text:
Ral-laʼ gúnticaʼsuʼ le naca dxiʼa,<br/>uluíʼinuʼ bönachi caní ca ral-laʼ ilúngaca.<pb/>Ca rusédinuʼ ral-laʼ uluíʼi nacuʼ idú ladxiʼ, en baʼa ladxiʼ.<pb/> 


text:
Ral-laʼ usédinuʼ didzaʼ dxiʼa le cabí gaca nu bi innë́ que.<pb/>Caní gunuʼ ga utuíʼinëʼ bönniʼ ridáʼbaguëʼë,<br/>en bitiʼ gaca bi innë́ʼ queë́liʼ runliʼ le ruáʼ döʼ. 


text:
<pb/>Busedi bö́chiʼruʼ niʼ taʼyéajlëʼë Cristo, en nadóʼogaquiëʼ:<pb/>Ral-laʼ ilaʼcuʼë nöxaj lógaquiëʼ xángaquiëʼ.<pb/>Ral-laʼ ilunëʼ yúguʼtë le ilaʼyaza ládxiʼgaquiëʼ xángaquiëʼ.<pb/>Bitiʼ ral-laʼ táʼbagaʼgaquiëʼ le taʼnná bëʼë.<pb/> 


text:
Bitiʼ bi uluʼcáchiʼlanëʼ.<pb/>Ral-laʼ uluʼluíʼi cuíngaquiëʼ tsahuiʼ ca naca yúguʼtë le tunëʼ.<pb/>Caní uluíʼi lo naca dxiʼa xibá queëʼ Dios, Nu busölá rëʼu. 


text:
<pb/>Cristo, bönniʼ naʼ buzáʼ ládxëʼë Dios queë́ruʼ chibuluíʼi lahuëʼ lógaca yúguʼtë bönachi para uluʼlágaca. 


text:
Lëʼ rusédinëʼ rëʼu ucáʼanaruʼ le cabí raza ládxëʼë Dios, en cabí së ládxiʼruʼ le naca que yödzölió ni, pero cö́zaruʼ zxön ladxiʼ, en gácaruʼ tsahuiʼ dza ni zóaruʼ naʼa, en gunruʼ ca rë́ʼëni quézinëʼ Dios. 


text:
Ral-laʼ cö́zaruʼ le runruʼ löza le gun ga gácaruʼ bicaʼ ba, lë naʼ gaca dza niʼ cateʼ uluíʼi lahuëʼ Jesucristo lu beníʼ idú queëʼ. Náquiëʼ Dios zxön, Nu rusölá rëʼu. 


text:
Lë cazëʼ budödi cuinëʼ uláz queë́ruʼ, para böáʼuëʼ rëʼu lu yúguʼtë le naca xihuiʼ, ateʼ ruúnëʼ rëʼu tsahuiʼ para gácaruʼ bönachi queëʼ, en güíʼi ládxiʼruʼ gunruʼ le naca dxiʼa. 


text:
<pb/>Yuguʼ lë ni bëʼ didzaʼ, en guchiza icja nágagaca bönachi niʼ, ateʼ len yöl-laʼ unná bëʼ gudil-la léguequi. Bénticaʼsö caní, para cabí siʼ lataj nu ucáʼana cáʼasö xtídzuʼu.<pb/>


text:
Busáʼ ládxiʼgaquiëʼ bö́chiʼruʼ niʼ ilunëʼ ca taʼnnë́ʼ bönniʼ dë lu náʼagaquiëʼ, en bönniʼ yúlahuiʼ, para ilunëʼ ca rnna xtídzaʼgaquiëʼ. Ral-laʼ ilaʼcuʼë sinaʼ ilunëʼ le naca dxiʼa. 


text:
Bitiʼ bi le ruáʼ döʼ ral-laʼ ilaʼnnë́ʼ que luzáʼagaquiëʼ, en bitiʼ ilaʼdíl-lalenëʼ légaquiëʼ didzaʼ, pero ral-laʼ ilácagaquiëʼ nöxaj ladxiʼ, en idú ladxiʼ lógaca yúguʼtë bönachi. 


text:
<pb/>Lëscaʼ rëʼu, zíʼalö gúcaruʼ yuguʼ bönniʼ bitiʼ taʼyéajniʼinëʼ, en gudáʼbagaʼruʼ Dios. Gudaruʼ nanítiruʼ, en gúcaruʼ ca nupa nadóʼogaca, tuʼ benruʼ le guzë́ ládxiʼruʼ le ruáʼ döʼ, en iaʼbal-la le guyaza ládxiʼruʼ. Benruʼ caʼ le ruáʼ döʼ, en buzxéʼeruʼ luzáʼaruʼ. Bitiʼ bilaʼléʼe bönachi rëʼu dxiʼa, ateʼ rëʼu bitiʼ biléʼeruʼ dxiʼa luzáʼaruʼ turuʼ iaʼturuʼ. 


text:
Níʼirö buluʼe lahui Dios, Nu rusölá rëʼu. Naca bëʼ náquiëʼ idú dxiʼa, en nadxíʼinëʼ yúguʼtë bönachi, 


text:
tuʼ busölë́ʼ rëʼu, calëga tuʼ zoa bi le naca dxiʼa benruʼ rëʼu, pero tuʼ buéchiʼ ládxëʼë rëʼu. Bunëʼ rëʼu dxiʼa, en benëʼ ga nácaruʼ bönachi cubi. Dios Böʼ Láʼayi rucubëʼ rëʼu. 


text:
Buzáʼ ládxëʼë queë́ruʼ, en bunëʼ rëʼu tsahuiʼ para gataʼ yöl-laʼ naʼbán idú queë́ruʼ, le runruʼ löza gunnëʼ queë́ruʼ. 


text:
<pb/>Didzaʼ idútë li lë ni nuzúajaʼ lu guichi. Rë́ʼëndaʼ usédideʼenuʼ yuguʼ bönniʼ niʼ yuguʼ lë ni para iluíʼi ládxiʼgaquiëʼ ilúnticaʼsëʼ le naca dxiʼa tuʼ taʼyéajlëʼë Dios. Lë ni naca dxiʼa, en nácadaʼ lesacaʼ ilaʼzíʼ lu náʼagaca yúguʼtë bönachi. 


text:
Naʼa, bitiʼ guʼu lataj nu güíʼi didzaʼ le cabí nazacaʼ, o nu güíʼi ladxiʼ ca nácagaca lágaca ziántërö cöʼ xuz xtóʼogaca bönachi, o nu tsöjgutsaʼ yuguʼ didzaʼ bizxaj, en yuguʼ le ridil-la didzaʼ ca naca que xibá queëʼ Moisés, tuʼ cabí bi nazácaʼgaca le caní, ateʼ cuntu nu uzíʼ xibé didzaʼ caní. 


text:
<pb/>Channö zoa nu bönniʼ niʼ, rubéajëʼ choplö bönachi queëʼ Cristo, tödi usóʼo ládxëʼë tu iaʼtú luzuí, bubéajëʼ bönniʼ naʼ. 


text:
Nöz quézinuʼ chiböáquiëʼ caní nu bönniʼ bitiʼ náquiëʼ tsahuiʼ, en runëʼ dul-laʼ. Chinabáguëʼë xíguiaʼ niʼa que lë naʼ runëʼ. Le buzúajëʼ Pablo lu guichi le gunbiʼ biʼi Tito 


text:
<pb/>Cateʼ isö́l-laʼa-nëʼ Artemas o Tíquico ga zuʼ, bëʼ ladxiʼ guíduʼ ga ni zoaʼ lu yödzö Nicópolis, tuʼ chinunaʼ quiaʼ ugáʼanaʼ ni yuguʼ beoʼ ziaga. 


text:
Zenas, bönniʼ naʼ rudödëʼ didzaʼ ca rinná bëʼ bönachi yúlahuiʼ, encaʼ Apolos, ilaʼdxinëʼ ga niʼ zóaliʼ. Bugúʼu légaquiëʼ nöza lu yöl-laʼ rácalen, para cabí bi yadzaj quégaquiëʼ. 


text:
Busedi yuguʼ böchiʼ luzáʼaruʼ ilúnticaʼsëʼ le naca dxiʼa, en bi uluʼnödzjëʼ quégaca nupa bi riyadzaj quéguequi, para gaca bëʼ caní le nácagaquiëʼ queëʼ Cristo. Pablo rugapëʼ Dios bönachi queëʼ Cristo 


text:
<pb/>Yúguʼtë nupa nacuáʼlen nedaʼ tuʼgapa Dios liʼ. Bugapa Dios nupa niʼ nadxíʼigaca rëʼu tuʼ taʼyéajlëʼ Dios. Le ruzáʼ ládxëʼë Dios queë́ruʼ gácalen yúguʼtëliʼ. ¡Caʼ gaca!<pb/>


